|  |  |  |  |
| --- | --- | --- | --- |
|  | |  |  |
| REPUBLIKA HRVATSKA  KARLOVAČKA ŽUPANIJA | |  |
|  | GRAD KARLOVAC |  |

GRADSKO VIJEĆE

KLASA: …….

URBROJ: ……

Karlovac, …….

**Prijedlog!**

Na temelju odredbe članka 48. stavak 3. Zakona o lokalnoj i područnoj (regionalnoj) samoupravi („Narodne novine“ br. 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20) te članaka 34. i 97. Statuta Grada Karlovca („Glasnik Grada Karlovca“ br. 7/09, 8/09, 3/13, 6/13, 1/15- potpuni tekst, 3/18, 13/18, 6/20, 4/21, 8/21, 9/21 – potpuni tekst i 10/22), Gradsko vijeće Grada Karlovca na \_\_\_\_ sjednici održanoj dana \_\_\_\_ 2025. godine, donosi

O D L U K U

o davanju suglasnosti za sklapanje Ugovora o sufinanciranju provedbe Projekta

Centar za gospodarenje otpadom Babina Gora u 2025. godini

I.

Daje se suglasnost za sklapanje Ugovora o sufinanciranju provedbe Projekta Centar za gospodarenje otpadom Babina Gora u 2025. godini, predmet kojeg je isplata kapitalnih pomoći za provedbu projekta Centar za gospodarenje otpadom Babina Gora do iznosa od 967.206,00 eura koja su osigurana u Proračunu Grada Karlovca za 2025. godinu i projekcije za 2026. i 2027. godinu („Glasnik Grada Karlovca“ br. 23A/24), Program 4002 Zaštita okoliša i gospodarenje otpadom, Tekući projekt T400201 Centar za gospodarenje otpadom.

II.

Ovlašćuje se Gradonačelnik Grada Karlovca za potpisivanje ugovora iz točke I. ove Odluke.

III.

Ova Odluka stupa na snagu osmog dana od dana objave u „Glasniku Grada Karlovca“.

PREDSJEDNIK

GRADSKOG VIJEĆA GRADA KARLOVCA

Marin Svetić, dipl.ing. šumarstva

DOSTAVITI:

1. Upravni odjel za poslove gradonačelnika, ovdje
2. Upravni odjel za proračun i financije, ovdje
3. Upravni odjel za gradnju i zaštitu okoliša, ovdje
4. Ministarstvo zaštite okoliša i zelene tranzicije,

Radnička cesta 80, Zagreb

1. Centar za gospodarenje otpadom KODOS d.o.o.

Jurja Haulika 14, Karlovac

1. Predsjednik Gradskog vijeća, ovdje
2. Dokumentacija
3. Zapisnik
4. Glasnik Grada Karlovca
5. Pismohrana

OBRAZLOŽENJE

Sukladno Društvenom ugovoru o osnivanju Centra za gospodarenje otpadom KODOS d.o.o. Grad Karlovac je kao član Društva, uz Karlovačku, Sisačko-moslavačku i Ličko-senjsku županiju, te gradove Duga Resu, Ogulin, Ozalj i Slunj obvezan, temeljem nominalnog poslovnog udjela u Društvu, sufinancirati rad i aktivnosti KODOS-a d.o.o. Grad Karlovac u temeljnom kapitalu Centra za gospodarenje otpadom KODOS d.o.o. sudjeluje s 24,6 %.

Sukladno Odluci Skupštine Društva o financiranju Društva za 2025. godinu, temeljem udjela pojedinih članova, Grad Karlovac obvezan je, između ostalog, izvršiti uplatu u iznosu od 967.205,52 eura u svrhu provedbe Projekta Centar za gospodarenje otpadom Babina Gora. Proračunom Grada Karlovca za 2025. godinu i projekcije za 2026. i 2027. godinu („Glasnik Grada Karlovca“ br. 23A/24*)* unutar Programa 4002 Zaštita okoliša i gospodarenje otpadom, Tekući projekt T400201 Centar za gospodarenje otpadom osigurana su financijska sredstva za navedenu namjenu.

Iznos koji je predviđen za provedbu Projekta Centar za gospodarenje otpadom Babina Gora u 2025. godini, a koji je predmet ove Odluke, koristit će se za sufinanciranje aktivnosti projektiranja i izvođenja radova izgradnje Centra, nabavu mobilne opreme za CGO i pretovarne stanice, stručnog nadzora, upravljanje projektom, informiranje javnosti, promidžbu i vidljivost projekta i dr.

Do sada su izrađeni svi glavni projekti i ishođeno je pet od ukupno planiranih šest građevinskih dozvola. Građevinski radovi na lokaciji Centra za gospodarenje otpadom izvode se planiranom dinamikom, sukladno ugovoru, te se tijekom 2025. godine očekuje intenziviranje radova na strojarskim i elektrotehničkim instalacijama. Završeni su radovi na izgradnji sve četiri pretovarne stanice (Ogulin, Slunj, Podum - Otočac i Karlovac) te su za iste ishođene uporabne dozvole. U tijeku je postupak javne nabave mobilne opreme za opremanje Centra i pretovarnih stanica (trenutno u fazi pregleda i ocjene ponuda).

Sredstva za provedbu projekta Centar za gospodarenje otpadom Babina Gora osigurana su iz EU fondova i nacionalne komponente u ukupnom iznosu od 85% prihvatljivih procijenjenih troškova Projekta. Ostatak 15% financira se sredstvima članova Društva koja su osigurana u proračunima i projekcijama proračuna svakog pojedinog člana Društva.

Projektom će se poboljšati i nadograditi infrastruktura za obradu miješanog komunalnog otpada u cilju smanjenja količine otpada odloženog na odlagalištima te će doprinijet postizanju ciljeva za ponovnu upotrebu i recikliranje. Centar će služiti potrebama za gospodarenje miješanim komunalnim otpadom Karlovačke županije (5 gradova i 17 općina), sjeveroistočnog dijela Ličko-senjske županije (1 grad i 3 općine) i zapadnog dijela Sisačko-moslavačke županije (1 grad i 2 općine).

Slijedom prethodno obrazloženog molimo Gradsko vijeće da razmotri i usvoji predloženu Odluku.

U Karlovcu, 6. veljače 2025. godine

Pročelnica Upravnog odjela za

gradnju i zaštitu okoliša

dr.sc. Ana Hranilović Trubić, dipl.ing.građ.