|  |  |  |  |
| --- | --- | --- | --- |
|  | |  |  |
| REPUBLIKA HRVATSKA  KARLOVAČKA ŽUPANIJA | |  |
|  | GRAD KARLOVAC |  |

GRADSKO VIJEĆE

KLASA: …….

URBROJ: ……

Karlovac, …….

**P r i j e d l o g !**

Na temelju članka 58. stavka 2. Zakona o vodama („Narodne novine“ br. 66/19, 84/21 i 47/23), članka 4. Uredbe o kakvoći voda za kupanje („Narodne novine“ br. 51/14) i članaka 34. i 97. Statuta grada Karlovca („Glasnik Grada Karlovca“ br. 7/09, 8/09, 3/13, 6/13, 1/15- potpuni tekst, 3/18, 13/18, 6/20, 4/21, 8/21, 9/21 – potpuni tekst i 10/22), Gradsko vijeće Grada Karlovca na \_\_\_\_ sjednici održanoj dana \_\_\_\_ 2025. godine, donosi

**ODLUKU**

**o utvrđivanju lokacije za kupanje i**

**trajanju sezone kupanja na gradskom kupalištu Foginovo u 2025. godini**

**I.**

Lokacijom za kupanje (kupalište) u gradu Karlovcu proglašava se gradsko kupalište „Foginovo“ na rijeci Korani.

Kupalište se sastoji od travnatog i vodenog dijela ukupne površine 24400 m², a smješteno je na lijevoj obali rijeke Korane.

Granica kupališta prikazana je u kartografskom prikazu koji se nalazi u prilogu ove Odluke.

**II.**

Sezona kupanja na gradskom kupalištu „Foginovo“ započinje 13. lipnja 2025. godine i završava 5. rujna 2025. godine.

**III.**

Na kupalištu se provodi monitoring mikrobiološke kakvoće vode za kupanje.

Točke uzimanja uzoraka za ispitivanje kakvoće vode su: x=5544118 , y=5037920.

**IV.**

Za vrijeme trajanja kupališne sezone, Grad Karlovac na kupalištu organizira prisutnost službe spašavanja na vodama u radno vrijeme kupališta, te prema potrebi hitnu medicinsku pomoć, kao i razne sportske i rekreativne sadržaje.

**V.**

Kartografski prikaz kupališta, prikaz ocjene o kakvoći površinskih voda za kupanje i klasifikacija, te profil vode za kupanje sastavni su dio ove Odluke koji se ne objavljuje, već se pohranjuje uz izvornik ove Odluke.

**VI.**

Ova Odluka stupa na snagu osmog dana od dana objave u „Glasniku Grada Karlovca“.

**PREDSJEDNIK**

**GRADSKOG VIJEĆA GRADA KARLOVCA**

**Marin Svetić, dipl.ing. šumarstva**

**Prilozi:**

* Prilog 1. - Kartografski prikaz kupališta
* Prilog 2. – Prikaz ocjena o kakvoći površinskih voda za kupanje i klasifikacija
* Prilog 3. - Obrazac profila vode za kupanje (Obrazac PVK)

**DOSTAVITI:**

1. Upravni odjel za poslove gradonačelnika, ovdje
2. Upravni odjel za gradnju i zaštitu okoliša, ovdje
3. Upravni odjel za komunalno gospodarstvo, promet i mjesnu samoupravu,ovdje
4. Upravni odjel za društvene djelatnosti, ovdje
5. Upravni odjel za gospodarstvo, razvoj grada i fondove EU, ovdje
6. Zavod za javno zdravstvo Karlovačke županije, Ulica V. Mačeka 48, Karlovac
7. Ministarstvo zaštite okoliša i zelene tranzicije, Radnička cesta 80, Zagreb
8. Hrvatske vode, Ulica Grada Vukovara 220, Zagreb
9. Predsjednik Gradskog vijeća, ovdje
10. Dokumentacija
11. Glasnik Grada Karlovca
12. Zapisnik
13. Pismohrana

**OBRAZLOŽENJE**

Člankom 58. stavkom 2. Zakona o vodama („Narodne novine“ br. 66/19, 84/21 i 47/23) propisano je da predstavničko tijelo jedinice lokalne samouprave donosi odluku kojom se utvrđuju lokacije za kupanje (kupališta) i trajanje sezone za kupanje na površinskim vodama, prikazuje ocjena o kakvoći površinskih voda za kupanje i obavlja klasifikacija te određuje profil vode za kupanje. Stavkom četvrtim istog članka određena je obveza da se na kupalištima obavlja monitoring mikrobiološke kakvoće u površinskim vodama za kupanje.

Grad Karlovac godinama organizira sezonu kupanja na gradskom kupalištu Foginovo, na lijevoj obali rijeke Korane. Za vrijeme trajanja kupališne sezone, koja ove godine traje od 13. lipnja do 5. rujna, Zavod za javno zdravstvo Karlovačke županije ispituje kakvoću vode za kupanje (što uključuje terenska mjerenja, opažanja i laboratorijska ispitivanja) te se u svrhu zaštite zdravlja ljudi i očuvanja i poboljšanja kvalitete okoliša, javnost odmah informira o dobivenim rezultatima. Sukladno Uredbi o kakvoći vode za kupanje („Narodne novine“ br. 51/14), godišnja ocjena kakvoće vode za kupanje u 2024. godini bila je dobra. Konačna ocjena kvalitete vode za kupanje za razdoblje od 2021. do 2024. godine je zadovoljavajuća.

U radno vrijeme kupališta prisutna je služba spašavanja na vodama, organiziraju se različiti rekreativni, sportski, društveni i ugostiteljski sadržaji, a po potrebi i hitna služba.

Sukladno prethodno navedenom i obrazloženom, molimo Gradsko vijeće Grada Karlovca razmatranje te prihvaćanje predložene Odluke.

U Karlovcu, 6. veljače 2025. godine

**Pročelnica Upravnog odjela za**

**gradnju i zaštitu okoliša**

**dr. sc. Ana Hranilović Trubić, dipl.ing.građ.**