|  |  |  |  |
| --- | --- | --- | --- |
|  | |  |  |
| REPUBLIKA HRVATSKA  KARLOVAČKA ŽUPANIJA | |  |
|  | GRAD KARLOVAC |  |
|  |  |  |  |

GRADSKO VIJEĆE **PRIJEDLOG**

KLASA: …….

URBROJ: ……

Karlovac, …….

Na temelju članka 35. Zakona o lokalnoj i područnoj (regionalnoj) samoupravi (''Narodne novine'' br. 33/01, 60/01, 129/05, 109/07, 125/08, 36/09, 150/11, 144/12, 19/13 - pročišćeni tekst, 137/15 - ispr., 123/17, 98/19 i 144/2020), članka 53. i 54. Zakona o upravljanju nekretninama i pokretninama u vlasništvu Republika Hrvatske ( NN broj 155/2023), članka 35. Zakona o vlasništvu i drugim stvarnim pravima (NN 91/96, 68/98, 137/99, 22/00, 73/00, 129/00, 114/01, 79/06, 141/06, 146/08, 38/09, 153/09, 143/12, 152/14, 81/15 – potpuni tekst i 94/17 – ispravak potpunog teksta), čl. 34. i 97. Statuta Grada Karlovca (''Glasnik Grada Karlovca'' 9/2021 – potpuni tekst, i 10/2022), Gradsko vijeće Grada Karlovca na \_\_\_\_\_ sjednici održanoj \_\_\_\_\_\_\_\_\_\_\_\_\_\_2024. god. donijelo je

**ODLUKU**

**o donošenju Godišnjeg plana upravljanja imovinom**

**Grada Karlovca za 2025. godinu**

Članak 1.

1. Donosi se Godišnji plan upravljanja imovinom Grada Karlovca za 2025. godinu u tekstu koji se nalazi u privitku ove Odluke.

Članak 2.

1. Ova Odluka stupa na snagu osam dana od dana objave u „Glasniku Grada Karlovca“.

Predsjednik Gradskog

vijeća Grada Karlovca

Marin Svetić, dipl.ing. šumarstva

**DOSTAVITI:**

1. Upravni odjel za poslove gradonačelnika,
2. Upravni odjel za imovinsko pravne poslove i upravljanje imovinom,
3. Upravni odjel za društvene djelatnosti,
4. Upravni odjel za komunalno gospodarstvo, promet i mjesnu samoupravu,
5. Upravni odjel za proračun i financije,
6. Upravni odjel za prostorno uređenje i poslove provedbe dokumenata prostornog uređenja,
7. Upravni odjel za gradnju i zaštitu okoliša,
8. Upravni odjel za gospodarstvo, razvoj grada i fondove EU,
9. Služba za unutarnju reviziju,
10. Služba za javnu nabavu,
11. Služba za provedbu ITU mehanizma (ITU PT),
12. Služba – vlastiti pogon za komunalne djelatnosti
13. Predsjednik Gradskog vijeća, ovdje
14. Ministarstvo pravosuđa, uprave i digitalnih transformacija Ul. grada Vukovara 49, Zagreb
15. Ministarstvo prostornog uređenja, graditeljstva i državne imovine, Republike Autreije 14, 10000 Zagreb
16. Glasnik Grada Karlovca,
17. Dokumentacija
18. Zapisnik
19. Pismohrana

**O B R A Z L O Ž E N J E**

**PRAVNA OSNOVA ZA DONOŠENJE AKTA**

Člankom 53. i 54. Zakon o upravljanju nekretninama i pokretninama u vlasništvu Republika Hrvatske ( NN broj 155/2023) predviđena je obveza donošenja strategije upravljanja i raspolaganja državnom imovinom, kao i obveza donošenja godišnjih planova upravljanja i raspolaganja državom imovinom.

Člankom 35. st. 8. Zakona o vlasništvu i drugim stvarnim pravima (NN 91/96, 68/98, 137/99, 22/00, 73/00, 129/00, 114/01, 79/06, 141/06, 146/08, 38/09, 153/09, 143/12, 152/14, 81/15 i 94/17) propisano je da se na pravo vlasništva jedinica lokalne samouprave i jedinica područne (regionalne) samouprave na odgovarajući način primjenjuju pravila o vlasništvu Republike Hrvatske, ako nije što drugo određeno zakonom, niti proizlazi iz naravi tih osoba. Istim člankom 35., stavkom 2. propisano je da ovlasti za raspolaganje, upravljanje i korištenje stvarima u vlasništvu jedinica lokalne i područne (regionalne) samouprave imaju tijela jedinica lokalne i područne (regionalne) samouprave određena propisom o ustrojstvu lokalne i područne (regionalne) samouprave, osim ako posebnim zakonom nije drukčije određeno.

**OSNOVNA PITANJA KOJA SE UREĐUJU AKTOM**

Strategija upravljanja imovinom Grada Karlovca, za razdoblje od 2021.-2027., donesena u veljači 2021. godine predstavlja obvezujući dokument koji treba biti u funkciji učinkovitijeg upravljanja imovinom u vlasništvu ili na raspolaganju Grada Karlovca. Strategija sadrži dugoročne, srednjoročne i kratkoročne smjernice i ciljeve vezane uz upravljanje imovinom radi osiguranja učinkovitog i transparentnog upravljanja i raspolaganja imovinom. Opći strateški cilj je ključni cilj Strategije, a to je: osigurati ekonomski svrhovito, djelotvorno, učinkovito i transparentno upravljanje gradskom imovinom na način da ta imovina bude u službi gospodarskog i demografskog rasta, socijalne pravednosti i zaštite javnog interesa i interesa Grada Karlovca.

Za definiranje godišnjih planova, kao i implementacije cjelokupne Strategije upravljanja imovinom Grada Karlovca korištena je osnovna podjela strateških i posebnih ciljeva, koja je sadržana u osnovnom dokumentu Strategije.

S obzirom na različitost i specifičnost pojedinih portfelja imovine, u cilju efikasnijeg i djelotvornijeg upravljanja istima, za svaki portfelj i podportfelj Strategijom i Godišnjim planom su predviđene posebne specifične strateške mjere.

Budući da Strategija upravljanja imovinom nije obuhvatila redovne poslove koje Grad Karlovac obavlja vezano uz upravljanje imovinom, isti nisu ni obuhvaćeni ovim Godišnjim planom upravljanja imovinom Grada Karlovca za 2025. godinu. Redovni poslovi upravljanja imovinom Grada Karlovca (npr. kupoprodaja nekretnina, priprema dokumentacije, provođenje uknjižbi, vođenje upravnih postupaka i sporova, održavanje nekretnina) obavljat će se u kontinuitetu sukladno zakonskim i podzakonskim propisima, kao i općim aktima Grada Karlovca, radi realizacije projekata od interesa za Grad, sukladno osiguranim sredstvima u Proračunu Grada Karlovca za 2025. godinu.

**PROCJENA POTREBNIH FINANCIJSKIH SREDSTAVA ZA PROVEDBU AKTA:**

Za provedbu akta osiguravaju se financijska sredstva u Proračunu Grada Karlovca za 2025. godinu.

Nacrt prijedloga Godišnjeg plana upavljanja javno se objavljuje na internetskoj stranici Grada putem e-savjetovanja, i provodio se u vremenu od 24.12.2024. do 25.1.2025. Tijekom otvorenog roka nije zaprimljena niti jedna primjedba ili prijedlog zainteresirane javnosti.

PRIPREMIO

Upravni odjel za imovinsko pravne poslove

i upravljanje imovinom

Marina Pavić Črne, magl. iur.