REPUBLIKA HRVATSKA

GRAD KARLOVAC

DJEČJI VRTIĆ KARLOVAC

* **P R I J E D L O G**

P R A V I L N I K O IZMJENAMA I DOPUNAMA PRAVILNIKA

O UNUTARNJEM USTROJSTVU

I NAČINU RADA

Karlovac, veljača 2025.

DJEČJI VRTIĆ KARLOVAC

**Upravno vijeće**

KLASA: 601-01/25-04/01

UR.BROJ: 2133-75-03/11-25/1

Karlovac, 05.02.2025.

Na temelju članka 54. Zakona o ustanovama ( NN 76/93, 29/97, 47/99, 35/08, 127/19, 151/22) i članka 41. Zakona o predškolskom odgoju i obrazovanju (NN 10/97, 107/07 i 94/13, 98/19, 57/2022, 101/23), Upravno vijeće Dječjeg vrtića Karlovac, na 48. sjednici održanoj dana 05. veljače 2025.godine, jednoglasno donijelo sljedeći

**PRAVILNIK O IZMJENAMA I DOPUNAMA PRAVILNIKA**

**O UNUTARNJEM USTROJSTVU I NAČINU RADA**

**DJEČJEG VRTIĆA KARLOVAC**

**Članak 1.**

U Pravilniku o unutarnjem ustrojstvu i načinu rada Dječjeg vrtića Karlovac, klasa: 601-01/24-04/03, ur.broj: 2133-75-03/11-24/3 od 28.10.2024.g., (u daljnjem tekstu: Pravilnik)

članak 8. stavak 1. mijenja se i glasi:

Za obavljanje određenih poslova radnih mjesta radnici moraju ispunjavati opće i posebne uvjete:

-**opći uvjeti** utvrđeni su Zakonom o predškolskom odgoju i obrazovanju, Pravilnikom o odgovarajućoj vrsti i razini obrazovanja odgojno – obrazovnih i ostalih radnika u dječjem vrtiću, ustanovama te drugim pravnim i fizičkim osobama koje provode programe ranog i predškolskog obrazovanja i drugim propisima;

-**posebni uvjeti** utvrđeni su ovim Pravilnikom.

**Članak 2.**

Članak 10. Pravilnika mijenja se i glasi:

**„**Vrsta i razina obrazovanja za radno mjesto se utvrđuje sukladno Zakonu o predškolskom odgoju i obrazovanju i Pravilniku o odgovarajućoj vrsti i razini obrazovanja odgojno – obrazovnih i ostalih radnika u dječjem vrtiću, ustanovama te drugim pravnim i fizičkim osobama koje provode programe ranog i predškolskog obrazovanja kojeg donosi ministar nadležan za obrazovanje.**“**

**Članak 3.**

Članak 12. točka 2.3. Pravilnika mijenja se i glasi:

**„** 2.3. edukacijski rehabilitator.**“**

**Članak 4.**

Članak 13. stavak 1. Pravilnika mijenja se i glasi:

**„** (1) **Poslove pedagoga** može obavljati osoba koja je završila Sveučilišni diplomski studij sa stečenim akademskim nazivom: Sveučilišni/a magistar/magistra pedagogije.**“**

**Članak 5.**

Članak 14. stavak 1. Pravilnika mijenja se i glasi:

**„** (1) **Poslove psihologa** može obavljati osoba koja je završila Sveučilišni diplomski studij sa stečenim akademskim nazivom: Sveučilišni/a magistar/magistra psihologije. **„**

**Članak 6.**

Članak 15. stavak 1. i 3. Pravilnika mijenjaju se i glase:

**„** (1) **Poslove edukacijskog rehabilitatora** može obavljati osoba koja je završila Sveučilišni diplomski studij sa stečenim akademskim nazivom: Sveučilišni/a magistar/magistra edukacijske rehabilitacije.**“**

**„** (3)Za poslove edukacijskog rehabilitatora određuje se jedan izvršitelj.**“**

**Članak 7.**

Članak 16. stavak 1. Pravilnika mijenja se i glasi:

**„** (1) **Poslove logopeda** može obavljati osoba koja je završila Sveučilišni diplomski studij sa stečenim akademskim nazivom: Sveučilišni/a magistar/magistra logopedije. **„**

**Članak 8.**

Članak 17. stavak 1. Pravilnika mijenja se i glasi:

**„** (1) **Poslove zdravstvenog voditelja** može obavljati osoba koja je završila:

* Sveučilišni diplomski studij sa stečenim akademskim nazivom: Sveučilišni/a magistar/magistra sestrinstva,
* Stručni diplomski studij sa stečenim akademskim nazivom: Magistar/magistra sestrinstva,
* Sveučilišni prijediplomski studij sa stečenim akademskim nazivom: Sveučilišni/a prvostupnik/ca sestrinstva,
* Stručni prijediplomski studij sa stečenim akademskim nazivom: Prvostupnik/ca sestrinstva. **„**

**Članak 9.**

Članak 18. stavak 1. Pravilnika mijenja se i glasi:

**„** (1) **Poslove fizioterapeuta** može obavljati osoba koja je završila:

* Sveučilišni diplomski studij sa stečenim akademskim nazivom: Sveučilišni/a magistar/magistra fizioterapije,
* Stručni diplomski studij sa stečenim akademskim nazivom: Magistar/magistra fizioterapije,
* Sveučilišni prijediplomski studij sa stečenim akademskim nazivom: Sveučilišni/a prvostupnik/a fizioterapije,
* Stručni prijediplomski studij sa stečenim akademskim nazivom: Prvostupnik/a fizioterapije. **„**

**Članak 10.**

Članak 19. stavak 1. Pravilnika mijenja se i glasi:

**„** (1) **Poslove odgojitelja** može obavljati osoba koja je završila:

* Sveučilišni diplomski studij sa stečenim akademskim nazivom: Sveučilišni/a magistar/magistra ranog i predškolskog odgoja i obrazovanja,
* Sveučilišni prijediplomski studij sa stečenim akademskim nazivom: Sveučilišni/a prvostupnik/ca ranog i predškolskog odgoja i obrazovanja,
* Stručni prijediplomski studij sa stečenim akademskim nazivom: Prvostupnik/ca ranog i predškolskog odgoja i obrazovanja. **„**

**Članak 11.**

Članak 20. stavak 1. Pravilnika mijenja se i glasi:

**„** (1) **Poslove kineziologa** može obavljati osoba koja je završila:

* **modul: kineziologija u edukaciji i kineziterapija:** Sveučilišni integrirani prijediplomski i diplomski studij sa stečenim akademskim nazivom: Sveučilišni magistar/magistra kineziologije,
* **modul: kineziterapija:** Stručni diplomski studij sa stečenim akademskim nazivom: magistar/magistra kineziologije. **„**

**Članak 12.**

Članak 22. točka 3.3. Pravilnika mijenja se i glasi:

**„** 3.3. administrativno – računovodstveni radnik. **„**

**Članak 13.**

Članak 23. stavak 1. Pravilnika mijenja se i glasi:

**„** (1) **Poslove tajnika** može obavljati osoba koja je završila:

* Sveučilišni integrirani prijediplomski i diplomski studij prava sa stečenim akademskim nazivom: Sveučilišni/a magistar/magistra prava,
* Stručni diplomski studij javne uprave sa stečenim akademskim nazivom: Magistar/a javne uprave. **„**

**Članak 14.**

Članak 24. stavak 1. Pravilnika mijenja se i glasi:

**„** (1) **Poslove voditelja računovodstva** može obavljati osoba koja je završila:

* Sveučilišni integrirani prijediplomski i diplomski studij sa stečenim akademskim nazivom: Sveučilišni/a magistar/magistra ekonomije,
* Sveučilišni diplomski studij sa stečenim akademskim nazivom: Sveučilišni/a magistar/magistra ekonomije,
* Stručni diplomski studij sa stečenim akademskim nazivom: Magistar/a ekonomije,
* Sveučilišni prijediplomski studij sa stečenim akademskim nazivom: Sveučilišni/a prvostupnik/ca ekonomije,
* Stručni prijediplomski studij sa stečenim akademskim nazivom: Prvostupnik/ca ekonomije. **„**

**Članak 15.**

Članak 25. stavak 1. Pravilnika mijenja se i glasi:

**„** (1) **Poslove administrativno – računovodstvenog radnika** može obavljati osoba koja je završila:

* Sveučilišni prijediplomski studij sa stečenim akademskim nazivom: Sveučilišni/a prvostupnik/ca ekonomije,
* Stručni prijediplomski studij sa stečenim akademskim nazivom: Prvostupnik/ca ekonomije. **„**

**Članak 16.**

Članak 27. točka 4.2. i točka 4.3. Pravilnika mijenjaju se i glase:

**„** 4.2. domar – ložač,

4.3.glavni kuhar. **„**

**Članak 17.**

Članak 28. stavak 1. Pravilnika mijenja se i glasi:

**„** (1) **Poslove domara-vozača** može obavljati osoba koja ima završenu kvalifikaciju razine 4.1 stečenu završetkom strukovnog obrazovanja u trajanju od tri godine u sektoru Strojarstvo, brodogradnja i metalurgija ili Elektrotehnika i računarstvo sa stečenim temeljnim kompetencijama upravljanja motornog vozila C kategorije. **„**

**Članak 18.**

Članak 29. stavak 1. Pravilnika mijenja se i glasi:

**„** (1) **Poslove domara-ložača** može obavljati osoba koja ima završenu kvalifikaciju razine 4.1 stečenu završetkom strukovnog obrazovanja u trajanju od tri godine u sektoru Strojarstvo, brodogradnja i metalurgija ili Elektrotehnika i računarstvo sa stečenim temeljnim kompetencijama upravljanja motornog vozila C kategorije. Uz navedeno domar-ložač može imati položen ispit za rukovoditelja centralnog grijanja. **„**

**Članak 19.**

Članak 30. stavak 1. Pravilnika mijenja se i glasi:

**„** (1) **Poslove glavnog kuhara** može obavljati osoba koja ima završenu kvalifikaciju kuhar razine 4.1 stečenu završetkom strukovnog obrazovanja u trajanju od tri godine u sektoru Turizam i ugostiteljstvo. **„**

**Članak 20.**

Članak 31. stavak 1. Pravilnika mijenja se i glasi:

**„** (1) **Poslove kuhara - slastičara** može obavljati osoba koja ima završenu kvalifikaciju kuhar razine 4.1 stečena završetkom strukovnog obrazovanja u trajanju od tri godine u sektoru Turizam i ugostiteljstvo. **„**

**Članak 21.**

Članak 32. stavak 1. Pravilnika mijenja se i glasi:

**„** (1)**Poslove pomoćnog kuhara** može obavljati osoba koja ima završenu kvalifikaciju pomoćni kuhar razine 3 stečenu završetkom strukovnog obrazovanja u trajanju od tri godine u sektoru Turizam i ugostiteljstvo. **“**

**Članak 22.**

Članak 33. stavak 1. Pravilnika mijenja se i glasi:

**„**(1) **Poslove švelje, pralje** može obavljati osoba koja ima završenu kvalifikaciju razine 3 stečenu završetkom strukovnog obrazovanja u trajanju od tri godine. **„**

**Članak 23.**

Članak 34. stavak 1. Pravilnika mijenja se i glasi:

**„** (1) **Poslove spremača/ice** može obavljati osoba koja ima završenu kvalifikaciju razine 1 stečenu završetkom osnovnog obrazovanja. **„**

**Članak 24.**

Članak 35. stavak 1. Pravilnika mijenja se i glasi:

**„** (1) Stručni suradnici, odgojitelji i medicinska sestra moraju ispunjavati i druge posebne uvjete propisane Zakonom o predškolskom odgoju i obrazovanju (položen stručni ispit ukoliko nisu Zakonom oslobođeni te obveze) i Pravilnikom o odgovarajućoj vrsti i razini obrazovanja odgojno – obrazovnih i ostalih radnika u dječjem vrtiću, ustanovama te drugim pravnim i fizičkim osobama koje provode programe ranog i predškolskog obrazovanja. **„**

**Članak 25.**

Ovaj Pravilnik o izmjenama i dopunama Pravilnika o unutarnjem ustrojstvu i načinu rada Dječjeg vrtića stupa na snagu osmog dana od dana objave na oglasnoj ploči vrtića.

PREDSJEDNICA UPRAVNOG VIJEĆA:

Petra Lončar Kubura

Pravilnik o izmjenama i dopunama Pravilnika o unutarnjem ustrojstvu i načinu rada Dječjeg vrtića Karlovac objavljen je na Oglasnoj ploči Dječjeg vrtića Karlovac dana \_\_\_\_\_\_\_\_\_\_. godine te stupa na snagu dana \_\_\_\_\_\_\_\_\_\_\_\_. godine.

RAVNATELJICA

Danka Pavletić, prof. rehabilitator