|  |  |  |  |
| --- | --- | --- | --- |
|  | |  |  |
| REPUBLIKA HRVATSKA  KARLOVAČKA ŽUPANIJA | |  |
|  | GRAD KARLOVAC |  |

**GRADSKO VIJEĆE** PRIJEDLOG

KLASA:

URBROJ:

Karlovac, \_.\_.2025.g.

Na temelju članka 10. Odluke o komunalnom doprinosu („Glasnik Grada Karlovca“ br.1/19), i članka 34. i 97. Statuta Grada Karlovca („Glasnik Grada Karlovca“ br. 7/09, 8/09, 3/13, 6/13, 1/15 – pročišćeni tekst, 3/18, 13/18, 6/20, 4/21, 8/21, 9/21 – pročišćeni tekst i 10/22), Gradsko vijeće Grada Karlovca donosi

**ODLUKU**

Tvrtka **Centar za gospodarenje otpadom KODOS d.o.o.**, Karlovac, Jurja Križanića 30, OIB 97544121118, **oslobađa se obveze plaćanja komunalnog doprinosa u iznosu od** **378.337,17 EUR.**

**OBRAZLOŽENJE**

Upravnom odjelu za komunalno gospodarstvo, promet i mjesnu samoupravu, Grada Karlovca, dostavljena je po službenoj dužnosti Građevinska dozvola Klasa: UP/I-361-03/24-01/000141, Urbroj : 531-08-3-1-1-24-0025 od 04.09.2024. godine, pravomoćna dana 07.10.2024. godine,

* za građenje građevine infrastrukturne namjene gospodarenje otpadom (odlagalište), 1. skupine,

**Centar za gospodarenje otpadom „Babina Gora „**

**ETAPA 2.**

**FAZA 2.5. Izgradnja postrojenja za mehaničko – biološku obradu otpada s pratećim objektima i opremom, sa svom potrebnom infrastrukturom i krajobraznim uređenjem**

na katastarskoj čestici broj 1652/2, k.o. Vukmanić (Vukmanić) na području Grada Karlovca u Karlovačkoj županiji, u skladu sa glavnim projektom zajedničke oznake 40-41-1739-21-810, izrađenom u projektantskom uredu HERING d.d. Široki Brijeg - Glavna podružnica Ploče, HR – 20340 Ploče, Trg Prišnica 3.

U provedenom postupku za sljedeće projektirane objekte:

- sabirni bazen (zatvoren) za tehnološke vode i biofilter 1.004,63 m3,

- hala za mehaničku obradu mKO obujma 48.397,20 m3,

- hala za biološku obradu obujma 36.111,32 m3,

- plato za dozrijevanje s nadstrešnicom obujma 2.407,68 m3,

- natkriveno spremište reciklabilnog otpada obujma 779,68 m3

- objekt za prihvat odvojeno prikupljenog bio otpada obujma 320,00 m3,

obveza plaćanja iznosila bi 378.337,17 EUR (kao umnožak ukupnog obujma projektiranih objekata 89.020,51 m3 i jedinične vrijednosti komunalnog doprinosa za IV zonu od 4,25 EUR/m3).

Odredbom članka 10. Odluke o komunalnom doprinosu („Glasnik Grada Karlovca“ br.1/19), propisuje se da će Gradsko vijeće Grada Karlovca odnosno Gradonačelnik Grada Karlovca osloboditi u potpunosti od obveze plaćanja komunalnog doprinosa sljedeće vlasnike, odnosno investitore : javne ustanove ili trgovačka društva u pretežitom vlasništvu Grada Karlovca, Karlovačke županije i Republike Hrvatske kad grade objekte od javnog interesa (sporta, kulture, školstva, zdravstva, socijalne skrbi, humanitarnih djelatnosti, vjerskih i sl.).

Poslovni udjeli u temeljnom kapitalu tvrtke Centar za gospodarenje otpadom KODOS d.o.o., iznose: Karlovačka županija 36,66%, Grad Karlovac 24,60%, Grad Ogulin 6,25%, Grad Duga Resa 5,01%, Grad Ozalj 3,29%, Grad Slunj 2,53%, Sisačko – moslavačka županija 8,54%, Ličko - senjska županija 13,12%.

Predmetno oslobađanje nije državna (de minimis ) potpora.

UPUTA O PRAVNOM LIJEKU : Protiv ove odluke ne može se izjaviti žalba već se može pokrenuti upravni spor kod Upravnog suda u Rijeci, Ul. Erazma Barčića 5, u roku 30 dana od dana dostave.

PREDSJEDNIK GRADSKOG VIJEĆA GRADA KARLOVCA

Marin Svetić, dipl.ing. šumarstva

DOSTAVITI:

1. Centar za gospodarenje otpadom KODOS d.o.o.,

RH – 47000 Karlovac, Jurja Križanića 30,

1. Upravni odjel za poslove gradonačelnika, ovdje
2. Upravni odjel za proračun i financije, ovdje
3. Upravni odjel za komunalno gospodarstvo, promet i mjesnu samoupravu, ovdje
4. Predsjednik Gradskog vijeća, ovdje
5. Dokumentacija
6. Zapisnik
7. Glasnik Grada Karlovca
8. Pismohrana