|  |  |  |  |
| --- | --- | --- | --- |
| A picture containing text, clipart  Description automatically generated | |  |  |
| REPUBLIKA HRVATSKA  KARLOVAČKA ŽUPANIJA | |  |
| A picture containing text, ceramic ware, porcelain  Description automatically generated | GRAD KARLOVAC |  |

GRADONAČELNIK

KLASA: 024-02/25-01/20

URBROJ: 2133-1-03-01/01-25-2

Karlovac, 12. veljače 2025. godine

**GRADSKO VIJEĆE**

**PREDMET: Polugodišnje izvješće o radu Gradonačelnika za razdoblje od 1. srpnja do 31. prosinca 2024. godine**

Poštovani vijećnici,

pred vama je šestomjesečno izvješće o radu Gradonačelnika i upravnih odjela Grada Karlovca za razdoblje od 1. srpnja do 31. prosinca 2024. godine.

Kao i inače, u izvješćima upravnih odjela i službi opširnije su navedene njihove aktivnosti i što je u tom periodu rađeno, a ovdje izdvojen samo manji dio.

Grad Karlovac je i u drugoj polovici 2024. godine planirao i pratio izvršenje proračuna, rad usmjerio na obnovu i izgradnju komunalne infrastrukture, realizaciju projekata financiranih europskim, nacionalnim i vlastitim sredstvima, obnovu zgrada zaštićene kulturne baštine, razvoj gospodarstva, potpore poduzetništvu, ali i odgoj i obrazovanje, kulturu, sport, vatrogastvo.

Izgrađen je novi dječji vrtić u Rečici, započeli su radovi na izgradnji Dječjeg vrtića Luščić, završena energetska obnova zgrade Javne vatrogasne postrojbe, počeli radovi na cjelovitoj obnovi OŠ Dragojle Jarnević i zgradama kulturne baštine oštećenim u potresu: Maloj zgradi gradske uprave, Mihalićevoj kući, Gradskom muzeju i Hrvatskom domu, nastavljeni radovi na izgradnji Sportsko-rekreacijskog centra Mostanje, započeli radovi na izgradnji nogometnog igrališta Turanj i rekonstrukciji Teniskog centra, nastavljena rekonstrukcija prometnica u okviru provedbe projekta „Poboljšanje vodnokomunalne infrastrukture aglomeracije Karlovac – Duga Resa“, tzv. Karlovac II i završena rekonstrukcija Mosta SJP Grom, a za Most Banija pripremljen postupak javne nabave za odabir izvođača radova.

Održavane su nerazvrstane ceste, zelene površine, dječja igrališta i sportski tereni, kao i objekti u vlasništvu Grada Karlovca, realizirani projekti iz KAkvarta, brinulo se o održivom gospodarenju otpadom, o okolišu i zelenilu kojim se ponosimo pa su zasađena nova stabla i drvoredi, sadnice grmlja, a novim,“pametnim“ LED svjetiljkama zamijenjene 9083 energetski neučinkovite svjetiljke.

Grad Karlovac, zajedno s Vodovodom i kanalizacijom d.o.o., nastavio je realizaciju projekta „Poboljšanje vodnokomunalne infrastrukture aglomeracije Karlovac - Duga Resa“.

Bez obzira na poteškoće prilikom izvođenja radova, oštećenja pojedinih zgrada i povremena zamućenja vode, ovim projektom naš grad će imati novu vodnokomunalnu infrastrukturu za sljedeće generacije, nakon više od sto godina.

U ovom je izvještajnom periodu, između ostalog, izrađen Nacrt konačnog prijedloga IV. Izmjena i dopuna Generalnog urbanističkog plana Grada Karlovca, a u sustav e-dozvole zaprimljeno 769 i riješena 864 zahtjeva, među kojima je 116 izdanih građevinskih dozvola i 209 posebnih uporabnih dozvola.

Dodjeljivane su bespovratne potpore za poduzetnike početnike i za sufinanciranje troškova tekućeg poslovanja za poduzetnike u Zvijezdi u obuhvatu projekta „Poboljšanje vodnokomunalne infrastrukture aglomeracije Karlovac – Duga Resa“ i od 1. srpnja do 30. studenog 2024. godine za tu je namjenu izdvojeno 48.144,11 EUR. Nisu izostale ni potpore za poljoprivredu i ruralni razvoj, za koje je isplaćeno 32.509,02 EUR i 8.955,34 EUR.

U izvještajnom razdoblju nastavljeno je prikupljanje informacija i dokumentacije za Pozive za dostavu projektnih prijedloga ITU - Revitalizacija kulturno-povijesne baštine u svrhu razvoja kulturnog turizma na Većem urbanom području Karlovac, ITU Zalogaj povijesti – Rekonstrukcija zgrade ''Bosanskog magazina'' u restoran studentske prehrane i interpretacijski centar, ITU - Izgradnja i uređenje Parka Grabrik s nadogradnjom biciklističke infrastrukture i ITU - Društveno - kulturni centar DKC.

U prosincu 2024. godine Gradsko vijeće usvojilo je Odluku o realizaciji Programa društveno poticajne stanogradnje na području Grada Karlovca, Grad će zaključiti potrebne ugovore kojima regulira prijenos prava vlasništva zemljišne čestice i međusobna prava i obveze u pogledu izgradnje POS stanova, a postom APN provodi postupka javne nabave za izbor najpovoljnijeg izvođača radova na izgradnji POS-ovih stanova u Ulici Herte Turze.

U drugoj polovici 2024. dodijeljeno je 70 stipendija, po 35 za učenike i studente, u području odgoja i obrazovanja u izvještajnom razdoblju realizirano je 16,174.289 eura, za provedbu programa iz područja socijalne skrbi utrošeno je ukupno 648.581 euro, za promicanje kulture realizacija sredstava iznosi 2,486.748 eura, dok je za provedbu Programa javnih potreba u sportu i sufinanciranje troškova rada Karlovačke športske zajednice te Školskog športskog saveza grada Karlovca u drugom polugodištu 2024. godine utrošeno 820.356 eura.

U gradu su u drugoj polovici 2024. održane i manifestacije po kojima je Karlovac poznat. Zvjezdanim ljetom, na kojem je, po procjenama, bilo više od 60.000 posjetitelja, proslavljen je 445. rođendan Karlovca, organizirani su 37. Dani piva, na kojima je bilo oko 80.000 posjetitelja, a Advent u Karlovcu i Blagdani na Promenadi okupili su, po procjeni, oko 28.000 posjetitelja.

GRADONAČELNIK

Damir Mandić, dipl.teol.

**UPRAVNI ODJEL ZA POSLOVE GRADONAČELNIKA**

**Uvod**

U Upravnom odjelu za poslove gradonačelnika obavljaju se stručni i administrativno – tehnički poslovi vezani za rad gradonačelnika, zamjenicu gradonačelnika, radna tijela gradonačelnika, predsjednika Gradskog vijeća, poslovi vezani za protokol, odnose s javnošću, međugradsku i međunarodnu suradnju, informiranje i ostvarivanje prava na pristup informacijama, ažuriranje mrežne stranice Grad Karlovac, vatrogastvo, zaštitu od požara i civilnu zaštitu, savjetodavni i stručni poslovi za potrebe Gradskog vijeća i njegovih radnih tijela, pripremu sjednica Gradskog vijeća, pripremu, tiskanje i distribuciju Glasnika Grada Karlovca, ostvarivanje prava nacionalnih manjina, poslovi zaštite na radu, pravni, kadrovski, administrativni, tehnički i pomoćni poslovi, praćenje rada ustanova, priprema predmeta za vođenje sudskih sporova, te vođenje evidencije o sudskim sporovima i plaćanju sudskih i javnobilježničkih pristojbi.

**Organizacija i ustroj rada Upravnog odjela za poslove gradonačelnika**

U Upravnom odjelu za poslove gradonačelnika ustrojen je jedan odsjek, Odsjek za pravne, opće i kadrovske poslove. U Upravnom odjelu zaposleno je ukupno 16 službenika i 6 namještenika na neodređeno vrijeme. Na određeno vrijeme zaposlen je 1 vježbenik.

**Odsjek za pravne, opće i kadrovske poslove**

U djelokrugu poslova Odsjeka za pravne, opće i kadrovske poslove obavljani su poslovi koji se odnose na pravne, savjetodavne i kadrovske poslove, poslove organizacije rada pisarnice i stručno - administrativne poslove povezane s djelokrugom rada Gradskog vijeća i radnih tijela Gradskog vijeća, na kojima se kontinuirano nastavilo raditi i drugoj polovici 2024. godine.

U izvješću o radu Odsjeka za pravne, opće i kadrovske poslove, za izvještajno razdoblje od 1. srpnja do 31. prosinca 2024. godine navode se samo neke od značajnih aktivnosti iz djelokruga rada.

**Kadrovski poslovi**

Ukupan broj zaposlenih službenika i namještenika u upravnim tijelima Grada Karlovca na dan 1. srpnja 2024.godine bio je 150 na neodređeno vrijeme, 3 na određeno vrijeme i 2 dužnosnika.

U izvještajnom razdoblju raspisano je šest natječaja za prijam u službu na neodređeno vrijeme, dva natječaja za prijam vježbenika na određeno vrijeme i raspisano je četiri oglasa za prijam u službu na određeno vrijeme. Za provedene natječajne/oglasne postupke izvršeni su sljedeći poslovi: raspisivanje natječaja/oglasa, objava natječaja u „Narodnim novinama“, a oglasi kod Hrvatskog zavoda za zapošljavanje, Područnog ureda Karlovac te na web stranici Grada Karlovca; pripremljena su rješenja o imenovanju povjerenstva za provođenje natječajnog odnosno oglasnog postupka; pripremljene su upute i obavijesti kandidatima u kojima su navedeni potrebni podaci (opis poslova radnog mjesta, podaci o plaći, način provođenja prethodne provjere znanja i sposobnosti kandidata, područja testiranja, pravni i drugi izvori potrebni za testiranje te vrijeme i mjesto održavanja testiranja); zaprimljene su i obrađene pristigle prijave, pristupnicima koji ne ispunjavaju formalne uvjete natječaja poslana je obavijest o razlozima neispunjavanja te im je vraćena dokumentacija priložena prijavi; nakon provedenog testiranja pripremljena su izvješća o provedenom postupku natječaja/oglasa, obaviješteni su kandidati o rezultatima testiranja i izboru kandidata - pripremljena su rješenja o prijmu te nakon izvršnosti, rješenja o rasporedu, izabrani kandidati upućeni su na utvrđivanje zdravstvene sposobnosti te je izvršena prijava novih službenika kod HZMO i HZZO;

Za poništene natječaje/oglase donijete su Odluke o poništenju i iste su objavljene u „Narodnim novinama“ ili kod Hrvatskog zavoda za zapošljavanje, Područnog ureda Karlovac te na web stranici Grada Karlovca.

Temeljem zakonskih propisa, Pravilnika o unutarnjem redu upravnih tijela Grada Karlovca te Kolektivnog ugovora za službenike i namještenike u upravnim tijelima Grada Karlovca pripremljeni su i drugi pojedinačni akti službenicima i namještenicima (sporazumi o premještaju, rješenja o premještaju, rješenja o rasporedu, rješenja o prekovremenom radu, rješenja o plaći, sporazumi o prestanku službe, rješenja o prestanku službe, prijave službenika i vježbenika na program e-učenje za polaganje državnog ispita kao i prijave za polaganje državnog ispita, rješenja o plaćenom dopustu, rješenja o uvećanju koeficijenta temeljem kolektivnog ugovora, rješenja o jubilarnoj nagradi, rješenja o isplati pomoći, rješenja o prekovremenom radu, izdavane su potvrde iz kadrovske evidencije, pripremljena su rješenja o imenovanju službenika za privremeno obavljanje poslova pročelnika ukinutih upravnih tijela.

Dnevno se vodi evidencija prisutnosti na radu, godišnjim odmorima, bolovanjima te ostalim izostancima s posla.

Na dan 31. prosinca 2024. godine broj zaposlenih službenika i namještenika u upravnim tijelima Grada Karlovca bio je 154 na neodređeno vrijeme, 5 na određeno vrijeme i 2 dužnosnika.

**Poslovi pisarnice**

Pisarnica kao dio Odsjeka za pravne, opće i kadrovske poslove u Upravnom odjelu za poslove gradonačelnika obavlja poslove zaprimanja podnesaka, upisivanja u evidencije uredskog poslovanja, raspoređivanja, razvrstavanja, dostave u rad i otpremanja pismena i drugih dokumenata u skladu s Uredbom o uredskom poslovanju i Zakonom o općem upravnom postupku. U sastavu pisarnice ustrojena je pismohrana koja obavlja poslove odlaganja, čuvanja, organiziranja, korištenja, obrade, odabiranja, izlučivanja predmeta i drugih dokumenata te osiguravanje cjelovitosti i sređenosti cjelokupnog dokumentarnog i arhivskog gradiva do predaje nadležnom državnom arhivu.

Zaprimljeni podnesci i ulazni računi evidentiraju se u elektroničkoj evidenciji neupravnog postupka i elektroničkoj evidenciji upravnog postupka u informacijskom sustavu ePisarnica. Pismena i prilozi zaprimljeni u fizičkom obliku pretvaraju se u elektronički oblik, odnosno skeniraju te dostavljaju u nadležne upravne odjele, a zahtjevi za Upravni odjel za prostorno uređenje i poslove provedbe dokumenata prostornog uređenja evidentiraju se u informacijskom sustavu eDozvola. U izvještajnom razdoblju u informacijskom sustavu ePisarnica evidentirano je 1613 predmeta neupravnog postupka, 660 predmeta upravnog postupka, 4182 ulaznih računa. U evidenciji zaprimljenih pošiljaka evidentirane su 2699 pošiljaka (pošiljke dostavljene na ime, preporučene pošiljke, pošiljke vezane uz natječaje).

Pisarnica kuvertira i otprema sve izlazne akte u skladu s pravilima dostave (osobna, posredna, upravni postupak, porezni postupak, neposredna dostava) te kuvertirane izlazne pošiljke unosi u elektroničku prijemnu knjigu Hrvatske pošte. Otpremljeno je 25945 pošiljaka, odnosno 19840 običnih pošiljaka i 6099 preporučenih pošiljaka.

U pisarnici se arhiviraju riješeni predmeti u informacijskom sustavu ePisarnici te odlažu u pismohranu, vodi se briga o cjelovitosti i sređenosti cjelokupnog dokumentarnog gradiva sukladno propisima o zaštiti arhivske građe te provodi redovito izlučivanje i uništenje gradiva kojem su istekli rokovi čuvanja. U drugom polugodištu 2024. godine u pisarnici je arhivirano 3791 neupravnih predmeta i 2312 upravnih predmeta te odloženo u pismohranu.

**Gradsko vijeće Grada Karlovca**

U okviru poslova Upravnog odjela za poslove gradonačelnika i to najvećim dijelom Odsjeka za pravne, opće i kadrovske poslove su i poslovi povezani s djelokrugom rada Gradskog vijeća Grada Karlovca i radnih tijela Gradskog vijeća.

Tako je Upravni odjel za poslove gradonačelnika odnosno Odsjek za pravne, opće i kadrovske poslove radio na pripremama sjednica Gradskog vijeća i njegovih radnih tijela, a što uključuje izradu prijedloga odluka, zapisnika i pomoćnih materijala za rad predsjedništva Gradskog vijeća, odbora i drugih radnih tijela Gradskog vijeća, te za samu sjednicu Gradskog vijeća Grada Karlovca.

Treba istaknuti kako je tijekom izvještajnog razdoblja od 1. srpnja 2024. godine do 31. prosinca 2024. godine održano osam (8) sjednica Gradskog vijeća od kojih su dvije (2) sjednice bile tematske s temama „Rezultati Urbanističko - arhitektonskog natječaja u zoni „Nazorova“ i „Uređenje Trga bana Josipa Jelačića“.

Na održanim sjednicama Gradsko vijeće Grada Karlovca na dnevnom redu imalo je ukupno 120 točaka.

Na provjeru zakonitosti akata nadležnim ministarstvima upućeno je 105 općih akata Gradskog vijeća.

Odbori Gradskog vijeća sudjelovali su u radu Gradskog vijeća na način da su na svojim sjednicama raspravljali o točkama dnevnog reda za sjednice Gradskog vijeća te donosili zaključke koje su prezentirali Gradskom vijeću.

* Nadzorni odbor održao je 3 sjednice s ukupno 7 točaka dnevnog reda,
* Odbor za financije, gradski proračun i gradsku imovinu održao je 7 sjednica s ukupno 51 točkom dnevnog reda,
* Odbor za gospodarstvo i poduzetništvo održao je 3 sjednice s ukupno 7 točaka dnevnog reda,
* Odbor za izbor i imenovanja održao je 3 sjednice s ukupno 9 točaka dnevnog reda,
* Odbor za komunalni sustav i razvoj grada održao je 6 sjednica s ukupno 44 točke dnevnog reda,
* Odbor za mlade održao je 4 sjednice s ukupno 8 točaka dnevnog reda,
* Odbor za pitanja etničkih i nacionalnih zajednica ili manjina održao je 1 sjednicu s ukupno 2 točke dnevnog reda,
* Odbor za poljoprivredu održao je 3 sjednice s ukupno 8 točaka dnevnog reda,
* Odbor za statut i poslovnik održao je 5 sjednica s ukupno 15 točaka dnevnog reda,
* Povjerenstvo za gradska znakovlja, imenovanja i preimenovanja javnih prostora i objekata u gradu Karlovcu održao je 1 sjednicu s 2 točke dnevnog reda,
* Vijeće časti održalo je 1 sjednicu s 1 točkom dnevnog reda.

Također u razdoblju od 1. srpnja 2024. godine do 31. prosinca 2024. godine izdano je 11 brojeva Glasnika Grada Karlovca.

**Provedba Zakona o pravu na pristup informacijama**

U izvještajnom razdoblju redovno su objavljivane informacije sukladno Zakona pravu na pristup informacijama koje uključuju opće akte i odluke, kojima se utječe na interese korisnika, nacrte drugih propisa te općih akata koji se donose, godišnje planove, programe, strategije, upute, izvještaje o radu, financijska izvješća i druge odgovarajuće dokumente koji se odnose na područje rada upravnih tijela Grada Karlovca.

U razdoblju od 1. srpnja do 31. prosinca 2024. godine zaprimljeno je ukupno 6 zahtjeva za pristup informacijama sukladno Zakonu o pravu na pristup informacijama. Na svih 6 zahtjeva je u zakonskome roku odgovoreno te su riješeni na način da su usvojeni.

Po strukturi usvojeni zahtjevi najviše se odnose na informacije vezane uz financiranje te imovinsko pravne poslove. O zahtjevima, postupcima i odlukama o ostvarivanju prava na pristup informacijama i ponovnu uporabu informacija vodi se službeni upisnik.

Prema zakonskoj odredbi u Središnji katalog službenih dokumenata Republike Hrvatske redovito se dostavljaju opći akti, odluke, te drugi dokumenti iz područja rada.

U navedenome razdoblju provedeno je i 14 savjetovanja s javnošću. Svako savjetovanje je trajalo 30 dana te su po isteku roka za dostavu mišljenja i prijedloga, izrađena i objavljena na internetskoj stranici Grada Karlovca izvješća o savjetovanju sa zaprimljenim prijedlozima i primjedbama te očitovanja s razlozima za neprihvaćanje pojedinih prijedloga i primjedbi.

Krajem 2024. godine donesen je i objavljen Plan savjetovanja s javnošću za 2025. godinu, a u skladu sa propisanom obvezom iz čl.11. st. 5. Zakona o pravu na pristup informacijama.

**Nacionalne manjine**

I tijekom druge polovice 2024. godine nastavljena je dobra suradnja s vijećima nacionalnih manjina i predstavnicom nacionalne manjine na području Grada Karlovca.

Temeljem Odluke o načinu financiranja vijeća nacionalnih manjina i predstavnika nacionalne manjine u Gradu Karlovcu u 2024. godini („Glasnik Grada Karlovca“ br.23/2023) do 31. prosinca 2024. godine vijećima bošnjačke i srpske nacionalne manjine te predstavnici albanske nacionalne manjine isplaćena su sva osigurana sredstva iz Proračuna Grada Karlovca.

**Političke stranke**

Sukladno Odluci Gradskog vijeće Grada Karlovca o raspoređivanju sredstava Proračuna Grada Karlovca namijenjenih financiranju političkih stranaka i nezavisnih vijećnika Gradskog vijeća Grada Karlovca za 2024. godinu („Glasniku grada Karlovca“ br. 23/2023.) od 1. srpnja 2024. do 31. prosinca 2024. godine godine isplaćena su sredstva za 3. i 4. tromjesečje.

**Pravni poslovi**

U izvještajnom razdoblju službenici Odsjeka za pravne, opće i kadrovske poslove kontinuirano su izrađivali odluke, ugovore i ostale akte iz nadležnosti Upravnog odjela za poslove gradonačelnika, dužnosnika Grada Karlovca i Gradskog vijeća Grada Karlovca. Također, kontinuirano su davali potrebna mišljenja, očitovanja i pravne upute po raznim temama i potrebama.

Tijekom izvještajnog razdoblja izrađeni su prijedlozi izmjena Kolektivnog ugovora za službenike i namještenike Grada Karlovca te izrada prijedloga Kolektivnog ugovora za kulturne ustanove.

Temeljem Ugovora o pružanju pravne pomoći za 2024. godinu kojima je ugovoreno pružanje usluga pravne pomoći (usluga zastupanja, sastavljanja tužbi, žalbi, prijedloga, zahtjeva, molbi, izvanrednih pravnih lijekova i drugih podneska, sastavljanja isprava, te davanja pravnih savjeta) u 2024. godini sukladno odredbama Zakona o odvjetništvu nastavljena je suradnja s odvjetnikom Hrvojem Medarićem, odvjetnikom Markom Plavetićem, odvjetnicom Ivom Zlatić, Zajedničkim odvjetničkim uredom Josip Janković i Mate Burazin, te Zajedničkim odvjetničkim uredom Nikola Horvat i Dean Radišić. Opunomoćeni odvjetnici savjesno i odgovorno poduzimaju sve potrebne radnje u interesu Grada Karlovca u svakom od sudskih postupka zastupajući interese Grada. Vrlo dobra suradnja i komunikacija službenika Odsjeka za pravne, opće i kadrovske poslove i odvjetnika u radu na sudskim sporovima očituje se kroz brzu i redovitu komunikaciju i razmjenu informacija koja omogućuje da se u rješavanju sudskih predmeta upotrijebi sve potrebno znanje i iskustvo, pribavi što više potrebne dokumentacije i podataka, te upotrijebe sve zakonom predviđene radnje.

Redovita je suradnja sa sudovima i javnim bilježnicima u rješavanju pravnih pitanja za potrebe Grada Karlovca.

Službenici Odsjeka redovito su angažirani i sudjeluju u radu raznih Povjerenstava i radnih skupina osnovanim u gradskoj upravi, kao i u onima osnovanim u ustanovama u vlasništvu Grada Karlovca, te surađuju i u pružanju pravnu pomoć u raznim Projektima od značaja za Grad Karlovac i građane.

.

**Ostalo**

U izvještajnom razdoblju održani su izbori za predsjednika Republike Hrvatske i to dana 29. prosinca 2024. godine proveden je prvi krug izbora. Službenici Odsjeka za pravne, opće i kadrovske poslove kao članovi stručnog tima Gradskog izbornog povjerenstva Grada Karlovca obavljali su administrativne, tehničke i pomoćne poslove.

Među ostale poslove Odsjeka za pravne, opće i kadrovske poslove svakako treba pobrojati i;

* Pripremanje dopisa iz nadležnosti Upravnog odjela za poslove gradonačelnika
* Pripremanje odluka i rješenja u nadležnosti gradonačelnika
* Zaprimanje i obrada podnesaka iz nadležnosti Odjela i Odsjeka
* Postupanje po zahtjevima za naknadu štete, u najvećem broju vođenje postupaka po štetama na javnim površinama uslijed vremenskih neprilika
* Dostavljanje izvješća i podataka po zahtjevu nadležnih županijskih, državnih i drugih tijela
* U obavljanju poslova iz nadležnosti Upravnog odjela potrebna je i ostvarena suradnja s nadležnim tijelima i ustanovama te s drugim upravnim odjelima Grada Karlovca, gradskim tvrtkama i ustanovama, nadležnim ministarstvima, osiguravajućim društvom, FINA-om, MUP-om, Policijskom postajom Karlovac s ispostavom Vojnić
* Pravna pomoć ustanovama kojima je Grad Karlovac osnivač (JU Aquatika, Gradska knjižnica Ivan Goran Kovačić, Dječji vrtić 4 Rijeke, Dječji vrtić Karlovac i „Kino Edison multimedijski centar za kulturno–turističke sadržaje“)
* Prikupljanje i provjera informacija i podataka, te obavljanje drugih poslova potrebnih za rad Odjela i Odsjeka po nalogu nadređenih
* Svakodnevni rad sa strankama, neposrednim dolaskom stranaka, komunikacijom putem telefona ili emaila
* Praćenje i redovito proučavanje važećih propisa i akata
* Održavanje službenih vozila Grada Karlovca; redoviti tehnički pregledi i registracije, redoviti servisi, popravci i točenje goriva
* Nabava i briga o sitnom inventaru
* Praćenje i nadziranje rada na popravcima i servisima opreme.

**Civilna zaštita i vatrogastvo**

U provedbi poslova civilne zaštite i vatrogastva sudjeluje viši savjetnik za civilnu zaštitu i vatrogastvo.

**Civilna zaštita**

Na temelju uputa zaprimljenih od Ravnateljstva civilne zaštite Republike Hrvatske, a vezano za smještaj raseljenih osoba, zaprimane su ponude od vlasnika smještajnih jedinica, izvršavao se obilazak i provjera adekvatnosti istih te su se izdale potrebne potvrde o ispunjavanju uvjeta. Navedeno se provodi kontinuirano te su ukupno u izvještajnom razdoblju zaprimljena i obrađena 2 zahtjeva.

U izvještajnom razdoblju održana su 2 redovne sjednice i 5 izvanrednih sjednica Stožera civilne zaštite. Redovne sjednice Stožera održane su: 13.09.2024. i 17.09.2024. te su iste održane u svrhu unapređenja sustava civilne zaštite.

Izvanredne sjednice Stožera održane su: 02.10.2024., 03.10.2024. (dvije sjednice), 04.10.2024., i 05.10.2024. Izvanredne sjednice Stožera održane u listopadu 2024. godine u više navrata održane su zbog poplave koja se dogodila na području grada Karlovca te je ista trajala nekoliko dana. Stožer civilne zaštite svakodnevno se je sastajao i to u vrijeme najave velikih količina oborina gdje su poduzete sve pripremne radnje obrane od poplave te u vrijeme poplave gdje je svakodnevno koordinirao s operativnim snagama civilne zaštite.

U toku izvještajnog razdoblja pripremljeno je sljedeće:

* Odluka o izmjeni i dopuni Odluke o osnivanju i imenovanju članova Gradskog povjerenstva za procjenu šteta od prirodnih nepogoda
* Program financiranja zaštite od požara u 2025. godini
* Analiza stanja sustava civilne zaštite na području Grada Karlovca za 2024. godinu
* Plan razvoja sustava civilne zaštite na području Grada Karlovca za 2025. godinu s financijskim učincima za trogodišnje razdoblje 2025.–2027.

**Vatrogastvo**

U izvještajnom razdoblju kontinuirano su se zaprimali i obrađivali zahtjevi za riznicu Javne vatrogasne postrojbe Grada Karlovca, ukupno je obrađeno 67 zahtjeva.

Također u navedenom izvještajnom razdoblju su kontinuirano zaprimljeni i obrađivani mjesečni zahtjevi za financijska sredstva Vatrogasne zajednice Grada Karlovca, ukupno je obrađeno 6 zahtjeva.

Tokom izvještajnog razdoblja na mjesečnoj razini održavani su sastanci s Vatrogasnom zajednicom Grada Karlovca u cilju unaprjeđenja sustava vatrogastva.

U toku izvještajnog razdoblja pripremljeno je sljedeće:

* Druge izmjene i dopune Programa financiranja zaštite od požara u 2024. godini
* Program financiranja zaštite od požara u 2025. godini.
* Godišnji provedbeni plan unapređenja zaštite od požara na području Grada Karlovca za 2025. godinu.
* Izvješće o stanju zaštite od požara na području Grada Karlovca za 2024. godinu.
* Treće izmjene i dopune Programa financiranja zaštite od požara u 2024. godini

**Zaštita na radu i opći tehnički poslovi**

Obveze i poslovi jedinice lokalne samouprave proizlaze iz Zakona o zaštiti na radi, Procjene rizika te Zakona o zaštiti od požara. Mjere koje se provode odnose se na tri segmenta: osiguranje osobnih zaštitnih sredstava, obrazovanje za rad na siguran način te periodične preglede opreme i instalacija. U izvještajnom razdoblju izvršeno je sljedeće:

* Osobna zaštitna sredstva

U skladu s procjenom rizika te Pravilnikom o službenoj obući i odjeći komunalnog i prometnog redarstva nabavljena je službena zaštitna odjeća i obuća prema planu zaduženja. Spremačicama su osigurane nove kute i ergonomska obuća.

* Periodični pregledi opreme i instalacija

Izvršeni su periodični pregledi i dobivena uvjerenja za ispravnost:

* vatrogasnih aparata: u mjesecu srpnju, valjanost godinu dana
* hidranata i sigurnosne rasvjete: u mjesecu rujnu, valjanost godinu dana

Od ostalih općih poslova izvršena je nadopuna standardnim uredskim namještajem te kontinuirana nabava ergonomskih radnih stolica koja uključuje mogućnost podešavanja oslonca za leđa, mogućnost podešavanja visine sjedala, pet kotačića, podešavanja rukonaslona.

Od ekonomskih poslova, kontinuirano se provodi pisanje naredbi, izrada narudžbenica te obrade većeg broja ulaznih računa.

**Protokol i odnosi s javnošću**

Aktivnosti Upravnog odjela za poslove gradonačelnika u ovom području rada temelje se na zakonima i ostalim aktima: Zakon o medijima, Zakon o javnom priopćavanju, Zakon o elektroničkim medijima, Zakon o zaštiti osobnih podataka, Diplomatski protokol i Statut Grada Karlovca.

I u drugih šest mjeseci 2024. godine realizirane su brojne aktivnosti: organizirani razgovori građana s gradonačelnikom i zamjenicom gradonačelnika, postupalo se i odgovaralo po upitima građana, udruga, tvrtki, institucija itd. koji su dolazili telefonom, poštom i na email adresu [gradonacelnik@karlovac.hr](mailto:gradonacelnik@karlovac.hr), a novinarskim na [press@karlovac.hr](mailto:press@karlovac.hr).

U izvještajnom razdoblju od 1. srpnja do 31. prosinca 2024. održani su različiti prijemi za strana i domaća izaslanstva, učenike, sudionike Međunarodnog festivala folklora, svećenstvo, udruge, sportske klubove te realizirana sudjelovanja dužnosnika, pročelnika i zaposlenika na tribinama, skupštinama, seminarima, turnirima, koncertima, izložbama, predstavama, edukativnim i sportskim događanjima.

U cilju točnog, kvalitetnog i pravodobnog informiranja javnosti, ponajprije građana Karlovca, dužnosnici, pročelnici i i predstavnici Grada sudjelovali su na sastancima s građanima, u TV i radijskim emisijama, te online intervjuima na lokalnim portalima.

Informacije su objavljivane u svim sredstvima priopćavanja: u tiskanim medijima, na nacionalnim i lokalnim televizijama, kao i internetskim portalima, lokalnim i nacionalnim. U tih je šest mjeseci održano 49 konferencija za novinare, odgovoreno na 34 novinarska upita, te poslano 51 priopćenje medijima.

Također, javnost se o aktivnostima gradske uprave redovito informiralo i putem društvenih mreža: Facebook i Instagram stranice Grad Karlovac i Damir Mandić, Novo lice Zvijezde te Facebook stranice KAkvart, Zvjezdano ljeto, Foginovo kupalište, Dani piva i Advent u Karlovcu.

Građane se o svemu u Karlovcu redovito informiralo i putem Viber zajednice Grad Karlovac, kao i web stranice Grada Karlovca [www.karlovac.hr](http://www.karlovac.hr) , u novostima, obavijestima te objavom svih natječaja i javnih poziva Grada Karlovca, kao i YouTube kanala Grada Karlovca na kojem je, osim objavljenih videa – u tih šest mjeseci o Danu grada, dobitnicima javnih priznanja za Dan grada, Zvjezdanom ljetu, za Dan pobjede i domovinske zahvalnosti i Dan hrvatskih branitelja, te novom Dječjem vrtiću Rečica – omogućeno praćenje uživo svih sjednice Gradskog vijeća, kao i tematskih sastanaka, prezentacija i javnih rasprava o različitim nacrtima odluka, planova, studija i sl. održavanih u Velikoj gradskoj vijećnici.

**Međugradska i Međunarodna suradnja**

Glavne aktivnosti tijekom druge polovice 2024. godine na području međugradske i međunarodne suradnje su nastavak vođenja i koordiniranja sljedećih aktivnosti, inicijativa i projekata:

Nastavak suradnje s gradovima / regijama prijateljima za koje postoje potpisani sporazumi o suradnji.

* Suradnja sa gradovima prijateljima: Alessandria u Italiji, Erzsebetvaros, Budimpešta u Mađarskoj, Kansas City SAD , Vukovar i Taurage u Litvi. Nastavili smo započetu suradnju i komunikaciju s našim gradovima prijateljima, posebno treba istaknuti suradnju tijekom cijele godine između Muzeja Grada Karlovca i Erzsebetvarosa u obliku pripreme izložbe Karlovačkog muzeja u Budimpešti u jesen 2024 (termin je pomaknut za veljaču 2025.). Osim toga, važno je napomenuti uspostavu suradnje Rukometnog kluba Gaza s partnerima u Litvi i prijavu zajedničkog projekta u programu Erasmus, koji je odobren za sufinanciranje u rujnu 2024., a implementacija je započeta i u tijeku. Isto tako suradnja s Litvanskim gradom Taurage bilaje cijelu godinu intenzivna kroz implementacije zajedničkog projekta „ We joinf forces for the green future project“.

Nova suradnja Grada Karlovca u 2024. godine s drugim gradovima:

* Grad Humpolec u Češkoj -krajem 2023. godine započeta je komunikacija s Gradom Humpolec u Češkoj na inicijativu Udruge Židova u Karlovcu, a cilj ove suradnje je povezivanje rodnog grada obitelji Reiner i Grada Karlovca, gdje su brojni članovi obitelji Reiner došli živjeti u XIX. stoljeću i znatno doprinijeli razvoju našem gradu. Gradonačelnik Humpolca, g. Petr Machek s delegacijom je službeno posjetio Karlovac u travnju 2024. gdje su sudjelovali i na postavljenju „kamena spoticanja“ stradalih židovskih građana Karlovca čeških korijena. Povratni posjet je bio krajem listopada 2024. kada delegacija Grada Karlovca i potomci obitelji Reiner te predstavnik Udruge židova u Karlovcu službeno posjećuju Humpolec gdje su imali priliku bolje se upoznati i definirati mogućnosti za razvijanje kulturne suradnje kao početak jedne trajne suradnje.

Upravni Odjel za poslove Gradonačelnika je nastavio koordinirati i pratiti razna događanja i aktivnosti sljedećih mreža u kojima je Karlovac član:

* Udruga gradova Republike Hrvatske- redovito praćenje i sudjelovanje na edukacijama i radionicama; prosljeđivanje stručnih informacija drugim upravnim odjelima, suradnja s gradskim tvrtkama i ustanovama tijekom cijele godine. Sudjelovanje na predavanjima, praćenja i sudjelovanje na poziv European Urban Iniciative (EUI) i predstavljanje projekata Grada Karlovca na sastancima u organizaciji ove udruge.
* Hrvatska mreža zdravih gradova (HMZG) – Grad Karlovac aktivno prati rad udruge, uključen je u brojne aktivnosti, događanja i konferencije koje mreža organizira.

Nastavljena je koordinacija i promocija brojnih „zdravih“ inicijativa Grada Karlovca u stručnim časopisima mreže.

* Hrvatska Udruga povijesnih gradova (HUPG) – sudjelovanje na Izbornoj Skupštini organizirano u Dubrovniku, u ožujku 2024. gdje je izabran novi predsjednik, Gradonačelnik Grada Rovinja, g. Marko Paliaga; sudjelovanje na međunarodnim konferencijama na temu kulturnih dobara - baštine krajem godine u Rovinju zajedno s Francuskom organizacijom Sites& Cités remarquables iz Francuske.
* Europska federacija utvrđenih lokacija – EFFORTS– nastavak suradnje, obilježili smo Noć Tvrđave i sudjelovanje na konferencijama (Šibenik, listopad 2024.)
* Nastavak rada i komunikacija u sklopu mreže „Building Europe with Local Councillors (BELC)“ - Gradimo Europu s lokalnim dionicima:redovito smo sudjelovali na online konferencijama i radionicama, posebno u sklopu izbora za Europski Parlament. Posebno treba istaknuti suradnju u organizaciji, predavanje i razgovor s mladima na dan Europe 9. svibnja 2024. i u okviru Europskih izbora u lipnju 2024. Isto tako kao članovi BELC-a bili smo suorganizatori Europskog tjedna mobilnosti i sporta u rujnu 2024. i u obilježavanja Dana otvorenih vrata EU projekata u Karlovcu, u listopadu 2024.

Grad Karlovac kontinuirano surađuje s Karlovačkom građanskom gardomte pomaže u koordinaciji domaćinstva prema predsjedništvu Europske zajednice povijesnih postrojbi u Karlovcu 2027. godine, a u sklopu toga predsjednik Gradskog Vijeća osobno je sudjelovao na Europskom susretu u Mondsee (Austrija) i službeno preuzeo domaćinstvo sljedećeg susreta u Karlovcu od Karl von Habsburga i gradonačelnika Mondsee-a.

Isto tako Odjel je koordinirao kandidaturu za sudjelovanje na službenom otvorenju „Oktoberfest 2024.“ u Münchenu, svečanom mimohodu povijesnih postrojba za koji su dobili potvrdu za sudjelovanje u listopadu 2024. godine, gdje je interes strane publike značajan; bila je to kvalitetna promocija za Grad Karlovac i Karlovačku građansku gardu.

Grad Karlovac partner je u projektu programa „Shema bespovratnih sredstava za bratimljenje gradova između Turske i EU-II (Twinning for a Green Future) (TTGS-II) s nazivom: „Udružujemo snage za projekt zelene budućnosti„s ciljem poboljšanja dijaloga između Turske, Hrvatske i Litve s lokalnim vlastima EU-a i ojačati kapacitete tih lokalnih vlasti u svrhu djelovanja temeljenog na klimi i okolišu. Projekt trajao 12 mjeseci, od 1.11.2023. do 31.10.2024., a iznos projekta je 112.609 eura; nositelj projekta je bio Općina Çine u Turskoj i partneri su Grad Taurage i Grad Karlovac; U projektu se planiralo potaknuti i lokalne klimatske politike i razmjena iskustava i znanja među partnerima iz Turske i EU, dok je Grad Karlovcac u projektu imao vodeću ulogu u prenošenju primjera dobre prakse. Projekt je završen uspješno krajem listopada 2024. sa svečanom konferencijom i potpisivanjem pisma o namjeri suradnje između partnera.

Grad Karlovac dodatno se umrežavao s drugim lokalnim jedinicama - gradovi i općine u Europi i planirao suradnju/aktivnosti tijekom 2024. s Općinom Semriach u Austriji.

Druga događanja i aktivnosti tijekom godine koji su bili pripremljeni i koordinirani u Upravnom Odjelu za poslove gradonačelnika:

* Europski tjedan mobilnosti i Europski tjedan sporta - Grad Karlovac kako član mreže – Gradimo Europu s lokalnim dionicima BELC, u suradnji s Ustanovom Sportski objekti Karlovac, Karlovačkom šprtskom zajednicom i Autotransportom Karlovac d.o.o. obilježio je Europski tjedan mobilnosti i Europski tjedan sporta od 19. rujna do 24. rujna 2024. godine, u sklopu kojih de je promovirala održivost javnog prijevoza i hodanje te kretanje s ciljem razvijanja zdravih navika, uključujući i brojne škole u gradu.
* Dani EU projekata u Karlovcu – u listopadu 2024. Grad Karlovac s partnerima, obilježio je Daan otvorenih vrata EU projekata u Karlovcu, u kinu Edison, gdje su se predstavili brojni projekati koji se realiziraju trenutno u Karlovcu ali i nekoliko „Flagship“ projekata već realizirani, a koji su znatno doprinijeli razvoju gradu.
* Urbact - prijava Grada Karlovca s projektom „SolariKA“ koji je dobio oznaku URBACT-ovog primjera dobre prakse (Urbact good practice label), zajedno s još 115 projekata diljem Europe, a projekt je prijavljen u lipnju 2024. i krajem listopada je odobren i uvršten na listu projekata kao primjer dobre prakse programa Urbact, te će predstaviti na URBACT City festival u Poljskoj, u travnju 2025.
* Kino Edison - Ciklus međunarodnih filmova - u suradnji s kinom Edison, Grad Karlovac pratio je i redovito sudjelovao prilikom ugošćavanja Veleposlanika, kulturnih atašea raznih zemalja u sklopu službenog otvaranja ciklus filmova njihovih zemalja i poticao širenje suradnje i međusobne promocije, a potaknulase i suradnja s nekoliko tih zemalja.
* Organiziranje i sudjelovanje na službenim posjetima stranih veleposlanika u našem gradu tijekom prve polovice 2024: Veleposlanik Republike Koreje, Indije, s Veleposlanstvom Irske...
* Redovita koordinacija svih upravnih odjela, gradskih tvrtki i ustanova vezano za informacije o suradnji i pripremi projekata, moguća partnerstva (Interreg Europe i sl.), edukacije i konferencije.

Pročelnica

Upravnog odjela za poslove gradonačelnika

Dijana Kujinek, mag.nov.

**UPRAVNI ODJEL ZA PRORAČUN I FINANCIJE**

**Uvod**

U upravnom odjelu za proračun i financije obavljaju se stručni poslovi na pripremi donošenja proračuna, odluke o izvršenju proračuna, financijskih izvješća, odluka iz područja gradskih poreza, prijedloga za zaduživanje Grada i davanja jamstava, te računovodstveno-knjigovodstveni poslovi, kao i poslovi evidencije i naplate gradskih prihoda.

**Organizacija rada Upravnog odjela**

Prema Pravilniku o unutarnjem redu upravnih odjela, UO za proračun i financije ima 20 zaposlenika (s pročelnicom) i ustrojen je kroz dva odsjeka:

* Odsjek za proračun, računovodstvo i riznicu u kojem je zaposleno 12 djelatnika od kojih je jedna djelatnica bila na porodnom dopustu
* Odsjek za naplatu prihoda u kojem je zaposleno 7 službenika od kojih je jedna djelatnica bila na porodnom dopustu

Struktura službenika po stručnoj spremi je:

* 12 službenika s visokom stručnom spremom
* 8 službenika sa srednjom stručnom spremom.

**Planiranje i praćenje izvršenja proračuna**

U okviru poslova planiranja, praćenja i analiza izvršenja proračuna odvijaju se sljedeće aktivnosti: izrada proračuna i izmjena i dopuna proračuna, izrada preraspodjele proračuna, kontrola dokumentacije, praćenje likvidnosti proračuna, izrada polugodišnjih izvješća o izvršenju proračuna, te godišnjeg obračuna proračuna, kao i provedba postupaka vezanih uz zaduženje Grada, praćenje zaduživanja i otplata kreditnih obveza.

Tijekom drugog polugodišta 2024. godine u ovom segmentu pripremljeni su za donošenje slijedeći dokumenti i izvješća:

* Zaključak o prihvaćanju Izvješća o obavljenoj financijskoj reviziji s ugrađenim očitovanjem Grada Karlovca za 2022. godinu usvojen na 38. sjednici Gradskog vijeća 9. srpnja 2024. godine
* Odluka o davanju suglasnosti za zaduženje trgovačkom društvu Zelenilo d.o.o. Karlovac, Primorska 39, za nabavu traktora putem financijskog leasinga objavljena 13. rujna 2024. godine u Glasniku Grada Karlovca, broj 16/2024
* Polugodišnji izvještaj o izvršenju Proračuna Grada Karlovca za 2024. godinu usvojen na 40. sjednici Gradskog vijeća 26. rujna 2024. godine
* Odluka o izmjenama i dopunama Odluke o raspodjeli viška prihoda i primitaka proračuna Grada Karlovca za 2023. godinu usvojena na 40. sjednici Gradskog vijeća 26. rujna 2024. godine
* Druge izmjene i dopune Proračuna Grada Karlovca za 2024. godinu usvojene na 40. sjednici Gradskog vijeća 26. rujna 2024. godine
* Odluka o prvoj prerapodjeli sredstava u Proračunu Grada Karlovca za 2024. godinu objavljena 24. listopada 2024. godine u Glasniku Grada Karlovca, broj 20/2024
* Odluka o davanju suglasnosti za zaduženje trgovačkom društvu Zelenilo d.o.o. Karlovac, Primorska 39, za nabavu hibridne kosilice za košnju na strmim terenima putem financijskog leasinga objavljena 2. prosinca 2024. godine u Glasniku Grada Karlovca, broj 22/2024
* Proračun Grada Karlovca za 2025. godinu s projekcijama za 2026. – 2027. godinu usvojen na 44. sjednici Gradskog vijeća 17. prosinca 2024. godine
* Treće izmjene i dopune Proračuna Grada Karlovca za 2024. godinu usvojene na 45. sjednici Gradskog vijeća 19. prosinca 2024. godine
* Donesene su dvije Suglasnosti za otvaranje nove aktivnosti /izvora/stavke u proračunu Grada Karlovca sukladno članku 53. i 55. novog Zakona o proračunu (Narodne novine, br. 144/21) za financiranje aktivnosti za koje sredstva nisu bila planirana proračunom, a izvor sredstava je izvan sustava proračuna Grada Karlovca.

Sukladno zakonskim odredbama akti usvojeni na Gradskom vijeću dostavljeni su Ministarstvu financija i Državnom uredu za reviziju.

Financiranje javnih rashoda Grada Karlovca tijekom II polugodišta 2024. godine izvršeno je na temelju Proračuna Grada Karlovca, Drugih izmjena i dopuna Proračuna Grada Karlovca za 2024. godinu, Prve preraspodjele sredstava u Proračunu Grada Karlovca za 2024. godinu te Trećih izmjena i dopuna Proračuna Grada Karlovca za 2024. godinu, a primjenjujući odredbe Odluke o izvršavanju proračuna Grada Karlovca.

Uobičajeno se uz spomenute aktivnosti obavljaju i poslovi evidencije i praćenja realizacije svih sklopljenih ugovora, te evidencija zaprimljenih vrijednosnih papira i knjiga javnog duga, kao i izvješćivanje Ministarstva financija o stanju kreditnih obveza Grada Karlovca i jamstava danih za kreditne obveze gradskih tvrtki i ustanova. Desetak dana po isteku svakog kvartala o stanju zaduženosti i jamstava poslana su izvješća Ministarstvu financija.

**Računovodstveno – financijski poslovi**

Računovodstveni poslovi podrazumijevaju vođenje knjigovodstvenih poslova proračuna: glavne knjige, analitičkih knjigovodstvenih evidencija kupaca i dobavljača, te evidentiranje svih transakcija nastalih na imovini, obvezama i potraživanjima, kao i analitičku evidenciju imovine odnosno osnovnih sredstava i sitnog inventara. Rezultat svih ovih knjigovodstvenih poslova je sastavljanje kvartalnih, polugodišnjih i godišnjih financijskih izvještaja Grada Karlovca, kao i konsolidiranih financijskih izvještaja koji uključuju 20 proračunskih korisnika, a u skladu s financijsko–računovodstvenim propisima.

Na temelju zakonskih propisa sastavljena su i u zakonskom roku (08.07.2024.) predana su polugodišnja financijska izvješća za 2024. godinu koja obuhvaćaju: izvještaj o prihodima i rashodima, primicima i izdacima i izvještaj o obvezama.

Isto tako polugodišnja konsolidirana financijska izvješća za razdoblje od 01.01. do 30.06. 2024. godinu predana su u FINA-u 17.07.2024. godine.

Devetomjesečna financijska izvješća predana su također nadležnim institucijama u zakonom propisanom roku do 09.10.2024. godine.

Sva financijska izvješća predaju se elektroničkim putem kroz posebnu aplikaciju Ministarstva financija.

Tijekom godine dnevno se obavljaju poslovi plaćanja obveza Grada i svih proračunskih korisnika, te je tijekom II polugodišta obrađeno ukupno 179 bankovnih izvoda. Na izvodima sa žiro računa Grada Karlovca evidentiraju se svi prihodi svih proračunskih korisnika što značajno povećava opseg izvoda i zahtjeva puno vremena i pažnje za ispravno evidentiranje prihoda Grada i proračunskih korisnika.

Redovito su se usklađivala stanja dugotrajne imovine s analitičkom evidencijom osnovnih sredstava, kao i sve vrste obveza i potraživanja.

Bitno je povećan broj novih jedinica imovine u analitičkoj evidenciji imovine u odnosu na prethodnu godinu, a zbog mnogobrojnih projekata u gradu koji utječu na vrijednost imovine Grada značajno je povećana količina evidencije imovine na već postojećim jedinicama imovine.

Vrši se i redovno usklađivanje stanja vlastitih prihoda, obveza i rashoda proračunskih korisnika koji su evidentirani u poslovnim evidencijama korisnika, ali i Grada Karlovca. Proračunski korisnici i dalje su pravne osobe i vode svoje računovodstvo, ali se sve poslovne promjene nastale kod korisnika evidentiraju i u okviru proračunskog računovodstva Grada Karlovca.

U okviru računovodstvenih poslova obavlja se i financijsko poslovanje koje obuhvaća blagajničke poslove, poslove obračuna i isplate plaća i drugih dohodaka, ugovora o djelu i autorskih honorara, evidentiranje i obračun putnih naloga.

Tijekom drugih šest mjeseci 2024. godine obavljalo se redovno mjesečno izvješćivanje Porezne uprave o svim isplaćenim primicima fizičkih osoba.

Financijsko poslovanje obuhvaća i kontrolu ulaznih dokumenata za plaćanje: računa, naredbi, rješenja, te izvršenje naloga prema dobavljačima i krajnjim korisnicima proračuna. Ovi poslovi podrazumijevaju i brigu o ažurnom evidentiranju obveza prema dobavljačima, kreditorima i korisnicima, te arhiviranje dokumentacije. U likvidaturi je tijekom II polugodišta evidentirano 4377 ulaznih faktura Grada Karlovca, 1131 naredbe te 333 rješenja za plaćanje. Iz godine u godinu se povećava ukupan broj dokumenata za plaćanje s obzirom da se svake godine povećavaju i proračunska sredstva.

Osim likvidature ulaznih računa, naredbi i rješenja Grada Karlovca, likvidatura obavlja i plaćanja dobavljača i isplatu plaće svih proračunskih korisnika.

Kako je Grad Karlovac upisan u sustav poreznih obveznika PDV-a, tako smo tijekom II polugodišta 2024. godine uredno obračunavali PDV na zakupnine za poslovni prostor, ali smo i vršili tzv. obračun prijenosa porezne obveze na građevinske usluge po ulaznim računima. O obračunatom PDV-u se mjesečno elektroničkim putem dostavljala prijava poreza Porezno upravi, a tijekom II polugodišta obračunato i plaćeno je 1.876.703,90 € PDV-a u korist državnog proračuna.

U poslove likvidature uključeni su i poslovi obavljanja kompenzacija obveza s potraživanjima Grada koji se obavljaju vrlo ažurno. Sve se obveze podmiruju u dospijeću, te Grad nema dospjelih, a neplaćenih obveza.

UO za proračun i financije je vodio računa o urednom podmirenju kreditnih obveza tj. otplate glavnica i kamata po kreditima koji su pravovremeno bez zakašnjenja podmireni.

Kreditne obveze na kraju 2024. godine su iznosile ukupno 14.221.510,36 €.

Tijekom polugodišta Grad je imao zaključen ugovor o obračunskom vođenju poslovnih računa tzv. cash pool. U cash pool uključeno je 7 trgovačkih društava u ukupnom iznosu od 2,95 mil. €. Većina trgovačkih društava koristi cash pool samo povremeno u situacijama neuravnoteženog priliva i odliva financijskih sredstava. Najveći korisnik cash poola je Gradska toplana a koriste ga uglavnom u zimskim mjesecima zbog vremenskog raskoraka između obveze plaćanja energenata i mogućnosti naplate prihoda od korisnika. Kratkoročne pozajmice putem cash poola za gradske su tvrtke znatno povoljnije od bilo kojeg drugog oblika kratkoročnog kreditiranja, jer je kamata od 01.07.2019. snižena na samo 1% i znatno je niža od kamata na kredite za obrtna sredstva, a Gradu Karlovcu su ujedno prihod proračuna na depozite po viđenju.

**Lokalna riznica**

Prije deset godina u cijelosti je uveden sustav lokalne riznice i od tada lokalna riznica funkcionira u potpunosti. Grad i proračunski korisnici koriste jedinstvenu računovodstvenu aplikaciju, a svi su podaci pohranjeni na serveru Grada.

U okviru Grada Karlovca posluje 20 proračunskih korisnika koji su uvedeni u registar proračunskih korisnika.

Svi prihodi proračunskih korisnika zaprimaju se na jedinstveni žiro račun lokalne riznice odnosno Grada Karlovca i o tome se elektroničkim putem izvješćuje proračunske korisnike. Vlastitim prihodima i dalje raspolažu proračunski korisnici.

Svi rashodi proračunskih korisnika podmiruju se sa jedinstvenog žiro računa Grada Karlovca na temelju zahtjeva za plaćanje proračunskog korisnika koji se zaprima elektroničkim putem i konrolira u nadležnom upravnom odjelu, te se šalje u UO za proračun i financije na provjeru, knjiženje i plaćanje.

Kroz sustav lokalne riznice u II polugodištu 2024, godine obrađeno je 1757 zahtjeva proračunskih korisnika sa oko 9792 obrađenih računa te 5723 KDX-ova. Količina dokumentacije koja se obrađuje i provjerava kontinuirano se povećava i broj obrađenih dokumenata povećan je u odnosu na prethodnu godinu.

Zahtjevi proračunskih korisnika obrađuju se i knjiže ažurno te plaćaju pravovremeno, kako niti u jednom trenutku ne bi došlo u pitanje redovno odvijanje poslovanja proračunskih korisnika.

Uvođenjem lokalne riznice postignuto je učinkovito i ekonomično upravljanje raspoloživim financijskim sredstvima proračuna i proračunskih korisnika, njihovo namjensko i svrsishodno trošenje te je onemogućeno stvaranje obveza iznad planiranih veličina.

Omogućena je dostupnost podataka svih proračunskih korisnika, te jednostavnije i brže formiranje financijskih izvješća Grada i proračunskih korisnika, a naročito konsolidiranih financijskih izvješća.

**Poslovi fakturiranja i naplate gradskih prihoda**

U odjelu proračuna i financija obavlja se redovito mjesečno fakturiranje komunalne naknade i naknade za uređenje voda prema poslovnim subjektima. Mjesečno se fakturira oko 2.750 računa za komunalnu naknadu i naknadu za uređenje voda.

Prosječno se mjesečno dostavi oko 445 računa putem e-maila te oko 355 eRačuna. Na ovaj način ubrzalo se vrijeme dostave računa, smanjili smo troškove izdavanja i distribucije računa te time doprinosimo daljnjem razvoju digitalnih tehnologija i čuvamo okoliš. Nastavlja se blagi porast broja eRačuna i e-mail računa.

Tijekom cijele 2024. godine Grad i Inkasator su za Hrvatske vode prikupili ukupno oko 1,7 mil. € prihoda (1.002.597,70 € Grad + 700.413,30 € Inkasator). Sredstva prikupljena od naknade za uređenje voda tjedno se doznačuju u Hrvatske vode, a prije toga se provode odgovarajuća usklađenja sa glavnom knjigom. Na mjesečnoj razini se redovito izvještavaju Hrvatske vode o naplati, a po potrebi i u drugim periodima. Isto tako se dnevno ažuriraju sve promjene koje proizlaze iz izmjena rješenja o razrezu komunalne i naknade za za uređenje voda koja donosi UO za komunalno gospodarstvo, promet i mjesnu samoupravu. Mjesečno se Hrvatskim vodama fakturiraju i troškovi Grada koji proizlaze iz poslova razreza i naplate naknade za uređenje voda. Hrvatske vode su na ime obavljanja usluge razreza i naplate naknade za uređenje voda u II pologudištu, za tu uslugu platile ukupno 124.106,06 €, odnosno u cijeloj 2024.g. 246.458,14 € što pokriva materijalne troškove i večinu troškova zaposlenih Grada i Inkasatora za navedene poslove.

Osim komunalne naknade i naknade za uređenje voda, prema pravnim osobama na mjesečnoj razini fakturira se naknada za zbrinjavanje komunalnog otpada, fakturiraju se zakupnine za poslovne prostore, podzakupnine, a tromjesečno se fakturiraju zakupnine za javne površine, te se prate i evidentiraju koncesijske naknade o čemu se izvješćuje Ministarstvo financija.

Spomenička renta naplaćuje se u godišnjem iznosu i to u II polugodištu, a ta sredstva se namjenski utroše za obnovu objekata. Za 2024. godinu ukupno je naplaćeno 151.084,89 €.

Fizičkim osobama Grad fakturira najamninu za korištenje gradskih stanova, zakup zemljišta, obročnu otplatu stanova i poslovnih prostora na kredit.

Sva se potraživanja redovito i ažurno prate kroz analitičke evidencije potraživanja koje se redovito usklađuju s glavnom knjigom.

Dnevno se ažurno evidentiraju sva izvršena plaćanja od strane fizičkih i pravnih osoba s osnove prihoda proračuna Grada Karlovca. Također se na dnevnoj bazi pregledava i e-oglasna ploča sudova radi praćenja stečajnih postupaka, gdje Grad prijavljuje svoja potraživanja putem našeg Odsjeka.

Naplata komunalne naknade kao dominantnog prihoda ostvarena je u iznosu od 6,33 mil. € što je 145.290,90 € više nego prethodne godine.

U 2024. godini evidentirano je vrlo malo stečajnih postupaka gdje smo imali mogućnost prijave svojih potraživanja, ali i dalje je prisutan trend velikog broja stečajeva koji se istovremeno otvaraju i zatvaraju, što znači da ista osoba otvara d.o.o. ili j.d.o.o., te u kratkom roku radi nepodmirenih obveza zaključi stečaj i potom ponovno otvara novu tvrtku, i tako nekoliko tvrtki za redom, bez kaznene odgovornosti radi očitog korištenja trgovačkog društva da ostvari osobnu korist uz oštećenje vjerovnika.

Uz stečajeve u tijeku je i nekoliko postupaka sa sklopljenim predstečajnim nagodbama, a ima i slučajeva da se nakon provedenog predstečaja na kraju ipak otvara stečaj nad dužnikom koji nije u stanju podmiriti niti obveze smanjene predstečajem.

Grad i nadalje omogućava većim poreznim obveznicima obročno plaćanje sukladno Općem poreznom zakonu. U akutnim slučajevima, ako dužnik ima nekretnina koje nisu opterećene hipotekama, Grad pokreće postupke zasnivanja založnog prava na nekretninama kako bismo naša potraživanja zaštitili od apsolutne zastare.

Zahvaljujući kontinuiranoj brizi za naplatu prihoda i dalje nastojimo biti brzi i ažurni u svojim nastojanjima naplate potraživanja i ne dopuštamo nastup zastare potraživanja, te se otpisuju samo potraživanja koja nakon 6 godina zastarijevaju prema Općem poreznom zakonu unatoč poduzetim mjerama prisilne naplate, na što smo dužni paziti po službenoj dužnosti. Isto tako se po službenoj dužnosti otpisuju potraživanja starija od 10 godina za koje je proteklo više od 10 godina od pravomoćnosti presude, a potraživanje se ipak nije uspjelo naplatiti.

Za nepodmirene obveze po osnovi najamnina za stanove za glavne dužnike i jamce platce šaljemo zadužnice na izravnu naplatu u FINA-u, te smo također za neke dužnike pokrenuli ovrhe pred javnim bilježnikom i nadležnim sudom. Nažalost u brojnim slučajevima niti nakon višegodišnjih sporova nije moguće naplatiti dužne najamnine budući da najmoprimci nemaju niti prihoda niti imovine iz koje bi se dugovi mogli naplatiti. Od velike pomoći je uključivanje Povjerenstva za stanove u problematiku naplate najamnine, te postavljanje uvjeta da se postojećim najmoprimcima ne produži ugovor o najmu koji je istekao, ako nisu podmirena sva ranija dugovanja.

S manje problema se naplaćuju prihodi od obročne prodaje gradskih stanova.

Naplata potraživanja po osnovi naknade za korištenje javne površine lakše je provediva radi provođenja odredbi Odluke o davanju u zakup i na privremeno korištenje javnih površina i zemljišta u vlasništvu Grada Karlovca prema kojoj podnositelj zahtjeva ne smije imati nepodmirenih dospjelih financijskih obveza prema Gradu Karlovcu i prema trgovačkim društvima u vlasništvu Grada Karlovca. Tom odredbom dijelom se utječe i na naplatu potraživanja gradskih tvrtki, a što je najbitnije i na pravednost prema korisnicima u smislu da neplatiše više ne smiju koristiti javne površine za razliku od korisnika koji uredno podmiruju svoje obveze.

Osim UO za proračun i financije, dio prihoda od komunalne naknade naplaćuje i tvrtka Inkasator koja poduzima sve potrebne i raspoložive mjere naplate komunalne naknade od stanovništva, zakupnina za poslovne prostore, kao i kupoprodajne cijene stanova na kojima je postojalo stanarsko pravo, a koje su građani otkupili uz obročnu otplatu.

S osnove komunalne naknade Inkasator je tijekom I polugodišta naplatio 894.194,73 € od građanstva, a u II polugodištu 916.039,06 €, ukupno 1.810.233,79 € što čini stopu naplate od 99,94 %  pa obzirom na okolnosti možemo biti iznimno zadovoljni ovakvom naplatom, s tim da građanstvo i dalje ima ukupne nepodmirene obveze prema Inkasatoru s osnove komunalne naknade oko 519.300 €, a za sve dugove pravovremeno se pokreću ovrhe.

Inkasator provodi intenzivne aktivnosti radi naplate prihoda od prodanih stanova na kojima je postojalo stanarsko pravo. Ukupno je 2024. godine fakturirano 144.333,64 € potraživanja, a naplaćeno je 126.710,17 €, dakle stopa naplate je 88 % s tim da se naplaćuju i starija dugovanja iz prethodnih razdoblja koja iznose 129.366,45 €. Od naplaćenih prihoda 55% pripada RH, a samo 45% Gradu. U cijeloj 2024. godini u odnosu na prethodnu godinu naplaćeno je više 2.144,94 € prihoda od prodaje stanova u korist gradskog proračuna. Posljedica je to znatnog broja otplaćenih stanova, jer je proteklo već 25 godina od početka otplate, pa je sve manje stanova još u postupku otplate. Dospjela potraživanja za prodane stanove smanjena su na 19.768,41 €. Prihodi s ove osnove polako će se smanjivati, jer velik broj kupaca stanova na kojem su imali stanarsko pravo je pri kraju s otplatom ili su već i otplaćeni.

Inkasator za Grad Karlovac naplaćuje i prihode od zakupnina za poslovne prostore. Na zakupnine Grad obračunava PDV što je dodatni teret za zakupnike i odražava se na naplatu prihoda od zakupnina. Naplaćeni prihodi od zakupnina u 2024. godini iznose 203.453,95 € i za 12 % su viši u odnosu na prethodnu godinu. Još uvijek je nenaplaćeno i sporno oko 621,08 € potraživanja iz razdoblja do 2013. godine uglavnom zbog stečajeva, predstečajeva ili otkazivanja obrta, a za sve su pokrenute ovrhe. Iz razdoblja od 2014.-2024. nenaplaćeno je ukupno 11.394,36 € i uglavnom se odnosi na potraživanja novijeg datuma.

U okviru Upravnog odjela za proračun i financije pravni poslovi ponajprije obuhvaćaju pokretanje ovršnih postupaka u ime Grada Karlovca, kao ovrhovoditelja, elektroničkim putem kod općinskih sudova odnosno javnih bilježnika, potom sudjelovanje naše pravnice kao punomoćnice u tim postupcima i dostavu zahtjeva za naplatu FINI, kako na temelju pravomoćnih i ovršnih rješenja o ovrsi tako i na temelju zadužnica te bjanko zadužnica. Nadalje, naša pravnica ujedno zastupa Grad Karlovac u eventualnim parnicama koje mogu proizići iz tih ovršnih postupaka. Također pokreće i postupke osiguranja novčanih tražbina Grada Karlovca zasnivanjem založnih prava na nekretninama dužnika. Navedeno se pokazalo kao vrlo učinkovit instrument naplate, jer u tim slučajevima dužnicima je u interesu čim prije platiti dugovanja kako bi im povukli založno pravo sa nekretnine. Ujedno, za potrebe Grada Karlovca, prijavljuje u stečajnim postupcima naše tražbine te komunicira sa stečajnim upraviteljima. Također, značajan dio posla i dalje predstavljaju postupci tzv. ošasnih ostavina, a radi se o imovini koju je Grad Karlovac naslijedio iz razloga što nije bilo nasljednika ili su se oni zbog dugova odrekli nasljedstva. U tim predmetima naša pravnica zastupa Grad Karlovac na ročištima kod javnih bilježnika i općinskih sudova, te u slučaju potrebe piše prigovore na rješenja o nasljeđivanju. Nadalje, Gradu Karlovcu se obraća sve veći broj vjerovnika iza pokojnih ostavitelja, koje je naslijedio Grad, te je potrebno detaljno proučiti njihove zahtjeve za plaćanje duga i dostavljenu dokumentaciju s obzirom da je u tom slučaju Grad dužan podmiriti dugove samo iz naslijeđene imovine, te pod uvjetom da su vjerovnici dokazali svoje tražbine i da iste nisu u zastari. Isto tako, za potrebe Odjela, naša pravnica daje pravna mišljenja te izrađuje nacrte odluka i priprema ih za javno savjetovanje.

**Financijsko upravljanje i kontrola**

Tijekom II polugodišta 2024. godine nije bilo posebnih aktivnosti vezanih isključivo za financijsko upravljanje i kontrole u javnom sektoru, jer su sve obvezne i planirane aktivnosti odrađene u I polugodištu.

**Sredstva potrebna za provedbu aktivnosti odjela**

Za provedbu aktivnosti UO za proračun i financije za 2024. godinu bila su predviđena ukupna sredstva od 6.750.258 €, a ostvareni su ukupni rashodi u iznosu od 6.617.559,62 € pri čemu se na kamate i kredite odnosi 1.262.552,18 €, te na plaće djelatnika gradske uprave 4.077.198,74 €.

Stanje s prihodima u cijeloj ovoj godini je stabilno, uočava se rast poreznih prihoda prije svega zbog porasta plaća zaposlenih i povećane zaposlenosti. Od ove godine prihodi od parkinga su u cjelosti prihod Grada Karlovca zbog preuzimanja pogona parkinga i pauka, dok je prethodnih godina Grad dobivao samo dio prihoda od parkinga kao naknadu od tvrtke Mladost d.o.o.

Ostvareni prihodi vrlo su blizu planiranih iznosa, te se i dalje pravovremeno bez zakašnjenja podmiruju sve obveze proračuna i proračunskih korisnika u sustavu lokalne riznice. Sukladno zakonskim propisima sve obveze prema dobavljačima podmiruju se najkasnije u roku do 30 dana. Osobita pozornost usmjerena je na pravovremenu otplatu obveza prema kreditorima, a vodeći pri tom osobitu brigu o solventnosti proračuna.

Pročelnica

Upravnog odjela za proračun i financije

Karolina Burić, dipl.oec.

**UPRAVNI ODJEL ZA GRADNJU I** **ZAŠTITU OKOLIŠA**

**Uvod**

Ovim izvješćem daje se pregled rada Upravnog odjela za gradnju i zaštitu okoliša za razdoblje od 1. srpnja 2024. godine do 31. prosinca 2024. godine.

Odlukom o ustrojstvu i djelokrugu upravnih tijela Grada Karlovca („Glasnik Grada Karlovca“ br. 19/23 i 12/24) kao upravno tijelo gradske uprave ustrojen je i Upravni odjel za gradnju i zaštitu okoliša (dalje u tekstu: Odjel) kojem je u djelokrug rada stavljeno obavljanje poslova koji se odnose na: gradnju građevina u nadležnosti i vlasništvu Grada, sudjelovanje u postupcima javne nabave i provođenje ostalih nabava vezano uz gradnju, vođenje poslova koji osiguravaju obavljanje geodetskih i projektantskih usluga, izradu projektne dokumentacije i elaborata, pokretanje postupaka za izdavanje lokacijske dozvole, građevinske dozvole i uporabne dozvole, praćenje provedbe ugovora o izvođenju radova i primopredaja izvedenih radova i izgrađenih objekta, pripremu razvojnih projekata Grada čija se provedba sufinancira sredstvima Europske unije, mjere energetske učinkovitosti i energetski održivi razvoj vezano uz izgradnju građevina kojih je investitor Grad, poslovi vezani uz izradu i provedbu dokumenata zaštite okoliša i gospodarenja otpadom, prikupljanje, evidentiranje, obrada i ažuriranje baze podataka o sastavnicama okoliša, prirode i gospodarenja otpadom, suradnja s nadležnim tijelima državne uprave, područne i lokalne samouprave, ustanovama i udrugama vezano uz unapređenje i zaštitu prirode i okoliša, suradnja u organizaciji edukativnih akcija vezanih uz zaštitu okoliša i prirode i unapređenje sustava gospodarenja otpadom, vođenje upravnih postupaka i rješavanje u upravnim stvarima iz djelokruga rada Odjela, koordiniranje i nadzor kapitalnih ulaganja u kojima Grad sudjeluje kao suinvestitor, koordiniranje i nadzor projekata gradskih komunalnih tvrtki, dodatna ulaganja u objekte škola, vrtića i ustanova kulture.

Pročelnica i osam službenika Odjela, sukladno Pravilniku o unutarnjem redu upravnih tijela Grada Karlovca („Glasnik Grada Karlovca“ br. 1/24) te dodijeljenim zadacima, kontinuirano su vršili sve poslove na realizaciji i praćenju projekata i aktivnosti planiranih u 2024. godini unutar programa građenja komunalne infrastrukture, prostorno planske dokumentacije, zaštite i očuvanja kulturne baštine, zaštite okoliša i gospodarenja otpadom, energetske učinkovitosti, predškolskog odgoja i obrazovanja, osnovnoškolskog obrazovanja, razvoja sporta i rekreacije te upravljanja imovinom. Poslovi Odjela također se odnose na praćenje i provođenje zakona i podzakonskih propisa, na pripreme odluka i drugih općih akata vezanih za zakonske propise i obveze jedinica lokalne samouprave, provođenje upravnih postupaka, pripremanje materijala za sjednice Gradskog vijeća, aktivnosti vezane uz planiranje i izvršenje proračuna, pripremu tekstova i fotografija za web stranice Grada, davanje očitovanja i mišljenja na vijećnička pitanja, upite medija, mjesnih odbora/gradskih četvrti, stranaka, drugih upravnih odjela/službi, tvrtki i ustanova, a sve vezano za poslove iz nadležnosti Odjela te uz suradnju s ostalim upravnim tijelima i službama Grada Karlovca.

**Projekti gradnje komunalne infrastrukture i objekata javne i društvene namjene**

Obavljani su poslovi vezani uz planiranje i realizaciju gradskih investicija. U navedenu svrhu izrađivani su projektni zadaci, pribavljana je projektna dokumentacija i ishođeni potrebni akti na temelju kojih se odobrava građenje, pripremani su i provođeni postupci javne nabave za odabir izvršitelja usluge izrade projektne dokumentacije, odnosno za odabir izvođača radova te je započeta i/ili dovršena gradnja u sljedećim projektima:

**Izrada projektne dokumentacije**

* Prometnica Poslovna zona Selce *–* proveden postupak izmjene lokacijske dozvole te je u tijeku postupak rješavanje imovinsko pravnih odnosa i izrada glavnog projekta.
* Rekonstrukcija i izgradnja dijela Ulice J. Draškovića i Put D. Trstenjaka (obilaznica Zvijezda) – u tijeku izrada izmjene glavnog projekta (radi usklađenja s izmjenama u katastarskom operatu).
* Dječji vrtić Luščić – izrađen izvedbeni projekt, u tijeku izrada plana unutarnjeg opremanja.
* Osnovna škola Luščić – u tijeku postupak ishođenja građevinske dozvole.
* Rekonstrukcija Ulice F. Kurelca - izmjena glavnog projekta (radi usklađenja s izmjenama u katastarskom operatu)
* Rekonstrukcija DC3 – u tijeku izrada projektne dokumentacije (ishođeni posebni uvjeti te je u tijeku izrada glavnog projekta).
* Sanacija klizišta Vukmanić (NC 3138700 Vukmanić), trajna sanacija - nakon ishođenja lokacijske dozvole, u tijeku postupak rješavanja imovinsko pravnih odnosa i izrada glavnog projekta.
* Klizište Rečica – nakon ishođenja lokacijske dozvole, u tijeku postupak rješavanja imovinsko pravnih odnosa i izrada glavnog projekta.
* Nogostup Hrnetić –u tijeku postupak ishođenja građevinske dozvole.
* Nogostup Sajevac – ishođena građevinska dozvola.
* Rekonstrukcija ulice Donja Švarča – ishođena lokacijska dozvola, u tijeku rješavanje imovinsko pravnih odnosa (projekt se provodi u suradnji s tvrtkom Vodovod i kanalizacija d.o.o.).
* Pristupna prometnica Mostanje - ishođena građevinska dozvola.
* Parkiralište groblja Šišljavić – izrađeno idejno rješenje.
* Parkiralište groblja Velika Švarča – u tijeku postupak ishođenja građevinske dozvole.
* Dječji vrtić Hrnetić – u tijeku izrada projektne dokumentacije.
* Uređenje okoliša Marmontova aleja – ugovorena i izrađena projektna dokumentacija za uređenje i rekonstrukciju okoliša i parkirališta između stambenih zgrada u Marmontovoj aleji kućni brojevi 24, 26, 28 i 30.
* Igralište Donje Pokupje – izrađena projektna dokumentacija za izgradnju dječjeg igrališta s pripadajućom infrastrukturom (uređenje pješačkog i kolnog prostora s parkirališnim mjestima, hortikulturno uređenje, urbana oprema).
* Pješačko biciklistička staza u Orlovačkoj ulici – ishođena građevinska dozvola.
* Odvodnja Ljubljanske – izrađena novelacija glavnog projekta.

**Gradnja objekata javne i društvene namjene**

* Izgradnja Dječjeg vrtića Rečica – završeni radovi na unutarnjem uređenju i opremanju objekta, postavljanju vanjskog igrališta, uređenju okoliša i pristupa zgradi. Proveden tehnički pregled i ishođena uporabna dozvola.
* Energetska obnova zgrade Javne vatrogasne postrojbe Grada Karlovca – nakon dovršetka radova na energetskoj obnovi zgrade, proveden tehnički pregled te ishođena uporabna dozvola.
* Sportsko-rekreacijski centar Mostanje – u tijeku nastavak radova na izgradnji centra (odrađeni svi betonski i zidarski radovi, u tijeku radovi na montaži stolarije, unutarnji vodoinstalaterski i elektro radovi te radovi na uređenju okoliša).
* Osnovna škola Dragojle Jarnević, cjelovita obnova – proveden postupak javne nabave za odabir izvođača radova i usluge stručnog nadzora, zaključeni ugovori s odabranim ponuditeljem, započeli radovi na obnovi (izvođenje pripremnih radova, radovi na demontaži i rušenju, vrši se iskop ispod podnih ploča prizemlja za radove sanacije i ojačanja, radovi na ojačanju temelja i zida).
* Nogometno igralište Turanj – započeli radovi na izgradnji igrališta (odrađeni pripremni i veći dio zemljanih radova, postavljena drenaža nogometnog igrališta, izrađen nosivi sloj od zrnatog kamenog materijala za kolničku konstrukciju, u tijeku su armirano betonski radovi te zidarski radovi na nosivim zidovima zgrade klupskih prostorija).
* Teniski centar, rekonstrukcija – u tijeku radovi na rekonstrukciji (odrađeni su radovi na demontaži i rušenju, svi betonski, zidarski, izolatorski i najveći dio fasaderskih radova, izvršeni radovi na izgradnji nadstrešnica, izvršeni obrtnički radovi - ugrađena stolarija, postavljena keramika i dr., izvedeni vodovod, kanalizacija i elektroinstalacije, ugrađena sanitarna oprema).
* Izgradnja Dječjeg vrtića Luščić – provedeni postupci javne nabave za odabir izvođača radova i opreme, usluge stručnog nadzora, usluge voditelja projekta gradnje te usluge koordinatora zaštite na radu tijekom građenja. Zaključen ugovor s odabranim ponuditeljima te započeli radovi na izgradnji (završeni radovi širokog iskopa građevinske jame i stabilizacijskog kamenog sloja ispod temeljne ploče, izvodi se armiranje, postava oplate i betoniranje nadtemeljnih zidova, izveden dio podne ploče iznad nadtemeljnih zidova).
* Energetska obnova zgrade Sokolskog doma – proveden postupak nabave za odabir usluge stručnog nadzora nad izvođenjem radova te je u tijeku postupak javne nabave za odabira izvođača radova.
* Rekonstrukcija i dogradnja OŠ Mahično – priprema postupka javne nabave za odabir izvođača radova.
* Rekonstrukcija i dogradnja OŠ Turanj – priprema postupka javne nabave za odabir izvođača radova.

**Izgradnja komunalne infrastrukture**

* Rekonstrukcija prometnica (u okviru provedbe projekta „Poboljšanje vodnokomunalne infrastrukture aglomeracije Karlovac – Duga Resa“, tzv. Karlovac II) – u tijeku radovi za grupu radova 2, 3, 4 i 5, kao i izrada izvedbene projektne dokumentacije na sljedećim lokacijama:
  + Jamadol – u Bohinjskoj, Bledskoj, Ohridskoj, Dojranskoj i Skadarskoj ulici radovi završeni, otklanjanje uočenih nedostataka, priprema i kompletiranje dokumentacije za tehnički pregled.
  + Ulica Donja Švarča – većim dijelom ulice su završeni radovi, zbog nailaska na projektom neevidentiranu instalaciju došlo je do izmjene građevinske dozvole.
  + Ulica Josipa Račića – radovi polaganja instalacija završeni, priprema za asfaltiranje.
  + Zvijezda – radovi na izvođenju priključaka instalacija, priprema ulica za opločavanje, opločavanje ulica, izvođenje javne rasvjete i dr.
  + Mala Švarča – radovi na uređenju ulice, postavljanje velikih rubnjaka.
  + Triglavska, Kalnička, Vranska i Velebitska ulica – završeni ugovoreni radovi, pripremljena dokumentacija i prijavljen tehnički pregled.
  + Bašćinska ulica – završeni ugovoreni radovi, priprema dokumentacije za tehnički pregled.
  + Drežnik - u tijeku izrada izmjene i dopune glavnog projekta rekonstrukcije prometno pješačkih površina te javne rasvjete i DTK Sušačke ulice i ulice Drežnik. Radovi na postavljanje rubnjaka, priprema prometnice za asfaltiranje.
* Rekonstrukcija mosta Rakovac – nakon dovršetka radova na rekonstrukciji mosta preko rijeke Korane na Rakovcu, proveden tehnički pregled i ishođena uporabna dozvola.
* Sportsko igralište Cerovac Vukmanićki – nakon dovršetka radova na izgradnji i uređenju sportskog igrališta kod Društvenog doma u MO Cerovac Vukmanićki, proveden tehnički pregled te ishođena uporabna dozvola.
* Nogostup Žumberačka – započeli radovi na izgradnji nogostupa (završena prva dionica od ulice Donja Jelsa u kojoj su izvedeni oborinska odvodnja, nogostup i asfaltni nosivi sloj, u tijeku su radovi na drugoj dionici).
* Sanacija klizišta Zadobarje – proveden postupak javne nabave za odabir izvođača radova, zaključen ugovor s odabranim ponuditeljem te su u tijeku, odnosno najvećim dijelom i završeni radovi na sanaciji klizišta (izvedena gabionska potporna konstrukcija, drenaža za oborinsku odvodnju, i dr.).
* Uklanjanje ruševnih objekata na području bivše vojarne Luščić – temeljem okvirnog sporazuma, zaključen zadnji ugovor te su pred dovršetkom radovi na uklanjanju ruševnih objekata; proveden postupak nabave za odabir izvođača radova na uklanjanju bivše upravne zgrade, zaključen ugovor s odabranim ponuditeljem te izvedeni radovi na uklanjanju upravne zgrade.
* Nogostup Sajevac - proveden postupak javne nabave za odabir izvođača radova i uslugu stručnog nadzora, zaključeni ugovori s odabranim ponuditeljima te su započeli radovi na izgradnji nogostupa (od vojarne prema naselju Sajevac - odrađeni pripremni radovi čišćenja šiblja, iskop postojećeg materijala, postava rubnjaka, postava cijevi za oborinsku odvodnju prometnice, nasipavanje kamenog materijala).
* Most Banija - priprema postupka javne nabave za odabir izvođača radova.

**Ostalo**

* Program društveno poticane stanogradnje (POS) u Karlovcu – sudjelovanje u radu Povjerenstva za provođenje javnog natječaja i za utvrđivanje liste reda prvenstva za kupnju stana.

**Zaštita i očuvanje kulturnih dobara**

* Javni poziv za sufinanciranje očuvanja i obnove objekata zaštićene spomeničke baštine –zaključeni ugovori s podnositeljima zahtjeva, zaključen ugovor za uslugu stručnog nadzora nad izvođenjem radova, izvršen pregled izvedenih radova te izvršena isplata sredstava (sufinancirani radovi na šest objekata, dok je pet podnositelja zahtjeva/odabranih korisnika sredstava odustalo od zaključenja ugovora).
* Novi Pravilnik o načinu i uvjetima dodjele sredstava proračuna Grada Karlovca za očuvanje i obnovu objekata zaštićene spomeničke baštine putem javnog poziva – Pravilnik usvojen od strane Gradskom vijeću Grada Karlovca (GGK br. 14/24).
* Glorijeta, Arkade (na Vojno groblje) – izrađena projektna dokumentacija za obnovu spomenika.
* Cjelovita obnova zgrada kulturne baštine oštećenih u potresu:
  + zgrada gradske uprave (Trg bana J. Jelačića 7) – u tijeku radovi na cjelovitoj obnovi objekta (pripremni i demontažni radovi, ugradnja stolarije u potkrovlju, provedba izolacijskih radova i oblaganje zidova i stropova, izvedba elektro, strojarskih i vodovodnih instalacija, izvedba vijenca na pročelju zgrade, fasaderski radovi na ovojnici zgrade, i dr.)
  + zgrada Gornja Gaza 3 – u tijeku radovi na cjelovitoj obnovi objekta (ugradnja stolarije, izvedba krovnih kućica, izvedba elektro, strojarskih i vodovodnih instalacija, oblaganje zidova i stropova, i dr.)
  + zgrada Hrvatskog doma – proveden postupak javne nabave za odabir izvođača radova, kao i za usluge stručnog nadzora, koordinatora zaštite na radu za vrijeme izvođenje radova te projektantskog nadzora, zaključeni ugovori s odabranim ponuditeljima te započeli pripremni radovi.
  + zgrada Gradskog muzeja – u tijeku radovi na cjelovitoj obnovi objekta (pripremni i demontažni radovi, ugradnja stolarije u potkrovlju, oblaganje zidova i stropova, izvedba podnog grijanja prvog kata i potkrovlja, izvedba elektro, strojarskih i vodovodnih instalacija, žbukanje unutarnjih zidova, i dr.).

**Zaštita okoliša, održivo gospodarenje otpadom i vodno gospodarstvo**

* Sanacija odlagališta komunalnog otpada „Ilovac“ – nakon dovršetka radova na izgradnji nove kazete (I. faza) i izvršenog tehničkog pregleda, ishođena uporabna dozvola; priprema i dostava Fondu za zaštitu okoliša i energetsku učinkovitost kvartalnih izvješća o provedbi programa sanacije odlagališta; Fondu za zaštitu okoliša i energetsku učinkovitost podnesena prijava za povećanje udjela sufinanciranja projekta sanacije odlagališta otpada (na 90%) .
* Javni poziv Fonda za zaštitu okoliša i energetsku učinkovitost za sufinanciranje poticanja mjera odvojenog sakupljanja komunalnog otpada – izvršeni radovi na ugradnji tri seta polupodzemnih spremnika (za papir, plastiku, tekstil) kod višestambenih zgrada (Andrije Hebranga 18d, Marina Držića 5 i Stanka Vraza 45a). Uz ugradnju polupodzemnih spremnika za odvojeno prikupljanje otpada, na istim lokacijama tvrtka Čistoća d.o.o. Karlovac ugovorila je nabavu i ugradnju polupodzemnih spremnika za miješani komunalni otpad.
* Naknada zbog blizine odlagališta komunalnog otpada Ilovac (tzv. ekološka renta) – zaprimljeni zahtjevi građana za utvrđivanje prava na naknadu u 2024. godini, provedeni postupci i doneseno dvadeset tri upravna rješenja.
* CGO Babina gora – praćenje projekta i rada tvrtke Centar za gospodarenje otpadom KODOS d.o.o. (pregled dostavljenih zahtjeva za isplatu sredstava i isplata odobrenih sredstava, izvršena kontrola na licu mjesta namjenskog utroška sredstava).
* Javni poziv za sufinanciranje provedbe mjera prilagodbe klimatskim promjenama u svrhu jačanja otpornosti urbanih sredina - proveden postupak javne nabave, ugovorena i izvršena sadnja ukupno 191 stabla i 120 sadnica grmlja na dvadesetak lokacija (javnim zelenim površinama Grada). Posađena su tri nova drvoreda s ukupno 67 stabala na sljedećim lokacijama: uz dječje igralište na Hrnetiću posađeno je 18 stabala graba, u blizini dječjeg vrtića i igrališta na Švarči drvored s 37 stabala sofore, te drvored uz šetnicu na Korani s 12 stabala sofore. Postojeći drvored divljeg kestena uz Kupu popunjen je i produljen s 34 stabla divljeg kestena. Stabla su posađena i u blizini rijeke Korane, u Ulici Rakovac, kod Hrvatskog doma, u Domobranskoj ulici, Ulici Tadije Smičiklasa, Ulici kneza Trpimira, Ulici A.G. Matoša, Baščinskoj cesti. U Ulici Tadije Smičiklasa i u Domobranskoj ulici posađeno je 120 sadnica grmlja.
* Plan rasvjete Grada Karlovca – izvršena usluga izrade Plana rasvjete, provedeno javno savjetovanje sa zainteresiranom javnošću te su javnosti predstavljeni podaci iz Plana, Plan rasvjete usvojen na sjednici Gradskog vijeća Grada Karlovca (GGK br. 23b/2024).
* Praćenje koncentracije peludi alergogenih biljaka u zraku - nadzor i koordinacija nad provođenjem izvršenja usluga sa Zavodom za javno zdravstvo Karlovačke županije.
* Poslovi dezinsekcije komaraca - nadzor i koordinacija nad provođenjem izvršenja ugovorene usluge sa Zavodom za javno zdravstvo Karlovačke županije.
* Poslovi deratizacije - nadzor i koordinacija nad provođenjem ugovorene usluge sa Zavodom za javno zdravstvo Karlovačke županije, izvršena jesenska deratizacija.
* Usluga stručnog nadzora nad provedbom mjera dezinsekcije i deratizacije – priprema i izrada izvješća o provedenim mjerama od strane izvršitelja usluge stručnog nadzora (Hrvatski zavod za javno zdravstvo), analiza dostavljenih izvješća i koordinacija aktivnost s izvršiteljem usluge.
* Praćenje kvalitete vode za kupanje na javnom gradskom kupalištu Foginovo - koordinacija rada sa Zavodom za javno zdravstvo Karlovačke županije koji vrši uslugu ispitivanja kakvoće vode.
* Sudjelovanje u postupcima po zahtjevima fizičkih i pravnih osoba za uklanjanje stabala na javnim površinama i zamjensku sadnju stabala (i dr.).
* Davanje mišljenja u postupcima vezanim uz strateške procjene utjecaja na okoliš za strategije, planove i programe, kao i u procjenama utjecaja zahvata na okoliš.

Pročelnica

Upravnog odjela za gradnju i zaštitu okoliša

dr.sc. Ana Hranilović Trubić, dipl.ing.građ.

**UPRAVNI ODJEL ZA KOMUNALNO GOSPODARSTVO, PROMET I MJESNU SAMOUPRAVU**

**Uvod**

Ovim izvješćem daje se pregled rada Upravnog odjela za komunalno gospodarstvo, promet i mjesnu samoupravu za razdoblje od 1. srpnja 2024. godine do 31. prosinca 2024. godine.

Odlukom o ustrojstvu i djelokrugu upravnih tijela Grada Karlovca („Glasnik Grada Karlovca“ 19/2023 i 12/24) kao upravno tijelo gradske uprave ustrojen je i Upravni odjel za komunalno gospodarstvo, promet i mjesnu samoupravu te Pravilnikom o unutarnjem redu upravnih tijela Grada Karlovca („Glasnik Grada Karlovca“ 1/24) u koje je bilo zaposleno 28 službenika raspoređenih unutar 5 odsjeka (odsjek za održavanje, odsjek za promet, odsjek za razrez prihoda, odsjek za mjesnu samoupravu i odsjek redarstva).

Upravnom odjelu stavljeno je u djelokrug rada obavljanje poslova koji se odnose na održavanje komunalne infrastrukture i održavanje objekata u vlasništvu Grada, komunalno redarstvo u svrhu provođenja komunalnog reda i obavljanja nadzora sukladno pozitivnim zakonskim propisima, prometno redarstvo i poljoprivredno redarstvo, prometno tehnički poslovi, održavanje nerazvrstanih cesta, utvrđenje komunalnog doprinosa i naknade za legalizaciju te utvrđivanje komunalne naknade i spomeničke rente, ako i dopuštenja i utvrđivanja uvjeta za korištenje površina javne namjene i zemljišta u vlasništvu Grada za gospodarske i druge svrhe uključujući i njihovo davanje na privremeno korištenje, građenje građevina koje se prema posebnim propisima grade bez građevinske dozvole i glavnog projekta te mjesna samouprava.

Pročelnik i djelatnici Odjela, sukladno Pravilniku o unutarnjem redu upravnih tijela Grada Karlovca („Glasnik Grada Karlovca“ 1/24) te dodijeljenim zadacima, kontinuirano su vršili sve poslove na realizaciji i praćenju projekata i aktivnosti planiranih unutar programa (za 2024. godinu) održavanja komunalne infrastrukture. Poslovi Odjela također se odnose na praćenje i provođenje zakona i podzakonskih propisa, na pripreme odluka i drugih općih akata vezanih za zakonske propise i obveze jedinica lokalne samouprave, pripremanje materijala za sjednice Gradskog vijeća, aktivnosti vezane uz planiranje i izvršenje proračuna, pripremu tekstova i fotografija za web stranice Grada, davanje očitovanja i mišljenja na vijećnička pitanja, upite medija, mjesnih odbora/gradskih četvrti, stranaka, drugih upravnih odjela/službi, tvrtki i ustanova, a sve vezano za poslove iz nadležnosti Odjela te uz suradnju s ostalim upravnim tijelima i službama Grada Karlovca.

**ODSJEK ODRŽAVANJA**

**Održavanje nerazvrstanih cesta**

* tekuće i investicijsko održavanje nerazvrstanih cesta od kamenog materijala
  + održavanje kolnika
  + popravci i ugradnja rubnjaka, opločnika i slivnika betonske galanterije
  + održavanje objekata za odvodnju
  + održavanje opreme ceste
  + održavanje objekata – mostova, vijadukata, nadvožnjaka, podvožnjaka, pothodnika gabiona
  + košnja trave i održavanje zelenila uz prometnice
  + održavanje makadamskih prometnica
    - MO Sjeničak-Utinja (Cikuši 002, Lončari, Utinja, Krivokuće, Roknić gradina, Manjerovići, Ivanković selo 001, Gačeše, Kljajić brdo, Vlajnići, Nikoliši, Radojčići, Carveići, Srednji Manjerovići, Tomaševići, Biljetine, Slunjski Moravci 003, Gornji Sjeničak, Čabraji 001)
    - MO Skakavac (Slunjski Moravci 008, Ribari 004, Brođani, Brođani 006, Basare)
    - MO Cerovac Vukmanički (Cerovac Vukmanički 014, Cerovac Vukmanički 026, Cerovac 004, Macuti 006, Cerovac Vukmanički 005)
    - MO Zadobarje (Fanjki 002, Vrančići, Grčići 003, Fanjki 005, Priselci Donji 004)
    - MO Velika Jelsa (Bridići 003)
    - MO Mala Švarča (Mala Švarča – kamenolom, Karlovac 138)
    - MO Gornje Stative (Bezjaki 004, Luketići)
    - MO Ladvenjak- Selišće (Ladvenjak 005)
    - MO Kablar (Škaljci)
    - MO Šišljavić (Šišljavić 001)
    - MO Tušilović (Tušilović 039, Tušilović 002, Okić 004)
    - MO Gornje Mekušje (Karlovac 081, Branko Čavlović Čavlek – P)
    - MO Orlovac (Vodostaj 015, Lipova ulica 001)
    - MO Popović Brdo (Gornja Trebinja 001, Popović Brdo 012)
    - MO Pokupska dolina (Donje Mekušje 002, Donje Mekušje 003, Donje Mekušje)
    - MO Mahično – Tuškani (Priselci Donji, Priselci Donji 001, Priselci Donji 003)
    - MO Zagrad-Kalvarija-Vučjak (Furači 002)
    - MO Logorište (Karlovac 150)
    - GČ Mostanje (Karlovac 098)
    - GČ Švarča (Josipa Račića)
    - GČ Dubovac (Dubovac-MB S)
    - GČ Turanj (Šćulac Brdo 005, Turanjski Poloj 004, Goljaki 011)
    - GČ Gaza (Vatrogasna cesta 001)
* tekuće i investicijsko održavanje asfaltiranih nerazvrstanih cesta
  + nadziranje i pregled cesta i objekata
    - ophodnja ceste
    - otklanjanje posljedica izvanrednih događaja
  + strojno čišćenje većih površina kolnika
  + popravci asfaltnih površina
    - popravci i ugradnja rubnjaka, opločnika i slivne betonske galanterije
  + održavanje objekata za odvodnju
  + održavanje opreme ceste
  + održavanje objekata – mostova, vijadukata, nadvožnjaka, podvožnjaka, pothodnika, tunela
  + košnja trave i održavanje zelenila uz prometnice
  + nabava i održavanje svjetlosne prometne signalizacije
* održavanje nerazvrstanih cesta u zimskim uvjetima
* asfaltiranje makadamskih prometnica
  + Stative 002
  + Tušilović 021
  + Vučjak 005
  + Jelaši 006
  + Cerovac Vukmanićki 023
  + Gornja Trebinja 001
  + Luka Pokupska 011
  + Ribari 004
  + Zagrad 002
  + Priselci Donji II

**Održavanje ostale komunalne infrastrukture**

* održavanje zelenih površina
  + ručna i motorna košnja
  + šišanje živice, orezivanje stabala i ukrasnog bilja
  + sadnja cvijetnjaka
  + održavanje Foginovog kupališta
* uređenje neuređenih zelenih površina
  + košnja i malčiranje
* malčiranje poljskih puteva
  + MO VUKMANIĆ
    - Put prema Ciglanici (k.č.br. 1038 k.o. Trebinja) cca 680 m
    - Put prema Murviku (k.č.br. 968 k.o. Vukmanić) cca 350 m
    - Put prema Kiševici (k.č.br. 1432 k.o. Vukmanić) cca 300 m
  + MO BORLIN
    - Mirka Seljana (k.č.br. 164/7 k.o. Karlovac II) cca 80m
    - Borlin (k.č.br. 79/1 k.o. Zagrad),cca 190m
    - Borlin (k.č.br. 115/1 k.o. Zagrad) cca 600m
    - Karlovac 112 (k.č.br. 178 k.o. Zagrad), cca 400m
    - Karlovac 113 (k.č.br. 1437/2 k.o. Gornje Stative), cca 920m
  + GČ DREŽNIK – HRNETIĆ
    - Karlovac 234 (k.č.br. 2895 k.o. Karlovac I) cca 420m
    - Karlovac 234 (k.č.br. 2894/1 k.o. Karlovac I) cca 200m
    - Karlovac 064 (k.č.br. 2886/1 k.o. Karlovac I) cca 800m
    - Karlovac 061 (k.č.br. 2893 k.o. Karlovac I) cca 450m
  + MO ZADOBARJE
    - Zadobarje 011 (k.č.br. 2180/1 k.o. Zadobarje) cca 460m
    - Zadobarje 017 (k.č.br. 2174 k.o. Zadobarje) cca 870 m
    - Zadobarje 055 ( k.č.br. 2234 k.o. Zadobarje) cca 2000 m
  + MO ZAGRAD – KALVARIJA – VUČJAK
    - Karlovac 116 (k.č.br. 1420 k.o. Gornje Stative) cca 320m
    - Karlovac 116 (k.č.br. 1421 k.o. Gornje Stative) cca 320m
    - Gornje Stative 019 (k.č.br. 1398 k.o. Gornje Stative) cca 2800 m
    - Karlovac 118 ( dio puta cca 150 m između k.č.br. 1052/9 i 944/10)
  + MO MAHIČNO
    - Tuškani 004 (k.č.br. 2993 k.o. Mahično) cca 200m
    - Kalinovac 003 (k.č.br. 2022/2 k.o. Donje Pokupje) cca 250m
    - Kalinovac 005 (k.č.br. 2024 k.o. Donje Pokupje), cca 1400 m
    - Karlovac 001 (l.č.br. 2022/1 k.o. Donje Pokupje) cca 1600m
  + MO DONJE POKUPJE
    - Karlovac 011 (k.č.br. 1448 k.o. Donje Pokupje) cca 500 m
    - Karlovac 013 (k.č.br.2029/2 k.o. Donje Pokupje) cca 1000 m
    - Karlovac 012 (k.č.br. 1478 k.o. Donje Pokupje) cca 320 m
  + MO ORLOVAC
    - Karlovac 066 (k.č.br. 427 k.o. Donje Mekušje), cca 460 m
    - Donje Mekušje (k..č.br. 339 k.o. Donje Mekušje) 100 m
  + MO LADVENJAK SELIŠĆE
    - Ladvenjak 011 (k.č.br. 5601 k.o. Barilović) cca 250m
    - Ladvenjak 031 (k.č.br. 6351 k.o. Barilović) cca 350 m
    - Markušić 001 (k.č.br. 6681 k.o. Barilović) cca 280 m
    - Ladvenjak 012 (k.č.br. 5708 k.o. Barilović) cca 640 m
    - Ladvenjak 046 (k.č.br.6889 k.o. Barilović) cca 300m
  + GČ TURANJ
    - Karlovac 178 (k.č.br. 3904 k.o. Turanj), cca 1500m
    - Karlovac 157 (k.č.br. 3801/1 k.o. Turanj) cca 2800m
    - Karlovac 169 (k.č.br. 3847 k.o. Turanj) cca 300m
    - Karlovac 151 (k.č.br. 3887 k.o. Turanj) cca 350 m
  + MO MALA ŠVARČA
    - Karlovac 135 (k.č.br. 1112 k.o. Mala Švarča 1) cca 250m
    - Karlovac 135 (k.č.br. 1110 k.o. Mala Švarča 1) cca 800m
  + MO SJENIČAK UTINJA
    - Gornji Sjeničak 016 (k.č.br.2785 k.o. Gornji Sjeničak) cca 1200 m
    - Donji Sjeničak 007 (k.č.br. 2413 k.o. Donji Sjeničak) cca 2800 m
    - Gornji Sjeničak 003 ( k.č.br. 2766 k.o. Gornji Sjeničak) cca 1560 m
  + MO SKAKAVAC
    - Ribari 007(k.č.br. 3056 k.o. Skakavac)cca 750 m
    - Lipje 002 (k.č.br. 3090 k.o. Skakavac) cca 800 m
    - Brežani 008 (k.č.br. 3162 k.o. Skakavac) cca 850 m
    - Ribari 003 (k.č.br. 3055 k.o. Skakavac) cca 800 m
    - Ribari 017 (k.č.br. 2998 k.o. Skakavac)cca 1800 m
    - Slunjski Moravci 001 ( k.č.br. 5486 k.o.Utinja) cca 700m
  + MO KAMENSKO
    - Karlovac 219 (k.č.br. 699 k.o. Kamensko) cca 800m
    - Karlovac 218 (k.č.br. 671 k.o. Kamensko) cca 550m
  + MO GORNJE MEKUŠJE
    - Karlovac 093 (k.č.br. 1585/2 k.o. Gornje Mekušje) cca 170m
    - Karlovac 088 ( k.č.br. 1583/2 k.o. Gornje Mekušje) 70m
    - Karlovac 088 (k.č.br. 1580/2 k.o. Gornje Mekušje) cca 200 m
    - Karlovac (k.č.br. 916/1 k.o. Gornje Mekušje) cca 420 m
    - Karlovac 081 (k.č.br. 1577/2 k.o. Gornje Mekušje) cca 760m
  + MO KABLAR
    - Banska Selnica 006 (k.č.br. 293/1 k.o. Banska Selnica) cca 485m
    - Kablar 001 (k.č.br. 3043 k.o. Banski Kovačevac) cca 1200 m
    - Banski Moravci 001 (k.č.br. 665 k.o. Banski Moravci) cca 900 m
    - Slunjska Selnica 001 (k.č.br. 3020 k.o. Skakavac) cca 1700 m
    - Put u Lovišću, k.č.br. 291/1 k.o. Banska Selnica cca 2000 m
  + MO ŠIŠLJAVIĆ
    - Ivančići Pokupski 003 (k.č.br. 1327/1 k.o. Blatnica Pokupska) cca 1100 m
    - Koritinja 007 (k.č.br. 1330 k.o. Blatnica Pokupska) cca 1500 m
    - Put uz Kupu (k.č.br. 2492 k.o. Šišljavić ) cca 900 m
    - Koritinja 005 (k.č.br. 1331 k.o. Blatnica Pokupska) cca 600 m
    - Šišljavić ( k.č.br. 62/8 k.o. Blatnica Pokupska) cca 180m
    - Šišljavić (k.č.br. 1323/1 k.o. Blatnica Pokupska) cca 180m
  + MO REČICA
    - Zamršje 001 (k.č.br. 2491/2 k.o. Luka Pokupska) cca 1200m
    - Rečica 002 (k.č.br. 1455 k.o. Rečica) cca 1200 m
    - Rečica 031 ( k.č.br. 1423/2 k.o. Rečica) cca 1740 m
    - Luka Pokupska 001 (k.č.br. 2455 i 2456 k.o. Luka Pokupska) cca 1000 m
    - Luka Pokupska 002 (k.č.br. 2454 k.o. Luka Pokupska) cca 500 m
    - Luka Pokupska 005 (k.č.br. 2460 k.o. Luka Pokupska) cca 900 m
    - Zamršje 002 (k.č.br. 1338/13 k.o. Luka Pokupska) cca 310 m
  + MO POKUPSKA DOLINA
    - Vodostaj 004 (k.č.br. 6412/1 k.o. Donje Mekušje) cca 1900 m
    - Vodostaj 005 (k.č.br. 6413/2 k.o. Donje Mekušje, cca 574m
    - Donje Mekušje 001. k.č.br. 6416/1 k.o. Donje Mekušje ) cca 1081m
    - Husje 001 (k.č.br. 6423/2 k.o. Donje Mekušje) cca 600 m
    - Husje 002 (k.č.br. 6426/1 k.o. Donje Mekušje) cca 1000 m
    - Donje Mekušje (k.č.br, 6433 k.o. Donje Mekušje) cca 1000 m
* održavanje javne rasvjete
  + redovno održavanje javne rasvjete podrazumijeva osiguranje ispravnosti rada svih elemenata, a odnosi se na izvor svjetlosti, predspojnih sprava, konzola, stupova, kabela, rasvjetnih armatura i zaštitnih sjenila i stakala kao i betonskih temelja i ostalog raznog ovjesnog pribora
* održavanje sustava odvodnje
  + održavanje, saniranje i čišćenje slivnika, priključaka slivnika i taložnika
  + održavanje crpnih stanica
  + električna energija za navedene crpne stanice
  + održavanje oborinske odvodnje (sanacija i održavanje otvorenih i zatvorenih oborinskih kanala)
* održavanje čistoće javnih površina
  + čišćenje i pranje pothodnika u Ulici kralja Tomislava
  + pranje i čišćenje autobusnih nadstrešnica
  + dodatno održavanje čistoće javnih prometnih površina za vrijeme manifestacija
  + održavanje košarica u parkovima
  + svakodnevno čišćenje zelenih površina od raznog otpadnog materijala
* uređenje grada povodom božićnih i novogodišnjih praznika
  + prigodno ukrašavanje grada povodom održavanja manifestacije Advent u Karlovcu
  + nabava novog nakita za potrebe prigodnog ukrašavanja grada
    - anđeo samostojeći 6 kom
    - šesterokraka zvijezda 3D – 4 kom
    - zvjezdana prašina – 4 kom
    - jelka snježna 180 cm do 280 cm – 18 kom
* održavanje dječjih igrališta i sportskih terena
  + izrada glavnog projekta uređenja dječjeg igrališta u Sarajevskoj ulici
  + nabava ormarića za rasvjetu na lokaciji dječje igralište Turanjski Goljaki
  + radovi na uređenju igrališta u prostoru vrtića Banija
  + radovi na uređenju igrališta u prostoru vrtića Švarča – nabava igrala
* tekuće donacije za uređenje Arboretuma
* sanacija divljih odlagališta
* usluge higijeničarske službe
* ostale intervencije u gradu
  + nasipavanje ulazne rampe na Foginovom kupalištu
  + nabava 4 vatrogasna aparata P6 i jednog CO2 za potrebe udruge Frendofon
  + postavljanje stupića u ulici Koransko šetalište
  + demontaža razvodne kutije od stare reklame kod Banijanskog mosta

**Prostorno planska dokumentacija**

* **usluge nadzora i projektiranja**
  + izrada Idejnog projekta Uređenje trga u Rečici na lokaciji Rečica kč.br. 15/14 i 15/16, k.o. Rečica
  + izrada troškovnika građevinsko – obrtničkih radova zamjene vanjske stolarije u vlasništvu Grada Karlovca na adresama Rudolfa Strohala 6 (2 stana), Rudolfa Strohala 4a, Maksimilijana Vrhovca 13 i Luščić 41a
  + stručni nadzor nad radovima uklanjanja trošnog objekta na adresi Marmonova aleja 12
  + izrada troškovnika građevinsko – obrtničkih radova zamjene vanjske stolarije stanova u vlasništvu Grada Karlovca na adresama Kralja Zvonimira 14, Trg kralja Petra Svačića 2, Vlatka Mačeka 11, Kralja Petra Krešimira IV 4a, Andrije Hebranga 10a
  + stručni nadzor nad izvođenjem radova na sanaciji krova poslovnog objekta na lokaciji Žorovica 3 (Kvaka)
  + stručni geotehnički pregled nestabilne lokacije na nerazvrstanoj cesti Donja Švarča 012
  + godišnji pregled mostova – Pontonski most
  + stručni nadzor nad izvođenjem radova zamjene vanjske stolarije na objektima u vlasništvu Grada Karlovca
  + stručni nadzor nad asfaltiranjem nerazvrstanih cesta Stative 002, Tušilović 021, Vučjak 005, Jelaši 006, Cerovac Vukmanićki 023, Gornja Trebinja 001, Luka Pokupska 011, Ribari 004, Zagrad 002, Priselci Donji II
  + stručni nadzor nad uređenjem stana u vlasništvu Grada Karlovca na adresi Jana Masaryka 3a
  + stručni nadzor nad izvođenjem radova na sanaciji nerazvrstane ceste Udbinja 001 na kč.br. 2811, k.o. Karlovac II
  + stručni nadzor nad izvođenjem radova na uređenju poslovnog prostora u vlasništvu Grada Karlovca na adresi Ladvenjak 101b
* **projektna dokumentacija**
  + izrada glavnog projekta s troškovnicima proširenja nerazvrstane ceste u Tuškanima

**Radovi na imovini u vlasništvu Grada Karlovca**

* radovi na zamjeni vanjske stolarije na objektima u vlasništvu Grada Karlovca na sljedećim lokacijama
  + Bašćinska cesta 12
  + Domobranska ulica 26b
  + Luščić 41a
  + Maksimilijana Vrhovca 5 i 13
  + Naselje Marka Marulića 10
  + Rudolfa Strohala 4a i 6
  + Senjska 1h
  + Trg kralja Petra Svačića 2 i 4
  + Stanka Vraza 42
  + Andrije Hebranga 10a
  + Kralja Zvonimira 14
  + Kralja Petra Krešimira IV 4a
  + Vlatka Mačeka 11
  + Petra Filipca 10
  + Riječka 9b
* radovi na uređenju poslovnog prostora u vlasništvu Grada Karlovca na lokaciji Ladvenjak 101b
* radovi na obnovi potresom oštećene zgrade u vlasništvu Grada Karlovca na lokaciji Jurja Haulika 22
* radovi na sanaciji krova poslovnog objekata na lokaciji Žorovica 3 - Kvaka

**ODSJEK ZA PROMET**

**Održavanje komunalne infrastrukture**

Obavljeno je:

* Tekuće i investicijsko održavanje signalizacije prema planu održavanja i to:
* Horizontalna vertikalna signalizacija
* Vertikalna prometna signalizacija
* Nabava ostale prometne signalizacije
* Održavanje ostale prometne signalizacije.
* Pripremljen Izvedbeni programa održavanja nerazvrstanih cesta u zimskim uvjetima te praćen rad zimske službe.
* Plaćanje naknada za uređenje voda.

**Razvoj i sigurnost cestovnog prometa**

Javna usluga komunalnog linijskog prijevoza putnika na području Grada Karlovca:

* Odsjek je radio na prelasku sa koncesijskog sustava na uspostavu nove usluge javnog gradskog prijevoza
* Obavljao kontrolu pristiglih izvještaja za obavljeni prijevoz putnika na području grada Karlovca u suradnju s Fakultetom prometnih znanosti Sveučilišta u Zagrebu, a sukladno ugovoru sa tvrtkom Autotransport d.o.o.
* Rađene su terenske kontrole polazaka autobusa.
* Vršio usklađivanje polazaka autobusa prema potrebama.
* Radi se na razvoju programskog rješenja, mobilne aplikacije za prikaz mreže autobusnih linija i polazaka po autobusnim stajalištima.

Web aplikacija – programsko rješenje katastra vodova:

* Svakodnevan rad u GIS sustavu Grada, kao i njegova nadogradnja i održavanje.

**Urbana oprema**

* Nabavljene i postavljene tri autobusne nadstrešnice na autobusnim stajalištima na Turnju, Vodostaju i Maloj Švarči.
* Financiran sustav javnih gradskih bicikala, te su postavljene tri nove stanice za javne bicikle i dodano 30 bicikala
* Nabavljeni i postavljeni stalci za bicikle (18 komada) na tri lokacije u gradu: kod OŠ Vladimir Nazor, na raskrižju Ulice Pavla Vitezovića i Trga Petra Zrinskog ina raskrižju Ulice Ambroza Vranyczanyja i Trga Petra Zrinskog.

Prometna jedinica mladeži:

* Plaćen rad 10 pripadnika Prometne jedince mladeži, za vrijeme ljetnih praznika.

I driving Horizon projekt:

Rad na projektu I driving (Intelligent and digital roadway infrastructure for vehicles integrates with next-gen technologies), financiranom od strane Horizon Europa okvirnog programa Europske unije za istraživanje i inovacije za razdoblje 2021. do 2027. godine, u suradnji s tvrtkom Infra Plan Consulting iz Zagreba i informatičarima Grada Karlovca.

* Za potrebe projekta izrađen izvedbeni projekt sustava videonadzora javnih površina i prometa grad Karlovca - faza 1.
* U sklopu projekta izrađena dopuna semaforizacije raskrižja Ulice Rakovac, Izidora Kršnjavog i Ulice 13.srpnja te postavljena oprema za praćenje vremenskih prilika i spojena na aplikaciju Senses – Environment monitoring system.

**Projektna dokumentacija**

Naručeni i izrađeni projekti za:

* Prometni elaborat za utvrđivanje pozicija autobusnih stajališta na nerazvrstanim cestama na području grada Karlovca.
* Prometni elaborat parkirališnih površina unutar Zvijezde.
* Elaborat uređenja parternih površina na području Zvijezde u gradu Karlovcu.
* Elaborat praćenja autobusnih linija sukladno ugovoru o javnoj usluzi između grada Karlovca i izvršitelja.
* Prometni elaborat obilježavanja biciklističkih staza i pješačko-biciklističkih prijelaza horizontalnom i vertikalnom signalizacijom-faza 1.
* Prometni elaborat za izvođenje umjetnih izbočina za smirenje prometa na više lokacija na NC u gradu Karlovcu.
* Projekt pješačkog semafora škola Jelsa.

Na temelju ugovora izrađeni elaborati i upisano 25 nerazvrstanih cesta na području grada Karlovca.

Rad na SUMP studiji – sustavu uspostavljanja održivog prometnog sustava.

**Ostalo**

Izrađena Odluka o zakupu javnih prometnih površina za rezervirana parkirališna mjesta.

Odsjek aktivno radi na izmjeni Odluke o uređenju prometa na području grada Karlovca.

Rad odsjeka za promet temelji se i na izdavanju raznih akata te je od 01.07.2024. godine do 31.12.2024. godine zaprimio i riješio:

* 45 zahtjeva za prekop prometne površine
* 28 zahtjeva za privremeno upravljanje (regulaciju prometa)
* 38 zahtjeva za ulazak u zaštićeni dio grada Zvijezdu
* 43 zahtjeva za izdavanje suglasnosti
* 41 zahtjeva za prometne uvjete
* 17 zahtjeva za odgovore na pitanja i dopisa.

Djelatnici odsjeka za promet intenzivno sudjeluju u realizaciji svih većih investicija Grada Karlovca kao npr. projektu aglomeracije, projektu izmijene toplinskih instalacija i dr.

Odsjek za promet elektronski izdaje uvjete za izradu glavnih projekata, te suglasnosti na projekte kao i tehničke preglede u svrhu izdavanja uporabnih dozvola.

Službenici odsjeka sudjeluju u radu više povjerenstava (terase, parking i pauk, čistoća, javna rasvjeta i dr.).

**ODSJEK REDARSTVA**

**Odsjek redarstva** prvenstveno obavlja poslove vezane za provođenje komunalnog reda i poslove nadzora nepropisno zaustavljenih i parkiranih vozila. Odsjekom upravlja voditelj, a odsjek se sastoji od komunalnog redarstva, prometnog redarstva i poljoprivrednog redarstva. Radno vrijeme sa strankama je svaki dan od 08:00 do 15:00 sati.

**Komunalno redarstvo:**

Komunalnog redarstvo obavlja nadzor nad provođenjem i poštivanjem Odluke o komunalnom redu i drugih odluka Gradskog Vijeća, vezanih uz komunalno gospodarstvo, ali i niza drugih propisa

**Nadležnosti i ovlasti komunalnog redarstva:**

* obavljanje nadzora nad provedbom propisa kojima se uređuje komunalni red,
* obavljanje nadzora nad provedbom propisa o držanju kućnih ljubimaca,
* obavljanje nadzora nad davanjem javnih površina i drugih nekretnina u vlasništvu Grada Karlovca na korištenje za postavljanje privremenih objekata te reklamnih i oglasnih predmeta (kioska, montažnih objekata, pokretnih naprava, ugostiteljskih terasa, štandova, reklamnih i drugih naprava) i nad korištenjem javnih površina za druge svrhe,
* obavljanje nadzora nad provedbom propisa kojima se uređuju nerazvrstane ceste,
* obavljanje nadzora nad provedbom propisa stavljenih u nadležnost jedinica lokalne samouprave, kojima se uređuje građevinska inspekcija,
* obavljanje nadzora nad provedbom propisa o otpadu iz djelokruga jedinice lokalne samouprave,
* obavljanje nadzora nad provedbom propisa kojima se uređuje zaštita od buke u djelokrugu jedinica lokalne samouprave,

**Prometno redarstvo:**

Prometno redarstvo obavlja poslove nadzora nepropisno zaustavljenih i parkiranih vozila, s ciljem učinkovitog rješavanja prometnih problema u gradu, a time i povećanja kvalitete života građana Grada Karlovca.

Aktivnosti prometnog redarstva uglavnom su usmjerene na sam centar grada sa naglaskom na nadzor nad parkiranim vozilima na mjestima rezerviranim za vozila osoba sa invaliditetom, na pješačkim prijelazima, pješačkim stazama, javnim prolazima, autobusnim stajalištima te na mjestima za vozila dostave.

Prometno redarstvo izdaje i nalog za premještanje nepropisno parkiranog vozila, što izvršava tvrtka Mladost d.o.o. koja upravlja Pauk službom.

Prometni redari mogu izdavati prekršajni nalog, odnosno naplaćivati novčanu kaznu u visini od 30 do 90 eura za nepropisno zaustavljeno i parkirano vozilo. Prometni redari su u organizaciji Policijske akademije iz Zagreba, osposobljeni iz područja sigurnosti cestovnog prometa, taktike i metodike postupanja u nadzoru i upravljanju prometom na cestama, prekršajne odgovornosti, kao i osnova komunikacijske kulture.

U izvještajnom razdoblju obrađeno je ukupno **237 predmeta** iz nadležnosti **komunalnog redarstva** (riješeno je **209** ,a ostali su u radu te naplaćeno **68 kazni** u iznosu od **4.303,70 eura**.

Iz nadležnosti **prometnog redarstva** čije ovlasti proizlaze iz Zakona o sigurnosti prometa na cestama obrađeno je u izvještajnom razdoblju **576 predmeta** te naplaćeno kazni u iznosu od **18.658,34 eura.**

**Ukupno** u razdoblju **(1.7. do 31.12. 2024.)** naplaćeno je **22.962,04 eura** kazni.

Veliki dio prijava kršenja komunalnog reda riješen je neposredno na terenu bez evidentiranja predmeta.

Na proračunskoj poziciji - R0260 - Rashodi za usluge (usluge trećih osoba kod pokrenutih postupaka ako stranka ne izvrši nalog po rješenju) za razdoblje **1.7. do 31.12. 2024. godine**

- planirano 20.000 eura, a realizirano je **7.679,43 eura**

**ODSJEK ZA RAZREZ PRIHODA**

**Komunalni doprinos**

* riješeni predmeti za utvrđivanje naknade za zadržavanje u prostoru nezakonito izgrađenih zgrada i komunalni doprinos
  + 69 rješenja o obračunu i naplati naknade za zadržavanje nezakonito izgrađenih

zgrada

* + 81 potvrde o plaćenoj naknadi za zadržavanje nezakonito izgrađenih zgrada,
  + 77 rješenja o komunalnom doprinosu,
  + 5 potvrda o plaćenom komunalnom doprinosu,
  + 7 Prijedloga Odluka Gradonačelnika o oslobađanju plaćanja komunalnog doprinosa

U razdoblju od 01.07. – 31.12.2024. godine je:

* ukupno naplaćeno 20.898,73 EUR naknade za zadržavanje nezakonito izgrađenih zgrada u prostoru
* ukupno naplaćeno 699.315,00 EUR komunalnog doprinosa
* Odlukama Gradonačelnika od plaćanja komunalnog doprinosa djelomično je oslobođeno sedam (7) investitora u ukupnom iznosu od 43.052,65 EUR

Praćenjem sustava e- dozvola, svakodnevno pretražujemo obavijesti o izdanim aktima za gradnju (građevinske dozvole, uporabne dozvole, prijave početka građenja) i ostale podatke potrebne za utvrđivanje visine komunalnog doprinosa (projektna dokumentacija ; arhitektonski projekti, glavni projekti, i ostalo).

Odsjeku za razrez prihoda u navedenom periodu nije podnesena niti jedna žalba na donesena Rješenja za komunalni doprinos i Naknadu za zadržavanje u prostoru nezakonito izgrađenih zgrada.

**Komunalna naknada**

U Odsjeku za razrez prihoda u razdoblju od 01.07.2024. do 31.12.2024. godine sveukupno je izdano 2260 rješenja i to:

* rješenja za KOMUNALNU NAKNADU:
  + za stambeni prostor: 1149 rješenja
  + za garažni prostor: 120 rješenja
  + za poslovni prostor: 418 rješenja
  + za neizgrađeno građevinsko zemljište: 23 rješenja
  + UKUPNO: 1710 rješenja
* rješenja za SPOMENIČKU RENTU:
  + UKUPNO: 66 rješenja
* rješenja za NAKNADU ZA UREĐENJE VODA:
  + UKUPNO: 484 rješenja

U ispitnom postupku obavljali su se terenski uviđaji i izjave stranaka na zapisnik za zaduživanje obveze plaćanja komunalne naknade, spomeničke rente i naknade za uređenje voda.

Podnesene su: 4 žalbe za komunalnu naknadu (stambeni prostor), 7 žalbi za komunalnu naknadu (poslovni prostor), 1 žalba za naknadu za uređenje voda (poslovni prostor) i 1 žalba za spomeničku rentu (poslovni prostor).

**Zakup javnih površina**

* štandovi, klupe, kolica i manifestacije i sl. -142 rješenja
* skele i dr. – 18 predmeta
* ugostiteljske terase, kiosci - 19 predmeta

**ODSJEK ZA MJESNU SAMOUPRAVU**

Na provedbi poslova mjesne samouprave sudjeluju voditeljica Odsjeka, viši stručni suradnik za mjesnu samoupravu I i viši stručni suradnik za mjesnu samoupravu II.

Grad Karlovac ima 12 gradskih četvrti i 26 mjesnih odbora. Kontinuirano su se tijekom izvještajnog razdoblja zaprimali zahtjevi od strane predsjednika mjesne samouprave te su se isti obrađivali, ujedno su izvršene radnje izrade narudžbenica ili ugovora temeljem dostavljenih odluka i ponuda od strane Vijeća mjesne samouprave. Na osnovu istih izvršena su plaćanja za nabavu robe i usluga. Kontinuirano su se zaprimali zahtjevi za komunalno izvođenje radova, uređenja, izgradnju ili sanaciju određenih radnji koje se prosljeđuju nadležnim Upravnim odjelima.

U izvještajnom razdoblju ukratko donosimo pregled rada Vijeća mjesne samouprave:

* GČ BANIJA
  + Održane su četiri sjednice Vijeća: 12. srpnja, 30. rujna, 14. studenog i 8. prosinca
  + Izdano je pet narudžbenica za potrebe GČ
* GČ DREŽNIK-HRNETIĆ
  + Održane su tri sjednice Vijeća: 4. srpnja, 3. listopada i 10. prosinca
  + Izdane su tri narudžbenice za potrebe GČ
* GČ DUBOVAC
  + Održane su četiri sjednice Vijeća: 4. srpnja, 12. kolovoza, 3. listopada i 28. studenog
  + Donesena je verifikacija odluke u ostavci Vijećnice GČ Željke Verner te članica Vijeća GČ Jasminka Trpčić izjavila je da podnosi ostavku na dužnost Vijećnika GČ
  + Izdano je osamnaest narudžbenica za potrebe GČ. Realiziran je KAkvart projekt pod nazivom „Kupa pod zvijezdama“
* GČ GAZA
  + Održane su četiri sjednice Vijeća: 30. rujna, 10. listopada, 16. prosinca i 18. prosinca.
  + Izdane su tri narudžbenice za potrebe GČ
  + Realiziran je KAkvart projekt pod nazivom „Rekonstrukcija i sanacija asfaltnih igrališta za košarku, rukomet, odbojku i stolni tenis na igralištu Prirodoslovne škole Karlovac“
* GČ GRABRIK
  + Održane su dvije sjednice Vijeća: 7. listopada i 28. studenog
  + Izdane su tri narudžbenice za potrebe GČ
* GČ LUŠČIĆ-JAMADOL
  + Održane su tri sjednice Vijeća: 3. srpnja, 12. rujna i 23. prosinca
  + Dostavljen je Plan rada za 2025. godinu
* GČ MOSTANJE
  + Održane su dvije sjednica Vijeća: 7. srpnja i 6. studenog
  + Izabran je novi predsjednik Vijeća GČ, umjesto Vijećnice Marije Goršić koja je svoj mandat stavila u mirovanje, izabran je novi predsjednik Vijeća GČ Mostanje Vijećnica Ana Marak
  + Donesena je verifikacija te umjesto Vijećnika Mateje Blažević izabaran je Vijećnik Nedeljko Mihalić
  + Za povjerenika civilne zaštite Grada Karlovca izabran je Fran Perković, a zamjenica povjerenika Ana Marak
  + Izdano je pet narudžbenica za potrebe GČ
* GČ NOVI CENTAR
  + Održano je sedam sjednica Vijeća: 10. srpnja, 8. kolovoza, 9. rujna, 2. listopada, 10. listopada, 30. listopada i 27. prosinca
  + Dostavljen je Plan rada za 2025. godinu
  + Izdano je šest narudžbenica za potrebe GČ
* GČ RAKOVAC
  + Održano je jedna sjednica Vijeća: 29. kolovoza
  + Dostavljeno je Izvješće o radu za 2024. godinu i Plan rada za 2025. godinu
  + Izdano je pet narudžbenica za potrebe GČ
  + Realiziran je KAkvart projekt pod nazivom „Uređenje dnevnog boravka - Foginovo kupalište“
* GČ ŠVARČA
  + U drugih šest mjeseci nije održana niti jedna sjednica Vijeća
  + Predsjednica Vijeća GČ Švarče, Petra Rakocija daje ostavku na mjesto predsjednika Vijeća GČ Švarča
* GČ TURANJ
  + Održana je jedna sjednice Vijeća: 19. studenog
  + Dostavljen je Plan rada za 2025. godinu
  + Izdano je četrnaest narudžbenica za potrebe GČ
  + Realiziran je KAkvart projekt pod nazivom „Igralište Turanjski Goljaki“.
* GČ ZVIJEZDA
  + Održane su tri sjednice Vijeća: 16. rujna, 8. listopada i 2. prosinca
  + Dostavljen je Plan rada za 2025. godinu
  + Izdane su dvije narudžbenice za potrebe GČ
* MO BORLIN
  + Održane su dvije sjednica Vijeća: 15. listopada i 23. studenog
  + Izdane su dvije narudžbenice za potrebe MO
* MO CEROVAC VUKMANIĆKI
  + Održana je jedna sjednica Vijeća: 6. prosinca
  + Izdana je jedna narudžbenica za potrebu MO
* MO DONJE POKUPJE
  + Održana je jedna sjednica Vijeća: 14. rujna
  + Izdane su dvije narudžbenice za potrebe MO
  + Realiziran je KAkvart projekt pod nazivom „Rekonstrukcija nadstrešnice društvenih prostorija Mitnica“
* MO GORNJE MEKUŠJE
  + Održana je jedna sjednica Vijeća: 28. listopada
  + Izdane su četiri narudžbenice za potrebe MO
* MO GORNJE STATIVE
  + Održane su tri sjednice Vijeća: 7. kolovoza, 4. listopada i 16. prosinca
  + Dostavljen je Plan rada za 2025. godinu
  + Izdano je pet narudžbenica za potrebe MO
* MO GRADAC
  + Održana je jedna sjednica Vijeća: 25. studenog
  + Izdano je pet narudžbenica za potrebe MO
  + Realiziran je KAkvart projekt pod nazivom „Postavljanje oglasnih ploča na području MO“
* MO KABLAR
  + Održane su dvije sjednice Vijeća: 26. srpnja i 5. prosinca
  + Dostavljen je Plan rada za 2025. godinu
  + Izdano je sedam narudžbenica za potrebe MO
* MO KAMENSKO
  + Održane su četiri sjednice Vijeća: 22. srpnja,12. rujna, 13. studenog i 9. prosinca
  + Dostavljen je Plan rada za 2025. godinu
  + Izdano je pet narudžbenica za potrebe MO
* MO KNEZ GORICA
  + Održane su dvije sjednice Vijeća: 15. studenog i 23. prosinca
  + Izdane su tri narudžbenice za potrebe MO
* MO LADVENJAK-SELIŠĆE
  + Održane su tri sjednice Vijeća: 6. listopada, 8. studenog i 30. prosinca
  + Izdano je sedam narudžbenica za potrebe MO
  + Realiziran je KAkvart projekt pod nazivom „Osvijestimo zdrav način života u zajednici od najranije životne dobi do duboke starosti“
* MO LOGORIŠTE
  + Održana je jedna sjednica Vijeća: 14. studenog
  + Izdane su četiri narudžbenice za potrebe MO
* MO MAHIĆNO-TUŠKANI
  + Održane su dvije sjednice Vijeća: 14. studenog i 12. prosinca
  + Izdane su dvije narudžbenice za potrebe MO
* MO MALA JELSA
  + Održane su tri sjednice Vijeća: 2. listopada, 25. studenog i 10. prosinca
  + Izdane su četiri narudžbenice za potrebe MO
* MO MALA ŠVARČA
  + Održane su tri sjednice Vijeća: 31. srpnja, 2. listopada i 28. studenog
  + Dostavljen je Plan rada za 2025. godinu
  + Izdano je osam narudžbenica za potrebe MO
* MO ORLOVAC
  + Održane su tri sjednice Vijeća: 2. kolovoza, 1. listopada i 15. prosinca
  + Dostavljeno je Izvješće o radu za 2024. godinu i Plan rada za 2025. godinu
  + Izdano je četrnaest narudžbenica za potrebe MO
* MO POKUPSKA DOLINA
  + Održane su tri sjednice Vijeća: 2. listopada, 21. studenog i 28. prosinca
  + Dostavljeno je Izvješće o radu za 2024. godinu i Plan rada za 2025. godinu
  + Izdano je pet narudžbenica za potrebe MO
  + Realiziran je KAkvart projekt pod nazivom „Uređenje i opremanje mjesnog odbora Pokupska Dolina“
* MO POPOVIĆ BRDO
  + Održane su dvije sjednice Vijeća: 8. studenog i 20. prosinca
  + Dostavljen je Plan rada za 2025. godinu
  + Izdane su tri narudžbenice za potrebe MO
* MO REČICA
  + Održana je jedna sjednica Vijeća: 1. listopada
  + Dostavljeno je Izvješće o radu za 2024. godinu i Plan rada za 2025. godinu
  + Izdane su četiri narudžbenice za potrebe MO
  + Realiziran je KAkvart projekt pod nazivom „Mjesto susreta – Uređenje mjesnog trga za potrebe druženja građana i održavanje tradicionalnih rečičkih manifestacija“
* MO SJENIČAK-UTINJA
  + Održane su tri sjednice Vijeća: 4. srpanja, 22. kolovoza i 14. listopada
  + Izdane su dvije narudžbenice za potrebe MO
* MO SKAKAVAC
  + Održano je šest sjednica Vijeća: 28. srpnja, 20. kolovoza, 22. rujna, 1. listopda, 12. prosinca i 31. prosinca
  + Dostavljeno je Izvješće o radu za 2024. godinu
  + Izdane su tri narudžbenice za potrebe MO
* MO ŠIŠLJAVIĆ
  + Održano je sedam sjednica Vijeća: 4. srpnja, 25. rujna, 1. listopada, 8. listopada, 4. studenog, 7. studenog, 11. studenog i 21. prosinca
  + Dostavljen je Plan rada za 2025. godinu
  + Izdano je devet narudžbenica za potrebe MO
  + KAkvart projekt pod nazivom „Obilježavanje posvećenja župne crkve svetog Josipa u Šišljaviću – Mihoviljsko proštenje 2024.“, realiziran je pod novim nazivom „Obilježavanje blagdana Svetog Stjepana Prvomučenika“, iz razloga jer se stari KAkvart nije mogao realizirati zbog elementarne nepogode- poplave
* MO TUŠILOVIĆ
  + Održane su dvije sjednica Vijeća: 11. srpnja i 20. listopada
  + Izdane su dvije narudžbenice za potrebe MO
* MO VELIKA JELSA
  + Održane su dvije sjednice Vijeća: 26. studenog i 7. prosinca
  + Izdano je pet narudžbenica za potrebe MO
* MO VUKMANIĆ
  + Održane su dvije sjednica Vijeća: 4. studenog i 17. prosinca
  + Dostavljen je Plan rada za 2025. godinu
  + Izdane su četiri narudžbenice za potrebe MO
* MO ZADOBARJE
  + Održane su tri sjednica Vijeća: 29. srpnja, 3. listopada i 23. prosinca
  + Dostavljen je Plan rada za 2025. godinu
  + Izdana je jedna narudžbenica za potrebe MO
  + Realiziran je KAkvart projekt pod nazivom „Zaštitna ograda“
* MO ZAGRAD- KALVARIJA- VUČJAK
  + Održane su dvije sjednice Vijeća: 9. srpnja i 15. studenog
  + Izdane su tri narudžbenice za potrebe MO

Pročelnica

Upravnog odjela za komunalno

gospodarstvo, promet i mjesnu samoupravu

Snježana Cindrić, mag.oec.

**UPRAVNI ODJEL ZA PROSTORNO UREĐENJE I POSLOVE PROVEDBE DOKUMENATA PROSTORNOG UREĐENJA**

**Uvod**

Sukladno Pravilniku o unutarnjem redu upravnih tijela Grada Karlovca, Upravni odjel za prostorno uređenje i poslove provedbe dokumenta prostornog uređenja ustrojen je kroz Odsjek za prostorno uređenje s 1 zaposlenom izvršiteljicom, 6 izvršitelja na poslovima provedbe dokumenata prostornog uređenja, pročelnicom odjela, 1 izvršiteljicom za obavljanje pravnih poslova odjela, te 2 administrativna referenta (pisarnica, arhiva, evidencija i digitalizacija arhivske građe).

**Upravni odjel za prostorno uređenje i poslove provedbe dokumenata prostornog uređenja obavlja sljedeće stručne poslove:**

* prostorno planiranje i uređenje građevinskog zemljišta u dijelu izrade prostornih planova
* zaštita i očuvanje prirodnih i kulturnih dobara u dijelu izrade prostornih planova
* praćenje stanja u prostoru u skladu sa zakonom o prostornom uređenju
* priprema i koordiniranje provedbe urbanističko arhitektonskih natječaja
* koordiniranje i nadzor akata strateškog planiranja od značaja za jedinicu lokalne samouprave
* strateško planiranje u skladu s prostorno planskom dokumentacijom te ostalim strateškim dokumentima
* izdavanje uvjerenja o statusu zemljišta, utvrđivanja građevinske čestice, lokacijske informacije i lokacijske dozvole
* izdavanje rješenja o uvjetima građenja, izdavanje uvjeta za izradu glavnog projekta, izdavanje i izmjene građevinskih dozvola, izdavanje uporabnih dozvola, prijava početka gradnje, prijave početka pokusnog rada
* vođenje postupaka i izdavanje rješenja o izvedenom stanju o nezakonito izgrađenim zgradama
* izdavanje drugih akata vezanih uz provedbu dokumenata prostornog uređenja i akata vezanih za gradnju za administrativno područje Grada

**Poslovi na izradi dokumenata prostornog uređenja:**

**Dokumenti prostornog uređenja sa stručnim podlogama**

* **Izrada IV. Izmjena i dopuna Generalnog urbanističkog plana Grada Karlovca** sa stručnim podlogama prema fazama predviđenim Odlukom o izradi Plana iz 2021.godine:
* U proteklom izvještajnom periodu izrađeno je i objavljeno Izvješće o javnoj raspravi o Prijedlogu IV. Izmjena i dopuna Generalnog urbanističkog plana Grada Karlovca,
* Izrađen je Nacrt konačnog prijedloga IV. Izmjena i dopuna Generalnog urbanističkog plana Grada Karlovca.
* Pribavljeno je mišljenje Javne ustanove Zavod za prostorno uređenje Karlovačke županije
* IV. Izmjene i dopune Generalnog urbanističkog plana Grada Karlovca donesene su na 40 sjednici Gradskog vijeća 26.09.2024.godine (GGK br.17/2024).
* Pročišćeni tekst Odredbi za provedbu plana objavljen je 31.10.2024.godine (GGK br. 21/2024.)
* S donošenjem IV. Izmjena i dopuna Generalnog urbanističkog plana Grada Karlovca dovršen je i proces implementacije Smjernica za integraciju održivog energetskog planiranja i prilagodbe klimatskim promjenama u GUP-u grada Karlovca (stručni izrađivač-REGEA)

**ISPU sustav ePlanovi**

* Prostorni planovi nove generacije izrađivat će se kroz novi modul ePlanovi-editor namijenjen izrađivačima planova i modul ePlanovi namijenjen jedinicama lokalne samouprave kao nositeljima izrade planova. U tom procesu će se provesti prevođenje/transformacija važećih planova stare generacije u planove nove generacije i novi standardizirani/ujednačen elektronički oblik. Postupak prilagodbe važećih planova započeo je donošenjem Odluke o izradi Izmjena i dopuna Prostornog plana uređenja Grada Karlovca (GGK br.23a/2024.) i Odluke o izradi Izmjena i dopuna Generalnog urbanističkog plana grada Karlovca (GGK br.23a/2024.).
* Radi se o projektima sufinanciranim bespovratnim sredstvima koja je dodijelilo Ministarstvo prostornoga uređenja, graditeljstva i državne imovine, a sve temeljem Ugovora o dodjeli bespovratnih sredstava za projekte koji se financiraju iz Nacionalnog Plana oporavka i otpornosti 2021.-2026. za projekte Izmjene i dopune Prostornog plana uređenja Grada Karlovca (PPUGK) i Izmjene i dopune Generalnog urbanističkog plana grada Karlovca (GUP), naziv projekta Izrada prostornog plana nove generacije putem elektroničkog sustava „ePlanovi“ za Grad Karlovac.

**Ostali dokumenti i postupci**

* U postupku provedbe rezultata urbanističko-arhitektonskog natječaja za rekonstrukciju i uređenje Trga na sjevernom uglu ulice kralja Tomislava i prilaza V. Holjevca (brze ceste), Trga Hrvatskih branitelja te dvaju pješačkih pothodnika koji ih povezuju (skraćeni naziv koji se koristi u aktima za provedbu natječaja: Uređenje i izgradnja središnjeg dijela glavne gradske osi u Karlovcu), u rujnu 2024. godine održano je predstavljanje cjelovitog projekta gradskim vijećnicima, dovršene su pripremne radnje za izmjenu sporazuma s investitorom stambeno poslovne zgrade.

**E-dozvole**

**U razdoblju od 01.07.2024. godine do 31.12.2024. godine u sustav e-dozvole zaprimljeno je 769, a riješeno 864 zahtjeva.**

* Akti i mišljenja iz područja gradnje - 47
* Akti i mišljenja iz područja prostornog uređenja - 44
* Dozvola za promjenu namjene i uporabu građevine  - 4
* Građevinske dozvole - 116
* Lokacijska informacija - 147
* Lokacijske dozvole  - 6
* Etažiranje  (potvrda plana posebnih dijelova nekretnine)  - 25
* Posebne uporabne dozvole - 209
* Potvrda parcelacijskog elaborata - 21
* Potvrde glavnog projekta - 3
* Prijave početka građenja - 75
* Rješenje o utvrđivanju građevne čestice - 8
* Utvrđivanje posebnih uvjeta i uvjeta priključenja - 106
* Uporabne dozvole - 42
* Odbacivanje neupravnog postupka - 78

**Izdane građevinske dozvole od značajnog gospodarskog interesa za grad Karlovac:**

Podnositelj Zahtjeva/Investitor:

* Opća bolnica Karlovac, Karlovac – proširenje parkirališta u krugu bolnice
* Trgovačko - ugostiteljska škola Karlovac, Tehnička škola Karlovac i Veleučilište u Karlovcu – Regionalni centar kompetentnosti
* Trgovačko - ugostiteljska škola Karlovac (Radićeva ulica) – rekonstrukcija tavana u knjižnicu
* Hrvatske vode – Izgradnja nasipa Kupe, obaloutvrde i zaštitnog zida na lijevoj obali Kupe od Selca do Rečice – 4 etapa
* Vodovod i kanalizacija Karlovac - Izgradnja stanice za podizanje tlaka ˝Vučjak˝ i novog vodoopskrbnog cjevovoda u ulici Kalvarija
* Vodovod i kanalizacija Karlovac - Rekonstrukcija vodoopskrbnog cjevovoda i kanalizacije u ulici Stjepana Seljana
* Grad Karlovac – Izgradnja nogostupa Sajevac
* Grad Karlovac -Izgradnja školske sportske dvorane Mahično
* Grad Karlovac- Izgradnja školske sportske dvorane Rečica
* HS PRODUKT -Izgradnja industrijske građevine-POGON

**Izdana lokacijska dozvola Hrvatskim vodama za nasip od Karlovačke pivovare do Brodaraca**

Temeljem Odluke o katastarskoj izmjeri na području grada Karlovca (Državna geodetska uprava) za dijelove katastarskih općina: Donje Mekušje, Gornje Mekušje, Zagrad, Mahično, Velika Jelsa, Donje Pokupje izdane su 209 uporabne dozvole.

**Izdane uporabne dozvole od značajnog gospodarskog interesa za grad Karlovac:**

Podnositelj Zahtjeva/Investitor:

* Trgovačko - ugostiteljska škola Karlovac, Tehnička škola Karlovac i Veleučilište u Karlovcu – Regionalni centar kompetentnosti
* Trgovačko - ugostiteljska škola Karlovac, Tehnička škola Karlovac i Veleučilište u Karlovcu – parkiralište Regionalnog centra kompetentnosti
* Heineken Hrvatska d.o.o. – dvije uporabne dozvole u krugu pivovare /proizvodni pogoni/
* Heineken Hrvatska d.o.o. – Izgradnja parkirališta za teretna vozil
* Grad Karlovac-Energetska obnova zgrade javno vatrogasne postrojbe
* ZRE Katowice S.A.-Izgradnja poslovne zgrade ZRE Katowicw S.A. Poslovna zona Gornje Mekušje

Pročelnica

Upravnog odjela za prostorno uređnje i

poslove provedbe dokumenata

prostornog uređenja

Vesna Ribar, dipl.ing.građ.

**UPRAVNI ODJEL ZA GOSPODARSTVO, RAZVOJ GRADA I FONDOVE EU**

**Uvod**

Odlukom Gradskog vijeća o ustrojstvu i djelokrugu upravnih tijela Grada Karlovca utvrđeno je da Upravni odjel za gospodarstvo, razvoj grada i fondove EUobavlja stručne poslove koji se odnose na: poduzetništvo, obrtništvo, trgovina, zaštita potrošača, poslovne zone, poljoprivreda i ruralni razvoj provođenje program upravljanja poljoprivrednim zemljištem, provođenje programa zaštite  divljači, turizam i manifestacije, poslovanje u gradskim tvrtkama i ustanovama, praćenje realizacije investicija poduzetnika koji su od interesa za Grad, priprema i provedba razvojnih projekata (su)financiranih iz fondova EU, vođenje baze podataka o projektima na području Grada, koordinator razvoja sukladno Zakonu o regionalnom razvoju, strateško planiranje razvoja, izrada i praćenje provedbe strateških razvojnih dokumenata, praćenje i izvještavanje provedbe ugovora o sufinanciranju iz fondova EU, poslovi vezani uz strategiju pametnog grada – održivi razvoj, kružna ekonomija, zelena energetska tranzicija i korištenje obnovljivih izvora energije, rad na provedbi projekata razvoja tehnologija radi poboljšanja kvaliteta i efikasnosti urbanih usluga, stvaranje uvjeta i praćenje učinkovitog korištenja prirodnih resursa, podržavanje istraživanja i razvoja dostupnosti javnih usluga građanima Grada, informatički poslovi, digitalizacija, upravljanje informatičkim sustavom, sigurnost. U tome smislu daje se sljedeće izvješće koje objedinjuje rad ovog odjela u promatranom razdoblju.

**Organizacija rada**

U upravnom Odjelu trenutno je zaposleno 15 djelatnika i 1 vježbenica. Dvije djelatnice su bile na porodiljnom dopustu. Djelatnici su raspoređeni unutar 3 odsjeka: Odsjek za gospodarstvo i poljoprivredu, Odsjek za turizam i manifestacije i Odsjek za razvoj, fondove EU i pametni Grad.

**Poslovi i aktivnosti u Odsjeku za gospodarstvo i poljoprivredu**

* Program jačanja gospodarstva

U smislu razvoja poticajnog okruženja u promatranom razdoblju Upravni odjel je sukladno Programu jačanja gospodarstva na području Grada Karlovca za 2024. godinu (Glasnik Grada Karlovca br. 23/2023) objavio Javni poziv za dodjelu potpora male vrijednosti subjektima malog gospodarstva u 2024. godini i Pravilnik za dodjelu potpora male vrijednosti za subjekte malog gospodarstva na području Grada Karlovca za 2024. godinu (Glasnik Grada Karlovca br. 05/2024).

* Potpore poduzetništvu

Dodjeljivalo se dvije vrste bespovratnih potpora i to Mjera 1: Potpora za poduzetnike početnike i Mjera 2: Potpora za sufinanciranje troškova tekućeg poslovanja za poduzetnike u Zvijezdi u obuhvatu projekta „Poboljšanje vodnokomunalne infrastrukture aglomeracije Karlovac – Duga Resa“. Pravilnik o dodjeli bespovratnih potpora male vrijednosti za subjekte malog gospodarstva na području Grada Karlovca za 2024. godinu je objavljen 08. ožujka 2024. godine (Glasnik Grada Karlovca br. 05/2024), a Javni poziv za dodjelu potpora male vrijednosti subjektima malog gospodarstva u 2024. godini je objavljen 11. ožujka 2024. godine. I ove godine se Zahtjevi za dodjelu potpore podnose putem on-line prijave do 30. 11. a odobravale su se do navedenog roka, odnosno do utroška sredstva predviđenih Proračunom Grada Karlovca za 2024. godinu. On-line Zahtjevi su se odobravali redoslijedom prispijeća potpunih on-line prijava s potpunom dokumentacijom za Mjeru 1. Potpora za Mjeru 2 se isplaćivala unaprijed jednokratno zbog izuzetno teše situacije poduzetnika u obuhvatu radova Aglomeracije. Rješenje o dodjeli potpore male vrijednosti za Mjeru 1 i Mjeru 2 donosio je Gradonačelnik sukladno Pravilniku. U drugoj polovici godine odnosno od 01. srpnja do 30. studenog 2024. godine je ukupno obrađeno 21 potpunih zahtjeva od 20 korisnika u ukupnom iznosu od 48.144,11 EUR. Za potpore za poduzetnike početnike je utrošeno 29.148,62 EUR podijeljeno na 13 korisnika, a za potporu za poduzetnike u obuhvatu radova Aglomeracije utrošeno je 18.995,49 EUR na 7 korisnika. Potpore su se isplaćivale na žiro račun korisnika na osnovu podnesene on-line prijave i izdanog rješenja nakon što se u on-line prijavi iz dostavljene dokumentacije utvrdilo da su zadovoljeni svi propisani uvjeti. Podnositelji zahtjeva koji su sudjelovali u Javnom pozivu za dodjelu potpora male vrijednosti mogli su podnijeti prigovor na Rješenje o dodjeli potpore Gradonačelniku Grada Karlovca u roku od 8 (osam) dana od dana primitka Rješenja. O prigovoru odlučuje Gradonačelnik. U promatranom razdoblju nije bilo prigovora, ali je odbijeno 5 Zahtjeva iz razloga što podnositelji nisu ispunjavali uvjete propisane Pravilnikom. Potpore dodijeljene temeljem Pravilnika imaju narav državne potpore male vrijednosti (de minimis potpore) i unose se u Registar državnih potpora koje vodi Ministarstvo financija sukladno Pravilniku o dostavi prijedloga državnih potpora, podataka o državnim potporama i potporama male vrijednosti te registru državnih potpora i potpora male vrijednosti (Narodne novine, br. 125/17).

* Promidžba gospodarstva

Odjel je naručio Analizu financijskih rezultata poslovanja poduzetnika Republike Hrvatske u 2023. godini po gradovima/općinama i Analizu financijskih rezultata poslovanja poduzetnika sa sjedištem u Karlovcu u 2023. godini.

* Analiza financijskih rezultata poduzetnika sa sjedištem u Karlovcu za 2023. godinu

Ova analiza obuhvatila je 1.410 poduzetnika (obveznici poreza na dobit, bez financijskih institucija). Poduzetnici su u Karlovcu u promatranom razdoblju ostvarili neto dobit u iznosu od 102,0 mil. EUR, u odnosu na prethodnu poslovnu godinu u kojoj su ostvarili neto dobit u iznosu od 105,2 mil. EUR. U 2023. godini, kod 1.410 poduzetnika bilo je zaposleno 11.718 radnika (4,3% više u odnosu na 2022. godinu) koji su sudjelovali u ostvarenju ukupnih prihoda u iznosu od 1,4 mlrd. EUR, što je povećanje u odnosu na prethodnu godinu za 8,7% odnosno 115,8 mil. EUR. U 2023. godini, 991 poduzetnika sa sjedištem u Karlovcu ostvarilo je dobit razdoblja u iznosu od 111,5 mil. EUR, što je 8,3% manje nego u odnosu na 2022. godinu. Istovremeno, gubitak razdoblja iskazan je kod 419 poduzetnika u iznosu od 9,5 mil. EUR, što je 41,9% manje u odnosu na 2022. godinu. Na području Karlovca, prema kriteriju broja radnika, dominantnu ulogu imaju poduzetnici iz područja djelatnosti C - Prerađivačka industrija, F - Građevinarstvo i G - Trgovina na veliko i na malo; popravak motornih vozila i motocikala.

**A screenshot of a spreadsheet

AI-generated content may be incorrect.**

Poduzetnici Karlovca u 2023. godini povećali su produktivnost rada po radniku mjerenu ukupnim prihodom po radniku za 4,2% (na razini županije povećanje od 5,3%, a na razini RH povećanje od 4,6%). Produktivnost rada po radniku mjerena s neto dobiti/gubitkom po radniku bilježi pozitivnu vrijednost na području Karlovca jer je u 2023. godini iskazana neto dobit te bilježi pozitivnu vrijednost kod Karlovačke županije i pozitivnu vrijednost kod RH. Ekonomičnost poslovanja smanjena je u gradu, smanjena je u županiji te povećana u RH. Rentabilnost prometa smanjena je u gradu, smanjena je u županiji te povećana u RH. Rentabilnost ukupne imovine smanjena je u gradu, smanjena je u županiji te povećana u RH. Rentabilnost vlastitog kapitala smanjena je u gradu, smanjena je u županiji te povećana u RH.

* Tekuće donacije u novcu Udruženju obrtnika – Cvjetna razglednica

Cvjetna razglednica gradu Karlovcu održala se po četvrti put od njezina početka i trajala je od 12. do 14. srpnja 2024. godine. Ceh cvjećara Udruženja obrtnika grada Karlovca ove je godine napravio 4. Cvjetnu razglednicu gradu Karlovcu za njegov 445. rođendan. Cvjetna dekoracija odnosno okićeni foto point (ukrašena klupa i samostojeća ograda) bio je postavljen ispred ulaza u Sokolski dom gdje je održan rođendanski bal. U izradi Cvjetne razglednice sudjelovalo je 11 cvjećarskih radiona. Radione koje su sudjelovale u izradi Cvjetne razglednice su bile: Bloom cvjetni studio, obrt za cvjećarske usluge, vl. Tihana Grašić, Iris cvjećarsko trgovački obrt, vl. Ružica Češković, Ruža, cvjećarsko-trgovački obrt, vl. Višnja Bendeković, Sora – cvjetni dizajn, obrt za cvjećarstvo i hortikulturu, vl. Ines Madžarac, Begonija, obrt za trgovinu, vl. Božidar Vidović, tvrtka Cvjećarnica Pušlek – IMG-ART j.d.o.o. za usluge, Mimoza cvjećarski obrt, vl. Ivana Spudić Martinjaš, Cvjećarsko-aranžerski-trgovački obrt Doroteja, vl. Višnja Pavković, Tratinčica, obrt za cvjećarsko-aranžerske usluge, vl. Biserka Karać, Flores, obrt za trgovinu i cvjećarstvo, vl. Natalie Mandić Penić i Latica obrt za cvjećarsko aranžerske usluge, vl. Irena Klokočki. Grad Karlovac je sufinancirao Cvjetna razglednica gradu Karlovcu s ukupno 1.200,00 EUR.

* Tekuće donacije u novcu Udruženju obrtnika – Božićni obrtnički sajam

Udruženje obrtnika grada Karlovca i Obrtnička komora Karlovačke županije organizirali su po četvrti put Božićni obrtnički sajam koji se održao na Šetalištu dr. Franje Tuđmana od 13. do 15. prosinca 2024. godine uz financijsku pomoć Grada Karlovca. Na sajmu su lokalni obrtnici, OPG-ovi i dobrovoljni članovi Hrvatske obrtničke komore s područja Karlovačke županije imali priliku predstaviti svoje proizvode i usluge. Ukupno je sudjelovalo 6 obrta, 2 OPG-a i jedna tvrtka koji su bili raspoređeni na 9 štandova. Proizvodi koji su se prodavali bili su čestitke, suveniri, blagdanske dekoracije, rukotvorine, igračke, nakit, licitari i općenito blagdanski pokloni. Sajam se održavao u večernjim satima od 17:00 do 22:00 sata. Ceh cvjećara Udruženja obrtnika grada Karlovca okitio je božićne sanjke koje su stajale ispred Glazbenog paviljona i tako napravio jedinstveni foto point za slikanje. Sudionici sajma bili su Venit Result, obrt za istraživanje tržišta, vl. Marina Jež, Magic land, obrt za dekoraciju i organizaciju, vl. Mateja Jakšić Zibar, 3Design, obrt za 3D printanje, vl, Antonio Petrić, Viktor, medičarsko svjećarski obrt, vl. Dolores Hribar Kućan, Galerija Gaudeamus, obrt za proizvodnju keramičkih predmeta i ugostiteljstvo, vl. Ana Roguljić, Klaudija, cvjećarsko aranžerski obrt, vl. Klaudija Vrbetić, OPG Fanjek, vl. Stjepan Fanjek, OPG Guštin, vl. Josip Guštin i tvrtka CBD Ramor j.d.o.o.. Grad Karlovac je sufinancirao Božićni obrtnički sajam s ukupno 1.985,87 EUR.

* Vijeće za zaštitu potrošača javnih usluga za Grad Karlovac

Odjel je u promatranom razdoblju pripremio jednu sjednicu Vijeća za zaštitu potrošača javnih usluga za Grad Karlovac. Dana 10. rujna 2024. godine održana je 12. sjednica s tematikom davanja mišljenja na Zahtjev za suglasnost za Cjenik dimnjačarskih usluga na području Grada Karlovca. Vijeće je dalo pozitivno mišljenje na dostavljeni Cjenik.

* Potpore male vrijednosti za poljoprivredu i ruralni razvoj

Ciljevi dodjele potpora za primarnu poljoprivrednu proizvodnju i ruralni razvoj su modernizacija i povećanje konkurentnosti poljoprivrednih gospodarstava, stvaranje dodane vrijednosti poljoprivrednih proizvoda, diverzifikacija djelatnosti, povećanje zapošljavanja i stvaranje većeg i sigurnijeg dohotka stanovništva. Dugoročno cilj ove mjere je stvaranje boljih radnih i životnih uvjeta u ruralnim područjima, te njihovo jačanje, očuvanje, zaštita i održivi razvoj. U svrhu provođenja *Programa poticanja poljoprivrede i ruralnog razvoja na području Grada Karlovca za 2024. godinu* objavljen je *Javni poziv za podnošenje zahtjeva za dodjelu potpora male vrijednosti poljoprivrednim gospodarstvima na području Grada Karlovca u 2024.god.* U postupku realizacije Programa u promatranom razdoblju Upravni odjel zaprimio je 77 zahtjeva korisnika za dodjelu potpora male vrijednosti za primarnu poljoprivrednu proizvodnju, a isplaćeno je 32.509,02 EUR za biljnu i stočarsku proizvodnju, pčelarstvo, certificiranje proizvodnje, poljoprivredne radove i osiguranje usjeva. Za potpore male vrijednosti za mjere ruralnog razvoja u promatranom vremenu zaprimljeno je 26 zahtjeva putem online aplikacije, a isplaćeno je 8.955,34 EUR za troškove nabave ambalaže, najam prodajnog mjesta za prodaju vlastitih proizvoda i za promidžbene aktivnosti. Upravni odjel na terenu provodio je kontrolu namjenskog trošenja dodijeljenih potpora, a u tu svrhu obavljen je 14 očevida. U Registar Ministarstva poljoprivrede kontinuirano su sukladno Zakonu upisivane dodijeljene potpore male vrijednosti poljoprivrednim gospodarstvima za primarnu poljoprivrednu proizvodnju. Izrađen je Program poljoprivrede i ruralnog razvoja na području Grada Karlovca za 2025. god. i Program korištenja sredstava ostvarenih od raspolaganja poljoprivrednim zemljištem u vlasništvu Republike Hrvatske na području Grada Karlovca u 2025.god.

* Suradnja s LAG-om „Vallis Colapis“ i FLAG-om „Četiri rijeke“

Odjel je redovno surađivao s Lokalnom akcijskom grupom LAG „Vallis Colapis“ i FLAG „Četiri rijeke“, a sve u cilju informiranja potencijalnih korisnika o povlačenju sredstava iz Mjere 19 Programa ruralnog razvoja koja su korisnicima dostupna direktno preko natječaja LAG-a i FLAG-a. U promatranom periodu za članarinu Grada Karlovca u navedenom LAG-u isplaćeno je 4.020,00 EUR, a FLAG-u Četiri rijeke za članarinu je isplaćeno 1.200,00 EUR.

* Gradski vrtovi

U provedbi projekta Gradski vrtovi u promatranom periodu zaprimani su zahtjevi korisnika za dodjelu slobodnih parcela na korištenje i/ili odustajanje od dosadašnjeg korištenja. U funkciji je 70 vrtnih parcela. Organiziran je najam kemijskog WC-a za potrebe korisnika vrtova do 30. rujna, izvršeno konzerviranje 3 ručne pumpe prije zimskog perioda te zbrinjavanje biootpada. Za navedene namjene utrošeno je EUR 1.618,06.

* Sklonište za životinje

Upravni odjel provodi nadzor nad radom Skloništa za životinje u Utinji, Utinja 12, kojim upravlja tvrtka CRPK d.o.o. iz Karlovca, Mostanje 49. Tvrtka obavlja poslove hvatanja i zbrinjavanja napuštenih, izgubljenih ili privremeno oduzetih životinja s područja Grada Karlovca. U promatranom periodu zbrinuto je 164 nova psa i 26 mačaka, a udomljeno je 87 pasa. Dana 27. 11. 2024. godine s Tvrtkom CRPK d.o.o. sklopljen je Dodatak 1 (jedan) Ugovoru o obavljanju poslova Skloništa za životinje na području Grada Karlovca kojim su promijenjene cijene iz Troškovnika osnovnog ugovora . Ovim Dodatkom ugovora utvrđeno je da smještaj psa nepoznatog vlasnika u skloništu po danu iznosi 4,31 EUR, hranidbeni dan za velike životinje 10,79 EUR te hranidbeni dan za male životinje 3,65 EUR.

Na dan 31.12.2023. godine u Skloništu su boravila 135 psa s područja Grada Karlovca. Od velikih životinja po intervencijama su zbrinuti konji poznatih vlasnika od kojih je Grad potraživao sredstva boravka u Skloništu. Sve informacije o skloništu i udomljavanju pasa nalaze se na WEB stranici tvrtke <https://crpk.hr/>. Za rad Skloništa u promatranom periodu utrošeno je 202.877,19 EUR.

* Financiranje kastracije i sterilizacije pasa i mačaka

U travnju 2024. godine donesena je *Odluka o sufinanciranju kastracije i sterilizacije pasa i mačaka na području Grada Karlovca u 2024. godini* u cilju kontrole razmnožavanja i smanjenja broja napuštenih pasa i mačaka u vlasništvu (posjedu) građana s prebivalištem na području Grada Karlovca. Temeljem ove Odluke Grad Karlovac uputio je *poziv vlasnicima pasa i mačaka* i dao im mogućnost sufinanciranja steriliziranje odnosno kastriranje jednog psa i jedne mačke. Građani su ovjeravali obrasce za subvenciju u Gradu Karlovcu te im je umanjivan račun. Po svom izboru mogli su koristiti subvenciju u bilo kojoj od četiri veterinarske stanice koje djeluju na području Grada Karlovca i s kojima je Grad Karlovac sklopio ugovor. U promatranom periodu računi veterinarskih stanice za isplatu subvencije iznosili 3.255 EUR-a. Za promidžbu na Radio Mrežnici utrošeno je 781,31 EUR. Temeljem Odluke o dodjeli sredstava za sufinanciranje provedbe kontrole populacije pasa i mačaka na području Karlovačke županije u 2024. godini od Karlovačke županije putem natječaja za koji je Odjel izradio Prijavu dobiveno je 2.500 EUR. Na Javno savjetovanje stavljen je Prijedlog Odluke o sufinanciranju kastracije i sterilizacije pasa i mačaka na području Grada Karlovca za 2025. godinu.

* Program zaštite divljači

Na temelju *Zakona o lovstvu* (NN br. 99/18, 32/19, 32/20) Gradsko vijeće Grada Karlovca na 8. sjednici održanoj dana 31. ožujka 2022.god. usvojilo je *Program zaštite divljači „Grad Karlovac“* za gospodarsko razdoblje 01. travnja 2021. do 31. ožujka 2031.god.

Poslovi stručne službe su temeljem *Pravilnika o stručnoj službi za provedbu lovnogospodarskih planova* (NN 108/19) ugovorom povjereni *Obrtu za uslužne djelatnosti u lovstvu „Artemida“* iz Gornjeg Mrzlog Polja Mrežničkog, vl. Adriana Radočaj. Poslovi po pitanju prava lova na površinama izvan lovišta utvrđenih *Programom zaštite divljači „Grad Karlovac“* ugovorima su povjereni lovačkim udrugama koje gospodare lovištima na području Grada Karlovca: LD „Fazan“ Tuškani, LU „Dubovac“ Karlovac, LD „Orlovac“ Karlovac, LD „Rečica“ Rečica, LD „Zec“ Šišljavić, LU „Karlovac“ Karlovac, LD „Lisica“ Skakavac, LD „Fazan“ Banski Kovačevac, LD „Srnjak“ Vukmanić i LD „Belaj“ Banjsko Selo. U promatranom razdoblju za troškove Stručne službe Obrtu Artemida isplaćeno je 1.250,00 EUR, a za troškove terenski intervencija lovačkim je društvima isplaćeno u sljedećim iznosima: LD/LU Karlovac 2.630,00 EUR, LD Rečica 460,00 EUR, LD Fazan Tuškani 520,00 EUR, LD Lisica Skakavac 260,00 EUR, LU Dubovac 500,00 EUR, LD Fazan Banski Kovačevac 100,00 EUR i LD Belaj 200,00 EUR. U promatranom periodu pripremljena je i donijeta Odluka o izmjenama BIOSIGURNOSNOG PLANA za nelovne površine Programa zaštite divljači „Grad Karlovac“ za lovnu godinu 2024./2025. za lovište broj XXII/256.

* Zakup i prodaja poljoprivrednog zemljišta u vlasništvu RH

Sukladno *Zakonu o poljoprivrednom zemljištu* (20/18, 115/18, 98/19, 57/22) prikupljena je potrebna Zakonom propisana dokumentacija za izradu *Nacrta Izmjena i dopuna Programa raspolaganja poljoprivrednim zemljištem na području grada Karlovca* u svrhu usklađivanja s izmjenama i dopunama Zakona o poljoprivrednom zemljištu. Cjelokupna dokumentacija predana je u Ministarstvo poljoprivrede i čeka se suglasnost na Program.

Provedena je revalorizacija zakupnine za korištenje poljoprivrednog zemljišta u vlasništvu Republike Hrvatske sukladno Pravilniku o načinu usklađenja i revalorizacije zakupnine odnosno naknade za korištenje poljoprivrednog zemljišta Republike Hrvatske (NN br. 48/23) za 9 ugovora.

* Komasacija poljoprivrednog zemljišta

Grad Karlovac predao je prijavu na *Javni poziv Ministarstva poljoprivrede za odabir određenog područja za provođenje komasacije* *u skladu s Programom komasacije poljoprivrednog zemljišta do 2026. kroz reformsku mjeru C1.5 R2 „Unapređenje sustava za restrukturiranje poljoprivrednog zemljišta i komasaciju“ iz Nacionalnog plana oporavka i otpornosti* za katastarske čestice koje su u obuhvatu K.o. Šišljavić i k.o. Balatnica Pokupska. Uz prijavu je priložena cjelokupna dokumentacija iz članka 8. stavka 1. Pravilnika o postupku i mjerilima objave javnog poziva za provođenje komasacije te mjerilima za odabir određenog područja prema javnom pozivu (»Narodne novine«, broj 133/2022). Cilj provedbe komasacije poljoprivrednog zemljišta na komasacijskom području u skladu s Programom je omogućiti ekonomičnije iskorištavanje poljoprivrednog zemljišta uz povoljnije uvjete za povećanje poljoprivredne proizvodnje i ruralni razvoj, i to osnivanjem većih i pravilnijih katastarskih čestica, izgradnjom poljoprivrednih putova, vodnih građevina za melioracije te izvođenjem i drugih radova na uređenju zemljišta namijenjenog poljoprivredi, uz očuvanje obilježja krajobraza, a čime se ostvaruje veća dodana vrijednost u poljoprivrednoj proizvodnji, stavljanje u funkciju zapuštenog poljoprivrednog zemljišta, pri čemu se ostvaruje značajan utjecaj na razvoj i unaprjeđenje ruralnih prostora.

**Poslovni i aktivnosti u Odsjeku za turizam i manifestacije**

* Potpore Turističkoj zajednici grada Karlovca

Turističkoj zajednici grada Karlovca dodijeljeno je sedam potpora u ukupnom iznosu od 116.769,20 eura, a Turistička zajednica je ovim sredstvima financirala aktivnosti destinacijskog menadžmenta, prema Programu rada Turističke zajednice koji je usvojen na Turističkom vijeću i Skupštini Turističke zajednice. Sredstvima je financirano: potpore manifestacijama kojima je Turistička zajednica suorganizator i partner, troškovi organizacije Ivanjskog krijesa, izrada promotivnih materijala, oglašavanje i provedba raznih aktivnosti na promociji Karlovca kao turističke destinacije, nabava i sadnja sadnica vezano za sudjelovanje Turističke zajednice u projektu „Hrvatska prirodno tvoja“. S dijelom isplaćenih sredstava, u iznosu od 16.769,17 eura, financirana je plaća i povezani troškovi za rad djelatnice zaposlene u Turističkoj zajednici od lipnja do prosinca 2024. godine, koja je obavljala poslove vezane na organizaciju manifestacija u 2024. godini.

* Dodatno informiranje turista u Paviljonu Katzler

S udrugom „Paviljon Katzler 1897“ sklopljen je Ugovor s ciljem unapređenja turističke ponude i informiranja turista o Karlovcu putem Paviljona Katzler u Radićevoj ulici za vrijeme glavne turističke sezone od 1. 6. do 30. 9. 2024. godine. Udruga se temeljem Ugovora obvezuje na dodatno informiranje turista, posjetitelja i lokalnog stanovništva o znamenitostima Karlovca i okruženja, pružanje informacija putem izložbi u izlozima Paviljona Katzler, podjelu promotivnih materijala u radnom vremenu od ponedjeljka do petka od 9:00 do 13:00 i 17:00 do 20:00 sati, a subotom od 9:00 do 13:00 sati. Ugovorena cijena radnog sata je 4,00 eura po satu. Paviljonu Katzler je isplaćeno za rad tijekom srpnja 708,00 eura (177 sati rada), tijekom kolovoza 696,00 Eura (174 sata rada) i tijekom rujna 652.00 Eura (163 sata rada). Za dodatno radno vrijeme od 45 sati rada za vrijeme trajanja Dana piva isplaćeno je 202,50 Eura (po cijeni od 4,50 Eura po satu rada).

* Turistička infrastruktura

Od poslova na turističkoj infrastrukturi u promatranom razdoblju odrađene su sljedeće aktivnosti:

* + Skladištenje i čuvanje drvenih montažnih objekata - kućica za potrebe manifestacija u organizaciji Grada Karlovca. Za skladištenje i čuvanje 11 kućica sklopljen je ugovor sa Stolarijom Grčić kojoj je plaćan mjesečni iznos od 553,75 EUR, te je za period od 1.7. do 31.12. 2024. godine za ovu namjenu isplaćeno 3.322,50 EUR.
  + Obnovljen je fotopoint “Turistička stolica” u Radićevoj ulici. Obnovu Turističke stolice obnovila je tvrtka Vidndom d.o.o. Netretić, koja je stolicu izradila prije više godina. Naljepnica s povijesnim grbom grada Karlovca koja se nalazila na naslonu stolice zamijenjena je grbom izrađenim od metala – bronce, a grb je kao umjetničko djelo izradio umjetnik Stjepan Divković. Ukupan trošak obnove stolice i izrade povijesnog grba Karlovca iznosio je 8.073,90 eura.
* Zvjezdano ljeto

Ova manifestacija održana je od 23. lipnja do 13. srpnja 2024. godine. Program Manifestacije bio je koncipiran u šest tematskih cjelina: koncerti, izložbe, festivali, događanja, sport i kazalište. Predstave renomiranih nacionalnih kazališnih kuća u sklopu 10. KAKAFE-a, koncerti domaćih, nacionalnih i međunarodnih izvođača svih žanrova, sportska natjecanja, programi i radionice za najmlađe, Ivanjski krijes, Karlovac Open Air Tribute festival, 25. Međunarodni festival folklora i Rođendanski bal samo su neki od ukupno 185 programa održanih na 37 gradskih lokacija pretvorili su cijeli grad u veliku pozornicu na otvorenom. Ukupno ulaganje u Manifestaciju iznosilo je 368.124,40 EUR od čega je 333.914,40 EUR iz Proračuna Grada Karlovca, a ostalo su sredstva od sponzorstava i najma ugostiteljskih i trgovačkih kućica.

Manifestacija je najavljena na konferenciji za medije održanoj 13. lipnja 2024. u Kinu Edison a promovirala se kroz digitalno oglašavanje, vanjsko oglašavanje, promo materijale (programske knjižice, B1 plakate), radio oglašavanja, gostovanja u medijima i putem PR objava.

U okviru Manifestacije 13. srpnja proslavljen je i 445. rođendan Grada Karlovca.

Na igralištu Sokolskog doma točno u 20:00 sati valcer je zaplesalo 445. plesnih parova u čast svome gradu. Rođendansko slavlje nastavilo se koncertom na kojem je svoje najveće hitove izvela glazbena diva Doris Dragović.

Procjenjuje se da je programe Zvjezdanog ljeta posjetilo preko 60.000 posjetitelja.

Sve informacije o Događanju dostupne su na web stranici na linku: <https://zvjezdanoljeto.karlovac.hr/>.

* Dani piva Karlovac

U 2024. godini na 37. Danima piva Karlovac obilježeno je nekoliko velikih jubileja, Karlovačko pivo, glavni sponzor Dana piva, proslavilo je 170 godina postojanja, a prije točno 40 godina održani su prvi karlovački Dani piva. Slavlje je upotpunilo i besplatno Karlovačko pivo koje je ponovno poteklo iz replike gradske fontane.

U promatranom periodu u cilju organizacije Manifestacije odrađene su sve potrebne pripremne radnje: donijete su potrebne odluke o organizaciji, sklopljeni su ugovori s izvođačima programa, sponzorima i dobavljačima, proveden je Javni natječaj za zakup javnih površina i montažnih objekata ugostitelja i trgovaca na Manifestaciji, izrađeno prometno rješenje, rješenje parkiranja, i dr. Pripremljen je vizualni identitet manifestacije, izrađeni najavni TV i radio spot te pripremljen i proveden medija i PR plan manifestacije. 37. Dane piva Karlovac obilježila je sveprisutna marketinška kampanja, a u medijskom miksu korišteni su svi tradicionalni mediji, digitalni mediji, te OOH formati billboardi i citylight-i.

Manifestacija je održana od 30. kolovoza do 3. rujna 2024. godine na karlovačkoj Promenadi te na igralištu pored Sokolskog doma gdje se nalazio Gastro kutak. Na pozornici u Šancu nastupili su Miach, Tony Cetinski, Rimljani ite doma,Vojko V, Kawasaki 3P, EoT, Peki i Baks, Baby Lasagna, Prljavo kazalište, Alen Vitasović, Neno Belan & Fiumens, Luka Nižetić i Željko Bebek. Uz program na Promenadi, koncertne nastupe u Gastro kutku održali su DJ I'M, The Gigsons, Leteći odred, Glazba Ston, Strings band, Magnusi, Black & White i Rivers band. U Gastro kutku smjestio se restoran pod šatorom s kapacitetom 300 sjedećih mjesta i bogatom ponudom pivskih specijaliteta te „Svijet piva“ gdje su posjetitelji mogli isprobati i 17 pivskih brendova koji inače nisu u prodaji na hrvatskom tržištu.

Uz glazbu, pivo i gastronomiju za posjetitelje su bili organizirani i brojni drugi pivski sadržaji:

Filmsko – glazbeni kviz (voditeljica Morana Zibar), Pivska potraga, promocija knjige Peta Rijeka te uvijek atraktivni Photo Booth sa pivskim rekvizitima. Ponuđeni su i posjeti i drugim turističkim sadržajima našeg grada kao što je Aquatika, Stari grad Dubovac, Muzej Domovinskog rata na Turnju, Nikola Tesla Experience Center i Žitna lađa. Za siguran dolazak i povratak organiziran je prijevoz vlakom na relaciji Zagreb-Karlovac-Zagreb čija je cijena bila simboličnih 1,5 EUR. Organiziran je i besplatan prijevoz do lokacije manifestacije autobusima za one posjetitelje koji su svoje vozilo ostavili na parkingu ŠRC-a Korana.

Od oko 468.293,70 EUR uloženih u Manifestaciju, 325.951,19 EUR sredstva iz Proračuna Grada za 2024. godinu, a ostalo sredstva od sponzorstava i najma. Dodatna sredstva bila su uložena u promociju manifestacije od strane Generalnog sponzora.

U 5 dana trajanja Manifestaciju je posjetilo 80-ak tisuća posjetitelja.

Sve informacije o Danim piva Karlovac nalaze se na web stanici ove manifestacije na linku: <https://danipiva.net/>.

* Advent u Karlovcu 2024. i doček Nove godine 2025.

Božićno novogodišnji blagdani sastojali su se od sljedećih manifestacija: „Advent u Karlovcu 2024.“ od 1.12. – 24.12.2024.; „Blagdani na Promenadi 2024.“ od 13.12. – 31.12.2024.; „Doček Nove 2025. godine“ 31.12.2024./1.1.2025.i „Blagdani na klizalištu 2024.“ od 13.12. do 31.12.2024.

Božićno novogodišnji blagdani donijeli su od 29. studenog do 31. prosinca 2024. godine diljem grada ukupno 134 prigodna programa za sve generacije. Adventski program započeo je 29. studenog 2024. paljenjem Prve adventske svijeće na velikom Adventskom vijencu u Radićevoj ulici, a nastavljen je prigodnim programima na brojnim gradskim lokacijama: Gradskom klizalištu, Aquatici, Gradskom kazalištu Zorin dom, Galeriji Vjekoslav Karas, Starom gradu Dubovcu, Kinu Edison te Sportskoj dvorani Mladost. 13. prosinca na Glazbenom Paviljonu svečano je otvorena manifestacija „Blagdani na Promenadi“ prigodnim nastupom Karlovačkih mažoretkinja i koncertom Vinka Ćemeraša. Do kraja godine na toj lokaciji odvijao se raznovrstan glazbeni, zabavni, kulturni i sportski program uz prigodnu gastro ponudu. Održana je i 5. Adventska utrka Karlovac te tradicionalni Božićni obrtnički sajam.

Na dočeku Nove godine, posjetitelji su uživali u fantastičnim koncertima grupe Magnusi i popularnog Jole, koji su svojim energičnim nastupima stvorili nezaboravnu atmosferu. U ponoć je novogodišnji vatromet označio početak nove godine.

Procjenjuje se da je manifestaciju posjetilo oko 28 000 posjetitelja.

Ukupni troškovi Božićno novogodišnjih blagdana ukupno su iznosili 398.751,10 EUR, od čega je iz Proračuna Grada plaćeno 374.221,56 EUR, a ostalo su sredstva od zakupa i sponzorstava.

Detaljan program i sve informacije dostupne su na web stranici: <https://adventukarlovcu.hr>/.

* 3X3 Karlovac Open

Grad Karlovac je 2024. godine bio suorganizator košarkaškog turnira „3x3 Karlovac Open“ koji se od 30. kolovoza do 1. rujna održao na košarkaškom igralištu Šanac. Turnir je obuhvatio različite uzraste u muškoj kategoriji: „U17“ završnica Prvenstva Hrvatske (12 timova) „U19“ (16timova), turnir za lokalne timove (12 timova). Osim sportskih natjecanja brojna publika uživala je u posebnoj atrakcija turnira - nastupu Dunking Devilsa, svjetski poznatih prezentera akrobatske košarke.

Za pokriće dijela troškova organizacije Turnira iz Proračuna Grada plaćeno je 7.056,25 eura.

* CRO RACE 2024

Grad Karlovac bio je domaćin velike međunarodne biciklističke utrke *CRO RACE 2024,* koja se održala od 1. do 6. listopada 2024. godine. U utrci je sudjelovalo 20 vrhunskih svjetskih timova, među kojima su bili i timovi najviše klase, UCI World Teams. Cilj 5. etape utrke bio je upravo u Karlovcu 5. listopada. Tog dana, osim profesionalne utrke, održana je i posebna virtualna utrka *KIDS Cro Race,* namijenjena djeci od 9 do 12 godina. Utrka se održala u suradnji s lokalnim osnovnim školama i bila je vožena na biciklističkim trenažerima. Utrka je imala veliki medijski doseg jer ju je uživo pratilo više od 140 država diljem svijeta, što Karlovcu donosi ne samo sportsku, već i značajnu promidžbenu vrijednost.

Za CRO Race je iz gradskog Proračuna plaćeno 85.000 eura.

* PORIN 2025.

Sklopljen je ugovor s udrugom Unison-hrvatski glazbeni savez o organizaciji prestižne glazbene nagrade „Porin“ u Karlovcu, 28.3.2025. u Školskoj sportskoj dvorani.

* Poslovi iz nadležnosti Zakona o ugostiteljskoj djelatnosti i Odluke o ugostiteljskoj djelatnosti na području Grada Karlovca:
* Za produženo radno vrijeme ugostiteljskih objekata donesena su odobrenja za sljedeće caffe barove: “Vanilla bar”, ”Edison”, “Stari krov” i “Mars”.
* Za pružanje ugostiteljskih usluga na manifestacijama donesena su odobrenja za pružanje ugostiteljskih usluga na sljedećim manifestacijama: “3x3 Karlovac Open” (košarkaški turnir), “Dani piva Karlovac 2024.”, “Nacionalna i međunarodna izložba pasa – 4 rivers winner 2024.”,” Blagdani na klizalištu 2024.”, “Blagdani na Promenadi 2024.” i “Doček Nove 2025. godine”.
* Doneseno je odobrenje za rad svih ugostiteljskih objekata i terasa uz ugostiteljske objekte na području grada Karlovca u produženom radnom vremenu do 02:00 sata u zatvorenim prostorima, a do 00:30 sati na otvorenom (terase) za vrijeme trajanja manifestacije “Dani piva Karlovac 2024”.
* Izrađen je Prijedlog rješenja Gradskom vijeću za odobrenje postavljanja objekta jednostavnih usluga – nepokretnog priključnog vozila za pružanje ugostiteljskih usluga na privatnom zemljištu na adresi Turanjski Poloj 13 u Karlovcu na zahtjev tvrtke PARASS&MORE j.d.o.o. Karlovac.
* Donesena su odobrenja za korištenie prostora za kampiranje Izvan kampova za vrijeme održavanja manifestacija “Škola plivanja za neplivače” i “Edukativna sportska radionica” na zahtjev udruge TDK “BANIJA PANDAS” i Manifestacije “Međunarodna izložba pasa CACIB Karlovac 2024.” na zahtjev udruge Kinološki športski klub Karlovac.
  + - * Poslovi iz nadležnosti Zakona o trgovini

Izrađen je Prijedlog rješenja Gradskom vijeću za odobrenje postavljanja pokretne naprave – stand/klupa za prodaju voća na privatnom zemljištu na adresi Senjska ulica kod kućnog boja 98 u Karlovcu na zahtjev OPG-a VANA RAC iz Metkovića.

**Poslovi i aktivnosti Odsjeka za razvoj, fondove EU i pametni Grad**

U izvještajnom razdoblju Odsjek provodi 23 projekta:

* Zero energy buildings for Zero energy neighbourhoods - ZEB4ZEN

Cilj projekta je razviti metodologiju energetske obnove zgrada, te definirati akcijske planove za transformaciju gradskih četvrti s gotovo nultom potrošnjom energije do 2050. godine na temelju iskustva pilot investicija. U Gradu Karlovcu, koji je jedan od tri pilot područja, planira se digitalizacija energetskog sustava proizvodnje i potrošnje energije u jednom gradskom bloku - zgradi gradske uprave, gdje će se instalirati manji fotonaponski sustav u suradnji s konzervatorskim odjelom u Karlovcu, spremnik električne energije i razne tehnologije praćenja potrošnje, kvalitete zraka unutar prostora, i sl. U izvještajnom razdoblju održani su koordinacijski sastanci na razini cjelokupnog projekta te je pripremljena dokumentacija za nabavu. Ukupna vrijednost projekta iznosi 2.074.208,00 €.

* Solarizacija ustanova Grada Karlovca (SolariKA)

Projekt Solarizacija ustanova Grada Karlovca (skraćeno: SolariKA) ima za cilj povećanje korištenja obnovljivih izvora energije u javnim ustanovama kojima je osnivač Grad Karlovac. Implementirana su 14 pilot projekta odnosno izgrađene su sunčane elektrane snage 0,45 MW i to na sljedećim javnim zgradama: Dječji vrtić Četiri rijeke (Dubovac, Mahično, Turanj, Švarča), Dječji vrtić Karlovac (Rakovac, Gaza, Grabrik), Osnovnoj školi Grabrik, Osnovnoj školi Mahično, Osnovnoj školi Švarča, Osnovnoj školi Rečica, Osnovnoj školi Dubovac, Osnovnoj školi Turanj te Hostelu Karlovac Selce. U izvještajnom razdoblju prihvaćeno je i odobreno završno izvješće projekta čime je projekt uspješno priveden kraju. Ukupna vrijednost projekta iznosi 447.437,86 €.

* Korištenje geotermalne energije za potrebe grijanja u gradu Karlovcu - PREP4KaGT-1

U izvještajnom razdoblju dovršene su radnje uređenja bušotinskog radnog prostora za smještaj bušaćeg postrojenja i jame za proizvodno ispitivanje bušotine KAGT-1. Vrijednost projekta je 1.272.251,78 €. U izvještajnom razdoblju prihvaćeno je i odobreno završno izvješće projekta čime je projekt uspješno priveden kraju.

* Energetska obnova zgrade Javne vatrogasne postrojbe Grada Karlovca

Cilj projekta je smanjenje potrošnje energije zgrade Javne vatrogasne postrojbe Grada Karlovca korištenjem mjera energetske učinkovitosti. U izvještajnom razdoblju dovršene su radnje postavljanja vanjske ovojnice, krovnog pokrova te postavljanje panela za pripremu tople vode. Energetskom obnovom unaprijeđen je energetski razred građevine sa G na D kategoriju, u cilju smanjenja emisije CO2 za 32,36% i postizanja godišnje energetske uštede potrebne primarne energije za 48,95%. Ukupna vrijednost investicije 314.623,41 €, a projekta 265.445,61 €. U izvještajnom razdoblju prihvaćeno je i odobreno završno izvješće projekta čime je projekt uspješno priveden kraju.

* Together for Energy-efficient Urban Mobility: Decreasing Carbon Intensity of Urban Transport by supporting Shift to Active Urban Mobility through rethinking street design and changing travel behaviour – CITYWALK 2.0

Projekt je nastavak na provedeni projekt Citywalk, a cilj projekta je promicanje energetske tranzicije prometnog sektora drastičnim smanjenjem potrošnje energije u gradskoj prometnoj mreži. Najbrži, najjeftiniji i najučinkovitiji način je pomak od energetski-intenzivne zavisnosti o osobnom automobilu prema aktivnim oblicima mobilnosti (hodanju i biciklizmu), mikromobilnosti i javnom prijevozu. U izvještajnom razdoblju u suradnji s REGEA-om (projektnim partnerom) pripremano je idejno rješenje redizajna autobusnog stajališta kao dio procesa redizajna ulice, nastavljeno je s provedbom projektnih aktivnosti, te su podnesena dva zahtjeva za nadoknadom sredstava. Buduće redizajnirano autobusno stajalište služit će kao motivacijska točka za promjenu putničkog ponašanja, kao stanica za City Walkshop, kao multimodalni hub i kao info točka o zelenoj/aktivnoj mobilnosti.. Ukupna vrijednost projekta je 2.466.800,00 €. INnovative FInancing solutions for climate planning of REsilient and carbon neutral living areas – INFIRE

INFIRE se bavi dvama ključnim aspektima tranzicije prema klimatskoj neutralnosti i prilagodbi klimi u Euro-MED regiji: niskim kapacitetima javnih tijela za razvoj i integraciju dokumenata strateškog planiranja i nemogućnosti pravilne procjene i mobilizacije javnog i privatnog kapitala za velike investicijske projekte koji su potrebni za postizanje ciljeva EU-a do 2030. Održani su sastanci projektnih partnera te je pripremljena dokumentacija za nabavu solarnog krova koji će biti postavljen na javnoj zgradi (Knjižnica Ivan Goran Kovačić). U izvještajnom razdoblju nastavljeno je sa provedbom projektnih aktivnosti te su podnesena dva zahtjeva za nadoknadom sredstava. Ukupna vrijednost projekta je 2.765.933,00 €.

* Network for Green and Inclusive Fortified Tourism Solutions – GIFTSnet

Cilj projekta je razvoj održivog i inkluzivnog kulturnog turizma kroz implementaciju zelenih i održivih investicija, te investicija temeljenih na prirodi. Kroz projekt će se razviti društveno inkluzivna kulturna ponuda, te će se ojačati kapaciteti partnera za održivi ekonomski, društveni i ekološki prihvatljiv razvoj kulturnog turizma. U izvještajnom razdoblju projekt je službeno započeo s provedbom te je potpisan ugovor o financiranju između svih partnera, odrađena početna tiskovna konferencija kod partnera u Crnoj Gori i započeta priprema dokumentacije za pokretanje postupka javne nabave za uređenje interijera Branič kule Starog grada Dubovca. Ukupna vrijednost projekta je 2.244.450,66 €.

* We Join Forces for the Green Future

Osnovni cilj projekta je prijenos znanja i unapređenja dijaloga između EU i Republike Turske, s naglaskom na jačanje kapaciteta Prijavitelja kroz pružanje znanja i iskustava od strane Partnera stečenih na području održivih energetskih i klimatskih projekata. Kroz projekt, nositelj je izradio Akcijski plan održive energije i klime (SECAP) koristeći iskustva Grada Karlovca koji ima izrađen i usvojen SECAP. U izvještajnom razdoblju uspješno je završena provedba projekta. Ukupna vrijednost projekta je 112.609,00 €.

* Projekt ulaganja u objekt dječjeg vrtića – DV Banija

Projekt obuhvaća radove na uređenju i opremanju igrališta dječjeg vrtića te uređenju okoliša istog. Prema površini obuhvata projektom je obuhvaćeno postojeće igralište uz dječji vrtić Banija. Ovim projektom predviđeno je preoblikovanje postojećeg prostora prema trenutnom stanju kako bi prostor bio primjeren lokaciji i namjeni, a ta je boravak na otvorenom predškolske djece u predmetnoj odgojno-obrazovnoj ustanovi. U izvještajnom razdoblju provedena je javna nabava radova i opreme na uređenju i opremanju igrališta DV Banija, nakon čega su započeli radovi koji i dalje traju. Ukupna vrijednost projekta nakon provedene nabave iznosi 159.281,60 eura.

* „Zajedno u igri, zajedno u suradnji“ – uređenje igrališta DV Švarča

U izvještajnom razdoblju počela je provedba projekta te je naručena oprema koja će se postaviti na postojeće dječje igralište DV Švarča, odnosno zamijenit će se postojeći dotrajali pješčanici novima, te će se postaviti novi set dječjih igrala. Ukupna vrijednost projekta iznosi 59.752,35 €.

* Izgradnja i opremanje dječjeg vrtića i jaslica Luščić

U izvještajnom razdoblju započeti su građevinski radovi uz stručni nadzor, koordinatora radova i zaštitu na radu. Cilj projekta je izgraditi i opremiti 5 jasličkih i 5 vrtićkih skupina odnosno osigurati smještaj u ustanovi predškolskog obrazovanja za ukupno 160 djece raspoređene u 10 skupina. Svrha projekta "Dječji vrtić i jaslice Luščić" je poboljšanje kvalitete života stanovništva kroz osiguravanje infrastrukturnih i materijalnih kapaciteta za povećanje dostupnosti ranog i predškolskog odgoja i obrazovanja. Specifični cilj projekta je unapređenje primjerene brige za djecu predškolske dobi na području Grada Karlovca izgradnjom novog matičnog dječjeg vrtića i jaslica u gradu Karlovcu za što je iz Nacionalnog plana za oporavak i otpornost osigurano 1.911.208,44 eura.

* Izgradnja i opremanje dječjeg vrtića i jaslica Rečica

U Izvještajnom razdoblju, po završetku radova i opremanja, provedena je i završna terenska građevinska kontrola Središnje državne agencije za ugovaranje i financiranje te je vrtić započeo s radom. Po završetku projekta izvršen je prijenos vlasništva nad nekretninom, zemljištem i opremom na ustanovu Dječji vrtić Karlovac koji upravlja novim objektom. Projektom je osiguran smještaj za 2 jasličke i 1 vrtićku skupinu za ukupno 44 djece. Za ovaj projekt sredstvima Nacionalnog plana za oporavak i otpornost financirano je ukupno 544.694,41 eura prihvatljivih troškova te su sva odobrena sredstva u izvještajnom razdoblju i realizirana.

* Povećanje kapaciteta predškolskih ustanova grada Karlovca – Hrnetić

U izvještajnom razdoblju raskinut je postojeći ugovor vezan za izradu projektne dokumentacije i ponovljen postupak javne nabave za novu uslugu iste. Ovim projektom povećat će se kapaciteti ustanova za predškolski odgoj u gradu Karlovcu za 48 mjesta za djecu jasličke dobi i 40 mjesta za djecu vrtićke dobi. Vrijednost bespovratnih sredstava je 688.038,00 eura.

* Dogradnja školske zgrade za potrebe jednosmjenskog rada i cjelodnevne škole i izgradnja školske sportske dvorane Osnovne škole Mahično NPOO.C3.1.R1-I2.01-V1.0012

Projektom će se dograditi 4 učionice za predmetnu nastavu s pripadajućim kabinetima te će se izgraditi jednodijelna školska sportska dvorana, a sve u svrhu prelaska Osnovne škole Mahično u jednosmjenski rad i cjelodnevnu školu. U izvještajnom razdoblju projekt je prijavljen, odobren te je potpisan Ugovor o dodjeli bespovratnih sredstava.

Ukupna vrijednost projekta je 4.640.633,79€ od čega NPOO sufinancira iznos od 4.268.536,44€.

* Rekonstrukcija (dogradnja) postojeće školske zgrade OŠ Turanj NPOO.C3.1.R1-I2.01-V1.0016.

Provodi se u svrhu ostvarivanja uvjeta za prelazak u jednosmjenski rad OŠ Turanj. Prema Normativima, za 16 razrednih odjela dogradit će se šest učionica (kapacitet učionice 28 učenika) s pratećim sadržajem te knjižnica i blagovaonica i opremiti kuhinja kako bi se postigla puna funkcionalnost u jednosmjenskom radu. U izvještajnom razdoblju projekt je prijavljen i odobren te su ugovornom tijelu dostavljeni dokumenti potrebni za ugovaranje dodjele bespovratnih sredstava. Vrijednost projekta je 4.556.973,01 eura od čega bespovratnih sredstava 4.171.629,50 eura.

* Energetska obnova zgrade Sokolskog doma na adresi Ul. Kralja Tomislava 9, Karlovac

U izvještajnom razdoblju provedena je javna nabava energetske obnove te nabava stručnog nadzora. Kroz projekt će se provesti energetska obnova Sokolskog doma, zgrade koja ima društvenu funkciju, s ciljem smanjenja potrošnje potrebne toplinske i primarne energije. Vrijednost projekta iznosi 672.520,71 €.

* Projekt obnove zgrade iz područja obrazovanja oštećene u seriji potresa OŠ Dragojle Jarnević se provodi temeljem Poziva na dodjelu bespovratnih financijskih sredstava „Obnova infrastrukture i opreme u području obrazovanja oštećene potresom“. U izvještajnom razdoblju proveden je postupak javne nabave za izvođenje radova cjelovite obnove zgrade te su započeti radovi. Ujedno sklopljen je Dodatak 4. Ugovora o financiranju te je vrijednost projekta 9.012.981,52 eura.
* Izgradnja i uređenje Parka Grabrik s nadogradnjom biciklističke infrastrukture

U izvještajnom razdoblju projekt je prijavljen na ITU mehanizam te je pokrenuta javna nabava. Ukupna vrijednost projekta iznosi 4.061.589,08 €. Projekt obuhvaća uređenje i opremanje Parka Grabrik kao dijela zelene infrastrukture s posebnim dijelom parka namijenjenog za pse te nadogradnju prometnice i mreže biciklističke infrastrukture kroz bivšu vojarnu Luščić.

* Projekt ITU Stari grad Dubovac je u izvještajnom razdoblju započeo s ugovaranjem usluge stručnjaka za javnu nabavu. Istovremeno se nastavila razrada detalja projektne prijave za javni poziv za direktnu dodjelu sredstava. U ovom projektu bespovratna sredstva su određena u iznosu 2.469.401,86 eura.
* PRŠI – projekt izgradnje širokopojasne mreže sljedeće generacije

Cilj projekta je da se realizacijom istog omogući jednolika razvijenost i dostupnost elektroničke komunikacijske infrastrukture i mreža na cijelom području grada Karlovca, što obuhvaća i sva naselja i stanovnike u manjim ruralnim dijelovima, te pruža priliku za ostvarenje ravnomjernog gospodarskog i društvenog razvoja na cijelom području grada, ali i smanjenje svih oblika razlika koje se pojavljuju na lokalnoj razini. Projekt je prihvaćen i odobren od strane HAKOM-a. U izvještajnom razdoblju Prijavitelj/Korisnik pokrenuo je postupke nabave za projektiranje, građenje i stručni nadzor nad gradnjom širokopojasne mreže koje se financira iz -NPOO (Nacionalni plan oporavka i otpornosti).

* Sufinanciranje provedbe mjera prilagodbe klimatskim promjenama – Aquatika

Kroz projekt će se zasaditi 12 stabala čime će se doprinijeti smanjenju učinaka urbanih toplinskih otoka, odnosno smanjenju temperature zraka i smanjenju emisija stakleničkog plina CO2. Kroz ovaj projekt Grad i ključni dionici bit će educirani o specifičnim izazovima koje donose klimatske promjene te informirani o praktičnim rješenjima i mjerama koje mogu poduzeti kako bi se prilagodili tim promjenama. Osnovni cilj je osnažiti grad i njegove dionike da aktivno djeluju u suočavanju s izazovima klimatskih promjena te da promiču održiv razvoj i otpornost na klimatske promjene. Vrijednost projekta iznosi 54.950,00 €. U izvještajnom razdoblju radilo se na pripremi natječajne dokumentacije za provedbu postupka nabave.

* Shares

Krajem 2023. godine, Grad Karlovac raspisao je Javni natječaj za poticanje korištenja obnovljivih izvora energije, odnosno pilot projekt postavljanja sunčane elektrane za proizvodnju električne energije za vlastitu potrošnju u višestambenoj zgradi, a kroz osnivanje Zajednice obnovljivih izvora energije . U izvještajnom razdoblju nastavljeno je sa projektnim aktivnostima. HEP je u procesu uspostavljanja potrebnih procedura kojima je cilj dijeljenje energije među suvlasnicima, što je osnovni preduvjet za uspješni završetak projekta. Iznos sufinanciranja izvršitelju iznosi 5.000,00 €.

* + Ostale aktivnosti na projektima

Osim navedenog, djelatnici Odsjeka bili su zaduženi za vođenje sljedećih projekata cjelovite obnove što obuhvaća planiranje, organiziranje, koordiniranje, kontrolu sredstava, administriranje, izvještavanje i poštivanje pravila vidljivosti u interesu uspješne provedbe:

* Izrada projektne dokumentacije i provedba mjera zaštite zgrade na adresi Gornja Gaza 3 (cjelovita i energetska obnova u prijavljenom iznosu projekta od 650.009, 38 € uz planirani rok završetka svih aktivnosti najkasnije do 30.06.2026.) U izvještajnom razdoblju podnesena su i odobrena tri zahtjeva za nadoknadu sredstava te je zatražen i isplaćen predujam od strane Ministarstva kulture i medija.
* Izrada projektne dokumentacije i provedba mjera zaštite zgrade gradske uprave (cjelovita i energetska obnova u prijavljenom iznosu projekta od 2.765.839,48 €, uz planirani rok završetka svih aktivnosti najkasnije do 30.06.2026.). U izvještajnom razdoblju podnesena su i odobrena tri zahtjeva za nadoknadu sredstava te je zatražen i isplaćen predujam od strane Ministarstva kulture i medija.
* Izrada projektne dokumentacije i provedba mjera zaštite zgrade Hrvatskog doma (cjelovita i energetska obnova u prijavljenom iznosu projekta od 7.516.153,50 € uz planirani rok završetka svih aktivnosti najkasnije do 30.06.2026. ). U izvještajnom razdoblju podnesen je i odobren jedan zahtjev za nadoknadu sredstava te je zatražen i isplaćen predujam od strane Ministarstva kulture i medija.
* Izrada projektne dokumentacije i provedba mjera zaštite zgrade "Kamod " (cjelovita i energetska obnova u prijavljenom iznosu projekta od 3.789.181,25 € uz planirani rok završetka svih aktivnosti najkasnije do 30.06.2026.). U izvještajnom razdoblju podnesen je i odobren jedan zahtjev za nadoknadu sredstava.
* Izrada projektne dokumentacije i provedba mjera zaštite muzeja Gradskog muzeja (cjelovita i energetska obnova u prijavljenom iznosu projekta od 3.128.810,00 € uz planirani rok završetka svih aktivnosti najkasnije do 30.06.2026.). U izvještajnom razdoblju podnesena su i odobrena tri zahtjeva za nadoknadu sredstava te je zatražen i isplaćen predujam od strane Ministarstva kulture i medija.
* Izmjena i dopuna Generalnog urbanističkog plana Grada Karlovca (GUP)

U izvještajnom razdoblju potpisan je Ugovor o dodjeli bespovratnih sredstava. Ukupna vrijednost projekta je 55.000,00 € a sufinanciran je u iznosu od 30.000 €. Izmjenom i dopunom važećeg Generalnog urbanističkog plana grada Karlovca putem elektroničkog sustava „ePlanovi“ plan će biti digitaliziran i omogućit će se njegova provedba putem digitalnog infrastrukturnog servisa za unaprjeđenje pružanja elektroničkih javnih usluga, ubrzavanje izdavanje akata za gradnju i realizacija investicija, kao i brža analiza i usporedba svih relevantnih prostornih podataka.

* Izmjena i dopuna Prostornog plana uređenja Grada Karlovca (PPUGK)

U izvještajnom razdoblju potpisan je Ugovor o dodjeli bespovratnih sredstava. Ukupna vrijednost projekta je 50.000,00 € a sufinanciran je u iznosu od 30.000 €. Projekt se odnosi na izmjenu i dopunu Prostornog plana uređenja Grada Karlovca putem elektroničkog sustava „ePlanovi“ kroz istovremenu digitalizaciju Plana u cilju unapređenja sustava prostornog planiranja.

* U izvještajnom razdoblju za potrebe prijave na javni Izgradnja, rekonstrukcija i opremanje osnovnih škola za potrebe jednosmjenskog rada i cjelodnevne škole\_Grupa 1 i Grupa\_2 pripremane su ukupno tri prijave, prikupljana dokumentacija i započet proces izrade u sustavu za prijavu Nacionalnog plana oporavka i otpornosti (Izgradnja i opremanje osnovne škole i školske dvorane Luščić, Izgradnja i opremanje školske sportske dvorane OŠ Rečica i Izgradnja i opremanje školske sportske dvorane OŠ Braće Seljan).

U izvještajnom razdoblju nastavilo se s izradom Strategije zelene urbane obnove Grada Karlovca., te su održani sastanci i koordinacije s izvođačem. Izrada Strategije zelene urbane obnove Grada Karlovca, Strategija zelene urbane obnove je strateška podloga od značaja za jedinicu lokalne samouprave, koja se odnosi na ostvarenje ciljeva razvoja zelene infrastrukture, integraciju NBS rješenja, unaprjeđenje kružnog gospodarenja prostorom i zgradama, ostvarenje ciljeva energetske učinkovitosti, prilagodbe klimatskim promjenama i jačanje otpornosti na rizike. Strategija zelene urbane obnove se izrađuje uz primjenu svih relevantnih informacija dobivenih: terenskim pregledom, suradnjom s relevantnim institucijama, stručnom literaturom, financijskim i ekonomskim izvješćima, zakonskim odredbama, smjernicama i propisima, digitalnim i analognim prostornim podatcima, anketama i ispitivanjem javnog mijenja te ostalim izvorima podataka.

U sklopu nastavka izrade Akcijskog plana za zeleni Karlovac (Green City Action Plan - GCAP) koji koordinira i izrađuje Europska banka za obnovu i razvoj sa sjedištem u Londonu u Ujedinjenom Kraljevstvu, održana je treća stručna radionica 25. rujna 2024. godine na kojoj je napravljen pregled prvog nacrta Akcijskog plana za zeleni grad Karlovac te predloženih mjera/aktivnosti GCAP-a uz rasprava i finalne podatke vezane uz predložene mjere.

* Smart City koncept

Grad Karlovac je prije više godina pokrenuo više aktivnosti na razvoju pametnog grada koje su objedinjene u „Strategiji pametnog grada Karlovca“ polovicom 2018., te je nastavio s provedbom i implementacijom Smart City koncepta i koji se i dalje provodi u suradnji s domaćim tvrtkama Končar d.d. i Odašiljači i veze. U izvještajnom razdoblju nastavljene su daljnje aktivnostima predviđene strategijom, nabavljeno je i postavljeno dvadeset senzora za praćenje mjerenja temperature, vlage, te količine čestica kojima mjerimo onečišćenje zraka (PM 10 i PM 2.5), kao i dvadeset modula za komunikaciju koji će se koristiti na „pametnoj rasvjeti“.

Kao jedan od značajnih smart projekta koji se sada provodi je:

* *Energetska obnova javne rasvjete putem ESCO EPC Ugovora*

Cilj projekta je ušteda potrošnje električne energije javne rasvjete, a time i troškova za električnu energiju, zadovoljavanje zahtjeva za horizontalnom rasvijetljenošću, sprječavanje bliještanja i zadovoljavanje ostalih uvjeta prema normama. Navedeno pridonosi boljoj i kvalitetnijoj isporuci komunalnih usluga. Modernizacijom sustava javne rasvjete doprinosi se zaštiti okoliša, sustav zahtijeva znatno manje troškove održavanja, povećava se energetska učinkovitost sustava, a poboljšava se i vizualni dojam. S projektnim aktivnosti rekonstruirat će se i modernizirati postojeći sustav javne rasvjete. U izvještajnom razdoblju zamijenjeno je oko 7.600 lampi, čime su zamijenjene sva projektom planirana rasvjetna tijela, ukupno 9083 energetski neučinkovitih svjetiljki s novim LED svjetiljkama u koje se dodatno ugrađuje i komunikacijski modul ( svaka svjetiljka) koji će omogućiti slanje relevantnih podataka iz svjetiljke u Upravljačko-nadzorni centar čime će se putem SMART sustava omogućiti smanjenja intenziteta rasvjete potencijalno svakog rasvjetnog tijela kako bi se dodatno smanjila potrošnja energije, ali i svjetlosno zagađenje.

**Rad informatičkog sustava**

* Opseg rada

Informatika je odgovorna za širok spektar usluga unutar Gradske uprave, osiguravajući nesmetano funkcioniranje cjelokupnog informatičkog sustava. To uključuje:

* Pružanje pomoći korisnicima *(gradska uprava i proračunski korisnici u sustavu lokalne riznice)*
* Instalacija i konfiguracija hardvera i softvera
* Održavanje i popravak opreme
* Upravljanje mrežnom infrastrukturom
* Obrada ulaznih računa
* Održavanje i konfiguracija servera
* Upravljanje pravima korisnika
* Briga o kibernetičkoj sigurnosti
* Edukacija korisnika
* Resursi  
  U poslovnom sustavu Gradske uprave, trenutno je u funkciji sljedeća oprema i resursi:
* 8 fizičkih servera: Ovi serveri služe za pohranu i obradu podataka, te pokretanje različitih aplikacija koje se koriste u Gradskoj upravi.
* 50 virtualnih servera: Virtualni serveri omogućuju učinkovitije korištenje fizičkih resursa, te pružaju fleksibilnost u upravljanju IT sustavom.
* Centralni uređaj za arhiviranje podataka (data storage): Ovaj uređaj služi za pohranu i arhiviranje podataka, osiguravajući njihovu sigurnost i dostupnost.
* 130 stolnih računala: Stolna računala koriste zaposlenici Gradske uprave za obavljanje svojih svakodnevnih zadataka.
* 100 prijenosnih računala: Prijenosna računala omogućuju zaposlenicima da rade izvan ureda, te im pružaju mobilnost.
* 80 pisača: Pisači se koriste za ispis dokumenata i drugih materijala.
* 12 mrežnih usmjerivača (switch): Ovi uređaji omogućuju povezivanje računala i drugih uređaja u mrežu.
* 3 sigurnosna uređaja (firewall): Sigurnosni uređaji štite mrežu od neovlaštenog pristupa i vanjskih prijetnji.
* 16 bežičnih pristupnih točaka (AP): Bežične pristupne točke omogućuju korisnicima povezivanje na mrežu putem Wi-Fi-ja.
* 150 korisnika u gradskoj upravi: To su zaposlenici koji koriste informatičke usluge.
* 21 vijećnik: Vijećnici također koriste informatičke usluge za potrebe svog rada.
* 60 proračunskih korisnika: Proračunski korisnici su vanjske institucije koje surađuju s Gradskom upravom, te također koriste neke od informatičkih usluga.

Informatika kontinuirano radi na unapređenju sustava uvođenjem novih tehnologija i provedbom projekata. To uključuje praćenje tehnoloških trendova, predlaganje i implementaciju novih rješenja, te upravljanje projektima vezanim uz razvoj i održavanje informatičkog sustava.

* Aktivnosti i postignuća
* Tijekom izvještajnog razdoblja, informatika je uspješno obavila sljedeće aktivnosti:
* Riješila je sve upite korisnika vezanih uz različite informatičke probleme.
* Instalirala i konfigurirala više od 50 računala i prijenosnih računala.
* Održala je edukacije za zaposlenike o korištenju uredskog softvera, interneta i drugim informatičkim vještinama.
* Implementirala je sigurnosne mjera kako bi zaštitila mrežu i podatke od prijetnji te je surađivala s vanjskim dobavljačima na rješavanju složenijih tehničkih problema.
* Izazovi

Tijekom izvještajnog razdoblja, informatika se suočila sa sljedećim izazovima:

* Nedostatak vremena za rješavanje svih upita u kratkom roku
* Nedostatak djelatnika za ICT podršku
* Provedeni projekti

U ovom izvješću bit će prikazan pregled ključnih projekata koje je informatička služba Gradske uprave Grada Karlovca provela tijekom proteklog razdoblja 01.07.2024 – 31.12.2024. Projekti su bili usmjereni na unaprjeđenje informatičkog sustava, poboljšanje kibernetičke sigurnosti, optimizaciju radnih procesa, te pružanje kvalitetnije podrške korisnicima.

Slijedi popis provedenih projekata:

* Unapređenje SQL servera
* Nadogradnja mrežne infrastrukture
* Poboljšanje sustava za sigurnosno kopiranje podataka
* Premještanje službe parkiranja na novu lokaciju
* Provedba phishing kampanje
* Priprema postupka za nabavu novog sustava za ispis, skeniranje i kopiranje
* Unapređenje Prometne Sigurnosti u Gradu Karlovcu
* Priprema za primjenu umjetne inteligencije kao virtualnog agenta u komunikaciji s građanima
* Priprema Javnog Poziva MPUDT za Gradove i Županije u Vrijednosti 20.000.000,00 € za Projekte Usmjerene Građanima uz Uvjet Partnerstva

**Riznica Proračuna**

Ovaj Odjel redovno obavlja poslove riznice za JU Aquatika – slatkovodni akvarij Karlovac i Kino Edison, multimedijski centar za kulturno-turističke sadržaje.

**Javnost rada**

Odjel je redovno pripremao informacije i obavijesti za WEB i Facebook stranicu Grada Karlovca i WEB, Facebook i Instagram stranice manifestacija te davao odgovore na upite medija. Vezano na organizaciju manifestacija Odjel je provodio medijske kampanje i organizirao press konferencije.

Službenik ovlašten za privremeno obavljanje

poslova pročelnika Upravnog odjela za

gospodarstvo, razvoj grada i fondove EU

Robert Vodopić, dipl.oec.

**UPRAVNI ODJEL ZA DRUŠTVENE DJELATNOSTI**

**Uvod**

Upravni odjel za društvene djelatnosti u svom području djelovanja obavlja stručne poslove koji se odnose na programe iz djelokruga školstva, predškolskog odgoja, kulture, športa, tehničke kulture, socijalne skrbi, rada s mladima i udruga.

**Organizacija i ustroj rada Upravnog odjela**

Prema Pravilniku o unutarnjem redu upravnih tijela Grada Karlovca, Upravni odjel za društvene djelatnosti ustrojen je kroz rad tri odsjeka: Odsjek za odgoj, obrazovanje i udruge civilnog društva, Odsjek za socijalnu skrb i umirovljenike te Odsjek za kulturu, tehničku kulturu, sport i mlade. Ukupno je zaposleno 10 djelatnika na neodređeno vrijeme.

**Odsjek za odgoj, obrazovanje i udruge civilnog društva**

ODGOJ I OBRAZOVANJE

Odgoj i obrazovanje koje se provode u Odjelu za društvene djelatnosti je dio odgojno-obrazovnog sustava u Republici Hrvatskoj, a ciljevi i zadaće su dugoročno i sadržajno usmjereni na unapređivanje cjelovitog razvoja djeteta prema njegovim potrebama i potrebama njegove obitelji. Predškolski odgoj organizira se i provodi za djecu od godine dana do polaska u osnovnu školu, a ostvaruje se u skladu s razvojnim osobinama i potrebama djece, te socijalnim, kulturnim, vjerskim i drugim potrebama djeteta.

U Gradu Karlovcu djelatnost odgoja i obrazovanja realizira se u dva dječja vrtića kojima je grad Karlovac osnivač, jednom dječjem vrtiću kojemu je osnivač fizička osoba te u 10 osnovnih škola, u okviru kojih je 9 područnih škola, i Centru za odgoj i obrazovanje djece i mladeži.

U području odgoja i obrazovanja u izvještajnom razdoblju realizirano je 16.174.289,48 €.

**Predškolski odgoj i obrazovanje**

* Za uspješno provođenje programa izrađuju se svi potrebni akti, surađuje se na organizaciji slobodnih aktivnosti djece te se sustavno i kontinuirano unaprjeđuje kvaliteta odgoja i obrazovanja u predškolskom odgoju. Grad Karlovac osigurava sredstva za plaće djelatnika u vrtićima te materijalne i financijske rashode u oba vrtića.
* Upisi u vrtiće provedeni su putem aplikacije e-Upisi unutar nacionalnog sustava e-Građani i u rujnu je nakon provedenih upisa, a temeljem Odluke o načinu ostvarivanja prednosti pri upisu djece u dječje vrtiće Grada Karlovca, u dvije ustanove - Dječji vrtić Karlovac i Dječji vrtić „Četiri rijeke“ na jesen, po prvi put u vrtić, krenulo je 330 djece. U naknadnim upisima koji su provedeni nakon redovnog upisa u rujnu, početkom studenog, u Dječji vrtić Rečica krenulo je još 18 djece jasličke dobi.
* Grad Karlovac sufinancira i redoviti program predškolskog odgoja na području grada Karlovca u dječjim vrtićima kojima osnivač nije Grad Karlovac (privatni vrtići). Za sufinanciranje djece koji idu u privatni vrtić Tintilinić, njih 40, utrošeno je od 1.7. do 31.12.2024. sveukupno 51.781,74 €.
* Grad Karlovac osigurava sredstva za sufinanciranje obrta za čuvanje djece registrirane na području grada Karlovca temeljem Zakona o dadiljama (Narodne novine broj 37/13, 98/19). Grad Karlovac mjesečno izdvaja iznos od 79,63 € po djetetu. U Karlovcu trenutno djeluje 12 obrta s kojima je Grad Karlovac potpisao ugovore te od 1.7. do 31.12.2024. godine izdvojio 29.416,23 € za ukupno 65 djece.
* Grad Karlovac podnio je prijavu na Pilot projekt javnog poziva jedinicama lokalne samouprave za sufinanciranje provedbe edukativnih, kulturnih i sportskih aktivnosti djece predškolske dobi i djece od I. do IV. razreda osnovne škole te ostvario potporu Ministarstva demografije i useljeništva. Grad Karlovac je nositelj projekta s partnerom Dječjim vrtićem Karlovac u provedbi STEM radionica za dvije grupe od 50 djece starije predškolske dobi i provedbi terapijskog jahanja za 12 djece kod kojih su uočena odstupanja u razvoju motorike, govora, spoznaje ili socio-emocionalnom području. Provedbom STEM radionica djeca starije vrtićke grupe, odnosno predškolska djeca, kroz igru razvijaju STEM vještine, samopouzdanje i kritičko razmišljanje te se upoznaju sa znanstvenim fenomenima na njima razumljiv i zabavan način.

Program terapijskog jahanja namijenjen je skupini djece s teškoćama u razvoju integriranoj u dječji vrtić. Aktivnosti uključuju terapijsko jahanje na konju za pomoć djeci s teškoćama u razvoju. Terapije pomoću konja (terapijsko jahanje) pozitivno utječu na motoričko funkcioniranje djeteta i osjećaj zadovoljstva pri izvršenju određenog zadatka. U navedenom periodu utrošeno je 5.200,00 eura.

Realizirana sredstva od 1.7. do 31.12.2024. godine za Program predškolskog odgoja i obrazovanja iznose 5.648.735,87 eura.

**Osnovno školstvo Grada Karlovca**

U Gradu Karlovcu djelatnost osnovnog obrazovanja realizira se u 10 osnovnih škola, u okviru kojih je 9 područnih škola, i Centru za odgoj i obrazovanje djece i mladeži.

Po navedenom programu 6001 - Osnovnoškolsko obrazovanje u izvještajnom razdoblju ukupno je realizirano 10.525.553,61 €.

Po programu 6001 - Osnovnoškolsko obrazovanje, aktivnost A600111 Rashodi za zaposlene u osnovnim školama u izvještajnom razdoblju realizirano je 7.440.395,92 €.

**Osnovno školstvo – zakonski standard**

U Programu Financiranja zakonskog standarda u osnovnim školama osiguravaju se materijalni uvjeti za djelatnost karlovačkih osnovnih škola koja se odnose na financiranje materijalnih troškova, tekuće i investicijsko održavanje te kapitalna ulaganja na školskim zgradama.

Sredstva se raspoređuju sukladno Uredbi o načinu financiranja decentraliziranih funkcija te izračuna iznosa pomoći izravnanja za decentralizirane funkcije jedinica lokalne i područne (regionalne) samouprave za 2024. godinu („Narodne novine“, broj 10/24) i Odluke o kriterijima, mjerilima i načinu financiranja decentraliziranih funkcija u osnovnim školama na području grada Karlovca za 2024. godinu („Glasnik Grada Karlovca“ 23/23, 12/24, 17/24, 23A/24).

U 2. polugodištu 2024.godine decentralizirana sredstva izvršena su u iznosu od 665.363,84 € ili 44,17 % od ukupno bilanciranih sredstava za 2024. godinu (1.506,477,00 €) prema Odluci o kriterijima, mjerilima i načinu financiranja decentraliziranih funkcija u osnovnim školama na području grada Karlovca za 2024. godinu.

Upravni odjel prati namjensko korištenje sredstava u skladu s odobrenim, planiranim sredstvima.

Za prijevoz učenika po zakonskom standardu u izvještajnom razdoblju utrošeno je sveukupno 89.630,85 € od planiranih 190.030,00 € ili 47,17 %.

Po aktivnosti A600101, a u svrhu materijalnih i financijskih rashoda poslovanja, korisnici su u izvještajnom razdoblju realizirali ukupan iznos od 475.456,86 € ili 45,11 %.

**Kapitalna ulaganja u osnovne škole**

Temeljem Odluke o kriterijima, mjerilima i načinu financiranja decentraliziranih funkcija u osnovnim školama na području grada Karlovca za 2024. godinu („Glasnik Grada Karlovca“ 23/23, 12/24, 17/24, 23A/24) izvršena je nabava proizvedene dugotrajne imovine i dodatna ulaganja na nefinancijskoj imovini osnovnih škola.

Osnovna škola Banija, za uređenje prostora u prizemlju školske zgrade, utrošila je u izvještajnom razdoblju 18.532,25 €.

Osnovna škola Braće Seljan, za rekonstrukciju prostora na adresi Vladimira Nazora 3 (prostor bivšeg školskog stana), utrošila je u izvještajnom razdoblju 730,43 €.

Osnovna škola Turanj, za projektnu dokumentaciju za dogradnju škole, utrošila je u izvještajnom razdoblju 1.595,00 €.

Osnovna škola Turanj, za sanaciju sanitarija, utrošila je u izvještajnom razdoblju 1.377,50 €.

Osnovna škola Mahično, za projektnu dokumentaciju za dogradnju školske zgrade i sportske dvorane, utrošila je u izvještajnom razdoblju 26.250,00 €.

Osnovna škola Rečica, za projektnu dokumentaciju za izgradnju sportske dvorane, utrošila je u izvještajnom razdoblju 22.500,00 €.

Osnovne škole u okviru kapitalnog projekta K600101 „Nabava nefinancijske imovine“ utrošile su u izvještajnom razdoblju, u svrhu nabavke opreme, 29.290,95 €.

**Javne potrebe u osnovnom školstvu - program iznad standarda**

Program javnih potreba osnovnih škola iznad standarda poticajni je program koji se financira iz proračuna Grada Karlovca s ciljem unapređenja karlovačkog osnovnoškolskog sustava.

Od ostalih aktivnosti realizirani su sljedeći programi:

* Škola u prirodi za učenike četvrtih razreda osnovne škole. Za svu djecu koja idu u školu u prirodi, Grad Karlovac osigurava besplatan prijevoz, a za djecu čiji su roditelji korisnici Programa subvencija troškova stanovanja i drugih prava iz socijalne skrbi osiguran je besplatan boravak u školi u prirodi. Škola u prirodi za učenike četvrtih razreda osnovne škole započela je u svibnju 2024. godine, dok je drugi dio održan u rujnu 2024. godine. U rujnu je 141 učenik sudjelovao u programu, a sveukupno je u 2024. godini 405 djece boravilo u Školi u prirodi. Grad Karlovac je u rujnu je za 7 učenika osigurao besplatan boravak u Školi u prirodi, a sveukupno u 2024. godini besplatan boravak imalo je 16 učenika. Od 1.7. do 31.12.2024. godine utrošeno je 4.154,00 €.
* Produženi boravak za učenike - Grad osigurava sredstava za plaće i ostale naknade učiteljicama zaposlenim u produženom boravku. U rujnu je započela nova školska 2024./2025. godina s 21 grupom produženog boravka. Produženi boravak provodi su u 7 osnovnih škola: OŠ Banija, OŠ „Braća Seljan“, OŠ Dragojle Jarnević, OŠ Dubovac s Područnom školom Velika Jelsa, OŠ Grabrik, OŠ Švarča i OŠ Turanj. Do kraja godine, boravak je koristilo 660 učenika. Za program produženog boravka od 1.7. do 31.12.2024. godine utrošeno je sveukupno 228.273,67 €.
* Pored zakonske obveze Grad osigurava sredstva za besplatan prijevoz učenika osnovnih škola do 3 i do 5 km i za prijevoz učenika s teškoćama u razvoju, sukladno kriterijima iz Odluke o kriterijima za financiranje povećanih troškova prijevoza i posebnih nastavnih sredstava i pomagala te sufinanciranja prehrane učenika s teškoćama u razvoju. Kroz Program javnih potreba iznad zakonskog standarda od 1.7. do 31.12.2024. godine za prijevoz učenika utrošeno je 81.154,88 €.
* Grad Karlovac osigurao je sredstva za nabavu drugih obrazovnih materijala za učenike osnovnih škola kojima je osnivač, odnosno financirala se nabava radnih bilježnica za sve učenike uključujući i radne bilježnice s priborom za tehničku kulturu. Za učenike Centra za odgoj i obrazovanje djece i mladeži osigurana su sredstva za kompletnu nabavu drugih materijala kao i za učenike čiji su roditelji korisnici socijalnog programa. Za nabavu drugih obrazovnih materijala ukupno je utrošeno 203.029,65 €.
* Kroz javne potrebe u osnovnom školstvu, u navedenom periodu, škole su provodile preventivne programe, rad s darovitim učenicima te ostale sadržaje vezane uz izvanškolske i izvannastavne aktivnosti, uključujući i Školu plivanja učenika Centra za odgoj i obrazovanje djece. U odjelu su se sustavno obavljali poslovi praćenja utroška sredstava po pozicijama, izrade ugovora te ostalih potrebnih akata.

Realizirana sredstva od 1.7.2024. do 31.12.2024. za Program javnih potreba u osnovnom školstvu iznad zakonskog standarda iznose 530.749,44 €.

**Ostale aktivnosti i projekti u obrazovanju**

* Temeljem Odluke Vlada Republike Hrvatske koja je donijela 1. kolovoza 2024. godine Odluku o kriterijima i načinu financiranja, odnosno sufinanciranja prehrane za učenike osnovnih škola za školsku godinu 2024./2025. (Narodne novine 92/24, u daljnjem tekstu: Odluka) Ministarstvo znanosti, obrazovanja i mladih u školskoj godini 2024./2025. podmiruje troškove financiranja, odnosno sufinanciranja prehrane za svakog učenika osnovne škole uključenog u školsku prehranu u iznosu od 1,33 eura po danu kada je na nastavi.
* Do 30. kolovoza 2024. godine bio je u provedbi projekt ŠKOLA ZA SVE uz pomoćnika u nastavi VI koji je započeo 30. kolovoza 2023. godine. Kroz projekt se financiralo 62 pomoćnika u nastavi koji su pružali podršku za 104 učenika s teškoćama u razvoju. Cilj provedbe projekta je osigurati učenicima pravo na obrazovanje sukladno njihovim individualnim potrebama i mogućnostima te uvjete za socijalno funkcioniranje, emocionalno i bolje obrazovne rezultate. Projekt provodi Grad Karlovac u partnerstvu sa svim školama kojima je osnivač. Ukupna vrijednost projekta je 398.294,40 € od čega su osigurana bespovratna sredstva iz Europskog socijalnog fonda u iznosu od 300.000,00 €, a Grad iz Proračuna sufinancira 98.294,40 €. U drugom polugodištu 2024. godine realizirana su sredstva u iznosu od 34.081,77 €.
* S provedbom je 2. rujna 2024. godine započeo projekt ŠKOLA ZA SVE uz pomoćnika u nastavi VII koji traje do 2. rujna 2027. godine. U školskoj godini 2024./2025. u projekt je uključeno 110 učenika s teškoćama u razvoju s kojima radi 57 pomoćnika u nastavi. Projekt se provodi s ciljem izjednačavanja prava na obrazovanje učenika s teškoćama sukladno njihovim individualnim potrebama i mogućnostima te stvaranja uvjeta za socijalno i emocionalno funkcioniranje te bolje obrazovne rezultate. Projekt provodi Grad Karlovac u partnerstvu sa svim školama kojima je osnivač. Ukupna vrijednost projekta je 1.969.272,00 eura od čega je bespovratno 1.540.000,00 eura iz Europskog socijalnog Fonda Plus, dok Grad Karlovac sufinancira razliku od 429.272,00 eura. U drugom polugodištu 2024. godine realizirana su sredstva u iznosu od 188.520,05 €.
* Program Školska shema voća i povrća te mlijeka i mliječnih proizvoda provodi se s ciljem promicanja uravnotežene prehrane i dobrih prehrambenih navika djece u odgojno-obrazovnim ustanovama Grada Karlovca. Škole koje sudjeluju u provedbi nadležne su za odabir dobavljača, distribuciju voća i povrća i/ili mlijeka i mliječnih proizvoda učenicima i organiziranje pratećih edukativnih mjera. Provedbu Školske sheme financira Europska komisija temeljem Odluke kojom se odobrava osnivač školskih ustanova za provedbu Školske sheme za svaku školsku godinu posebno. Gradu Karlovcu je za školsku godinu 2024./2025. odobreno pravo na potporu u iznosu od 9.059,05 € bez PDV-a (iznos PDV 1.177,68 €) za voće i povrće za 1.267 učenika te 9.276,34€ bez PDV-a za 2.066 učenika (1.205,92 € iznosi PDV) za mlijeko i mliječne proizvode. Sveukupno je u drugom polugodištu 2024. godini utrošeno 8.251,70 € za raspodjelu voća i povrća te mlijeka i mliječnih proizvoda učenicima.
* Na temelju Odluke o kriterijima i načinu dodjele sredstava radi opskrbe školskih ustanova i skloništa za žene žrtve nasilja besplatnim zalihama menstrualnih higijenskih potrepština, jedinice područne (regionalne) samouprave i Grad Zagreb Ministarstvo rada, mirovinskoga sustava, obitelji i socijalne politike osiguralo je sredstva za menstrualne higijenske potrepštine. Od 1.7.2024. do 31.12.2024. godine škole su realizirale 4.611,33 €.
* Na temelju Programa školskog mednog dana i promocije hrvatskih pčelinjaka kojeg je donijela Vlada Republike Hrvatske, Agencija za plaćanja u poljoprivredi, ribarstvu i ruralnom razvoju objavila je javni poziv za iskaz u sudjelovanju školskog mednog dana. Grad Karlovac javio se natječaj Program školskog mednog dana kojemu je svrha educiranje djece i njihovih roditelja o važnosti konzumiranja meda kao i uključivanja meda u prehranu, a slijedom čega će se osigurati stvaranje boljih uvjeta za pozicioniranje meda hrvatskih pčelinjaka na tržištu. Program školskog mednog dana provodio se na cijelom teritoriju Republike Hrvatske u prvim razredima osnovnih škola. Na dan 9. prosinca 2024., povodom obilježavanja Sv. Ambrozija, zaštitnika pčela i pčelara, a s ciljem promocije meda lokalnih proizvođača koji se pakira u Nacionalnu staklenku te povećanja unosa meda u prehranu djece, podizanja razine znanja o važnosti meda kao sastavnog dijela pravilne i prehrane i edukacije učenika o važnosti pčelarstva za sveukupnu poljoprivrednu proizvodnju i biološku raznolikost, u svim osnovnim školama podijeljeno je 468 staklenki meda za sve učenike prvih razreda. Vrijednost programa iznosila je 1.872,00 €.

POTPORE UDRUGAMA CIVILNOG DRUŠTVA

Rad s udrugama isplaniran je kroz financiranje projektnih aktivnosti udruga, kroz financiranje stručnih službi udruga osoba s invaliditetom te kroz promociju i povezivanje civilnog društva u Karlovcu.

**Natječaj za udruge**

Javni natječaj za financiranje projekata udruga civilnog društva provodio se kroz dva upravna odjela, Upravni odjel za društvene djelatnosti i Ured gradonačelnika. U Proračunu Grada Karlovca, unutar Upravnog odjela za Društvene djelatnosti, osigurana su sredstva u iznosu od 41.195,00 €. Udruge su se na natječaj prijavljivale putem aplikacije SOM natječaji. Cilj natječaja bio je odabrati i sufinancirati najkvalitetnije projekte od općeg interesa za Grad Karlovac kroz osam programskih područja, od kojih su prvih šest u nadležnosti Upravnog odjela za društvene djelatnosti:

* PP1 - Razvoj civilnog društva i podrška projektnim aktivnostima,
* PP2 - Grad za mlade,
* PP3 - Razvoj poljoprivrede i zaštita od ambrozije,
* PP4 - Grad prijatelj djece,
* PP5 – Za okruženje bez nasilja
* PP6 – Foginovo kupalište

Ukupno je u razdoblju od 01.07. do 31.12.2024. godine za prvih pet programskih područja utrošeno 30.790,00 eura, dok je za programsko područje 6- Foginovo kupalište ukupno utrošeno 7.000,00 eura.

**Financiranje institucionalne podrške radu udruga i djelatnosti Gradskog društva Crvenog križa Karlovac**

Temeljem Natječaja za institucionalnu podršku radu udrugama koje se bave društveno osjetljivim skupinama sufinancira se ukupno 13 programa udruga za što je u 2024. godini osigurano 108.169,00€, a u izvještajnom razdoblju utrošeno je 66.858,18 €.

U Proračunu Grada Karlovca planirano je ukupno 4.000,00€ na temelju partnerskog udjela za sufinanciranje projekta Udruge osoba s invaliditetom Karlovačke županije pod nazivom “Neka nam inkluzija ne bude iluzija!“. U izvještajnom razdoblju utrošena su sva planirana sredstava za tu namjenu u ukupnom iznosu od 4.000,00 eura.

Sukladno Zakonu o Hrvatskom Crvenom križu u Proračunu Grada Karlovca osigurana su sredstva u iznosu od 114.805,00€, za sufinanciranje rada Gradskog društva Crvenog križa Karlovac za što je u drugom polugodištu 2024. godine utrošeno 57.339,30 €. Također, za sufinanciranje nabavke vozila za potrebe pružanja usluge pomoć u kući starijim i bolesnim korisnicima s područja grada Karlovca osigurana su sredstva u iznosu od 5.000,00 €. U izvještajnom razdoblju utrošena su sva planirana sredstava za tu namjenu u ukupnom iznosu od 5-000,00 €. Za provedbu projekta Zaželi – „Pomažem drugima, pomažem sebi“ i „Mobilna ruralna sredina“ kojeg provodi Gradsko društva Crvenog križa Karlovac a Grad Karlovac partner je na projektu, osigurano je 11.958,00 €. U izvještajnom razdoblju za tu svrhu realizirano je 9.304,00€.

**Odsjek za socijalnu skrb i umirovljenike**

SOCIJALNA SKRB I ZDRAVSTVO

U izvještajnom razdoblju za provedbu programa iz područja socijalne skrbi, utrošeno je ukupno 648.581,31€. U području socijalne skrbi i zdravstva, izdvajaju se sljedeći programi i aktivnosti koji se trenutno provode, a u planu je nastavak njihovog provođenja.

* Programom pomoći za podmirenje troškova stanovanja temeljem Zakona o socijalnoj skrbi – od 1. srpnja 2024. do 31. prosinca 2024. godine primatelja zajamčene minimalne naknade za subvenciju centralnog grijanja i ostalih troškova režija utrošeno je 49.193,97€. Za isplatu pomoći za ogrjev korisnicima zajamčene minimalne naknade, uz uvjet da se isti griju na drva, utrošeno je ukupno 52.293,31€, a pravo je ostvarilo ukupno 338 korisnika.
* Programom subvencija troškova stanovanja i drugih prava iz socijalne skrbi – provodi se 19 raznih oblika prava kroz subvencije troškova stanovanja, prava i naknade za djecu i mlade, pomoći starim bolesnim i nemoćnim osobama, brigu o umirovljenicima, skrb o braniteljima, skrb o prehrani građana – topli obroci, paketi hrane i mlijeko za dojenčad te ostale naknade i pomoći građanima. Sva prava se odobravaju sukladno utvrđenim kriterijima. U izvještajnom razdoblju za provedbu programa subvencija troškova stanovanja i drugih prava iz socijalne skrbi utrošeno je ukupno 547.094,03€.
* Skrb o socijalno ugroženoj djeci i mladima obuhvaća naknade troškova za smještaj djece u vrtiće, prehranu učenika u produženom boravku u osnovnim školama te ljetovanje u Hostelu „Karlovac“ u Selcu za što je ukupno, u izvještajnom razdoblju, utrošeno 11.632,00€.
* Subvencije troškova stanovanja uključuju pravo na jednokratnu godišnju naknadu za ogrjev, naknadu troškova komunalija, pravo na naknadu troškova električne energije te naknadu troškova centralnog grijanja. U izvještajnom razdoblju utrošeno je 76.815,34€ u tu svrhu.
* Skrb o umirovljenicima te starijim i bolesnim osobama obuhvaća skrb o umirovljenicima i zaštitu zdravlja umirovljenika kroz aktivni boravak u Hostelu „Karlovac“ u Selcu, program dnevnog boravka za starije kojeg provodi Gradsko društvo Crvenog križa Karlovac, novčane naknade za umirovljenike s izrazito malim mirovinama, troškove prijevoza za osobe starije od 65 godina, božićnice za umirovljenike koje su se isplaćivale povodom blagdana Božića, pomoć u kući starim i bolesnim osobama i zdravstvenu njegu starih i bolesnih osoba. U izvještajnom razdoblju utrošeno je 338.566,41€.
* Za pomoć u prehrani građanima koja uključuje pomoć u obliku toplih obroka i paketa suhe hrane kao i pravo na adaptirano dojenačko mlijeko koje se odobrava temeljem preporuke patronažne službe Doma zdravlja Karlovac u izvještajnom razdoblju utrošeno je 65.669,09
* Projekt Socijalne samoposluge realizira se u suradnji s Gradskim društvom Crvenog križa Karlovac, a temelji se na dobrovoljnim donacijama građana. Primarni cilj je prikupljanje i podjela namirnica i higijenskih potrepština najugroženijim građanima. U razdoblju od 1. srpnja do 31. prosinca 2024. godine 117 obitelji ostvarilo je pravo na pomoć iz socijalne samoposluge.
* Skrb o braniteljima obuhvaća podmirenje dijela troškova za kupnju grobnog mjesta ukoliko obitelj pokojnika nema grobno mjesto, odnosno isto je popunjeno ili ukop nije moguć zbog drugih okolnosti na koje obitelj nije imala utjecaja. U izvještajnom razdoblju za tu svrhu utrošeno je ukupno 3.079,16€.
* U izvještajnom razdoblju obrađivani su i posebni slučajevi, odnosno rješavane su zamolbe građana, podnesene osobno ili putem udruga i institucija. Radilo se o teškim problemima u obitelji, skupom liječenju teških bolesti, nužnim intervencijama za poboljšanje uvjeta stanovanja, podmirenje pogrebnih troškova prema kriterijima iz Programa i drugo. U izvještajnom razdoblju utrošeno je ukupno 47.863,55€. U sklopu navedenog, s posebne proračunske pozicije rješenjima gradonačelnika, realizirale su se jednokratne pomoći. U izvještajnom razdoblju jednokratnu pomoć dobila su 114 kućanstva te je u tu svrhu utrošeno 15.570,00€. Povodom blagdana Božića novčanu naknadu ostvarilo je 247 kućanstava za što je utrošeno 15.000,00€. Za jednokratne pomoći onkološkim bolesnicima utrošeno je 14.900,00€ i time je obuhvaćeno 30 kućanstava.
* Grad Karlovac u suradnji s Nacionalnom zakladom za razvoj civilnog društva sudjeluje u provedbi Programa „Potencijali zajednice“. Cilj ovog Programa je osnažiti lokalne zajednice kroz razvoj i provedbu inovativnih projekata koji će poboljšati kvalitetu života građana kroz partnerstvo s drugim institucijama, udrugama i zakladama.

Za provedbu pripremne faze uvođenja inovacija u održivom razvoju lokalnih zajednica Gradu Karlovcu odobrena je financijska podrška u iznosu do 7.000,00 eura koja su planirana u Proračunu Grada Karlovca za 2024. godinu.

Iz odobrene financijske podrške u izvještajnom razdoblju financirali su se troškovi sudjelovanja predstavnika Grada te osoba treće životne dobi uključenih u Program na zajedničkim aktivnostima i radionicama. Za tu namjenu utrošeno je ukupno 968,48 €. Provedba aktivnosti nastavit će se i u narednom razdoblju.

* Za izradu projekta vatrodojave za Centar za beskućnike osigurana su sredstava u ukupnom iznosu od 2.500,00 eura. Za tu namjenu u izvještajnom razdoblju utrošena su sva planirana sredstva.

**Odsjek za mlade, sport, kulturu i tehničku kulturu**

KULTURA

U području kulture grada Karlovca, Odsjek za mlade, sport, kulturu i tehničku kulturu Upravnog odjela za društvene djelatnosti djeluje na dvije razine:

Prva se odnosi na zadovoljavanje uvjeta funkcioniranja samih ustanova kulture kojima je Grad Karlovac osnivač, Gradske knjižnice „Ivan Goran Kovačić“, Muzeja grada Karlovca i Gradskog kazališta „Zorin dom“, kroz nadoknađivanje njihovih materijalnih troškova i plaća i naknada za zaposlenike, te praćenje provedbe njihove profesionalne kulturne programske djelatnosti. Druga se odnosi na osiguravanje i poticanje kulturnih programa, kulturno-umjetničkog amaterizma kroz koordinaciju Zajednice organizacija amaterskih kulturnih djelatnosti grada Karlovca koja okuplja preko trideset udruga, aktivnih članica.

Od planiranih sredstava za promicanje kulture u drugoj polovini (od 1.7. do 31.12.2024.) proračunske godine realizacija sredstava iznosi ukupno 2.486.748,95 € odnosno 52,65 %.

Opći cilj je zadovoljenje javnih potreba građanstva u području kulturnih djelatnosti te poticanje djelovanja institucija, udruga civilnog društva, umjetničkih organizacija, vjerskih zajednica i pojedinaca u navedenoj oblasti i to kroz glazbenu i glazbeno-scensku djelatnost, dramske i izvedbene umjetnosti, knjižnu i nakladničku djelatnost, vizualne umjetnosti, inovativne umjetničke prakse i međunarodnu kulturnu suradnju i zaštitu i obnovu kulturne baštine.

Ustanove kulture: Gradska knjižnica „Ivan Kovačić“, Muzeji grada Karlovca i Gradsko kazalište „Zorin dom“ uspješno su provele većinu planiranih aktivnosti u skladu sa svojim planovima i programima rada za 2024. godinu, a o čemu će pojedinačno podnijeti izvješća o radu Gradskome vijeću grada Karlovca.

Zajednica organizacija amaterskih kulturnih djelatnosti grada Karlovca također je provela svoje aktivnosti prema planu, a o čemu će također pojedinačno podnijeti izvješće o radu Gradskome vijeću grada Karlovca.

Sustavno su se pratili i obavljali poslovi iz djelokruga zaštite i očuvanja kulturnih dobara, surađuje se s nadležnim službama i institucijama, te obrađuju programi korištenja sredstava prikupljenih iz drugih izvora i izvješća.

Korisnike javnih potreba u kulturi pratilo se provedbom njihovih ugovora, trideset korisnika i pedeset i šest različitih programa/projekata. Namjenska sredstva uspješno su isplaćena krajnjim korisnicima, koji su izvršili svoje programe i projekte. O izvršenju programa javnih potreba u kulturi za 2024. godinu podnijet će se integralno izvješće Gradskome vijeću grada Karlovca.

Obavljali su se poslovi osiguranja mjesnih potreba građana u području kulture, kroz pružanje pomoći, podrške i koordinacije u organizaciji kulturnih manifestacija od mjesnog značaja.

Od jeseni, odnosno od početka nove školske godine svoj djeci i mladima, učenicima karlovačkih osnovnih i srednjih škola, uručena je Karlovačka kulturna iskaznica kojom ostvaruju niz pogodnosti i popuste na programe i radionice ustanova kulture: Gradska knjižnica „Ivan Gorn Kovačić“, Muzeji grada Karlovca, Gradsko kazalište „Zorin dom“ i Kino Edison, te još nekih srodnih ustanova kao što su Slatkovodni akvarij Aquatika i Centar „Nikola Tesla“.

U suradnji s Muzejima grada Karlovca Upravni odjel radio je na pripremi projekta obnove branič kule i pomoćnih prostora Starog grada Dubovca koji će se ostvariti kroz ITU mehanizme u okviru projekta Dodir civilizacija. U tu svrhu imenovana je Radna skupina za pripremu i izradu dokumentacije za prijavu projekta Stari grad Dubovac – ITU financiranje. Do sada izvršena je javna nabava za arheološke istražne radove na lokaciji starog grada i njegovog neposrednog okoliša, radovi su započeli početkom siječnja 2025. godine, provedena je zatim javna nabava za izradu konzervatorske studije starog grada i okoliša, te je tijekom siječnja 2025. godine objavljena javna nabava za izradu projektne dokumentacije za adaptaciju vidikovca unutar branič kule te potkrovlja SZ krila Starog grada Dubovca.

U periodu od sredine kolovoza do kraja rujna 2024. godine raspisan je Javni poziv za predlaganje programa i projekata javnih potreba u kulturi grada Karlovca za 2025. godinu.

Od rujna do listopada 2024. godine također je proveden Javni poziv za predlaganje članova i članica Kulturnog vijeća Grada Karlovca za razdoblje od 2025. do 2028. godine.

Također, Upravni odjel surađuje na obnovi i pripremi programiranja novog prostora Hrvatskoga doma. U tu svrhu imenovana je Radna skupina za programiranje/ustrojavanje buduće ustanove Hrvatski dom. Do sada je izrađena prva verzija ustroja nove ustanove na kojoj će se još raditi tijekom godine, te se očekuje do kraja 2025. godine i osnivanje iste.

Usporedno s tekućim poslovima, izrađena je nova kulturna strategija grada Karlovca pod nazivom Plan razvoja kulture grada Karlovca za razdoblje od 2025. do 2029. godine. U tu svrhu imenovana je Radna skupina za izradu kulturne strategije grada Karlovca, izrađivač je bio IRMO - Institut za razvoj i međunarodne odnose iz Zagreba. Tijekom studenog 2024. godine održano je e-savjetovanje sa zainteresiranom javnošću, te se očekuje da će ista biti usvojena od strane Gradskoga vijeća Grada Karlovca u ožujku 2025. godine.

Slijedom naprijed navedenog, ukupno ostvarenje proračuna za 2024. godinu (od 1.1. do 31.12.2024.) u području kulture iznosi 4.464.242,11 € odnosno 93,31 %.

SPORT I TEHNIČKA KULTURA

**Sport i rekreacija**

Kroz Program javnih potreba u sportu Grada Karlovca potiče se, promiče, razvija i unapređuje sport i sportska kultura učenika. Program predlažu i provode Karlovačka sportska zajednica i Školski sportski Savez Grada Karlovca sukladno Zakonu o sportu (NN 141/22). Korisnici Programa su široka skupina građana svih dobnih skupina različitih potreba, odnosno 132 sportske udruge aktivne pri Karlovačkoj športskoj zajednici kroz koje je uključeno oko 5.000 njihovih članova. Korisnici su u program uključeni kroz korištenje termina u sportskim dvoranama i na sportskim terenima. Profesionalno zaposleni sportski treneri u Programu aktivno djeluju na području razvoja sporta, ali i na unapređivanju vlastitih stručnih kompetencija i kvalifikacija. Poseban naglasak stavljen je na sport osoba s invaliditetom te rad sportskih klubova osoba s invaliditetom.

Na mjesečnoj razini se isplaćuju proračunska sredstava Karlovačkoj športskoj zajednici i Školskom športskom savezu grada Karlovca te se prati utrošak sredstava. Sredstva se izdvajaju za rad klubova, rad djelatnika, sportskih učitelja, programske aktivnosti školskog sporta – školska natjecanja, održavanje sportskih objekata, najam dvorana te materijalne i režijske troškove. Za provedbu Programa javnih potreba u sportu i sufinanciranje troškova rada Karlovačke športske zajednice te Školskog športskog saveza grada Karlovca u drugom polugodištu 2024. godine utrošeno je 820.356,29 €.

**Tehnička kultura**

Zajednica tehničke kulture Karlovac provodi Program javnih potreba u tehničkoj kulturi s ciljem poticanja i promicanja tehničke kulture, stvaralačkog i znanstvenog rada, tehničkog odgoja i obrazovanja, znanstvenog i tehničkog opismenjavanja, s naglaskom na inovatorstvo, posebno djece i mladih. Zajednica tehničke kulture Karlovac provodi Program te usklađuje aktivnosti svojih članica, skrbi o unapređivanju stručnog rada i osposobljavanju stručnih djelatnika te unapređenju dostignuća u tehničkoj kulturi sukladno Zakonu o tehničkoj kulturi (NN 76/93, 11/94, 38/09). Za provedbu Programa javnih potreba u tehničkoj kulturi u drugoj polovici 2024. godine utrošeno je 66.969,58 €.

**Program za djecu i mlade**

Program za djecu i mlade obuhvaća aktivnosti koje su usmjerene na dvije skupine, mlade od 15 do 30 godina te djecu do 14 godina starosti, a provodi se s ciljem opće dobrobiti i poboljšanja kvalitete života mladih i djece s područja grada Karlovca. Realizirana sredstva od 1.7.2024. do 31.12.2024. za Program za djecu i mlade iznose 243.291,42 €. Sredstva su utrošena prema sljedećim aktivnostima Programa:

* Grad Karlovac isplaćuje naknadu za novorođeno dijete u iznosu od 450,00 € po djetetu. Za naknadu za opremu 164 novorođene djece u izvještajnom razdoblju realizirano je 73.800,00 eura.
* Stipendije Grada Karlovca dodjeljuju se učenicima srednjih škola i studentima temeljem općeg uspjeha i deficitarnosti. Natječaj za dodjelu stipendija redovitim učenicima srednjih škola i redovitim studentima s područja grada Karlovca za školsku/akademsku godinu 2024./2025. godinu objavljen je 18.10.2024. na web stranici Grada Karlovca www.karlovac.hr, a dokumentacija se dostavljala isključivo elektronskim putem kroz aplikaciju SOM natječaji. Ove godine povećali smo iznose učeničkih stipendija sa 75,00 eura na 80,00 eura, dok smo studentske sa 140,00 eura mjesečno povećali na 150,00 eura. Ukupno je dodijeljeno 70 stipendija, i to 35 stipendija za učenike i 35 stipendija za studente. Za stipendije je u izvještajnom razdoblju utrošeno 37.575,60 €.
* Pored redovitih stipendija Grad Karlovac podupire rad Zaklade Nikola Tesla. Kroz natječaj je u 2024. godini dodijeljeno osam stipendija i potpora u iznosu od 160 eura mjesečno za dvije učenice srednje škole, a stipendije u mjesečnom iznosu od 500 eura dobili su dva doktoranda i jedna asistentica na fakultetu. Povodom obilježavanja Međunarodnog dana izumitelja u Nikola Tesla Experience centru predstavljeno je djelovanje Zaklade Nikola Tesla gdje su se predstavili i neki od dobitnika stipendije. U navedenom izvještajnom razdoblju utrošeno je 10.000,00 eura.
* Sufinanciranje troškova javnog prijevoza redovitih učenika srednjih škola s područja grada temeljem ostvarilo je 579 učenika. Pravo na prijevoz imaju svi redoviti učenici srednjih škola s prebivalištem na području grada Karlovca koji su u školskoj godini 2024./2025. redovno upisani u srednju školu na području Karlovačke županije ukoliko udaljenost od mjesta prebivališta učenika do škole iznosi 5 (pet) i više kilometara. Grad Karlovac učenicima koji ne ostvaruju pravo na financiranje troškova prijevoza temeljem Odluke Vlade RH, a redoviti su učenici srednjih škola na području Grada Karlovca i imaju prebivalište na području grada Karlovca te koriste javni prijevoz, financira mjesečnu kartu. Grad Karlovac je od 1.7. do 31.12.2024. utrošio ukupno 24.252,50 €.
* Grad Karlovac raspisao je dana 13.9.2024. godine Javni poziv za iskaz interesa za sufinanciranje troškova javnog prijevoza (željeznicom) redovitih studenata s prebivalištem na području grada Karlovca za 2024./2025. godinu. Ukupno je 538 studenata ostvarilo pravo na sufinanciranje javnog prijevoza željeznicom. Realizirana sredstva od 1.7. do 31.12.2024 godine za subvencioniranje mjesečnih karta za studente iznosila su 24.879,58 €.
* Grad Karlovac podupirao je i ostale aktivnosti u obrazovanju korisnika kojima nije osnivač u obliku financijske pomoći pa se tako se sufinancirao Booktrailer film festival u organizaciji Gimnazije Karlovac, pomoć Trgovačko-ugostiteljskoj školi Karlovac za organizaciju Junior barmen cup-a, pomoći SUVAG-u u nabavi opreme te pomoć Glazbenoj školi za opremanje novog prostora. Za sve navedeno u izvještajnom razdoblju utrošeno je sveukupno 22.550,00 €.
* U sklopu aktivnosti **Provedba gradskog programa za mlade** realizirana su sredstva u iznosu od 39.253,48 € za sljedeće aktivnosti:
* Savjet mladih Grada Karlovca osnovan je temeljem Zakona o savjetima mladih (NN 41/14, 83/23), kao savjetodavno tijelo Gradskog vijeća Grada te ima ulogu promicanja i zagovaranja prava, potreba i interesa mladih na lokalnoj razini. Po isteku mandata 6. saziva Savjeta mladih Grada Karlovca Gradsko vijeće Grada Karlovca je u svibnju 2024. godine raspisalo Javni poziv za predlaganje kandidatura za članove Savjeta mladih Grada Karlovca temeljem Odluke o osnivanju savjeta mladih (GGK 9/24). Zbog nedovoljnog broja pristiglih kandidatura za članove Savjeta mladih utvrđenih Odlukom o osnivanju, u srpnju 2024. godine raspisan je Ponovljeni javni poziv za predlaganje kandidata za članove Savjeta mladih Grada Karlovca. Po završetku ponovljenog javnog poziva, Odbor za izbor i imenovanja Gradskog vijeća Grada Karlovca je dana 23. rujna donio Izvješće o provjeri formalnih uvjeta prijavljenih kandidata u kojemu je utvrdio listu važećih kandidatura za članove 7. saziva Savjeta mladih Grada Karlovca. Gradsko vijeće je temeljem Izvješća na 24. sjednici Gradskog vijeća Grada Karlovca pristupilo izboru članova te je od 10 kandidata izabrano 9 članova Savjeta mladih Grada Karlovca. 7. saziv Savjeta mladih Grada Karlovca konstituiran je 1. sjednici dana 22. listopada 2024. godine, za predsjednicu je izabrana Matea Ivanković, a za zamjenika predsjednice Ivan Karas. Članovi 7. saziva Savjeta mladih aktivno su sudjelovali u procesu izrade Gradskog programa za mlade za razdoblje od 2025. do 2028. godine te su u suradnji s Gradskom knjižnicom Ivan Goran Kovačić organizirali radionicu financijske pismenosti. Za provedbu aktivnosti Savjeta mladih u drugom polugodištu 2024. godine realizirana su sredstva u iznosu od 1,959.63 €.
* Manifestacija Maturijada se već dugi niz godina organizira za karlovačke maturante te Grad osigurava sredstva u Proračunu za realizaciju ove tradicionalne manifestacije. U sklopu manifestacije koja se održala 24. svibnja 2024. godine sudjelovalo je 772 karlovačkih i dugoreških maturanata koji su povorkom maturanata prošli kroz grad, a na ŠRC Korana organiziran je zabavno-glazbeni program. Sredstva u iznosu od 827,40 € za ovu aktivnost realizirana su u drugom polugodištu 2024. godine.
* Grad Karlovac je krajem ožujka dobio certifikat Grad za mlade za razdoblje 2024.-2027. godine te je time nastavio biti nositelj certifikata i po završetku prvog razdoblja certificiranja od 2021.-2024. godine čime je potvrdio da kontinuirano radi na poboljšanju uvjeta i kvalitete života mladih na području grada. Prilikom certificiranja 2021. godine napravljen je grafit na Gradskoj knjižnici Ivan Goran Kovačić, a sada se na već postojeći grafit za potrebe novog razdoblja certifikata dopisalo novo razdoblje provedbe te su realizirana sredstva u iznosu od 200,00 €.
* Karlovačka kulturna iskaznica predstavlja sponu između karlovačkih ustanova kulture i karlovačkih osnovnih i srednjih škola u smislu intenzivnije suradnje i odgoja mlade kulturne publike od što ranije dobi. Svim učenicima osnovnih i srednjih škola na području grada Karlovca prvog dana 2024./2025. školske godine podijeljene su iskaznice kojima mogu ostvariti popuste na ulaznice i dodatne pogodnosti u Gradskoj knjižnici „Ivan Goran Kovačić“, Muzejima grada Karlovca, Gradskom kazalištu „Zorin dom“, Kinu „Edison“, Aquatici i Centru „Nikola Tesla“. Grad Karlovac je za Karlovačku kulturnu iskaznicu dobio Povelju za Naj akciju 2024. gradovima i općinama u Hrvatskoj. Tako je Karlovac bio među 47 gradova i općina na ovogodišnjim Naj-akcijama 2024. kojima su uručene Pohvale i Povelje. Naj-akcijama i ove su godine unaprijeđeni različiti obrazovni, kulturni, sportski, STEM sadržaji za djecu, dječja participacija i građanski odgoj, javni govor, mentalno zdravlje, zdravi životni stilovi, okoliš, poduzetništvo, prevencija nasilja i ovisnosti, kao i volonterstvo te programi očuvanja narodne baštine. Za realizaciju ove stavke programa realizirana su sredstva u iznosu od 581,00 €.
* Za djelatnost Centra za mlade Grabrik u 2024. godini u Proračunu Grada Karlovca osigurana su sredstva u iznosu od 32.000,00 € kroz koja pokrivaju mjesečne troškove za rad voditelja Centra, materijalne troškove i promociju Centra. Udruge Carpe diem i Kinoklub Karlovac voditelji su Centra u razdoblju od 2022. do 2024. godini. U prostoru Centra odvijaju se aktivnosti namijenjene mladima kao što su aktivnosti slobodnog vremena, pomoć u učenju, radionice (dramska, likovna, engleski jezik, socijalne vještine) i edukacije namijenjene mladima (umjetna inteligencija, online promocija i programiranje). Prostor Centra se koristi i kao co-working prostor u kojem udruge i Savjet mladih održavaju sastanke, strateška planiranja, zasjedanja, konferencije i slično. U drugom polugodištu 2024. za djelatnost Centra za mlade utrošeno 18.707,44 €.
* Upravni odjel za društvene djelatnosti temeljem Gradskog programa za mlade 2020. – 2023. provodi Javni poziv za financiranje inicijativa mladih i za sufinanciranje mobilnosti (putni troškovi) mladih kroz program Erasmus + te ostalih nacionalnih i međunarodnih programa kojima je cilj mobilnost u svrhu učenja. Za provedbu Poziva koji je raspisan 4. ožujka 2024. godine u Proračunu Grada Karlovca osigurana su sredstva u iznosu od 2.654,00 €, a javni poziv bio je otvoren do kraja godine. U drugom polugodištu 2024. godine financirana je inicijativa mladih „Brkom za brata“ te su realizirana sredstva u iznosu 800,00 €.
* Za upravitelja prostorom Male scene i Urbanog parka Hrvatskog doma u Karlovcu u razdoblju od 2022. do 2024. godine odabran je Savez udruga KAoperativa. U 2024. godine zbog obnove zgrade Hrvatskog doma Upravitelju je osiguran prostor na adresi Matice Hrvatske 4. Upravitelj tamo nastavlja obavljati aktivnosti i djelatnosti koji su od interesa za Grad, a koji su u skladu s Gradskim programom za mlade 2020. – 2023. (*Poglavlje 5. Slobodno vrijeme, kultura mladih i sport, Cilj Poboljšati kvalitetu života mladih kroz kulturu, Mjera 4. Osnaživanje institucionalne i nezavisne kulture, Mjera 5. Osnivanje društveno kulturnog centra Hrvatski dom*). Novi prostor uvelike se koristio u svrhu održavanja neformalnih edukacija, kreativnih radionica, rekreativnih radionica, radionica fotografije i filma i slično. U zamjenu za Urbani park HD aktivnosti su se provodile i u vanjskim prostorima po gradu kada je to bilo moguće. U drugoj polovici 2024. godine za podmirivanje troškova ove stavke Programa ukupno je utrošeno 7.853,01 €.
* Grad Karlovac dosada je izradio, usvojio i proveo tri Gradska programa za mlade čije su najveće prednosti dvostrana komunikacija, nadogradnja proistekla iz snimki realnog stanja i potreba mladih grada Karlovca te evaluacija provedenih programa. Kroz izradu i donošenje četvrtog strateškog dokumenta za mlade Grada Karlovca cilj je nastaviti ovu praksu te definirati aktivnosti i mjere kojima se stvaraju uvjeti za poboljšanje položaja i kvalitete života mladih u gradu Karlovcu. Sklopljen je Ugovor o izradi Gradskog programa za mlade grada Karlovca za razdoblje od 2025.-2028. godine sa Zajednicom ponuditelja: Učilište Okviri znanja i Carpe diem udruga za poticanje i razvoj kreativnih i socijalnih potencijala djece, mladih i odraslih iz Karlovca. U procesu izrade je sudjelovala Radna skupina koju su činili predstavnici različitih institucija, ustanova, civilnog društva, a koji rade u područjima života bitnim za mlade te je napravljen Nacrt Gradskog programa za mlade 2025.-2028. Nacrt je u prosincu 2024. predstavljen javnosti na Javnom predstavljanju u Gradskoj knjižnici te je dan na e-Savjetovanje. Očekuje se da će program biti usvojen od strane Gradskog vijeća na sjednici u ožujku 2025. godine. Za realizaciju ove aktivnosti realizirana su sredstva u iznosu od 8.325,00 €.

Pročelnica

Upravnog odjela za društvene djelatnosti

Draženka Sila Ljubenko, prof.

**UPRAVNI ODJEL ZA IMOVINSKO PRAVNE POSLOVE I UPRAVLJANJE IMOVINOM**

**Uvod**

Upravni odjel za imovinsko pravne poslove i upravljanje imovinom nadležan je za obavljanje stručnih poslova uređenja vlasničkih i drugih stvarno pravnih odnosa na gradskim nekretninama, rješavanja imovinsko pravnih odnosa za gradske infrastrukturne projekte, sudjelovanja u postupcima koji se vode za povrat imovine, pripreme i pokretanja postupaka izvlaštenja, vođenja registra gradskih nekretnina, sastavljanja prijedloga, odluka i ugovora koji se odnose na stjecanje nekretnina te na upravljanje i raspolaganje gradskim nekretninama, evidencije stanova i najmoprimaca stanova, evidencije poslovnih prostora u vlasništvu Grada i njihovim raspolaganja te sudjelovanja u postupcima nove katastarske izmjere i osnivanja novih zemljišnih knjiga za pojedine katastarske općine.

**Organizacija rada Upravnog odjela**

Prema Pravilniku o unutarnjem redu upravnih tijela Grada Karlovca, UO za imovinsko pravne poslove i upravljanje imovinom ustrojen je kroz dva odsjeka i to Odsjek za imovinsko pravne poslove i Odsjek za upravljanje imovinom. Sa datumom 31.12.2025. godine u Upravnom odjelu za imovinsko pravne poslove i upravljanje imovinom bilo je zaposleno 12 službenika na neodređeno vrijeme.

**ODSJEK ZA IMOVINSKO PRAVNE POSLOVE**

**Projekti Grada Karlovca – rješavanje imovinsko pravnih odnosa**

Projekti Grada Karlovca obuhvaćaju rješavanje imovinskopravnih odnosa za zahvate u prostoru infrastrukturne namjene prometnog sustava ili namjene vodnogospodarskog sustava. U tom smislu unutar Odsjeka za imovinsko pravne poslove vođeni su sljedeći projekti:

* Izgradnja pristupne prometnice Selce – u obuhvatu zahvata su 84 nekretnine, za koje je potrebno riješiti imovinsko pravne odnose budući da se nalaze u privatnom vlasništvu. Do početka izvještajnog razdoblja, za predmetne nekretnine proveden je postupak osiguranja dokaza, za 3 nekretnine obustavljen postupak budući je došlo do preklapanja projekta Hrvatskih voda (Mjere 7), za 19 nekretnina zaključen kupoprodajni ugovor, za 62 nekretnine pokrenut postupak izvlaštenja sukladno Zakonu o izvlaštenju i određivanju naknade, pred nadležnim tijelom Karlovačke županije, od kojih je za 49 nekretnina pravomoćno okončan postupak izvlaštenja.

U izvještajnom razdoblju, za 5 nekretnina je pravomoćno okončan postupak izvlaštenja, te pokrenut postupak osiguranja dokaza temeljem izmjene i dopune lokacijske dozvole, za 6 nekretnina za koje je potrebno riješiti imovinsko pravne odnose budući se nalaze u privatnom vlasništvu.

* Rješenje o izvlaštenju za nekretnine k.č.br. 653/1, površine 412 m2 i k.č.br. 653/4, površine 439 m2 k.o. Karlovac I, za cijenu od 20.485,72 €;
* Rješenje o izvlaštenju za nekretninu k.č.br. 683/6, površine 374 m2 i k.č.br. 683/7, površine 181 m2 k.o. Karlovac I, za cijenu od 10.900,00 €;
* Rješenje o izvlaštenju za nekretnine k.č.br. 700/1, površine 223 m2, k.č.br. 700/3, površine 618 m2, k.č.br. 700/5, površine 618 m2 i k.č.br. 700/2, površine 52 m2, sve k.o. Karlovac I, za cijenu od 29.803,51 €;
* Rješenje o izvlaštenju za 12/24 dijela nekretnine k.č.br. 695/2, površine 1345 m2 i k.č.br. 695/3, površine 246 m2 k.o. Karlovac I, za cijenu od 15.650,00 €;

Ukupni trošak za kupnju zemljišta u izvještajnom razdoblju iznosi 76.839,23 €.

* Sanacija oborinske odvodnje pritoka potoka Sajevac – u obuhvatu zahvata je ukupno 11 nekretnina, za koje je potrebno riješiti imovinsko pravne odnose budući da se nalaze u privatnom vlasništvu. Do početka izvještajnog razdoblja proveden je postupak osiguranja dokaza, zaključeni su Ugovori o osnivanju prava služnosti za 3 nekretnine, nakon čega je pokrenut postupak izvlaštenja, od čega za 3 nekretnine postupak potpunog izvlaštenja te za 5 nekretnina postupak nepotpunog izvlaštenja osnivanjem prava služnosti. Za 4 predmetne nekretnine pravomoćno je okončan postupak nepotpunog izvlaštenja, za 1 nekretninu pravomoćno okončan postupak potpunog izvlaštenja, te su za 2 nekretnine donesena rješenja o potpunom izvlaštenja i za 1 nekretninu doneseno je rješenje o nepotpunom izvlaštenja, na koja su uložene žalbe. U izvještajnom razdoblju, nije odlučeno po žalbama te se postupak nastavlja voditi.
* Parkiralište groblja Velika Švarča – u obuhvatu zahvata su 2 nekretnine, za koje je potrebno riješiti imovinsko pravne odnose budući se nalaze u privatnom vlasništvu. Do početka izvještajnog razdoblja, za predmetne nekretnine pokrenut je postupak osiguranja dokaza, sukladno Zakonu o izvlaštenju i određivanju naknade, pred nadležnim tijelom Karlovačke županije, za 1 predmetnu nekretninu pokrenut je postupak potpunog izvlaštenja, dok je za 1 zaključen kupoprodajni ugovor. U izvještajnom razdoblju, za 1 nekretninu pravomoćno okončan postupak izvlaštenja:
* Kupoprodajni ugovor za nekretninu k.č.br. 3535/2, površine 170 m2, k.o. Karlovac II, za cijenu od 8.464,00 €.
* Obilaznica Zvijezda – u obuhvatu zahvata 6 nekretnina za koje je potrebno riješiti imovinsko pravne odnose budući da se nalaze u privatnom vlasništvu. Do početka izvještajnog razdoblja riješeni su imovinsko pravni odnosi za ukupno 4 nekretnine kupoprodajnim ugovorima i rješenjima o izvlaštenju. Unutar izvještajnog razdoblja za 2 nekretnine nastavlja se voditi postupak izvlaštenja.
* Odvodnja Ljubljanska – u obuhvatu zahvata za potpuno izvlaštenje 8 nekretnina, a nepotpuno izvlaštenje 7 nekretnina, za koje je potrebno riješiti imovinsko pravne odnose budući da se nalaze u privatnom vlasništvu. Do početka izvještajnog razdoblja riješeni su imovinsko pravni odnosi za ukupno 4 nekretnine potpunog izvlaštenja i 2 nekretnine nepotpunog izvlaštenja. Unutar izvještajnog razdoblja za 5 nekretnina je donijeto rješenje o nepotpunom izvlaštenju, za 1 nekretninu rješenje o potpunom izvlaštenju, postupak potpunog izvlaštenja se nastavlja voditi za 3 nekretnine.
* Sanacija klizišta Vukmanić – u obuhvatu zahvata je 8 nekretnina, za koje je potrebno riješiti imovinsko pravne odnose, budući da se nalaze u privatnom vlasništvu. Za 3 predmetne nekretnine sklopljen je kupoprodajni ugovor (za nekretnine oznake k.č.br. 9, 8/1, 7/1, sve k.o. Vukmanić, u iznosu od 10.331,00 eura), a za 5 nekretnina pokrenut je postupak izvlaštenja sukladno Zakonu o izvlaštenju i određivanju naknade, pred nadležnim tijelom Karlovačke županije, za koje je pravomoćno okončan postupak izvlaštenja. Dodatno se postupak nastavlja za 2 nekretnine u vlasništvu RH. U izvještajnom razdoblju, za 5 nekretnina pravomoćno okončan postupak izvlaštenja:
* Rješenje o izvlaštenju za nekretninu k.č.br. 4/1, površine 84 m2, k.o. Vukmanić, za cijenu od 2.831,00 €,
* Rješenje o izvlaštenju za nekretninu k.č.br. 775/1, površine 877 m2, k.o. Vukmanić, za cijenu od 863,94 €,
* Rješenje o izvlaštenju za nekretninu k.č.br. 807/1, površine 250 m2, k.o. Vukmanić, za cijenu od 401,00 €,
* Rješenje o izvlaštenju za nekretninu k.č.br. 808/1, površine 117 m2, k.o. Vukmanić, za cijenu od 196,00 €,
* Rješenje o izvlaštenju za nekretninu k.č.br. 810/1, površine 416 m2, k.o. Vukmanić, za cijenu od 545,00 €.
* Uređenje dijela Ulice Donja Švarča – u obuhvatu zahvata je 16 nekretnina, za koje je potrebno riješiti imovinsko pravne odnose budući se nalaze u privatnom vlasništvu. U izvještajnom razdoblju je naručena izrada geodetskog elaborata za potrebe održavanja katastra nekretnina u svrhu provedbe lokacijske dozvole.

**Projekt Hrvatskih cesta zastupanih po Gradu Karlovcu: D36 – rekonstrukcija državne ceste DC 36 – k.o. Blatnica Pokupska**

Rješavanje imovinskopravnih odnosa za zahvat u prostoru infrastrukturne namjene prometnog sustava – rekonstrukcija državne ceste DC 36, dionica 001, Blatnica Pokupska – Most na kanalu Kupa – Kupa. U obuhvatu zahvata je ukupno 269 nekretnina u k.o. Šišljavić i k.o. Blatnica Pokupska, za koje je potrebno riješiti imovinsko pravne odnose budući da se nalaze u privatnom vlasništvu.

Do početka izvještajnog razdoblja pokrenut je postupak osiguranja dokaza za sve nekretnine, sukladno Zakonu o izvlaštenju i određivanju naknade, pred nadležnim tijelom Karlovačke županije.

U izvještajnom razdoblju proveden je postupak osiguranja dokaza za predmetne nekretnine, te je za sve nekretnine pokrenut postupak potpunog izvlaštenja, pred nadležnim tijelom Karlovačke županije.

**Projekt Hrvatskih cesta zastupanih po Gradu Karlovcu: rotor Logorište**

U obuhvatu zahvata, nakon parcelacije Hrvatskih voda za sustav obrane od poplava ukupan broj nekretnina u privatnom vlasništvu je 28 nekretnina. Do početka izvještajnog razdoblja riješeni su imovinsko pravni odnosi za ukupno 25 nekretnina kupoprodajnim ugovorima i rješenjima o izvlaštenju. Unutar izvještajnog razdoblja za 3 nekretnine nastavlja voditi ponovljeni postupak nakon rješenja drugostupanjskog tijela.

**Ugovori o kupoprodaji nekretnina – Grad prodavatelj**

* Kupoprodajni ugovor za zemljište k.č.br. 2569/18, k.o. Karlovac II, za cijenu od 30.238,19 eura.
* Kupoprodajni ugovor za dio zemljišta k.č.br. 2371, k.o. Karlovac I, za cijenu od 2.816,97 eura.
* Kupoprodajni ugovor za zemljište k.č.br. 3345/2, k.o. Karlovac II, u iznosu od 4.370,00 eura.

**Ugovori o osnivanju prava služnosti**

* Tri ugovora o osnivanju prava služnosti s tvrtkom Vodovod i kanalizacija d.o.o. i to radi:
  + zahvata u prostoru u sklopu projekta „Izgradnja stanice za podizanje tlaka i novog vodoopskrbnog cjevovoda u Ulici Ljudevita Rossija, Josipa Schlossera te dijelu Ulice Gornja Švarča“, bez plaćanja naknade,
  + rekonstrukcije vodoopskrbe i kanalizacije u Primorskoj ulici i dijelu Ulice Petra Kružića, bez plaćanja naknade,
  + služnost izgradnje sanitarne kanalizacije i vodoopskrbnog cjevovoda u budućem odvojku ulice Mostanje, bez plaćanja naknade;
* Tri ugovora o osnivanju prava služnosti s tvrtkom HEP – Operator distribucijskog sustava d.o.o. i to u svrhu:
  + polaganja niskonaponskog kabela iz TS „Čvor Karlovac“, za jednokratnu naknadu u ukupnom iznosu od 566,58 eura
  + niskonaponskog priključka na k.č.br. 3801/1, k.o. Turanj, za jednokratnu naknadu od 386,47 eura,
  + niskonaponskog priključka na k.č.br. 2887, k.o. Karlovac I, za jednokratnu naknadu od 1.856,64 eura.
* Ugovor o osnivanju služnosti puta na dijelu k.č.br. 3842/8, k.o. Karlovac II, za jednokratnu naknadu od 1.071,39 eura;
* Ugovor o osnivanju služnosti polaganja i održavanja cijevi kanalizacijskog priključka na k.č.br. 2794/1, k.o. Karlovac II, za jednokratnu naknadu 543,07 eura

Ukupno ostvareni prihod od naknade za osnivanje pravo služnosti u izvještajnom razdoblju iznosi 4.424,15 eura.

**Postupci katastarske izmjere na području grada Karlovca za katastarske općine: Gornje Mekušje 1, Donje Pokupje 1, Donje Mekušje 1, Mahično 1 i Veliku Jelsu**

* katastarska općina Mahično 1 - u postupku katastarske izmjere na području grada Karlovca za katastarsku općinu Mahićno, koji se postupak vodi kod Državne geodetske uprave, Područnog ureda za katastar Karlovac, Odjela nekretnina Karlovac i tvrtke tvrtke Geoprojekt d.d. iz Opatije, Nova cesta 224 - izvršeno predočavanje podataka utvrđenih novom katastarskom izmjerom za 9 nekretnina prema prigovorima,
* katastarska općina Zagrad 1 – u postupku katastarske izmjere na području grada Karlovca za dio katastarske općine Zagrad, napravljena je tablica sa popisom nekretnina koji popis uključuje podatke nastale novom izmjerom, podatke stare katastarske izmjere i starog zemljišno knjižnog stanja, za koje je Grad Karlovac učestvovao u predočavanje podataka utvrđenih novom katastarskom izmjerom, a koja sadrži popis 107 nekretnina, sve radi usklađenja osnovnih sredstava u poslovnim knjigama Grada Karlovca. Nadalje, prije izrade novog katastarskog operata trebaju biti sastavljeni svi zemljišnoknjižni ulošci na strani zemljišne knjige od strane Općinskog suda u Karlovcu, Zemljišno-knjižnog odjela, a koji postupak je u tijeku (započeo u kolovozu 2024. godine) za ovu katastarsku općinu, a Grad Karlovac, za nekretnine za koje nije potpisao izjavu o suglasnosti sa predočenim podacima izmjere, pozivao se na postupak izlaganja.
* katastarska općina Donje Pokupje 1– u postupku katastarske izmjere na području grada Karlovca za katastarsku općinu Donje Pokupje 1, napravljena je tablica sa popisom nekretnina koji popis uključuje podatke nastale novom izmjerom, podatke stare katastarske izmjere i starog zemljišno knjižnog stanja, za koje je Grad Karlovac učestvovao u predočavanje podataka utvrđenih novom katastarskom izmjerom, a koja sadrži popis 95 nekretnina, sve radi usklađenja osnovnih sredstava u poslovnim knjigama Grada Karlovca. Nadalje, prije izrade novog katastarskog operata trebaju biti sastavljeni svi zemljišnoknjižni ulošci na strani zemljišne knjige od strane Općinskog suda u Karlovcu, Zemljišno-knjižnog odjela, a koji postupak je u tijeku (započeo u prosincu 2024. godine) za ovu katastarsku općinu, a Grad Karlovac, za nekretnine za koje nije potpisao izjavu o suglasnosti sa predočenim podacima izmjere, pozivao se na postupak izlaganja.
* katastarska općina Gornje Mekušje 1– u postupku katastarske izmjere na području grada Karlovca za katastarsku općinu Gornje Mekušje, napravljena je tablica sa popisom nekretnina koji popis uključuje podatke nastale novom izmjerom, podatke stare katastarske izmjere i starog zemljišno knjižnog stanja, za koje je Grad Karlovac učestvovao u predočavanje podataka utvrđenih novom katastarskom izmjerom, a koja sadrži popis 180 nekretnina, a radi usklađenja osnovnih sredstava u poslovnim knjigama Grada Karlovca.

**Geodetski poslovi**

* Identifikacija katastarskih čestica prema zemljišnoknjižnom i katastarskom stanju (stara i nova izmjera) u vlasništvu Grada Karlovca.
* Ishođenje katastarskih i zemljišnoknjižnih podataka o zemljištu u nadležnim tijelima.
* Izrada podloga za predmete u rješavanju imovinskopravnih poslova te izrada podloga za potrebe drugih odjela: preklop katastarskih planova i ortofoto karte, razne skice i slično.
* Izrada skica (preklop katastarskog plana i ortofoto karata) za katastarske čestice koje su predmeti materijala za gradsko vijeće (ukidanje javnog dobra, prodaje zemljišta, zakup i sl.).
* Priprema podloga za izlaganje (prigovori): preklop digitalnih katastarskih planova nove izmjere i DOF-a; preklop DKP-a nove izmjere, važećeg DKP-a (službeni DKP koji je na snazi) na digitalnoj ortofoto karti; preklop DKP-a nove izmjere, digitalnih katastarskih planova (važeći DKP), digitalnih planova stare izmjere ( gruntovne karte)  i digitalne ortofoto karte te priprema katastarskih i zemljišnoknjižnih podataka: posjedovnih listova, identifikacije kat. i zemljišnoknjižnih čestica te zemljišnoknjižnih izvadaka u postupku katastarske izmjere za k.o. Donje Mekušje 1, k.o. Gornje Mekušje 1, k.o. Donje Pokupje 1, k.o. Mahično 1 i k.o. Velika Jelsa 1.
* Analiza skica i kopija katastarskih planova ( digitalni oblik - dwg ili dxf format) zatraženih od geodetskih tvrtki. Skice su zatražene od geodetskih tvrtki i ureda ovlaštenih inženjera geodezije na osnovu poziva i obavijesti koje su dotični obvezni dostaviti Gradu Karlovcu kao posjedniku ili vlasniku susjednih čestica, tj. čestica koje graniče s predmetnim česticama geodetskih elaborata. Pozivi i obavijesti o terenskoj izmjeri i predočavanju elaborata (otprilike 120 poziva) dostavljeni su Gradu u svrhu izrade geodetskih elaborata, a to su npr. evidentiranje, brisanje ili promjena podataka o zgradama ili drugim građevinama; dioba ili spajanje katastarskih čestica; provedba rješenja o utvrđivanju građevne čestice; spajanja cijelih katastarskih čestica na kojima je izgrađena postojeća zgrada; ispravljanje podataka katastarskog plana, katastarske izmjere ili tehničke reambulacije; provedba prostornih planova za neizgrađeno građevinsko zemljište; evidentiranje stvarnog položaja pojedinačnih već evidentiranih kat. čestica itd.
* Prema zahtjevima Policijske uprave karlovačke, a na osnovu zahtjeva dobivenih od oštećenih stranaka, tj. vlasnika vozila koja su oštećena u padu grana s drveća, radi se analiza dobivenih fotografija i podataka dobivenih od PU karlovačke i stranaka u postupku te identifikacija katastarskih čestica na kojima se nalaze drveća čije su grane oštetile parkirana vozila i utvrđuje se vlasništvo istih. Također se identificiraju katastarske čestice na kojima su parkirana vozila, tj. čestice parkirališta i utvrđuje se vlasništvo istih. Zamolbe za identifikacijom katastarskih čestica i utvrđivanje vlasništva katastarskih čestica, tj. da li su iste u vlasništvu Grada Karlovca dostavljene su od Ureda gradonačelnika koji vodi taj postupak.

**Procjeniteljsko povjerenstvo Grada Karlovca i Karlovačke županije i sustav E-nekretnina**

U izvještajnom razdoblju održano je ukupno 5 sjednica Procjeniteljskog povjerenstva, pregledano i dano pozitivno mišljenje na 24 elaborata o procjeni tržišne vrijednosti nekretnina naručitelja Grada Karlovca i izdano 38 Izvadaka iz zbirke kupoprodajnih cijena.

Prema zahtjevu Ministarstva prostornog uređenja, graditeljstva i državne imovine sastavljen preliminarni popis/analiza zgrada koje imaju lift na području grada Karlovca sukladno dostavljenim traženjima.

**Ostalo**

* Pripremanje prijedloga Odluke GV o ukidanju statusa javnog dobra u općoj upotrebi na nekretnini oznake k.č.br. 1447/10, površine 445 m2, k.o. Rečica
* Zastupanje Grada Karlovca u postupcima predaje u posjed i vlasništvo sukladno čl. 170 Zakona o prostornom uređenju.
* Rad u inventurnoj komisiji: utvrđivanje razlika i nedostataka između evidencije osnovnih sredstava i Registra nekretnina za javne prometne površine/ prometni objekti.
* Zastupanje na raspravama i očevidima u postupcima koji se vode pred Upravnim odjelom za opću upravu Karlovačke županije sukladno Zakonu o naknadi za imovinu oduzetu za vrijeme jugoslavenske komunističke vladavine.
* Zastupanje na raspravama pred Upravnim odjelom za opću upravu Karlovačke županije, Odsjekom za izvlaštenja sukladno Zakonu o izvlaštenju i određivanju naknade.
* Zastupanje Grada Karlovca u postupcima pred drugim upravnim tijelima
* Suradnja s drugim tijelima za rješavanje imovinsko pravnih odnosa
* Mjesečna izvještavanja prema nadležnim Ministarstvima i SAFU u postupcima pripreme i provedbe EU projekata

**ODSJEK ZA UPRAVLJANJE IMOVINOM**

**Poticana stanogradnja**

U realizaciji projekta izgradnje društveno poticajne stanogradnje na području grada Karlovca, na lokaciji MO Dubovac, u ulici Herte Turze grad je u stalnoj komunikaciji sa predstavnicima Agencije za pravni promet nekretninama (APN). U promatranom razdoblju izvršene su aktivnosti vezano za novooformljenu k.č.1616/3 k.o. Karlovac u II , u površini 5.478,00 m2 na kojoj će se izvesti stambena zgrada. Preostali dio u površini 2.418,00 m2 koji je dobio oznaku k.č.1616/21 k.o. Karlovac II ostaje u vlasništvu Grada Karlovca. U tome smislu Gradsko vijeće Grada Karlovca je u prosincu 2024. godine usvojilo Odluku o realizaciji Programa društveno poticajne stanogradnje na području Grada Karlovca, sukladno kojoj će grad zaključiti potrebne ugovore kojima regulira prijenos prava vlasništva zemljišne čestice kao i međusobna prava i obveze u pogledu izgradnje POS stanova.

Daljnje aktivnosti u slijedećem razdoblju je provođenje postupka javne nabave od strane APN-a za izbor najpovoljnijeg izvođača radova na izgradnji zgrade

**Upravljanje stanovima**

U izvještajnom razdoblju održane su 4 sjednice Povjerenstva za gradske stanove na kojima se odlučivalo o dodjeli u najam stanova po Listi reda prvenstva, produljenjima ugovora o najmu stanova, odlukama o dodjeli zamjenskih stanova, zamolbama za dodjelu stanova u najam, pokretanju postupaka iseljenja iz gradskih stanova i dr.

U navedenom razdoblju ukupno je dodijeljeno 9 stanova i to temeljem Opće liste reda prvenstva 6 stanova i temeljem čl. 4. Odluke o uvjetima i mjerilima za davanje u najam stanova u vlasništvu Grada Karlovca 3 stana (izvanredni i posebno opravdani slučajevi osobama sa posebnim socijalnim, zdravstvenim i sličnim potrebama, te osobama koje su uslijed elementarnih nepogoda ili zbog ruševnosti ostale bez odgovarajućeg smještaja).

U postupku provjeravanja ispunjavanja uvjeta za daljnje korištenje stanova kod 3 najmoprimca je utvrđeno da ne ispunjavanju uvjete za daljnje korištenje stana te je započet postupak iseljavanja i predaje stanova u posjed Gradu Karlovcu.

Kontinuirano se provodi prikupljanje dokumentacije radi provjere ispunjavanja uvjeta korištenja stanova radi produženja ugovora o najmu stana, u skladu s Odlukom o uvjetima i mjerilima za dodjelu stanova u najam.

U navedenom razdoblju dnevno je obavljan prijem stranaka, rad na terenu (primopredaja stanova, kontrola korištenja stanova) te usmena i pismena korespondencija sa strankama i ustanovama. U tome smislu sastavljen je i veći broj dopisa i odgovora na upite o rješavanju stambenog statusa građana.

U izvještajnom razdoblju ostvaren je prihod od najamnine gradskih stanova u iznosu od 64.989,44 eura.

**Kupoprodaja stanova**

* Grad Karlovac realizirao je kupoprodaju stana na adresi Sarajevska 2 i stupio u posjed istog. Vrijednost kupljenog stana je 68.800,00 EUR.
* Zaprimljena su četiri zahtjeva za kupnju stana u vlasništvu Grada Karlovca od strane branitelja po povoljnijim uvjetima na temelju ostvarivanja prava prema Zakonu o hrvatskim braniteljima i članovima njihovih obitelji te jedan zahtjev za otkup stana koji prema navodima stranke spada u kategoriju neuvjetnih stanova. U tijeku je prikupljanje dokumentacije radi donošenja odluke po navedenim zahtjevima.
* Izdane su dvije tabularne isprave.

**Raspolaganje poslovnim prostorima u vlasništvu grada Karlovca**

U izvještajnom razdoblju održavane su sjednice Povjerenstva za poslovne prostore te su izvršeni poslovi kako slijedi. Raskinuta su 4 ugovora o zakupu za sljedeće poslovne prostore: Trg Matije Gupca 1 (15 m2), Gornje Stative 1 (111,42 m2), Šišljavić 65 (116 m2), Domobranska 23 (109 m2). Istovremeno, sukladno raspisanim natječajima za davanje poslovnih prostora u zakup u navedenom razdoblju zaključeno je 9 ugovora o zakupu: Banija 3 (66 m2), M. Vrhovca 3 (27 m2), Domobranska 23 (109 m2), Trg M. Gupca 1 (15 m2), Trg Matije Gupca 1 (80,99 m2),Tijesna 1 (138 m2), M. Vrhovca 19-21 (166 m2), Zagrebačka 17B (268,56 m2) i Žorovica 3 (152,71 m2).

Dodatno, u izvještajnom razdoblju je raspisan jedan natječaj za dodjelu nekretnine na korištenje udrugama radi provođenja programa i projekata od interesa za Grad Karlovac.

U razdoblju od 01.07.2024. do 31.12.2024. godine ostvaren je prihod od zakupnina poslovnih prostora i ostalih objekata u iznosu od 140.727,51 eura.

**Ugovori i odluke o korištenju nekretnina**

* Ugovor o upravljanju i korištenju „Mihalićeve kuće“ sklopljen s GK Ivan Goran Kovačić temeljem Odluke Gradskog vijeća Grada Karlovca KLASA: 024-03/24-02/10, URBROJ: 2133-1-01/01-24-37
* Ugovor o korištenju nekretnine u vlasništvu Grada Karlovca sklopljen s Mjesnim odborom Logorište
* Ugovor o korištenju nekretnine u vlasništvu Grada Karlovca sklopljen s Turističkom zajednicom Grada Karlovca
* Ugovor o korištenju nekretnine u vlasništvu Grada Karlovca sklopljen s Hrvatskim radijem Karlovac d.o.o.
* Ugovor o korištenju nekretnine u vlasništvu Grada Karlovca sklopljen s Mjesnim odborom Mala Jelsa
* Ugovor o korištenju nekretnine u vlasništvu Grada Karlovca sklopljen s Gradskom četvrti Mostanje
* Ugovor o korištenju nekretnine u vlasništvu Grada Karlovca sklopljen s Mjesnim odborom Mala Švarča
* Ugovor o korištenju nekretnine u vlasništvu Grada Karlovca sklopljen s Mjesnim odborom Gornje Stative
* Sporazumni raskid ugovora o korištenju nekretnine na adresi Lipje 27, Skakavac
* Ugovor o korištenju nekretnine u vlasništvu Grada Karlovca sklopljen Mjesnim odborom Skakavac
* Aneks br. 1 Ugovoru o korištenju nekretnine sklopljen s Gradskom četvrti Drežnik – Hrnetić
* Aneks br. 1 Ugovoru o korištenju nekretnine sklopljen s Gradskom četvrti Gaza
* Aneks br. 1 Ugovoru o korištenju nekretnine sklopljen s Gradskom četvrti Zvijezda
* Aneks br. 1 Ugovoru o korištenju nekretnine sklopljen s Gradskom četvrti Grabrik
* Aneks br. 1 Ugovoru o korištenju nekretnine sklopljen s Mjesnim odborom Borlin
* Sporazumni raskid ugovora o korištenju nekretnine na adresi Mahično 92, Mahično
* Aneks br. 1 Ugovoru o korištenju nekretnine sklopljen s Mjesnim odborom Mahično – Tuškani
* Aneks br. 2 Ugovoru o korištenju nekretnine sklopljen s Mjesnim odborom Mahično – Tuškani
* Aneks br. 1 Ugovoru o korištenju nekretnine sklopljen s Hrvatskim radijem Karlovac d.o.o.

**Ostali ugovori**

* Grad Karlovac je kao podzakupodavac zaključio 9 Ugovora o podzakupu sa podzakupnicima neizgrađenog građevinsko zemljište i to dijela k.č. br. 4190/4 k.o. Karlovac II, za postavljanje montažnog objekta - drvene kućice za obavljanje trgovačke i ugostiteljske djelatnosti, na prostoru između Gradske tržnice i pruge, prema internom Planu rasporeda kioska.
* Sporazum sa Teniskim klubom Karlovac o odobrenju izvođenja radova na klupskom objektu Vrbanićev perivoj 7.

**Uređenje vlasničkih odnosa na nekretninama u vlasništvu Grada**

* Priprema dokumentacije za pokretanje pojedinačnog zemljišno knjižnog ispravnog postupka za 1/14 suvlasničkog dijela nekretnine označene kao k.č.br. 767/5, Ul. Rudolfa Strohala, ukupne površine 494 m2 (stambena zgrada, UL. Rudolfa Strohala površine 494 m2), upisane u zk. ul. broj 6455, k.o. Karlovac II, pod red. brojem 2 (obični suvlasnički dio)
* U tijeku je postupak razvrgnuća suvlasničke zajednice za stan na adresi Tina Ujevića 3, između Hrvatskog zavoda za mirovinsko osiguranje, Hrvatskog Telekoma i Grada Karlovca.

**Povjerenstvo za raspolaganje zemljištem**

Grad Karlovac je u provedbi Zakona o upravljanju nekretninama i pokretninama u vlasništvu RH (NN broj 155/2023) od Ministarstva prostornog uređenja, graditeljstva i državne imovine zaprimio 58 predmeta vezanih za rješavanje zahtjeva fizičkih i pravnih osoba koje su Ministarstvu podnijele zahtjeve za kupnju nekretnina u vlasništvu Republike Hrvatske, a koje se nalaze na području Grada Karlovca te je u tijeku njihova obrada i rješavanje. Također, u svakodnevnom radu stranke se učestalo obraćaju sa zahtjevima za kupnju gradskih zemljište te u tome smislu djelatnici pružaju informacije i daju pisane odgovore.

U izvještajnom razdoblju održane su dvije sjednice Povjerenstva za raspolaganje zemljištem te izneseno 20 prijedloga za raspolaganje zemljištem. Prema odluci Povjerenstva zemljišta se mogu prodati ukoliko isti ispunjavaju uvjete za prodaju glede prometnih aspekata i urbanističkih planova, a za pojedine zahtjeva se čeka donošenje odluke Povjerenstva o mogućnosti prodaje. Za zemljišta koja se mogu prodati pokrenuta su imovinsko pravna rješavanja koja su u tijeku, a koja prethode samom postupku realizacije kupoprodaje.

**Suglasnosti Grada Karlovca kao (su)vlasnika nekretnina**

Gradu Karlovcu se kao vlasniku pojedinih stanova unutar stambenih zgrada obraćaju predstavnici stanara, upravitelji zgrada ili investitori koji traže izdavanje suglasnosti za pojedine radnje. U izvještajnom razdoblju izdano je ukupno 9 suglasnosti od čega:

* 2 suglasnosti za povećanje pričuve stambenih zgrada
* 3 suglasnosti za realizaciju kredita
* 4 suglasnosti prema zahtjevima predstavnika stanara različitog sadržaja.

**Ostalo**

* Rad na dobivanju Rješenja o obnovi za popravak konstrukcije višestambene zgrade u Karlovcu, Kaštel 100 izdanog od strane MPIG
* Pripremanje mišljenja na Nacionalni program Stambene politike, sudjelovanje u izradi programa i odluka Grada Karlovca u nadležnosti više odjela
* Priprema mišljenja za izvješće pučke pravobraniteljice
* Priprema odluka o nekorištenju prava prvokupa
* Kontinuirana provjera i plaćanje svih računa koje se odnose na troškove pričuve, električne energije, pričuve, komunalnih usluga za nekretnine u vlasništvu grada.
* Kontinuirano se radi na unosu svih dokumenta koje se odnose na promjene statusa nekretnina kao npr. kupoprodajni ugovori, nalozi za knjiženje, ugovor o zakupu poslovnih prostora, ugovori o najmu, i dr. u registar imovine Grada Karlovca.
* Kontinuirano se radi na unosu u GIS, osnovna sredstva Grada Karlovca i Registar. To obuhvaća pripremanje materijala za rad Povjerenstvu za procjenu nekretnina grada Karlovca te unose u registre.
* Obavljanje i ostalih povjerenih zadataka, analize poslovnih prostora, stanova, izrada raznih vrsta izvješća te terenski očevidi prema potrebi.

Pročelnica

Upravnog odjela za imovinsko-pravne

poslove i upravljanje imovinom

Marina Pavić Črne, mag.iur.

**SLUŽBA ZA JAVNU NABAVU**

**Uvod**

U Službi za javnu nabavu sistematizacijom je uz pročelnicu službe utvrđeno i zaposleno četiri (4) izvršitelja koji provode sljedeće poslove:

1. pripremu i provedbu postupaka nabave za potrebe upravnih tijela Grada Karlovca
2. pripremu i provedbu središnje javne nabave za potrebe Grada Karlovca, trgovačkih društava  i ustanova Grada Karlovca
3. pripremu i provedbu postupaka zajedničke javne nabave za potrebe Grada Karlovca,  trgovačkih društava i ustanova Grada Karlovca
4. koordinaciju aktivnosti između obveznika središnje i zajedničke javne nabave
5. sastavljanje i ažuriranje propisanih izvješća i evidencija iz područja javne nabave
6. druge stručne poslove iz propisima utvrđene nadležnosti Grada Karlovca u okviru djelokruga rada Službe

Navedeni poslovi sukladno Zakonu o javnoj nabavi i Proceduri stvaranja ugovornih obveza Grada Karlovca podrazumijevaju sljedeće aktivnosti:

* izrada i objava Plana nabave te njegovih kasnijih izmjena prema zaprimljenim potrebama upravnih tijela
* izrada i objava Registra ugovora i okvirnih sporazuma o javnoj nabavi te njegovih kasnijih izmjena prema zaprimljenim ugovorima i podacima o izvršenju ugovora od strane upravnih tijela
* izrada internog akta za određivanje nadležnosti u postupku javne nabave - Odluke o imenovanju stručnog povjerenstva
* izrada dokumentacije o javnoj nabavi prema podacima i ulaznoj dokumentaciji zaprimljenoj od strane upravnih tijela, trgovačkih društava i ustanova Grada Karlovca za koje se provodi nabava, a koji se podaci i dokumentacija odnose na predmet nabave
* elektroničko oglašavanje javne nabave i potrebnih evidencija
* otvaranje ponuda, pregled i ocjena prispjelih ponuda, te izrada zapisnika o otvaranju ponuda i zapisnika o pregledu i ocjeni ponuda
* izrada Odluke o odabiru ekonomski najpovoljnije ponude / Odluke o poništenju nabave
* objava obavijesti o dodjeli ugovora
* očitovanje Državnoj komisiji za kontrolu postupaka javne nabave u slučaju žalbe
* sastavljanje i dostava izvješća o javnoj nabavi kroz zakonsku elektroničku proceduru
* kontakti i suradnja sa Upravom za politiku javne nabave
* davanje mišljenja vezanih na izmjene ugovora o javnoj nabavi sukladno Zakonu o javnoj nabavi
* davanje mišljenja vezanih na izmjene ugovora o jednostavnoj nabavi sukladno Pravilniku o provedbi postupaka jednostavne nabave,
* temeljem Pravilnika o provedbi postupaka jednostavne nabave Služba za javnu nabavu također provodi postupke jednostavne nabave procijenjene vrijednosti od 14.000,00 eura bez PDV-a do vrijednosnih pragova za koje je obvezna primjena Zakona o javnoj nabavi za upravna tijela Grada Karlovca koji uključuju sljedeće:
  + Izrada Rješenja o imenovanju stručnog povjerenstva za pripremu i provedbu postupka jednostavne nabave
  + Izrada Poziva za dostavu ponuda prema podacima zaprimljenim od upravnog tijela za koji se provodi postupak nabave
  + Upućivanje poziva ponuditeljima na način propisan Pravilnikom – javna objava putem EOJN RH
  + Zaprimanje i otvaranje ponuda
  + Izrada Zapisnika o otvaranju ponuda
  + Izrada Zapisnika o pregledu i ocjeni ponuda
  + Izrada i objava Odluke o odabiru najpovoljnije ponude
  + Objava obavijesti o dodjeli ugovora
* temeljem Pravilnika o provedbi postupaka nabave roba, usluga i radova za postupke obnove, Služba za javnu nabavu provodi postupke nabave za obnovu zgrada stradalih od potresa

**Provedeni postupci nabave**

U proteklom šestomjesečnom razdoblju provedena su ukupno **43 postupka nabave** ukupne procijenjene vrijednosti **31.840.363,95** eura bez PDV-a kako slijedi:

Provedeno je **22 postupka javne nabave za upravna tijela Grada Karlovca,** čija je procijenjena vrijednost **23.650.895,09** eura bez PDV-a i to:

* Radovi na izgradnji i opremanje dječjeg vrtića Luščić 6.028.300,00 eura – 2 grupe
* Usluga stručnog nadzora nad radovima na izgradnji dječjeg vrtića Luščić 92.000,00 eura
* Izvođenje radova cjelovite obnove zgrada iz područja obrazovanja oštećene u seriji potresa - OŠ Dragojla Jarnević 9.946.878,50 eura
* Izvođenje radova cjelovite i energetske obnove zgrade Hrvatskog doma, Ulica Frana Kurelca 4, Karlovac 5.638.176,59 eura
* Usluga projektantskog nadzora nad izvođenjem radova na cjelovitoj i energetskoj obnovi zgrade-Hrvatski dom 27.875,00 eura
* Radovi na uklanjanju ruševne upravne zgrade bivše vojarne Luščić 100.000,00 eura
* Nabava i ugradnja polupodzemnih spremnika za komunalni otpad 58.320,00 eura
* Uređenje igrališta u prostoru vrtića Banija 80.000,00 eura
* Radovi na izgradnji nogostupa Sajevac 600.000,00 eura
* Radovi na obnovi konstrukcije zgrade-staja Konjičkog kluba Karlovac 96.000,00 eura – PONIŠTENO
* Godišnja usluga održavanja sustava za kibernetičku sigurnost 40.000,00 eura
* Radovi na asfaltiranju nerazvrstanih cesta Grada Karlovca - FAZA II 525.218,00 eura
* Usluga sadnje stabala za provedbu mjera prilagodbe klimatskim promjenama 114.950,00 eura
* Radovi na uređenju dječjeg igrališta u Sarajevskoj ulici  91.200,00 eura - PONIŠTENO
* Zamjena vanjske stolarije stanova u vlasništvu Grada Karlovca 87.557,00 eura
* Radovi na obnovi konstrukcije zgrade-staja Konjičkog kluba Karlovac - PONOVLJENI POSTUPAK 96.000,00 eura –PONIŠTENO
* Nabava nakita za uređenje grada povodom božićnih i novogodišnjih blagdana 29.820,00 eura
* Radovi na uređenju poslovnog prostora u vlasništvu Grada Karlovca na lokaciji Ladvenjak 101b 72.000,00 eura
* Nabava i ugradnja opreme te uspostava sustava video nadzora, analitike i praćenja prometa na dvije lokacije u Karlovcu 65.000,00 eura
* Radovi na uređenju dječjeg igrališta u Sarajevskoj ulici - PONOVLJENI POSTUPAK

91.200,00 eura - PONIŠTENO

* Usluge pomoću u kući starim i bolesnim osobama za 2025. godinu 46.400,00 eura
* Topli obroci i paketi suhe hrane za 2025. godinu 98.400,00 eura

U navedenom razdoblju provedeno je i **12 postupaka jednostavne nabave** (vrijednosti na koje se ne primjenjuje Zakon o javnoj nabavi) temeljem članka 10. Pravilnika o provedbi postupaka jednostavne nabave, ukupne procijenjene vrijednosti **233.500,00** eura bez PDV-a. Provedeni su sljedeći postupci:

* Sanacija krova poslovnog objekta na lokaciji Žorovica 3 (Kvaka) 16.000,00 eura - PONIŠTENO
* Nabava parkirališnih aparata 22.000,00 eura
* Nabava računala za 2024. 24.000,00 eura
* Sanacija krova poslovnog objekta na lokaciji Žorovica 3 (Kvaka) – PONOVLJENI POSTUPAK 16.000,00 eura
* Usluga izrade projektne dokumentacije rekonstrukcije i opremanje postojeće građevine druge namjene – dječji vrtić Hrnetić – PONOVLJENI POSTUPAK 25.000,00 eura
* Korištenje i održavanje informacijskog sustava Parking službe 18.500,00 eura
* Usluga nadzora Energetska obnova zgrade Sokolskog doma na adresi ul. Kralja Tomislava 9, Karlovac – NPOO.C6.1.R1-I1.04.0098 16.000,00 eura
* Prigodna dekorativna rasvjeta Promenade- Advent 2024. godina 19.000,00 eura
* Nabava Microsoft SQLServer 2022 26.000,00 eura
* Nabava opreme na lokaciji dječji vrtić Švarča 15.700,00 eura
* Usluge zdravstvene njege u kući starih i bolesnih osoba za 2025. 25.000,00 eura
* Čuvarske usluge za 2025. godinu 26.300,00 eura

**Po posebnoj regulativi za obnovu od potresa** provedeno je **5 postupka** nabave. Naime sukladno članku 12. st. 3. Zakona o javnoj nabavi i članku 71. Zakona o obnovi zgrada oštećenih potresom na području Grada Zagreba, Krapinsko-zagorske županije, Zagrebačke županije, Sisačko – moslavačke županije i Karlovačke, Naručitelj nije obvezan provesti jedan od postupaka propisan Zakonom o javnoj nabavi, s obzirom na to da se radi o postupku obnove odnosno uklanjanja zgrada oštećenih odnosno uništenih uslijed prirodne nepogode - potresa. Ova nabava provodi se sukladno odredbama Pravilnika o provedbi postupaka nabave roba, usluga i radova za postupke obnove.

Provedeni postupci su ukupne procijenjene vrijednosti **168.568,86** eura bez PDV-a, a provedeni su sljedeći postupci:

* Usluga stručnog nadzora nad izvođenjem radova na cjelovitoj obnovi zgrade iz područja obrazovanja oštećene u seriji potresa - OŠ Dragojle Jarnević 54.921,06 eura
* Stručni nadzor nad izvođenjem radova na cjelovitoj i energetskoj obnovi zgrade - Hrvatski dom, Karlovac i Usluge koordinatora zaštite na radu tijekom građenja 88.647,80 eura
* Obnova potresom oštećene zgrade u vlasništvu Grada Karlovca - poslovni prostor na lokaciji J.Haulika 22, ***postupak proveden 3 puta,*** prva procijenjena vrijednost 12.000,00 eura

nova procijenjena vrijednost 20.000,00 eura

te treća procijenjena vrijednost 25.000,00 eura

Ujedno, Služba za javnu nabavu provela je **4 postupka objedinjene javne nabave**, ukupne vrijednosti **7.787.400,00** eura:

* Nabava plina 420.000,00 eura
* Nabava lož ulja 190.000,00 eura
* Opskrba električnom energijom 7.000.000,00 eura
* Opskrba toplinskom energijom za 2025. godinu 177.400,00 eura

Radi porasta cijena na tržištu roba, usluga i radova u 2024. godini bilježi se trend smanjenja broja postupaka jednostavne nabave koji su zbog povećanih procijenjenih vrijednosti predmeta nabave, premašili prag javne nabave. Posljedično, navedeno je dovelo do bitnog povećanja broja postupaka javne nabave, a posebice radova gdje su se po pitanju nabave unutar najvećih kapitalnih projekata proveli postupci javne nabave velike vrijednosti (zahtjevnija procedura provođenja sa objavom u službenom glasilu EU).

Pročelnica

Služba za javnu nabavu

Irena Grčić, mag. oec.

**SLUŽBA ZA UNUTARNJU REVIZIJU**

**Uvod**

Služba za unutarnju reviziju obavlja poslove unutarnje revizije u instituciji i institucijama iz nadležnosti prema Pravilniku o unutarnjoj reviziji u javnom sektoru ( NN 42/16 i 77/19), Zakonu o sustavu unutarnjih kontrola u javnom sektoru (NN 78/15 i 102/19), donesenom Internom Pravilniku o unutarnjoj reviziji u Gradu Karlovcu i Priručniku za unutarnje revizore (verzija 6,0).

**Organizacija rada Službe**

Odlukom o ustrojstvu i djelokrugu upravnih tijela Grada Karlovca (GGK 19/23) i Pravilnika o unutarnjem redu upravnih tijela Grada Karlovca (GGK 12/23 i 01/24) u Službi za unutarnju reviziju sistematizirana su tri (3) radna mjesta -pročelnik, unutarnji revizor i pomoćni unutarnji revizor. Popunjeno je radno mjesto pročelnika Službe. U nastavku slijedi pregled provedbe poslovnih aktivnosti od strane unutarnjeg revizora-pročelnika Službe za unutarnju reviziju u gradu Karlovcu u navedenom razdoblju.

* **Aktivnosti unutarnjeg revizora u pripremnim poslovima izrade planova prema Sektoru za harmonizaciju unutarnje revizije i financijske kontrole:**
* Godišnjeg plana Službe za unutarnju reviziju za 2025.g.
* **Aktivnosti unutarnjeg revizora u poslovima unutarnje revizije:**

Prihvaćanjem Godišnjeg plana Službe za unutarnju reviziju za 2024.g na prijedlog pročelnika Službe-unutarnjeg revizora, a po odobrenju gradonačelnika u navedenom razdoblju provedene su slijedeće revizije:

* Revizija poslovanja javnih potreba u turizmu za potrebe organizacija rada Turističke zajednice grada Karlovca iz Proračuna grada Karlovca (R-01/24)-revizija započeta u

drugom kvartalu 2024.g.

* Revizija Programa financiranja zaštite od požara kod Vatrogasne zajednice grada Karlovca (R-02/24)
* **Aktivnosti unutarnjeg revizora u okviru Službe za unutarnju revizije:**
* Izrada Izvješća o radu Službe za unutarnju reviziju za razdoblje 01.siječanj- 30.lipanj 2024.g.
* U skladu s člankom 37. Zakona o sustavu unutarnjih kontrola u javnom sektoru i člankom 3. Pravilnika o sadržaju i načinu vođenja registra jedinica za unutarnju reviziju i registra ovlaštenih unutarnjih revizora za javni sektor ažuriran je Registar jedinice kod Ministarstva financija-Sektor za harmonizaciju razvoja sustava unutarnjih kontrola.
* **Aktivnosti unutarnjeg revizora u stalnom stručnom usavršavanju:**
* Pravilnikom o izobrazbi, uvjetima i načinu polaganja ispita za stjecanje zvanja ovlaštenog unutarnjeg revizora za javni sektor ministar financija donio je Naputak o stalnom stručnom usavršavanju ovlaštenih unutarnjih revizora za javni sektor, a Sektor za harmonizaciju razvoja sustava unutarnjih kontrola na godišnjoj razini donosi Katalog izobrazbe s popisom vrste izobrazbe za ovlaštene unutarnje revizore u javnom sektoru.
* U izvještajnom razdoblju u 2024.g. prema dostavljenom Katalogu izobrazbe za 2024.g. Sektor za harmonizaciju razvoja sustava unutarnjih kontrola održao je tri besplatne radionice od rujna do prosinca 2024.g. Krajem studenog 2024.g. održan je Godišnji seminar unutarnjih revizora u javnom sektoru-„Unutarnja revizija“-20 godina poslije (obilježavanje 20.godišnjice ustrojavanja unutarnje revizije u javnom sektoru)
* Prisustvovanje seminarima i webinarima u organizaciji :Udruge gradova, vanjskih

računovodstvenih institucija i Sekcije internih revizora.

* **Ostale aktivnosti unutarnjeg revizora:**
* praćenje zakonskih propisa, pravilnika i provedbenih akata
* praćenje provedbe datih i provedenih preporuka po Revizijskim izvješćima
* suradnja u procesima rada sa svim Upravnim odjelima, proračunskim korisnicima i trgovačkim društvima u većinskom vlasništvu Grada
* prisustvovanje kolegijima gradonačelnika i sjednicama Gradskog vijeća
* izrada pojedinačnih izvješća po zahtjevu Ministarstva financija
* izrada raznih izvješća i ostali poslovi po nalogu gradonačelnika

Pročelnica

Službe za unutarnju reviziju

Jasminka Maslek, mag.oec.

**SLUŽBA ZA PROVEDBU ITU MEHANIZMA**

**Uvod**

U izvještajnom razdoblju 01.07.2024. do 31.12.2024.godine poslovi vezani uz provedbu mehanizma integriranih teritorijalnih ulaganja vršeni su u okviru Službe za provedbu ITU mehanizma (u daljnjem tekstu: Služba).

Sporazumom o provedbi integriranih teritorijalnih ulaganja u okviru Integriranog teritorijalnog programa 2021. - 2027. (u daljnjem tekstu: Sporazum), sklopljenim između Ministarstva regionalnoga razvoja i fondova Europske unije (Upravljačko tijelo za Integrirani teritorijalni program 2021. – 2027. Grada Karlovca (središte urbanog područja koje je utvrđeno kao područje u kojem će se provoditi ITU mehanizam u Republici Hrvatskoj u financijskom razdoblju 2021. – 2027. i Posredničko tijelo za odabir operacija, u daljnjem tekstu: PTOO), utvrđeni su uvjeti provedbe mehanizma integriranih teritorijalnih ulaganja na urbanom području Karlovac te obveze za PTOO. Nadalje, Uredbom o tijelima u sustavu upravljanja i kontrole za provedbu programa iz područja teritorijalnih ulaganja i pravedne tranzicije za financijsko razdoblje 2021. – 2027. (u daljnjem tekstu: Uredba) definirane su funkcije i odgovornosti Posredničkih tijela za odabir operacija, tj. PTOO u okviru specifičnih ciljeva 1.iii, 2.viii i 5.i Programa obavljaju funkcije iz članka 73. stavka 2. Uredbe (EU) 2021/1060 koje se posebno utvrđuju u okviru svakog pojedinog poziva na dodjelu bespovratnih sredstava. Osim navedenog, PTOO također obavlja sljedeće dodatne funkcije definirane Uredbom:

1. surađuju s Koordinacijskim tijelom, Upravljačkim tijelom, drugim posredničkim tijelima i partnerima tijekom provedbe i praćenja Programa,

2. sudjeluju u aktivnostima koje provodi Upravljačko tijelo u obavljanju koordinativne funkcije iz članka 6. stavka 1. točke 1. Uredbe,

3. sudjeluju u radu Odbora za praćenje provedbe Integriranog teritorijalnog programa 2021.-2027.,

4. surađuju s Upravljačkim tijelom u izradi kriterija za odabir operacija,

5. surađuju s Upravljačkim tijelom u izradi dokumentacije poziva na dodjelu bespovratnih sredstava ,

6. sudjeluju u aktivnostima zatvaranja Programa,

7. upravljaju rizicima na razini funkcija,

8. u sustav iz članka 69. stavka 8. Uredbe (EU) 2021/1060 evidentiraju i elektronički pohranjuju podatke o svakoj operaciji,

9. osiguravaju čuvanje dokumenata i evidencija o provedbi funkcija radi osiguravanja odgovarajućeg revizijskog traga,

10. ako su ujedno i korisnici u okviru Programa, osiguravaju odgovarajuće razdvajanje funkcija u skladu s člankom 74. stavkom 3. Uredbe (EU) 2021/1060,

11. na zahtjev Koordinacijskog tijela u mrežu za informiranje i komunikaciju određuju osobu odgovornu za informiranje i komunikaciju koja je u svom radu odgovorna nacionalnom koordinatoru u području komunikacije, vidljivosti i transparentnosti povezane s potporom iz EU fondova iz članka 5. stavka 2. točke 8. Zakona i službeniku za komunikaciju za Program iz članka 48. stavka 2. Uredbe (EU) 2021/1060,

12. u skladu s komunikacijskim planom iz članka 5. stavka 2. točke 10. Zakona provode komunikacijske aktivnosti iz svoje nadležnosti te o njima izvještavaju Upravljačko i Koordinacijsko tijelo,

13. izrađuju dokumente u skladu s pravilima iz članka 6. stavka 1. točke 2. Uredbe.

Najvažnija pravna osnova za postupanje u obavljanju zadaća i aktivnosti PTOO u financijskom razdoblju 2021.-2027. su sljedeći pravni akti:

* Ugovor o Europskoj uniji i Ugovor o funkcioniranju Europske unije (2016/C 202/01)
* Uredba (EU) 2021/1060 Europskog parlamenta i Vijeća od 24. lipnja 2021. o utvrđivanju zajedničkih odredaba o Europskom fondu za regionalni razvoj, Europskom socijalnom fondu plus, Kohezijskom fondu, Fondu za pravednu tranziciju i Europskom fondu za pomorstvo, ribarstvo i akvakulturu te financijskih pravila za njih i za Fond za azil, migracije i integraciju, Fond za unutarnju sigurnost i Instrument za financijsku potporu u području upravljanja granicama i vizne politike (SL L 231, 30. 6. 2021., u daljnjem tekstu: Uredba (EU) 2021/1060),
* Uredba (EU) 2021/1058 Europskog parlamenta i Vijeća od 24. lipnja 2021. o Europskom fondu za regionalni razvoj i Kohezijskom fondu,
* Uredba (EU, Euratom) 2018/1046 Europskog parlamenta i Vijeća od 18. srpnja 2018. o financijskim pravilima koja se primjenjuju na opći proračun Unije, o izmjeni uredaba (EU) br. 1296/2013, (EU) br. 1301/2013, (EU) br. 1303/2013, (EU) br. 1304/2013, (EU) br. 1309/2013, (EU) br. 1316/2013, (EU) br. 223/2014, (EU) br. 283/2014 i Odluke br. 541/2014/EU te o stavljanju izvan snage Uredbe (EU, Euratom) br. 966/2012 (SL L 193, 30.7.2018., SL L 294, 21.11.2018.) (Financijska uredba),
* Zakon o institucionalnom okviru za korištenje fondova Europske unije u Republici Hrvatskoj („Narodne novine“, broj 116/21),
* Uredba o tijelima u sustavu upravljanja i kontrole za provedbu programa iz područja teritorijalnih ulaganja i pravedne tranzicije za financijsko razdoblje 2021. – 2027. (NN 96/22),
* Pravilnik o korištenju sredstava Europske unije („Narodne novine“, broj 44/24),
* Zakon o regionalnom razvoju Republike Hrvatske (NN 147/14, 123/17, 118/18),
* Zakon o sustavu strateškog planiranja i upravljanja razvojem Republike Hrvatske (NN 123/17),
* Zakon o izmjenama i dopunama Zakona o sustavu strateškog planiranja i upravljanja razvojem Republike Hrvatske (NN 151/22),
* Uredba o smjernicama za izradu akata strateškog planiranja od nacionalnog značaja i od značaja za jedinice lokalne i područne (regionalne) samouprave (NN 37/23).

PTOO Karlovac također postupa u skladu s Pravilima ITP 2021.-2027. mv.1.1 (u daljnjem tekst: Pravila), Priručnikom o postupanju (PoP) te *ad hoc* uputama koje izdaju Koordinacijsko tijelo, Upravljačko tijelo, Tijelo za ovjeravanje i Tijelo za reviziju.

Služba u svom radu surađuje s Ministarstvom regionalnoga razvoja i fondova Europske unije, unutarnjim ustrojstvenim jedinicama gradova i općina iz urbanog područja Karlovac (Karlovac, Duga Resa, Ozalj, Slunj, Krnjak, Cetingrad i Rakovica) te komunicira s ostalim ITU gradovima u RH. Također je u komunikaciji s korisnicima projekata na urbanom području Karlovac koji se financiraju putem ITU mehanizma. Služba za svoj rad odgovara gradonačelniku Grada Karlovca te, sukladno Sporazumu, Ministarstvu regionalnoga razvoja i fondova Europske unije kao Upravljačkom tijelu.

**Organizacija rada Službe**

Odlukom o ustrojstvu i djelokrugu upravnih tijela Grada Karlovca (Glasnik Grada Karlovca br. 19 od 08. studenog 2023. godine) te Pravilnikom o unutarnjem redu upravnih tijela Grada Karlovca (Glasnik Grada Karlovca br. 22 od 12. prosinca 2023. godine) ustrojena su sljedeća radna mjesta u okviru Službe: pročelnik (1) i viši savjetnik za provedbu ITU mehanizma (2). Od ukupno tri sistematizirana radna mjesta, popunjena su sva radna mjesta.

**Izvršene aktivnosti**

U izvještajnom razdoblju, a sukladno Sporazumu koji definira uloge, aktivnosti i funkcije PTOO-a koje uključuju i doprinos u izradi dokumentacije poziva na dodjelu bespovratnih sredstava, Služba je na zahtjev Ministarstva regionalnoga razvoja i fondova Europske unije nastavila s prikupljanjem informacija i dokumentacije za sljedeće Pozive za dostavu projektnih prijedloga definirane Sporazumom:

* ITU - Revitalizacija kulturno-povijesne baštine u svrhu razvoja kulturnog turizma na Većem urbanom području Karlovac (prijavitelji Grad Karlovac, Grad Ozalj, Grad Slunj, Općina Cetingrad, Općina Rakovica);
* ITU – ''ZALOGAJ POVIJESTI'' – Rekonstrukcija zgrade ''Bosanskog magazina'' u restoran studentske prehrane i interpretacijski centar (prijavitelj Veleučilište u Karlovcu);
* ITU-Izgradnja i uređenje Parka Grabrik s nadogradnjom biciklističke infrastrukture (prijavitelj Grad Karlovac);
* ITU - Društveno - kulturni centar (DKC) (prijavitelj Grad Duga Resa).

Tijekom pripreme dokumentacije Služba je kontinuirano komunicirala s korisnicima Poziva te davala sugestije po pitanju dopune Obrazaca za opis projekta, Obrazaca spremnosti projekta te ostalih relevantnih pojedinosti vezanih uz što bolju pripremu projekata za pozive.

Tijekom izvještajnog razdoblja MRRFEU je objavilo slijedeće Pozive za dostavu projektnih prijedloga definiranih Sporazumom, koje su prethodno objavi dostavili Službi na komentare i dopune:

* ITU – ''ZALOGAJ POVIJESTI'' – Rekonstrukcija zgrade ''Bosanskog magazina'' u restoran studentske prehrane i interpretacijski centar; objavljen 30. rujna 2024. godine;
* ITU-Izgradnja i uređenje Parka Grabrik s nadogradnjom biciklističke infrastrukture; objavljen 28. kolovoza 2024. godine;
* ITU - Društveno - kulturni centar (DKC); objavljen 16. prosinca 2024. godine.

Tijekom izvještajnog razdoblja, prijavitelji su podnijeli slijedeće projektne prijedloge na Pozive za dostavu projektnih prijedloga definiranih Sporazumom:

* ''ZALOGAJ POVIJESTI'' – Rekonstrukcija zgrade ''Bosanskog magazina'' u restoran studentske prehrane i interpretacijski centar; podnesen 13. studenog 2024. godine; prijavitelj Veleučilište u Karlovcu s partnerima Studentskim centrom Karlovac i Muzejima grada Karlovca;
* Izgradnja i uređenje Parka Grabrik s nadogradnjom biciklističke infrastrukture; podnesen 30. listopada 2024. godine; prijavitelj Grad Karlovac.

U okviru Sporazuma o korištenju bespovratnih sredstava tehničke pomoći Integriranog teritorijalnog programa 2021. – 2027. za podršku provedbi funkcija Posredničkog tijela za odabir operacija, Prvo šestomjesečno izvješće o provedbi dodijeljenih funkcija za razdoblje od 01.01.-30.06.2024. godine, koje je podneseno u MRRFEU u lipnju 2024., odobreno je u ovom izvještajnom razdoblju i to dana 17. listopada 2024. godine. Ukupni potraživani troškovi u predmetnom izvješću iznosili su 46.088,96 EUR te su u cijelosti prihvaćeni. Odobrena bespovratna sredstva za isplatu iznose 39.175,61 EUR te su uplaćena 12. studenog 2024. godine.

U okviru dodijeljenog Ugovora o dodjeli bespovratnih sredstava za projekte koji se financiraju iz ''Integriranog teritorijalnog programa'' u financijskom razdoblju 2021.-2027. (IP.3.1.02.0002) za projekt ''ITU-Izrada Strategije razvoja Većeg urbanog područja Karlovac za razdoblje 2021.-2027.'', dana 28. studenog 2024. godine podnesen je u MRRFEU Završni zahtjev za nadoknadu sredstava u iznosu od 1.965,96 EUR.

U okviru Ugovora o nabavi usluge završnog vrednovanja Strategije razvoja Većeg urbanog područja Karlovac 2019.- 2020. sklopljenog između Grada Karlovac i Projekt jednako razvoj d.o.o. dana 19. lipnja 2024. godine, izrada izvješća završnog vrednovanja išla je slijedećim tijekom:

* 11.11.2024. godine zaprimljen 1. nacrt izvještaja vrednovanja;
* 03.12.2024. godine zaprimljen 2. nacrt izvještaja vrednovanja;
* 11.12.2024. godine zaprimljen 3. nacrt izvještaja vrednovanja; i
* 19.12.2024. godine zaprimljena finalna verzija izvještaja vrednovanja

Tijekom svih faza, Služba je koordinirala i dostavljala izrađivaču potrebnu dokumentaciju, pregledavala nacrte izvješća i predlagala dopune.

Tijekom izvještajnog razdoblja provodile su se aktivnosti i pripremala dokumentacija vezano uz rad Koordinacijskog vijeća Većeg urbanog područja Karlovac te je 04. studenog 2024. godine održana 10. sjednica Koordinacijskog vijeća Većeg urbanog područja Karlovac; tema sjednice bio je stupanj spremnosti ITU projekata za prijavu na Poziv za dodjelu bespovratnih sredstava 'Revitalizacija kulturno-povijesne baštine u svrhu razvoja kulturnog turizma na Većem urbanom području Karlovac' i Poziv za dodjelu bespovratnih sredstava 'Društveno - kulturni centar (DKC)'. Služba je koordinirala rad sjednice, pripremala potrebnu dokumentaciju i dostavljala je svim članovima Koordinacijskog vijeća.

U izvještajnom razdoblju, na zahtjev MRRFEU, a u skladu s Odlukom o osnivanju Nacionalnog koordinacijskog odbora za fondove Europske unije, u članstvo Pododbora za koordinaciju i praćenje provedbe fondova Europske unije u razdoblju 2021.-2027. imenovani su član i zamjena člana. gradonačelnik Grada Karlovca i zamjenica člana pročelnica Službe.

U izvještajnom razdoblju održane su tri sjednice Odbora za praćenje programa Konkurentnost i kohezija i Integriranog teritorijalnog programa za 2021.-2027. – deseta (online), jedanaesta (uživo u Zagrebu) i dvanaesta (uživo u Zagrebu). Na sjednicama su usvojeni neki od kriterija za odabir operacija iz Programa Konkurentnost i kohezija 2021.-2027. i predstavljen je financijski napredak Programa Konkurentnost i kohezija i Integriranog teritorijalnog programa 2021.-2027. Na sjednicama je sudjelovala zamjena člana s pravom glasa u ovom Odboru. Zamjena člana je također sudjelovala na dva radna sastanka (peti i šesti sastanak) u okviru Odbora za praćenje na kojima je MRRFEU predstavilo Smjernice za uvođenje i unapređenje Novog europskog Bauhausa u Program Konkurentnost i kohezija i Integrirani teritorijalni program 2021.-2027. Republike Hrvatske, i na šestom horizontalne uvjete koji omogućuju provedbu s naglaskom na pristupačnost za osobe s invaliditetom.

U izvještajnom razdoblju, Služba je u skladu s Pravilima, Pravilo I „Opći dio“ izradila i u MRRFEU dostavila Prilog 5: Analiza radne opterećenosti za razdoblje 2025.-2027.; Prilog 6: Praćenje stanja administrativnih kapaciteta, Prilog 11: Osjetljiva rada mjesta. Također, 30. rujna 2024. godine u Ministarstvo regionalnog razvoja i fondova Europske unije, a za potrebe ažuriranja Registra rizika, dostavljen je Prilog 6: Procjena izloženosti specifičnim rizicima od prijevare.

Sukladno Sporazumu, a vezano uz obavljanje aktivnosti vidljivosti i informiranja o ITU mehanizmu, tijekom izvještajnog razdoblja ažurirana je web stranica za ITU mehanizam Većeg urbanog područja Karlovac: https://www.karlovac.hr/grad-karlovac/upravna-tijela/sluzba-za-provedbu-itu-mehanizma/.

Sukladno Sporazumu, Služba je sudjelovala na 7. Koordinacijskom sastanku predstavnika Ministarstva regionalnoga razvoja i fondova Europske unije i predstavnika 22 ITU grada koji se održao online 17. srpnja 2024. na kojem je raspravljano o izvješću o napretku pripreme i provedbe projekata koji će se financirati kroz ITU mehanizam, administrativnim kapacitetima PTOO-ova i postupcima dodjele, pripremi i objavi poziva i završnoj provjeri prihvatljivosti operacija (ZPPO).

17. rujna 2024. godine Služba je sudjelovala na 8. Koordinacijskog sastanku predstavnika Ministarstva regionalnoga razvoja i fondova Europske unije i predstavnika 22 ITU grada koji se održao u MRRFEU, Zagreb, na kojem se raspravljalo o statusu provedbe ITU mehanizma 2021.-2027., administrativnim kapacitetima PTOO-ova, statusu pripreme i objave poziva po urbanim područjima, prioritizaciji projekata i izmjenama Sporazuma o provedbi ITU mehanizma, završnoj provjeri prihvatljivosti operacija i Novom Europskom Bauhausu.

U razdoblju od 4. do. 06. prosinca 2024. godine Služba je sudjelovala na Danima regionalnog razvoja i EU fondova koji su održani u Šibeniku u organizaciji Ministarstva regionalnoga razvoja i fondova EU. U sklopu ovog događanja je 5. prosinca 2024. godine bio održan 9. Koordinacijski sastanak predstavnika Ministarstva regionalnoga razvoja i fondova Europske unije i predstavnika 22 ITU grada na kojem je prisustvovala i djelatnica Službe, i na kojem se raspravljalo o statusu pripreme i objave poziva po urbanim područjima, prioritizaciji projekata i izmjeni Sporazuma o provedbi ITU mehanizma.

Predstavnica Službe je sudjelovala na trećoj stručnoj radionici u sklopu izrade Akcijskog plana za zeleni grad Karlovac (Green City Action Plan - GCAP) koja se održala 25. rujna 2024. godine u dvorani kina Edison u Karlovcu.

Tijekom izvještajnog razdoblja Služba je sudjelovala na 2. sastanku Mreže za kapacitete, koji se održao 17. rujna 2024. i 5. sastanku Mreže za praćenje i unaprjeđenje procedura koji se održao online 18. rujna 2024. godine, na poziv MRRFEU. Također, Služba je sudjelovala 14. listopada 2024. na sastanku na temu Vidljivost, transparentnost i komunikacija u programskom razdoblju 2021.-2027. organiziranom od strane Europske komisije i MRRFEU, u Zagrebu u Hotelu International te na 2. sastanku Mreže koordinatora za nediskriminaciju koji se održao 11. studenog 2024. u MRRFEU, Zagreb.

Djelatnice su sudjelovale na sljedećim konferencijama:

* Urbani forum: Produktivni, zeleni i pravedni urbani razvoj održan 01. i 02. listopada 2024. godine na Sveučilištu Algebra u Zagrebu
* Urbana agenda za Hrvatsku – urbani razvoj, održana 14. studenog 2024. godine na kojoj je gradonačelnicima svih ITU gradova u Republici Hrvatskoj, pa tako i gradonačelniku Grada Karlovca uručena Povelja o urbanom razvoju Republike Hrvatske koju su potpisali predsjednik Vlade RH i gradonačelnici ITU gradova.

Djelatnice su sudjelovale na sljedećim edukacijama:

* Upravljanje ljudskim kapacitetima, održana 10. listopada 2024.godine u MRRFEU, Zagrebu
* Upravljanje sukobom interesa u postupcima odabira operacija i postupcima nabave u provedbi Ugovora o dodjeli bespovratnih sredstava, održane 20. studenog 2024. godine u MRRFEU, Zagreb
* Društveno odgovorno poslovanje i ravnopravnost spolova, održane 29. studenog 2024. godine u MRRFEU, Zagreb

Izrađeno je i Upravljačkom tijelu dostavljeno pet izvješća o napretku u provedbi ITU mehanizma na Većem urbanom području Karlovac:

* Izvješće za razdoblje od 01.07.2024. do 31.07.2024.;
* Izvješće za razdoblje od 01.08.2024. do 31.08.2024.;
* Izvješće za razdoblje od 01.09.2024. do 30.09.2024.;
* Izvješće za razdoblje od 01.10.2024. do 31.10.2024.; i
* Izvješće za razdoblje od 01.11.2024. do 30.11.2024.

Pročelnica

Službe za provedbu ITU mehanizma

Anita Trbuščić, dipl. oec.

**SLUŽBA – VLASTITI POGON ZA OBAVLJANJE KOMUNALNE DJELATNOSTI**

**Uvod**

Služba – vlastiti pogona Grada Karlovca za obavljanje komunalne djelatnosti (dalje u tekstu: VPKD) započeo je s radom 2. siječnja 2024. temeljem Odluke (Gradskog vijeća Grada Karlovca) o osnivanju službe - vlastitog pogona za obavljanje komunalne djelatnosti od 07.11.2023. i Ugovora o preuzimanju gospodarske cjeline (komunalne usluge parkiranja) zaključenog 22.12.2023. između Grada Karlovca kao preuzimatelja i Mladost d.o.o. Karlovac kao prenositelja.

VPKD je osnovan sa temeljnom zadaćom; obavljanje komunalne djelatnosti pružanja usluga parkiranja na uređenim javnim površinama i u javnim garažama (koja obuhvaća i obavljanje nadzora i premještanje parkiranih vozila na površinama javne namjene prema posebnim propisima: Zakonu o sigurnosti prometa na cestama i primjenjivih podzakonskih akata donesenih temeljem istog) sukladno Zakonu o komunalnom gospodarstvu (NN 68/18, 118/18, 32/20) i Odluci o komunalnim djelatnostima na području Grada Karlovca (GGK 14/2019, 18/2023).

Navedenim Ugovorom o preuzimanju gospodarske cjeline preuzeto je cjelokupno poslovanje komunalne djelatnosti (usluge) parkiranja, što razumijeva preuzimanje imovine i zaposlenika, o čemu je sastavljen Zapisnik o primopredaji poslovanja nadnevka 29. siječnja 2024.

**Organizacija i ustroj rada**

Pravilnikom o poslovanju Službe – vlastitog pogona za obavljanje komunalne djelatnosti donesenog 07.11.2023. utvrđen je ustroj i radna mjesta VPKD. Radna mjesta su, temeljem Ugovora o preuzimanju gospodarske cjeline, zadržana sa svojim opisom u odnosu na prenositelja. Pravilnikom o poslovanju VPKD utvrđena su radna mjesta za ukupno 5 službenika i 18 namještenika. U izvještajnom razdoblju popunjena su 4 službenička radna mjesta (upravitelj, pomoćnik upravitelja, voditelj parkirališta i pauk službe i stručni suradnik za financije i administraciju) i 13 namješteničkih radnih mjesta (samostalni dispečer-voditelj, vozač pauka, pomoćni vozač pauka, tehničar za održavanje parkirnih aparata, pomoćni dispečer pauka, kontrolor – naplatničar (7), pomoćni kontrolor (1)).

Poslove iz djelatnosti VPKD obavlja kroz tri segmenta; upravljački poslovi VPKD (4 službenika), poslovi vezani na upravljanje parkiralištima pod naplatom (10 namještenika) i poslove premještanja vozila odnosno pauk-službe (3 namještenika).

U mjesecu lipnju objavljeni su javni natječaji za zapošljavanje pomoćnog vozača pauka (1 izvršitelj) i kontrolora naplatničara (1 izvršitelj); u kolovozu je realiziran prijem u službu Pomoćnog vozača pauka, a radi neispunjavanja uvjeta natječaja, nije realiziran prijem Kontrolora naplatničara.

U mjesecu prosincu objavljen je javni natječaj za Kontrolora naplatničara – rezultat natječaja bit će poznat krajem siječnja 2025. godine.

Djelatnost VPKD-a obavlja se na dvije lokacije: upravljački poslovi VPKD i poslovi vezani na upravljanje parkiralištima pod naplatom odvijaju se na adresi Ul. kralja Tomislava 9, a poslovi premještanja vozila odnosno pauk-služba obavljaju se na adresi Vatrogasna cesta 3 – odlagalište/deponij premještenih vozila (uredski prostor u podzakupu od tvrtke Autotransport Karlovac d.o.o.). Poslovanje Službe – VPKD od 20. listopada 2024. odvija se u uredskim prostorima (u vlasništvu Grada Karlovca) na adresi Ulica kralja Tomislava 9 (Sokolski dom).

Sukladno odredbama Zakona o komunalnom gospodarstvu i Zakona o zaštiti potrošača (u pogledu javnih komunalnih usluga), imenovana su povjerenstva koja rješavaju prigovore i reklamacije;

Povjerenstvo za rješavanje prigovora potrošača na naplatu parkiranja i pauk službu (GGK 19/2024) i Povjerenstvo za rješavanje reklamacija potrošača na naplatu parkiranja i pauk službu (GGK 22/2024).

U izvještajnom razdoblju zaprimljen je 81 prigovor vezan za naplatu parkiranja i 10 prigovora vezanih na premještanje vozila.

Prvostupanjsko Povjerenstvo za rješavanje prigovora uvažilo je 31 prigovor vezan za naplatu parkiranja i 2 vezana na premještanje vozila a kako neosnovane odbacilo 50 prigovora vezanih za naplatu parkiranja i 8 vezanih na premještanje vozila.

Drugostupanjsko Povjerenstvo za reklamacije zaprimilo je 5 reklamacija vezanih za naplatu parkiranja i 2 reklamacije vezane za premještanje vozila (reklamacije se odnose na odluke prvostupanjskog Povjerenstva). Uvaženo je 5 reklamacija vezanih za naplatu parkiranja, a kao neosnovane odbacilo 2 reklamacije vezane na premještanje vozila (odnosno potvrdilo prvostupanjske odluke).

U obavljanju djelatnosti VPKD nabavlja radove, robe i usluge dobavljača, sukladno Zakonu o javnoj nabavi i Pravilniku o provedbi postupaka jednostavne nabave, te su važeći i zaključeni (novi) slijedeći ugovori:

* U-173/24-14, zaključen 28.12.2023. sa tvrtkom RAO d.o.o. Zagreb, na vremensko razdoblje od

01.01. do 31.08.2024., odnosi se na korištenje i održavanje informacijskog sustava „RAO.nkp“(svi poslovni procesi vezani na naplatu parkiranja). Vrijednost ugovora iznosi 17.111,25 €,

* U-1045/24-14, zaključen 12.10.2024. sa tvrtkom RAO d.o.o. Zagreb, na vremensko razdoblje

od 12.10.2024. do 11.10.2025., odnosi se na korištenje i održavanje informacijskog sustava „RAO.nkp“(svi poslovni procesi vezani na naplatu parkiranja). Vrijednost ugovora iznosi 23.112,50 € (sa uključenim PDV-om),

* U-174/24-14, zaključen 28.12.2023. sa tvrtkom RAO d.o.o. Zagreb, na vremensko razdoblje od

01.01. do 30.09.2024., odnosi se na korištenje i održavanje informacijskog sustava „RAO.pauk“ (svi poslovni procesi vezani na premještanje vozila). Vrijednost ugovora iznosi 3.037,50 €,

* U-845/254-14, zaključen 01.10.2024. sa tvrtkom RAO d.o.o. Zagreb, na vremensko razdoblje

od 01.10.2024. do 30.09.2025., odnosi se na korištenje i održavanje informacijskog sustava „RAO.pauk“ (svi poslovni procesi vezani na premještanje vozila). Vrijednost ugovora iznosi 4.050,00 € (sa uključenim PDV-om),

* U-190/24-14, zaključen sa 12.12.2023. sa tvrtkom Bmove d.o.o. Zagreb, na vremensko

razdoblje do 31.12.2024., odnosi se na usluge online i mobilne naplate parkirnih karata (m-parking). Vrijednost ugovora iznosi 4.778,10 € uvećano za mjesečnu proviziju teleoperatera od ukupnog iznosa kupljenih parkirnih karti putem sms-a (HT – 6%, A1 – 4,8%, TELEMACH – 5,6%; na postotak provizije obračunava se PDV),

* U-327/24-14, zaključen 12.03.2024. sa tvrtkom RAO d.o.o. Zagreb, na vremensko razdoblje od

01.01. do 31.12.2024., odnosi se na korištenje i održavanje informacijskog sustava „RAO.nkp“(svi poslovni procesi vezani na naplatu parkiranja do 31.12.2023., kod prenositelja Mladost d.o.o.). Vrijednost ugovora iznosi 8.175,00 €.

* U-328/24-14, zaključen 12.03.2024. sa tvrtkom RAO d.o.o. Zagreb, na vremensko razdoblje od

01.01. do 31.12.2024., odnosi se na korištenje i održavanje informacijskog sustava „RAO.pauk“ (svi poslovni procesi vezani na premještanje vozila do 31.12.2023., kod prenositelja Mladost d.o.o). Vrijednost ugovora iznosi 3.000,00 €,

* U- 611/24-14, zaključen 26.06.2024. sa tvrtkom RAO d.o.o. Zagreb, na vremensko razdoblje

od 01.07.2024. do 30.06.2025., odnosi se na korištenje programskog rješenja PPKsms (dodatni modul informacijskog sustava RAO.nkp) i usluge slanja sms-a o isteku važenja parkirnih karti (polugodišnje, godišnje PK) korisnicima/kupcima. Vrijednost ugovora iznosi 1.200,00 €(sa uključenim PDV-om)**,**

* U-378/24-14, zaključen 13.12.2021. kod prenositelja Mladost d.o.o. sa tvrtkom Autotransport

Karlovac d.o.o. na vremensko razdoblje do 31.12.2024., odnosi se na podzakup uredskog prostora 9 m² za potrebe pauk-službe na adresi Vatrogasna cesta 3. Vrijednost ugovora iznosi 924,60 €,

* U-398/24-14, zaključen 02.01.2023. kod prenositelja Mladost d.o.o sa tvrtkom Tržnica

Karlovac d.o.o., na vremensko razdoblje do 31.12.2024., odnosi se na korištenje priključka električne energije odnosno refundiranje troška potrošene el. energije na parkiralištu Tržnica (ulazno/izlazne rampe, samonaplatni automat, kućica kontrolora). Vrijednost ugovora iznosi 1.346,00 €,

* U-450/24-14 (zamjena za U-333/24-14), zaključen 01.04.2024. sa tvrtkom IPC d.o.o. Čakovec,

sa rokom važenja do 31.03.2025., odnosi se na programska rješenja (CityLine, CityNet, prosljeđivanje transakcija PA u sustav RAO.nkp) i održavanje parkirnih aparata (PA). Vrijednost ugovora iznosi 13.700,00 €,

* U-498/24-14, zaključen 27.05.2024. sa tvrtkom Euro Bonaca d.o.o. Zagreb, na vremensko

razdoblje do 26.05.2025., odnosi se korištenje programskih rješenja VDO Fleet; usluga očitavanja i kopiranja vozačkih kartica (vozač pauka) i digitalnog tahografa (specijalno vozilo pauk). Vrijednost ugovora iznosi 207,36 €,

* U-609/24-14 (zamjena za U- 191/24-14), zaključen 29.05.2024. sa tvrtkom CETIS-ZG d.o.o.

Sveta Nedjelja, na vremensko razdoblje 01.06.2024. do 31.05.2025., odnosi se na usluge produkcije dokumenata (ispis, kuvertiranje i dostava Hrvatskoj pošti mjesečnih računa i opomena za neplaćene račune) u postupcima naplate Dnevnih parkirnih karti i troškova premještanja vozila (pauk – služba). Vrijednost ugovora iznosi 1.200,00 €,

* U- 1359/24-14, zaključen 20.12.2024., nakon provedenog postupka jednostavne nabave, sa

Građevinskim obrtom FENIKS, vl. G.Priselac na vremensko razdoblje do 31.12.2024. Ugovor se odnosi na proširenje odlagališta (deponija) premještenih vozila „paukom“. Vrijednost ugovora iznosi 13.331,25 € (sa uključenim PDV-om)

Za ostale radove, robe i usluge a sukladno Zakonu o javnoj nabavi i Pravilniku o provedbi postupaka jednostavne nabave izdane su 23narudžbenice (ukupno 37 u 2024. godini).

U proračunskom razdoblju (kroz tri rebalansa tijekom proračunske godine) VPKD (proračunski Razdjel 010) realizirao je ukupne rashode u iznosu od 538.791,41 € odnosno 90,45% od proračunom planiranog iznosa (595.669,00 €). Strukturu navedenih rashoda čine: materijalni i financijski rashodi poslovanja, rashodi za zaposlene, rashodi za nabavu nefinancijske imovine i rashodi po troškovima preuzimanja gospodarske cjeline.

U izvještajnom razdoblju bilježi se (otkriveno je) plaćanje satnih parkirnih karti na uličnim

parkirnim aparatima (PA) krivotvorenim kovanicama eura. Nakon predaje utroška PA u banku utvrđene su (tehničkom analizom HNB-a) krivotvorene kovanice u ukupnom iznosu od 15,00 € (02.08.-2 x 2 €, 21.10.-2 x 2 €, 05.12.-2 x 2 € i 13.12. 1 x 2 € i 1 x 1 €).

Tijekom 2024. godine službenim vozilima (na korištenju u VPKD) prijeđen je slijedeći broj kilometara;

* KA 216-HJ (dostavno, Fiat Doblo) – 6.921 km
* KA 291-IL (spec. vozilo pauk, Iveco) – 4.488 km (08. – 12. mjesec).

**Parkirališta**

Sukladno odredbama Zakona o komunalnom gospodarstvu i Odluci o parkiralištima VPKD obavlja djelatnost na ukupno 42 javna parkirališta (javne površine - zemljišta u vlasništvu Grada Karlovca) na području Gradskih četvrti Zvijezda i Novi Centar odnosno 1207 parkirnih mjesta pod naplatom (zbog građevinskih radova na projektu Aglomeracija Karlovac, na području Gč Zvijezda u kontinuitetu nije moguća dnevna naplata parkiranja na cca 75 do 100 parkirnih mjesta).

Naplata parkiranja obavlja se radnim danom od 07:00 do 19:00 sati, subotom od 07:00 do 13:00. Na parkiralištu Tržnica naplata se obavlja radnim danom od 06:00 do 20:00 sati, subotom od 06:00 do 13:00 sati. Prodaja satnih parkirnih karti obavlja se putem parkirnih automata – PA (op. marke Hectronic, tip Citea) postavljenih na parkiralištima pod naplatom; ukupno 27 PA i naplatnog automata na parkiralištu Tržnica (op. marke Skidata). Satne parkirne karte korisnici mogu kupiti oniline (aplikacije Bmove sa kanalima prodaje: Aircash, KeksPay i mZABA) i mobilnim telefonom – putem sms poruke.

Nadzor/kontrolu parkiranja odnosno valjanost parkirnih karti obavljaju Kontrolori – naplatničari, u smjenskom načinu rada koji je istovjetan vremenu naplate parkiranja. Prosjek opažaja (kontrole imanja valjane parkirne karte) iznosi 298 opažaja/kontrolor u smjeni a izdanih Dnevnih parkirnih karti (DPK) radi utvrđenog neplaćanja odnosno neimanja valjane parkirne karte za vozilo iznosi 8,22 DPK /kontrolor u smjeni.

Prodaja (mjesečnih, polugodišnjih i godišnjih) parkirnih karata obavlja se u uredu/blagajni VPKD (Ul. kralja Tomislava 9) radnim danom od 07:00 do 14:00 sati, srijedom od 07:00 do 19:00 sati i subotom od 07:00 do 12:00 sati. U uredu/blagajni mogu se podnijeti reklamacije i plaćati izdane Dnevne parkirne karte (DPK), te obavljati ostale administrativne poslove vezane za naplatu parkiranja.

U primjeni je Cjenik komunalnih usluga Vlastitog pogona (GGK 18/2024), od 15.10.2024. Sukladno odredbama Zakona o komunalnom gospodarstvu, u obavljanju djelatnosti primjenjuju se Opći uvjeti isporuke komunalne usluge parkiranja (GGK 18/2024)

U 2024. godini VPKD je od pružanja komunalne usluge parkiranja ostvario ukupan prihod u

iznosu od 843.683,18 €, čime je ostvaren proračunom planirani iznos (840.000,00 €).

Kontrolori-naplatničari izvršili su 287.225 kontrola parkiranja (tzv. opažaja) i od toga (ili u 2,8% opažaja) izdano je 7.938 Dnevnih parkirnih karata – DPK (u slučajevima utvrđenog parkiranja vozila bez valjane parkirne karte).

Ostvareni prihod realiziran je prodajom parkirnih karata slijedeće strukture:

* Prodajom komercijalnih i povlaštenih parkirnih karata – 219.610,07 €

Po vrstama i količinama komercijalnih i povlaštenih parkirnih karata struktura je slijedeća:

* Godišnja PK – fizičke osobe – 103 komada
* Godišnja PK – pravne osobe – 96 komada
* Polugodišnja PK – fizičke osobe – 103 komada
* Polugodišnja PK – pravne osobe – 7 komada
* Mjesečna PK – fizičke osobe – 3.529 komada
* Mjesečna PK – pravne osobe – 30 komada
* Godišnja stanarska (povlaštena) PK – 654 komada
* Mjesečna stanarska (povlaštena) PK – 1842 komada
* Mjesečna PK\_Sarajevska/želj.pruga – 236 komada
* Godišnja PK\_Sarajevska/želj.pruga – 8 komada
* Prodajom satnih parkirnih karti putem parkirnih automata – 221.428,627 €(ulični PA –

147.869,02 € + PA Tržnica – 73.599,06 €)

* Naplatom izdanih Dnevnih parkirnih karti (DPK) – 78.984,20 €
* Prodajom satnih parkirnih karti putem online aplikacija i mob. telefonima (sms) – 323.660,29

€. Po prodajnim kanalima i količinama struktura je slijedeća:

* HT - 139.720,10 € (214.954 transakcije)
* A1 - 90.623,65 € (139.421 transakcija)
* Telemach H - 72.146,75 € (110.995 transakcija)
* KeksPay - 10.359,68 € (13.143 transakcije)
* Aircash - 5.554,85 € (7.424 transakcije)
* Bmove - 4.464,16 € (4.647 transakcija)
* mZABA - 791,10 € (911 transakcija)

Uz prodane parkirne karte i izdane DPK, temeljem odredbi Odluke o parkiralištima, izdaju se besplatne godišnje parkirne karte za vozila koja koriste osobe s invaliditetom (na osnovu rješenja i Europske parkirališne karte za osobe s invaliditetom izdane od Ministarstva mora, prometa i infrastrukture), te besplatne godišnje parkirne karte za vozila na električni i hibridni pogon (na osnovu Prometne dozvole izdane od MUP-a/Centra za vozila Hrvatske). Ukupno su izdane (stanje na kraju izvještajnog razdoblja; 31.12.2024.) 1203 besplatne parkirne karate.

Struktura važećih izdanih besplatnih parkirnih karti za navedene kategorije vozila na dan 31.12.2024. je slijedeća:

* električna i hibridna vozila – 420
* električna – 123
* hibridna - 297
* vozila osoba s invaliditetom *–* 803

**Premještanje vozila (pauk-služba)**

VPKDobavlja komunalnu uslugu premještanja i blokiranja vozila sukladno odredbama Zakona o komunalnom gospodarstvu, Zakona o sigurnosti prometa na cestama, Pravilnika uvjetima i načinu obavljanja poslova nadzora nepropisno zaustavljenih ili parkiranih vozila te uvjetima za obavljanje poslova premještanja nepropisno zaustavljenih ili parkiranih vozila (NN 134/08) i Odluke o premještanju, blokiranju i uklanjanju vozila s javnih površina i zemljišta u vlasništvu Grada Karlovca (GGK 6/2020) i pratećih akata, primjenom Općih uvjeta isporuke komunalne usluge nadzora, premještanja, blokiranja i uklanjanja nepropisno zaustavljenih ili parkiranih vozila na javnim i površinama javne namjene na području Grada Karlovca (GGK 18/2024), temeljem naloga za premještanje (blokiranje) vozila kojeg izdaje prometni redar ili policijski službenik.

Pauk služba posluje u uredu na adresi Vatrogasna cesta 3, neposredno uz koji se nalazi odlagalište (deponij) za odlaganje premještenih vozila (k.č. br. 892/4 k.o. Karlovac II), koje je u mjesecu prosincu prošireno za dodatnih 800 m² obzirom na zahtjeve (potrebe) Odsjeka redarstva u pogledu dodatnog prostora za premještanje napuštenih, dotrajalih i neregistriranih vozila ostavljenih na javnim površinama.

Poslove djelatnosti u izvještajnom razdoblju obavljala su 3 namještenika (vozač pauka i pomoćni dispečer pauka kontinuirano, pomoćni vozač pauka od 06.08.2024.).

U izvještajnom razdoblju, od pružanja komunalne usluge premještanja vozila, ostvaren je ukupan prihod u iznosu od 14.989,77 € odnosno 15,3% više od proračunom planiranog iznosa (13.000,00 €), od ostvarenih 428 intervencija.

Ostvareni prihod realiziran naplatom intervencija - premještanjem nepropisno parkiranih ili zaustavljenih vozila; postupak premještanja je slijedeće strukture:

* Premješteno vozila na deponij 219
* Premještaj u pokušaju 209

Obzirom postupak premještanja vozila slijedi nakon izdanog naloga za premještanje, koji se pak izdaje po utvrđenom prekršaju od strane prometnog/komunalnog redara ili policijskog službenika, vrste utvrđenih prekršaja, kada je obvezno premještanje nepropisno zaustavljenih ili parkiranih vozila određeno člankom 84. stavak 1. Zakona o sigurnosti prometa na cestama, su slijedeće:

* 168 intervencija - čl. 84. st. 1. t. 1. (vozilo je zaustavljeno ili parkirano na mjestu

rezerviranom za zaustavljanje i parkiranje vozila osoba s invaliditetom),

* 16 intervencija - čl. 84. st.1. t. 2. (vozilo je zaustavljeno ili parkirano na obilježenom

pješačkom prijelazu, pješačkom otoku i u pješačkoj zoni),

* 66 intervencija - čl. 84. st. 1. t. 3. (vozilo je zaustavljeno ili parkirano na nogostupu

gdje je širina slobodnog prolaza između vozila i zgrade manja od 1 m),

* 2 intervencije - čl. 84. st. 1. t. 5. (vozilo je zaustavljeno ili parkirano na raskrižju i

na udaljenosti manjoj od 5 m od najbližeg poprečnog ruba kolnika),

* 115 intervencija - čl. 84. st. 1. t. 8. (vozilo je zaustavljeno ili parkirano na mjestu na

kojem bi parkirano vozilo onemogućilo pristup drugom vozilu radi parkiranja ili izlazak nekom već parkiranom vozilu i ispred kolnog ulaza u zgradu, garažu ili dvorište, ispred i na vatrogasnim i drugim komunalnim i javnim prolazima i prilazima, odnosno u krugu od 3 m od posebnim oznakama na kolniku označenog podzemnog ili nadzemnog hidranta te na punionicama za vozila na električni pogon, osim za vrijeme punjenja vozila električnom energijom),

* 14 intervencija - čl. 84. st. 1. t. 9. (vozilo je zaustavljeno ili parkirano na biciklisti-

čkoj stazi ili traci ili na prijelazu biciklističke staze, odnosno trake preko kolnika),

* 44 intervencije – čl. 84. st.1. t. 10. (vozilo je zaustavljeno ili parkirano na dijelu

kolnika koji je kao stajalište za vozila javnog prijevoza putnika obilježen oznakama na kolniku ili postavljenim prometnim znakom),

* 3 intervencije - čl. 84. st. 1. t. 12. (vozilo je zaustavljeno ili parkirano na dijelu ceste

gdje bi širina slobodnog prolaza od zaustavljenog ili parkiranog vozila do neisprekidane uzdužne crte na kolniku ili do neke zapreke na cesti, bila manja od 3 m, odnosno do suprotnog ruba kolnika manja od 4 metra).

Upravitelj

Službe - Vlastiti pogon Grada Karlovca

za obavljanje komunalne djelatnosti

Ivan Uđbinac, mag.oec.