DJEČJI VRTIĆ KARLOVAC

Tkalčeva 2, Karlovac

UPRAVNO VIJEĆE

KLASA: 601-01/25-05/02

UR.BROJ: 2133-75-03/11-25/1

Karlovac, 05.02.2025.

Na temelju članka 41. Zakona o predškolskom odgoju i obrazovanju (NN 10/97, 107/07, 94/13, 98/19, 57/22, 101/23), članka 54. Zakona o ustanovama (NN 76/93, 29/97, 47/99, 35/08, 127/19, 151/22) i članka 48. Statuta Dječjeg vrtića Karlovac, Upravno vijeće Dječjeg vrtića Karlovac je na 48.sjednici održanoj dana 05. veljače 2025.godine, jednoglasno donijelo sljedeću

**O D L U K U**

1. Donosi se prijedlog Pravilnika o izmjenama i dopunama Pravilnika o unutarnjem ustrojstvu i načinu rada Dječjeg vrtića Karlovac.

2. Prijedlog Pravilnika o izmjenama i dopunama Pravilnika unutarnjem ustrojstvu i načinu rada Dječjeg vrtića Karlovac nalazi se u privitku ove Odluke i čini njezin sastavni dio.

3. Prijedlog Pravilnika o izmjenama i dopunama Pravilnika o unutarnjem ustrojstvu i načinu rada Dječjeg vrtića Karlovac uputi će se Gradu Karlovcu, osnivaču dječjeg vrtića, radi izdavanja prethodne suglasnosti.

4. Nakon dobivanja suglasnosti o usvajanju prijedloga Pravilnika o izmjenama i dopunama Pravilnika unutarnjem ustrojstvu i načinu rada Dječjeg vrtića Karlovac od Grada Karlovca, Pravilnik o izmjenama i dopunama će se objaviti na oglasnoj ploči Dječjeg vrtića Karlovac te stupa na snagu osmog dana od dana objave na oglasnoj ploči.

***Obrazloženje:***

Na 44. sjednici Upravnog vijeća Dječjeg vrtića Karlovac održanoj dana 28.10.2024.g. Upravno vijeće Dječjeg vrtića donijelo je, na temelju prethodne suglasnosti Gradskog vijeća Grada Karlovca, klasa: 024-03/24-02/10, urbroj: 2133-1-01/01-24-23 od 26.09.2024.g., Pravilnik o unutarnjem ustrojstvu i načinu rada Dječjeg vrtića Karlovac, klasa: 601-01/24-04/03, urbroj: 2133-75-03/11-24/3.

Dana 13.12.2024.g. u Narodnim novinama broj 145/24 objavljen je novi Pravilnik o odgovarajućoj vrsti i razini obrazovanja odgojno – obrazovnih i ostalih radnika u dječjem vrtiću, ustanovama te drugim pravnim i fizičkim osobama koje provode programe ranog i predškolskog obrazovanja koji je stupio na snagu 21.12.2024.g.

Sukladno iznesenom, predlaže se donošenje prijedloga Pravilnika o izmjenama i dopunama Pravilnika o unutarnjem ustrojstvu i načinu rada Dječjeg vrtića Karlovac radi usklađenje s novim podzakonskim propisom.

PREDSJEDNICA UPRAVNOG VIJEĆA

Petra Lončar Kubura

Dostaviti:

1. Grad Karlovac, Banjavčićeva 9, Karlovac

2. Upravno vijeće – odluke

3. Arhiva