PRIJEDLOG

Prosinac 2025.



**GODIŠNJI PLAN UPRAVLJANJA IMOVINOM**

**GRADA KARLOVCA**

**ZA 2025. GODINU**

**SADRŽAJ**

[1. UVODNE NAPOMENE 3](#_Toc185882020)

[2. PODJELA STRATEŠKIH I POSEBNIH CILJEVA 3](#_Toc185882021)

[3. STRATEŠKI CILJEVI PO PORTFELJIMA 3](#_Toc185882022)

[3.1. STANOVI 3](#_Toc185882023)

[3.1.1. Strateška mjera 1 – plan održavanja stanova da bi im se očuvala vrijednost 3](#_Toc185882024)

[3.1.2. Strateška mjera 2 – stjecanje vlasništva stanova (kupnja stanova ili podnošenje zahtjeva za darovanje stanova ili davanje na uporabu stanova u vlasništvu RH) 4](#_Toc185882025)

[3.1.3. Strateška mjera 4 – izgradnja novih stanova po programu društveno poticane stanogradnje 4](#_Toc185882026)

[3.1.4. Strateška mjera 5 – riješiti imovinsko pravne odnose vezano za sve stanove 5](#_Toc185882027)

[3.1.5. Strateške mjera 6 – revizija statusa svih korisnika, 5](#_Toc185882028)

[3.1.6. Strateška mjera 7 – prodaja neuvjetnih stanova ili stanova kojima je održavanje nesvrsishodno ili prodaja zaštićenim najmoprimcima 5](#_Toc185882029)

[3.2. POSLOVNI PROSTORI 6](#_Toc185882030)

[3.2.1. Opći strateški cilj 3 – Unapređenje normativnog okvira 6](#_Toc185882031)

[3.2.2. Poslovni prostori za potrebe Grada 6](#_Toc185882032)

[3.2.3. Poslovni prostori za zakup i poslovni prostori na upravljanju Grada Karlovca 6](#_Toc185882033)

[3.3. SPORTSKI OBJEKTI 7](#_Toc185882034)

[3.4. ZEMLJIŠTA 8](#_Toc185882035)

[3.4.1. Strateške mjera 1 – identifikacija, rješavanje imovinsko pravnih odnosa i evidentiranje svih jedinca imovine koje predstavljaju građevinsko neizgrađeno zemljište 8](#_Toc185882036)

[3.4.2. Strateška mjera 2 – prodaja zemljišta u vlasništvu Grada Karlovca koja se provodi u slučajevima kad isto nije predviđeno za stavljanje u funkciju realizacijom gradskih projekata 9](#_Toc185882037)

[3.4.3. Strateška mjera 3 – analiza potreba kupnje i kupnja zemljišta za realizaciju većih projekata od interesa za Grad prema važećim prostornim planovima, dozvolama i planovima u izradi 10](#_Toc185882038)

[3.4.4. Strateška mjere 5 – provjere podnesenih zahtjeva temeljem Zakona o naknadi za imovinu oduzetu za vrijeme jugoslavenske komunističke vladavine 12](#_Toc185882039)

[3.5. KULTURNI OBJEKTI 12](#_Toc185882040)

[3.6. KOMUNALNA INFRASTRUKTURA 12](#_Toc185882041)

[3.6.1. Javne prometne površine 13](#_Toc185882042)

[3.6.2. Javne Površine 16](#_Toc185882043)

[3.6.3. Javna rasvjeta 16](#_Toc185882044)

[4. ZAKLJUČAK 16](#_Toc185882045)

# UVODNE NAPOMENE

Člankom 35. Zakona o vlasništvu i drugim stvarnim pravima (NN 91/96, 68/98, 137/99, 22/00, 73/00, 129/00, 114/01, 79/06, 141/06, 146/08, 38/09, 153/09, 143/12, 152/14, 81/15 i 94/17) propisano je da ovlasti za raspolaganje, upravljanje i korištenje stvarima u vlasništvu jedinica lokalne i područne (regionalne) samouprave imaju tijela jedinica lokalne i područne (regionalne) samouprave određena propisom o ustrojstvu lokalne i područne (regionalne) samouprave, osim ako posebnim zakonom nije drukčije određeno. Na pravo vlasništva jedinica lokalne samouprave i jedinica područne (regionalne) samouprave na odgovarajući način se primjenjuju pravila o vlasništvu Republike Hrvatske, ako nije što drugo određeno zakonom, niti proizlazi iz naravi tih osoba.

Zakon o upravljanju nekretninama i pokretninama u vlasništvu Republika Hrvatske (NN broj 155/2023) člankom 53. određuje da Hrvatski sabor donosi Strategiju upravljanja nekretninama i pokretninama u vlasništvu RH, te člankom 54. da Godišnji Plan donosi Vlada RH na temelju Strategije na prijedlog Ministarstva

Strategija upravljanja imovinom Grada Karlovca, za razdoblje od 2021.-2027., donesena u veljači 2021. godine (u daljnjem tekstu: Strategija) i spada u srednjoročne dokumente koji sadrži ciljeve, mjere, vizije i smjernice za osiguranje učinkovitog, djelotvornog i transparentnog upravljanja imovinom Grada Karlovca.

# PODJELA STRATEŠKIH I POSEBNIH CILJEVA

Opći strateški cilj je ključni cilj Strategije, a to je: osigurati ekonomski svrhovito, djelotvorno, učinkovito i transparentno upravljanje gradskom imovinom na način da ta imovina bude u službi gospodarskog i demografskog rasta, socijalne pravednosti i zaštite javnog interesa i interesa Grada Karlovca.

S obzirom na različitost i specifičnost pojedinih portfelja imovine, u cilju efikasnijeg i djelotvornijeg upravljanja istima, za svaki portfelj i podportfelj Strategijom su predviđene posebne specifične strateške mjere.

# STRATEŠKI CILJEVI PO PORTFELJIMA

## STANOVI

Grad Karlovac upravlja stanovima u svom vlasništvu temeljem zakonskih propisa te Odluke o uvjetima i mjerilima za davanje u najam stanova u vlasništvu Grada Karlovca – potpuni tekst (GGK 2/2023).

Dodatno, tijekom 2025. godine očekuje se stupanje na snagu novog Zakona o upravljanju i održavanju zgrada, a koji predviđa proširenje nadležnosti kao i dodatan angažman tijela jedinica lokalne samouprave za sve stambene zgrade.

### Strateška mjera 1 – plan održavanja stanova da bi im se očuvala vrijednost

Aktivnostima u 2025. godini Grad će nastojati zadržati postojeći status nekretnina sa nastojanjem poboljšanja uvjeta stanovanja u onim stambenim jedinicama u kojima se pokazala potreba za nužnim ulaganjima. U tome smislu Grad Karlovac nastavlja u 2025 godini obnavljanje te planira urediti 3 stambene jedinice kako bi bile spremne za davanje u najam i to na lokacijama Stanka Vraza 36, Petra Filipca 2 i Sarajevska 2.

Jednako tako, za adresu Kaštel 100 upravitelj INKASATOR d.o.o. je pribavio svu potrebnu dokumentaciju te u suradnji s Gradom Karlovcem pred Ministarstvom prostornog uređenja, graditeljstva i državne imovine ishodio donošenje rješenja o obnovi sredstvima državnog proračuna. U navedenoj zgradi ranije je bilo evidentirano 16 stambenih jedinica, međutim iste nisu bile useljive te se radilo o manjim prostorima za koje je potrebna cjelokupna obnova. Početak konstruktivne obnove očekuje se u 2025. godini.

### Strateška mjera 2 – stjecanje vlasništva stanova (kupnja stanova ili podnošenje zahtjeva za darovanje stanova ili davanje na uporabu stanova u vlasništvu RH)

Prema planu upravljanja za 2025. godinu Grad Karlovac planira steći isključivo vlasništvo nad stanom na adresi Tina Ujevića 3, a koji je do sada bio u suvlasništvu HZMO, HT d.d. i Grada Karlovca.

Jednako tako, grad Karlovac je u konstantnom kontaktu s Ministarstvom hrvatskih branitelja RH radi smještanja branitelja koji ne zadovoljavaju uvjete za dodjelu stanova u najam prema Odluci o uvjetima i mjerilima za davanje u najam stanova u vlasništvu Grada Karlovca, zatim Ministarstvom prostornog uređenja, graditeljstva i državne imovine te DRŽAVNE NEKRETNINE d.o.o. radi smještaja najmoprimaca prije početka postupka konstruktivne obnove te drugih slučajevima u kojima nije moguće dodijeliti stan u najam prema Odluci o uvjetima i mjerilima za davanje u najam stanova u vlasništvu Grada Karlovca.

### Strateška mjera 4 – izgradnja novih stanova po programu društveno poticane stanogradnje

Program društveno poticane stanogradnje Grad Karlovac je pokrenuo 2022. godine usvajanjem Odluke o uvjetima, mjerilima i postupku za određivanje reda prvenstva za kupnju stanova po Programu društveno poticane stanogradnje na području Grada Karlovca (GGK 19/2022). U primjeni te Odluke u 2023. godini Grad je temeljem objavljenog Javnog poziva za prikupljanje zahtjeva za kupnju stanova iz Programa POS-a na području grada Karlovca te utvrdio Listu reda prvenstva za 134 podnositelja.

Tijekom 2023. godine prikupljena je dokumentacija potrebna za pokretanje postupka, izrađen procjembeni elaborat, sklopljen predugovor o međusobnim pravima i obvezama u pogledu izgradnje građevine odnosno poduzimanje pripremnih radnji. Nadalje Gradsko vijeće Grada Karlovca je donijelo Odluku o prijenosu prava vlasništva zemljišta bez naknade u korist APN-a za potrebe realizacije Programa društveno poticane stanogradnje te je temeljem predmetne odluke zaključen Ugovor o prijenosu prava vlasništva. APN je za izradu projektne dokumentacije i nadzor temeljem provedene javne nabave odabrao zajednicu ponuditelja TRINAS INŽENJERING d.o.o. i TRINAS PROJEKT d.o.o. te je izdana građevinska dozvola KLASA: UP/I-361-03/24-01/000119, URBROJ: 2133-1-05/04-24-0025 se dozvoljava investitoru APN-u građenje zgrade stambene namjene, višestambene visoke stambena zgrada. Nadalje, u prosincu 2024. godine izdane su Izmjene i dopune građevinske dozvole KLASA: UP/I-361-03/24-01/000193, URBROJ: 2133-01-05/04-24-005 u svrhu realizacije projekta Programa društveno poticane stanogradnje na području Grada Karlovca. U tome smislu novoformirana k.č.br 1616/3 k.o. Karlovac II, na kojoj će se izvesti visoka zgrada, iznosit će površine 5.478,00 m2 i biti će u vlasništvu APN-a, a preostali dio čestice koji će nakon parcelacije dobiti oznaku k.č. 1616/21 k.o. Karlovac II i ostat će u vlasništvu Grada Karlovca biti će površine 2.418,00 m2.

U sljedećim koracima APN provodi postupak javne nabave radi izbora izvođača radova na izgradnji stanova te u 2025. godini očekujemo početak izgradnje stambene zgrade koju prema glavnom projektu sadrži 50 stambenih jedinica. Sve prethodno opisane radnje provode se u koordinaciji Grada Karlovca i APN-a.

### Strateška mjera 5 – riješiti imovinsko pravne odnose vezano za sve stanove

Grad kontinuirano provodi rješavanje imovinsko pravnih odnosa u parničnim postupcima radi utvrđivanja vlasništva nekretnine, u izvan parničnim zemljišnoknjižnim ispravnim postupcima, u upravnim postupcima povrata vlasništva prijašnjim vlasnicima, u postupcima stjecanja vlasništva RH temeljem čl. 77. Zakona o naknadi za imovinu oduzetu za vrijeme jugoslavenske komunističke vladavine. U tome smislu tijekom 2025. godine planira se 10 ispravnih postupaka radi upisivanja prava vlasništva grada Karlovca i/ili ispravka neispravnih upisa prava vlasništva Grada Karlovca. Da bi se ispravni postupak proveo, prethodno je potrebno detaljno istraživanje i pribave dokumentacije iz različitih izvora.

Sukladno Zakonu o nasljeđivanju u ostavinskim postupcima Grad stječe ošasnu imovinu opterećenu dugovima koje su se odrekli potencijalni zakonski nasljednici. U rješavanju imovinsko pravnih odnosa naslijeđene imovine prethode postupci pred javnim bilježnicima i sudovima, ovršni postupci naplate potraživanja vezanih uz naslijeđenu imovinu te parnični postupci rješavanja tereta vezanih uz predmetne nekretnine, evidencija kojih se vodi u nadležnim upravnim djelima gradske uprave. Tijekom 2025. godine očekujemo rješavanje imovinsko pravnih odnosa za dvije naslijeđene nekretnine te raspolaganje istima radi namirivanja vjerovnika.

### Strateške mjera 6 – revizija statusa svih korisnika

U portfelju stanova u vlasništvu i na upravljanju Grada, provodit će se aktivnosti vezane za dodjelu stanova u najam temeljem liste reda prvenstva koja je na snazi 2023. - 2026., zaključenja novih ugovora o najmu te revizije korisnika.

Grad Karlovac ima u vlasništvu 356 stanova namijenjenih za najam po listi reda prvenstva za socijalnu kategoriju te na upravljanju 7 stanova u vlasništvu RH. U trenutku pisanja ovog plana za najam raspoloživo je 6 praznih stanova koje je potrebno urediti prije dodjele u najam te 2 uređena prazna stana za dodjelu u najam. Ostale dodjele vršit će se po dinamici preuzimanja stanova od najmoprimaca kojima prestaje najam. Grad kontinuirano provodi reviziju korištenja stanova u vlasništvu Grada danih u najam korisnicima po listi reda prvenstva u cilju provjere ispunjavanju uvjeta utvrđenih važećom Odlukom. U 2025. godini ističe najam za 60 stanova te će se za te najmoprimce provesti postupak provjere i obnove ugovora o najmu.

### Strateška mjera 7 – prodaja neuvjetnih stanova ili stanova kojima je održavanje nesvrsishodno ili prodaja zaštićenim najmoprimcima

Postupak rješavanja stambenoga status za osobe koje su kao hrvatski branitelji ili članovi obitelji sudionika Domovinskog rata podnijeli zahtjeve za kupnju stana, obuhvaća prikupljanje opsežne dokumentacije, donošenje odluke Ministarstva hrvatskih branitelja da li navedeni ostvaruju pravo na povlaštenu kupoprodajnu cijenu te naposlijetku i isplata predmetne cijene od strane kupca. U tome smislu, realizacija predmetnih kupoprodaja ovisi o više stranaka u postupku te nije moguće unaprijed predvidjeti njihovu realizaciju, međutim Grad Karlovac u najkraćem roku postupa s zaprimljenom dokumentacijom i primljenim uputama o postupanju od strane Ministarstva hrvatskih branitelja Republike Hrvatske. U ovom trenutku zaprimljeni su zahtjevi za otkup stanova od strane hrvatskih branitelja na sljedećim adresama: R. Strohala 4A, Stanka Vraza 42A, Kneza Branimira 13, Pere Filipca 3, Grge Tuškana 7B i 14, Trogirska 17. Dodatno podnesena su 2 zahtjeva za kupnju neuvjetnih stanova te 1 zahtjev za kupnju zaštićenog najmoprimca.

## POSLOVNI PROSTORI

Grad Karlovac upravlja i raspolaže poslovnim prostorima na temelju zakonskih propisa i općih akata koje je donijelo predstavničko tijelo i to Odluka o zakupu i kupoprodaji poslovnog prostora u vlasništvu Grada Karlovca (GGK 10/19 i 7/22) i Odluke o kriterijima, mjerilima i postupku dodjele nekretnina u vlasništvu ili na upravljanju Grada Karlovca na korištenje udrugama (GGK 15/16 i 1/19).

### Opći strateški cilj 3 – Unapređenje normativnog okvira

U narodnim novinama br. 123/2024 objavljene su Izmjene i dopune Zakona o zakupu i kupoprodaji poslovnog prostora. Osim promjene u postupcima natječaja (čl. 6.-6a.-6b.), izmjene predviđaju da se visina zakupnina jedinica lokalne samouprave se određuje i prema djelatnosti koja će se obavljati u poslovnom prostoru (čl. 2. st. 7.). Slijedom navedenih, ali i ostalih promjena unutar Zakona o zakupu i kupoprodaji poslovnog prostora te potrebe upravljanja i korištenja javnih skloništa, kao jednog od pojavnih oblika imovine u mirnodopskim uvjetima, potrebno je u prvom kvartalu 2025. godine izmijeniti Odluku o zakupu i kupoprodaji poslovnog prostora u vlasništvu Grada Karlovca (GGK 10/19, 7/22).

Dana 14. studenog 2024. godine završilo je javno savjetovanje za Prijedlog Odluke o načinu davanja na korištenje prostora gradskih četvrti i mjesnih odbora Grada Karlovca, a koji prijedlog je sačinjen u suradnji ovog UO za imovinsko-pravne poslovne i upravljanje imovinom kao i UO za komunalno gospodarstvo, promet i mjesnu samoupravu. Donošenje ove odluke očekuje se u prvom kvartalu 2025. godine.

### Poslovni prostori za potrebe Grada

#### Strateška mjera 1 – Plan investicijskog održavanja objekata

Tijekom 2025. godine planira se dodatno ulaganje u poslovni prostor u vlasništvu Grada Karlovca u pothodniku kojem bi buduća namjena tog poslovnog prostora bi bila servisni centar za sve gradske tvrtke, te sanacija vanjskog dijela pothodnika i uređenje središnjeg poslovnog prostora u pothodniku.

U odnosu na zgradu gradske uprave na Trgu bana Josipa Jelačića radovi na cjelovitoj i energetskoj obnovi zgrade započeli u 2024. godini te se planiraju dovršiti u 2025. godini.

#### Strateška mjera 3 – pronaći mogućnost za djelovanje svih tijela mjesne samouprave u poslovnim prostorima u vlasništvu Grada

Sukladno do sada provedenoj analizi svih poslovnih prostora koje koriste gradske četvrti i mjesni odbori, ukoliko se usvoji i Prijedlog Odluke o načinu davanja na korištenje prostora gradskih četvrti i mjesnih odbora Grada Karlovca kroz 2025. godinu biti će potrebno za većinu gradskih četvrti i mjesnih odbora zaključiti nove ugovore o korištenju poslovnih prostora u vlasništvu Grada Karlovca radi usklađenja s odredbama predmetne odluke.

### Poslovni prostori za zakup i poslovni prostori na upravljanju Grada Karlovca

Grad Karlovac upravlja poslovnim prostorima za zakup na način da je trgovačkom društvu Inkasator d.o.o. Karlovac povjerio obavljanje stručnih, administrativnih i financijskih poslova u ime i za račun Grada kada se radi o poslovnim prostorima koji se daju u zakup trgovačkim društvima i/ili obrtima. U slučaju kada se radi o poslovnim prostorima koje koriste udruge javni natječaj raspisuje i prostorima upravlja upravni odjel nadležan za upravljanje imovinom Grada Karlovca. Prema trenutnim podacima, Grad Karlovac raspolaže sa 103 poslovnih prostora u svojem vlasništvu radi davanja u zakup, od čega se 1/3 u koristi od strane udruga te je trenutačno prazno 8 poslovnih prostora. Dodatno, Grad Karlovac raspolaže sa 21 poslovnim prostorom na upravljanju.

Kontinuirano se raspisuju natječaji za zakup preostalih praznih poslovnih prostora kako bi se isti stavili u funkciju i kako bi se povećali prihodi od zakupa poslovnih prostora sukladno Općem strateškom cilju 1 – menadžersko upravljanje imovinom. Upravni odjel će, prema potrebi, u slučaju postojanja slobodnog prostora poduzeti radnje koje se odnose na iniciranje postupaka raspisivanja i objave javnog natječaja za dodjelu praznih poslovnih prostora. Prema planu, za 2025. godinu potrebno je raspisati natječaje za dolje navedene prostore (u tablici).

|  |  |  |  |
| --- | --- | --- | --- |
| Poslovni prostori kojima ističe zakupni odnos u 2025. godini | | | |
| RED  BROJ | ADRESA | POVRŠINA  m2 | ZAKUPNIK |
| 1 | Ivana Gundulića 8 | 36 | czss Karlovac, podružnica obiteljski centar |
| 2 | Domobranska 29 | 100 | Transporti i trgovina |
| 3 | Ivana Gundulića 8 | 26 | politička stranka |
| 4 | Mažuranićeva obala 2 | 88 | Galerija povrženić |
| 5 | Riječka 9a | 197 | Crveni križ karlovac |
| 6 | Miroslava Krleže 19 | 73 | ORDINACIJA OBITELJSKE MEDICINE |
| 7 | Banija 6 | 56 | politička stranka |
| 8 | Ivana Gundulića 4 | 384,44 | BIPA d.o.o. |
| 9 | Grgura Ninskog 4 | 102,48 | Matija Vuković j.d.o.o. |

* + - 1. **Strateška mjera 2 – plan investicijskog održavanja i ulaganja u poslovne prostore**

Tijekom 2025. godine planirana je cjelovita obnova Vile Anzić, poslovnog prostora koji je dodijeljen na korištenje udruzi Centar za ekspedicionizam, istraživanje i kulturu „Braća Seljan“.

Nadalje, u 2025. godini je planiran dovršetak imovinsko-pravnog rješavanja i sanacija dijela bivše Osnovne škole Gornje Stative, a danas poslovnih prostora koje koristi udruga Frendofon.

* + - 1. **Strateška mjera 3 – riješiti sve imovinsko prave odnose u pogledu svih poslovnih prostora**

Grad kontinuirano provodi rješavanje imovinsko pravnih odnosa radi utvrđivanja vlasništva nekretnine, u izvan parničnim zemljišnoknjižnim ispravnim postupcima, u upravnim postupcima povrata vlasništva prijašnjim vlasnicima, u postupcima stjecanja vlasništva RH temeljem čl. 77. Zakona o naknadi za imovinu oduzetu za vrijeme jugoslavenske komunističke vladavine. U tome smislu tijekom 2025. godine planira se 5 ispravnih postupaka radi upisivanja prava vlasništva grada Karlovca i/ili ispravka neispravnih upisa prava vlasništva Grada Karlovca. Da bi se ispravni postupak proveo, prethodno je potrebno detaljno istraživanje i pribave dokumentacije iz različitih izvora.

* + - 1. **Strateška mjera 5 – prodaja poslovnih prostora kojima su veliki troškovi održavanja ili ne ispunjavaju kriterij ekonomske isplativosti ili nema interesa za zakup**

Započete su aktivnosti i dobivena procjena tržišne vrijednosti vezano uz prodaju jednog poslovnog prostora za koje nema zainteresiranih zakupnika odnosno potrebna su velika ulaganja.

## SPORTSKI OBJEKTI

* + 1. **Strateške mjera 2** – **plan investicijskog održavanja objekata**

Početkom 2025. godine planira se dovršetak radova na rekonstrukciji klupske zgrade Teniskog centra u Karlovcu.

Kako je dovršena revizija projektne dokumentacije za rekonstrukciju i energetsku obnovu Sokolskog doma, u drugoj polovici 2024. godine proveden je postupak javne nabave za odabir izvođača radova te se u 2025. godini planiraju radovi na energetskoj obnovi Sokolskog doma.

Nadalje, u okviru ove strateške mjere planiraju se radovi na sanaciji konstrukcije zgrade Konjičkog kluba Karlovac.

Naposljetku, ulaganja u sportske objekte obuhvaćaju i u rekonstrukciju nogometnog terena u teren s umjetnom travom na prostoru postojećeg igrališta NK Ilovac u Karlovcu

* + 1. **Strateška mjere 5 – izgradnja novih sportskih građevina**

Polovicom 2024. godine započeli su radovi na izgradnji nogometnog igrališta na Turnju, nastavak istih očekujemo u 2025. godini te je dovršetak planiran u 2026. godini.

U prvoj polovici 2024. godine započeli su radovi na izgradnji Sportsko rekreacijskog centra Mostanje te se u 2025. godini planira nastavak radova. Uz izgradnju potrebno je u okviru upravljanja imovinom tijekom 2025. predložiti model upravljanja predmetnom građevinom, a koji obuhvaća više korisnika i različite mogućnosti korištenja predmetnih prostora.

## ZEMLJIŠTA

### Strateške mjera 1 – identifikacija, rješavanje imovinsko pravnih odnosa i evidentiranje svih jedinca imovine koje predstavljaju građevinsko neizgrađeno zemljište

Nakon potpisanog Sporazum o provođenju katastarske izmjere u svrhu izrade katastra nekretnina na području Grada Karlovca između Državne geodetske uprave i Grada Karlovca za sljedeće katastarske općine:

* dio k.o. Donje Mekušje,
* dio k.o. Donje Pokupje,
* dio k.o. Gornje Mekušje,
* k.o. Velika Jelsa,
* dio k.o. Zagrad,
* dio k.o. Mahično,

za sve navedene katastarske općine do sada je učinjeno sljedeće:

* priprema **dokumenata** (preklop digitalnih katastarskih planova važeći DKP-ovi) i digitalne ortofoto karte DOF5); preklop digitalnih katastarskih planova, planova stare izmjere ( gruntovne karte ) i digitalne ortofoto karte (u katastarskim općinama gdje je dvostruka izmjera) i **podataka** (koji obuhvaćaju posjedovne listove, identifikacije katastarskih i zemljišnoknjižnih čestica te zemljišnoknjižnih izvadaka)
* izvršen **terenski uviđaj** i obilježavanje međa
* priprema **podloga za predočavanje**: preklop DKP-ova nove izmjere i DOF-a; preklop DKP-a nove izmjere, važećeg DKP-a (službeni DKP koji je na snazi) na digitalnoj ortofoto karti; preklop DKP-a nove izmjere, važećeg DKP-a, digitalnih planova stare izmjere (gruntovne karte) i digitalne ortofoto karte te priprema katastarskih i zemljišnoknjižnih podataka: posjedovnih listova, identifikacije katastarskih i zemljišnoknjižnih čestica te zemljišnoknjižnih izvadaka
* izvršeno **predočavanje** kao i predočavanje po prigovorima (koje obuhvaća dodatne pripreme podloga za izlaganje).

Nakon navedenih radnji slijedi postupak obnove zemljišne knjige koji se vodi pred zemljišnoknjižnim sudom. Temeljem podataka prikupljenih u katastarskoj izmjeri te podataka postojeće zemljišne knjige i katastarskog operata koji je u službenoj uporabi, sud sastavlja nacrte zemljišnoknjižnih uložaka, a nakon što svi budu sastavljeni donosi se odluka o otvaranju zemljišne knjige i katastarskog operata u Bazi zemljišnih podataka (BZP) te nezadovoljne strane u roku od 30 dana mogu pokrenuti zemljišnoknjižni ispravni postupak.

Za sada se aktivno rješava pred zemljišnoknjižnim sudom k.o. Zagrad 1 za koje se može očekivati završetak postupka u prvom kvartalu 2025. godine. U posljednjem kvartalu 2024 godine na sud su stigli i postupci k.o. Donje Mekušje, Gornje Mekušje, Donje Pokupje i Velika Jelsa stoga i dio rješavanja navedenih katastarskih općina možemo očekivati tijekom 2025. godine, međutim sama dinamika rješavanja ovisi o zemljišnoknjižnim sudu.

Nadalje, Grad Karlovac ima osnovano Povjerenstvo za procjenu nekretnina u vlasništvu Grada Karlovca koje kontinuirano vrši procjenu i evidentiranje jedinica imovine koje su u Registru nekretnina, a nisu u Evidenciji osnovnih sredstava, a u svrhu usklađenja podataka i evidentiranja stvarnog broja jedinica imovine. Za nekretnine koje se namjeravaju kupiti ili prodati, tržišna vrijednost određuje se sukladno zakonskim odredbama od strane ovlaštenog sudskog vještaka.

Vezano za portfelj zemljišta u sljedećoj godini će se nastaviti provoditi aktivnosti na usklađenju podataka unesenih u Registar nekretnina i Evidenciji osnovnih sredstava.

Tijekom 2025. godina planira se završiti procjenu vrijednosti putem Povjerenstva za procjenu nekretnina u vlasništvu Grada Karlovca te izvršiti upis u Registar nekretnina i u Evidenciju osnovnih sredstava, a radi se o novom z.k. stanju nakon provedenog postupka reambulacije u k.o. Mala Švarča te i ostalih katastarskih općina za koje će podaci postati službeni završetkom postupka pred zemljišnoknjižnim sudom.

### Strateška mjera 2 – prodaja zemljišta u vlasništvu Grada Karlovca koja se provodi u slučajevima kad isto nije predviđeno za stavljanje u funkciju realizacijom gradskih projekata

Osim gradskih građevinskih zemljišta, Upravni odjel za imovinsko pravne poslove i upravljanje imovinom temeljem Zakona o upravljanju nekretninama i pokretninama u vlasništvu RH (NN br. 155/2023) upravlja raspolaganjem građevinskog zemljištem RH i građevinama sa zemljištem za redovnu uporabu RH. Slijedom navedenog, fizičke i pravne osobe zahtjeve podnose za građevinsko zemljište i građevine u vlasništvu Republike Hrvatske Gradu Karlovcu, ukoliko se nekretnina nalazi na administrativnom području Grada Karlovca.

Općenito, raspolaganje zemljištem može proizaći iz analize stručnih službi prilikom evidentiranja jedinica imovine ili po zahtjevu pravnih ili fizičkih osoba. Raspolaganje odnosno prodaja provodi se po tržišnoj vrijednosti nekretnine utvrđenoj u skladu s propisima kojima se regulira procjena nekretnina i uz provođenje natječaja, osim ako je izravna prodaja predviđena posebnim propisima.

U tome smislu, tijekom 2025. započeti će rješavanje imovinsko-pravnih odnosa i realizacija kapitalnog gradskog projekta „Nazorova“.

Isto tako, tijekom 2025. godine izvršiti će se konačna provjera ispunjavanja uvjeta za Poduzetničku zonu Gornje Mekušje te po potrebi poduzeti dodatne pravne radnje.

Nadalje, u 2024. godini te u trenutku pisanja ovog plana broj zaprimljenih zahtjeva za kupnju građevinskih zemljišta RH je 58 i 28 zahtjeva za kupnju gradskog zemljišta. Tijekom 2025. godine planiraju se svi zahtjevi iznijeti na Povjerenstvo za raspolaganje zemljištem, a pred kojim se svaki zahtjev razmatra iz prostorno-planskog aspekta, prometnog aspekta, imovinsko-pravnog aspekta te se po potrebi pribavljaju i informacije drugih društava (npr. ViK, Hrvatske šume, Hrvatske ceste i sl.).

Jednako tako, sukladno čl. 50 Zakona o upravljanju nekretninama i pokretninama u vlasništvu RH, Grad Karlovac je dužan jednom godišnje do 31. ožujka tekuće godine za prethodnu godinu, a po potrebi i češće na zahtjev Ministarstva prostornog uređenja, graditeljstva i državne imovine (u daljnjem tekstu: „Ministarstvo“), izvještavati Ministarstvo o učincima upravljanja nekretninama koje su im povjerene na upravljanje. Sadržaj navedenog izvješća propisati će Ministar pravilnikom.

Naposlijetku, navedenim Zakonom je propisano kako će Ministarstvo uspostaviti i održavati interoperabilni informacijski sustav za upravljanje i raspolaganje nekretninama u vlasništvu Republike Hrvatske (Interni registar nekretnina - IRN) koji će u upravljanju nekretninama primjenjivati sva nadležna tijela kojima je na temelju Zakona povjereno upravljanje, odnosno vršenje poslova upravljanja nekretninama u vlasništvu Republike Hrvatske. Nakon što Ministarstvo inicijalno upiše postojeće nekretnine u vlasništvu RH u IRN, Grad Karlovac će biti dužan navedenu evidenciju nadopuniti i voditi sve poslove raspolaganja građevinskim zemljištem RH u navedenom sustavu.

### Strateška mjera 3 – analiza potreba kupnje i kupnja zemljišta za realizaciju većih projekata od interesa za Grad prema važećim prostornim planovima, dozvolama i planovima u izradi

U 2025. godini nastavit će se ranije započeti postupci i provoditi postupci kupnje i provođenja postupaka izvlaštenja za realizaciju infrastrukturnih projekata, a na temelju ishođenih lokacijskih dozvola i to:

|  |  |  |  |
| --- | --- | --- | --- |
| POSTUPCI KUPNJE I PROVOĐENJA POSTUPAKA IZVLAŠTENJA | | | |
| REDNI BROJ | NAZIV | SREDSTVA U PRORAČUNU | STANJE |
| 1 | Izgradnja Vatrogasnog centra | 55.000,00 € | Ovaj projekt obuhvaća početak imovinsko pravnog rješavanja odnosno kupnje zemljišta za izgradnju Vatrogasnog centra. |
| 2 | Uređenje Kupske ulice | 10.000,00 € | Nakon ishođenja lokacijske dozvole, pokrenut će se postupak rješavanja imovinsko pravnih odnosa. |
| 3 | Sanacija kanala Sajevac | 31.718,00 € | Postupak rješavanja imovinsko pravnih odnosa je u tijeku i nastavit će se u sljedećoj godini, a iz razloga što je žalbeni postupak u tijeku. |
| 4 | Obilaznica Zvijezda | 30.000,00 € | Ovaj projekt je dio projekta financiranih iz ITU mehanizama pod nazivom  „Revitalizacija Trga bana Josipa Jelačića s rekonstrukcijom i izgradnjom dijela Ulice Janka Draškovića i Puta Davorina Trstenjaka te rekonstrukcijom ulice Frana Kurelca s biciklističkom stazom“. Trenutačno imovinsko pravno rješavanje obuhvaća 6 privatnih nekretnina od kojih su preostale 2 koje su u postupku izvlaštenja te 5 nekretnina u vlasništvu javnopravnih tijela od kojih preostaje imovinsko pravno rješavanje s RH. Tijekom 2025. godine planira se rješavanje imovinsko pravnih odnosa za sve čestice. |
| 5 | Rekonstrukcija ulice Donja Švarča | 30.000,00 € | Postupak rješavanja imovinsko pravnih odnosa je započeo u posljednjem kvartalu 2024. godine po zaprimanju lokacijske dozvole te naručivanjem geodetskog elaborata provedbe lokacijske dozvole. Tijekom 2025. godine planira se pokretanje postupka osiguranja dokaza. |
| 6 | Prometnica poslovna zona Selce | 180.000,00 € | U obuhvatu zahvata ukupno 96 nekretnina što javnopravnih što privatnih, od kojih je potrebno riješiti imovinsko pravne odnose za 84 budući se iste nalaze u privatnom vlasništvu.  Riješeno je što zaključenim kupoprodajnim ugovorom što Rješenjima o izvlaštenju 76 nekretnina, postupak izvlaštenja vodi se još za 8 nekretnina ispred nadležnog Odjela Karlovačke županije.  Dodatno, za 6 nekretnina naknadno je pokrenut postupak osiguranja dokaza temeljem Izmjene i dopune lokacijske dozvole, a za koje su zakazani očevidi te se planira nastavak imovinsko-pravnog rješavanja i u 2025. godini. |
| 7 | Klizište Vukmanić | 10.000,00 € | Do trenutka pisanja ovog plana za 6 nekretnina podnijeti su zahtjevi za potpuno izvlaštenje, za 3 nekretnine sklopljen je kupoprodajni ugovor, 2 nekretnine su u vlasništvu RH te su podneseni zahtjevi za darovanjem te 1 nekretnina za koju će se trebati ukinuti status javnog dobra. Imovinsko pravno rješavanje se nastavlja i u 2025. godini. |
| 8 | Klizište Rečica | 15.000,00 € | Imovinsko pravno rješavanje je započelo u trećem kvartalu 2024. godine te se nastavlja i u 2025. godini. |
| 9 | Oborinska odvodnja Ljubljanska | 71.700,00 € | U ovom postupku imovinsko pravnog rješavanja polovica izvlaštenja je riješena (ukupno ima 9 potpunih izvlaštenja i 7 nepotpunih izvlaštenja) te je potrebno rješavanje odnosa sa javnopravnim tijelima. Tijekom 2025. godine planira se rješavanje imovinsko pravnih odnosa za sve čestice. |
| 10 | Oborinska odvodnja ulice Slavka Rozgaja | 500,00 € | Početak imovinsko pravnog rješavanja očekuje se u 2025. godini. Planira se rješavanje imovinsko pravnih odnosa sklapanjem ugovora, a ukoliko isto ne uspije pokrenuti će se postupak izvlaštenja pred Karlovačkom županijom. |
| 11 | Oborinska odvodnja u naselju Jelsa | 5.000,00 € | Početak imovinsko pravnog rješavanja očekuje se u 2025. godini. Planira se rješavanje imovinsko pravnih odnosa sklapanjem ugovora, a ukoliko isto ne uspije pokrenuti će se postupak izvlaštenja pred Karlovačkom županijom. |
| 12 | Izgradnja doma za starije i nemoćne osobe | 55.000,00 € | Ovaj projekt obuhvaća početak imovinsko pravnog rješavanja odnosno kupnje zemljišta za izgradnju doma za starije i nemoćne predviđen UPU Luščić-centar. |

Dodatno, sukladno sporazumu Grada Karlovca i Hrvatskih cesta d.o.o. za rekonstrukciju DC 36, dionica 001 Blatnica Pokupska – most na kanalu Kupa-Kupa – odsjek za imovinsko pravne poslove po punomoći Hrvatskih cesta d.o.o. preuzeo je rješavanje imovinsko pravnih poslova u području obuhvata za 289 čestica (152 unutar k.o. Šišljavić,  137 unutar k.o. Pokupska Blatnica). Za predmetni projekt podneseni su svi prijedlozi za osiguranje, zadužene službenice izašle su na sve očevide i terene te su prikupljene procjene vrijednosti za sve čestice od strane sudskih vještaka. Na stranicama Hrvatskih cesta objavljen je javni objavljen javni poziv (ponuda) čestice unutar k.o. Šišljavić u trajanju od 17.10.2024.-25.10.2024. te za čestice unutar k.o. Pokupska Blatnica u trajanju od 30.10.2024.-07.11.2024., no kako po predmetnim pozivima nije bilo sklopljenih ugovora, podneseni su prijedlozi za izvlaštenje za sve čestice. Slijedom podnesenih prijedloga za izvlaštenje zakazane su usmene rasprave pred Karlovačkom županijom te se postupci nastavljaju i tijekom 2025. godine.

### Strateška mjere 5 – provjere podnesenih zahtjeva temeljem Zakona o naknadi za imovinu oduzetu za vrijeme jugoslavenske komunističke vladavine

Predmetni postupci se vode pri nadležnom tijelu u Karlovačkoj županiji, koje ima stvarnu legitimaciju provođenja aktivnosti, rješavanje predmeta i njihovo okončanje te pri tome razlikujemo predmete koji se odnose na:

* stjecanje prava vlasništva Republike Hrvatske temeljem članka 77. Zakona o naknadi za imovinu oduzetu za vrijeme jugoslavenske komunističke vladavine,
* naknadu za oduzetu imovinu i
* deposedacije.

Napominje se da se dinamika rješavanja predmeta ne može egzaktno predvidjeti niti na temelju stanja spisa i pa stoga niti planirati broj završenih predmeta u 2025. godini, ali Grad Karlovac aktivno poduzima sve mjere kako bi se navedeni predmeti završili te potiče stranke na suradnju za konačni dovršetak imovinsko-pravnih odnosa.

## KULTURNI OBJEKTI

U odnosu na kulturne objekte ističe se zgrada Hrvatskog doma na kojoj su radovi na cjelovitoj i energetskoj obnovi zgrade započeli u 2024. godini te se nastavljaju u 2025. godini, a koji projekt vodi Upravni odjel za gradnju i zaštitu okoliša. Jednako tako, Odlukom gradonačelnika KLASA: 024-02/24-01/90, URBROJ: 2133-1-10-03/01/24-1 osnovana je radna skupina za programiranje/ustrojavanje buduće ustanove Hrvatski dom koja radi na izradi modela upravljanja predmetnog prostora.

Tijekom 2025. godine za objekt u vlasništvu Grada Karlovca, tzv. „Mihalićeva kuća“ u tijeku su radovi na cjelovitoj i energetskoj obnovi objekta započeli u 2024. godini te će se dovršiti u 2025. godini. Odlukom gradskog vijeća KLASA: 024-03/24-02/10, URBROJ: 2133-1-01/01-24-37 od dana 26. rujna 2024. predmetni objekt je dan na upravljanje i korištenje Gradskoj knjižnici Ivan Goran Kovačić te je s navedenom sklopljen Ugovor o upravljanju i korištenju Mihalićeve kuće.

Nadalje, ističemo kako je zgrada Gradskog muzeja u vlasništvu Gradskog muzeja Karlovac, međutim radovi na cjelovitoj i energetskoj obnovi zgrade koji su započeli u 2024. godini te se planiraju dovršiti u 2025. godini također koordinira i nadzire Upravni odjel za gradnju i zaštitu okoliša.

## KOMUNALNA INFRASTRUKTURA

Komunalna infrastruktura definirana je člankom 59. Zakona o komunalnom gospodarstvu (NN 68/18, 110/18 i 32/20) i ista obuhvaća: nerazvrstane ceste, javne prometne površine na kojima nije dopušten promet motornih vozila, javna parkirališta, javne garaže, javne zelene površine, građevine i uređaje javne namjene, javnu rasvjetu, groblja i krematorije na grobljima te građevine namijenjene obavljanju javnog prijevoza.

U Strategiji upravljanja imovinom Grada Karlovca u pogledu portfelja komunalne infrastrukture predviđene su strateške mjere za sljedeće pod portfelje: javne prometne površine, javne površine, groblja, javnu rasvjetu, javne površine na kojima nije dopušten promet motornih vozila i oborinsku odvodnju.

### Javne prometne površine

#### Strateška mjera 1 – završetak inventure i rješavanje imovinsko pravnih odnosa

U okviru provođenja **strateške mjere 1** u ovom pod portfelju u 2025. godini planira se evidentiranje izvedenog stanja za otprilike 30 nerazvrstanih cesta. Nakon evidentiranja izvedenog stanja nerazvrstane ceste, za istu se vrši procjena po Povjerenstvu za procjenu nekretnina Grada Karlovca te nakon toga vrši evidentiranje u Evidenciji osnovnih sredstava. Točan broj nerazvrstanih cesta čije se evidentiranje predviđa u 2025. godini ovisit će o provedenoj javnoj nabavi za obavljanje geodetskih usluga.

#### Strateška mjera 2 – izgradnja i obnova nerazvrstanih cesta i gradskih ulica

Aktivnostima strateške mjere 2 u okviru ovog pod portfelja obuhvaćena je obnova 17 makadam nerazvrstanih cesta, ukupne dužine 2.262 metara, a kako se navodi u tablici u nastavku:

|  |  |  |  |  |  |
| --- | --- | --- | --- | --- | --- |
| OBNOVA NERAZVRSTANIH CESTA | | | | | |
|  |
| REDNI BROJ | | NAZIV NERAZVRSTANE CESTE | DUŽINA U M | POSTOJEĆE STANJE | NOVO STANJE |  |
| 1 | | NC Donja Švarča 009 | 120 | makadam | asfalt |  |
| 2 | | NC Bašćinska 003 | 220 | makadam | asfalt |  |
| 3 | | NC Bašćinska 002 | 100 | makadam | asfalt |  |
| 4 | | NC Blaža Lorkovića 002 | 70 | makadam | asfalt |  |
| 5 | | NC Riječka 004 | 97 | makadam | asfalt |  |
| 6 | | NC Mekušanska cesta 001 | 170 | makadam | asfalt |  |
| 7 | | NC Mala Švarča 001a | 40 | makadam | asfalt |  |
| 8 | | NC Put sv. Doroteje 001 | 180 | makadam | asfalt |  |
| 9 | | NC Put sv. Nikole | 230 | makadam | asfalt |  |
| 10 | | NC Grički put 001 | 180 | makadam | asfalt |  |
| 11 | | NC Vinički put 001 | 150 | makadam | asfalt |  |
| 12 | | NC Vinički put | 120 | makadam | asfalt |  |
| 13 | | NC Sušačka 002 | 95 | makadam | asfalt |  |
| 14 | | NC Drežnik 004 | 110 | makadam | asfalt |  |
| 15 | | NC Drežnik 006 | 90 | makadam | asfalt |  |
| 16 | | NC Drežnik 009 | 90 | makadam | asfalt |  |
| 17 | | NC Drežnik 015 | 200 | makadam | asfalt |  |
|  |

Istom strateškom mjerom predviđaju se zahvati u obliku izvođenja građevinskih radova ili ishođenja projektne dokumentacije kako se navodi u tablici u nastavku:

|  |  |  |
| --- | --- | --- |
| REKONSTRUKCIJA NERAZVRSTANIH CESTA I GRADNJA KOMUNALNE INFRASTRUKTURE | | |
|  |
| REDNI BROJ | NAZIV NERAZVRSTANE CESTE | NOVO STANJE |  |
| 1 | NC Mala Švarča – aglomeracija | Proširenje i izgradnja dodatne komunalne infrastrukture - oborinske odvodnje, nogostupa i DTK, dovršetak radova se planira u 2025. godini |  |
| 2 | Rekonstrukcija NC Donja Švarča  - van aglomeracije | U 2025. godini s planira dovršetak izrade projektne dokumentcije za obnovu prometne površine i građenje pješačke staze sa pripadajućom infrastrukturom i javnom rasvjetom i ishođenje građevinske dozvole |  |
| 3 | NC Donja Švarča - aglomeracija | Rekonstrukcija i izgradnja dodatne komunalne infrastrukture - nogostupa, oborinske odvodnje, DTK i javne rasvjete te oborinske kanalizacije u naselju Donja Švarča, dovršetak radova se planira u 2025. godini |  |
| 4 | NC Drežnik - aglomeracija | Rekonstrukcija prometnice i gradnja nogostupa, oborinske odvodnje, DTK I javne rasvjete Sušake i dijela ulice Drežnik, dovršetak radova se planira u 2025. godini |  |
| 5 | NC Sušačka - aglomeracija |  |
| 6 | ZVIJEZDA - aglomeracija | Rekonstrukcija i uređenje prometnih površina unutar Zvijezde - EE, vrelovod, hortikultura, urbana oprema, plinovod, parterno uređenje, DTK, dovršetak radova se planira u 2025. godini |  |
| 7 | Nogostup Žumberačka | Izgradnja pješačkog nogostupa (uključujući i izgradnju oborinske odvodnje) u Žumberačkoj ulici, dovršetak radova se planira početkom 2025. godine |  |
| 8 | Nogostup Hrnetić | U 2024. godini izrađena projektna dokumentacija, radovi se planiraju u 2025. godini |  |
| 9 | Nogostup Sajevac - Kamensko | U 2024. godini dovršena izrada projektne dokumentacije, ishođena građevinska dozvola, proveden postupak javne nabave i započeli radovi na izgradnji nogostupa; u 2025. godini nastavak, odnosno dovršetak radova |  |
| 10 | Parkiralište kod groblja Velika Švarče | U 2025. godini očekuje se dovršetak izrade projektne dokumentacije |  |
| 11 | Obilaznica Zvijezde | Dovršetak izrade projektne dokumentacije za rekonstrukciju postojeće prometnice Put D. Trstenjaka, ishođenje građevinske dozvole, provedba postupka javne nabave za odabir izvođača radova i usluge stručnog nadzora te početak radova na rekonstrukciji, odnosno izgradnji prometnice |  |
| 12 | Prometnica Poslovna zona Selce | Dovršetak izrade projektne dokumentacije za izgradnju prometnice sa pratećom komunalnom infrastrukturom u Poslovnoj zoni Selce  U 2025. godini dovršetak izrade projektne dokumentacije i ishođenje građevinske dozvole |  |
| 13 | Klizište Vukmanić | U 2025. godini dovršetak izrade projektne dokumentacije za trajnu sanaciju klizišta na nerazvrstanoj cesti NC 3138700 Vukmanić  i ishođenje građevinske dozvole |  |
| 14 | Klizište Rečica | U 2025. godini dovršetak izrade projektne dokumentacije za sanaciju klizišta na nerazvrstanoj cesti uz Osnovnu školu Rečica  i ishođenje građevinske dozvole |  |
| 15 | Okoliš Marmontova aleja | Dovršetak projektne dokumentacije za uređenje i rekonstrukciju okoliša i parkirališta (uključujući oborinsku odvodnju i javnu rasvjetu) između stambenih zgrada u Marmontovoj aleji kućni brojevi 24,26,28 i 30 i ishođenje građevinske dozvole u 2025. godini |  |
| 16 | Prometnica Luščić | Nakon provedbe postupka javne nabave za odabir izvođača radova krajem 2024. godine, u 2025. godini planirana izgradnja prometnice (s pješačkom i biciklističkom stazom, pripadajućom komunalnom i zelenom infrastrukturom) koja će omogućiti pristup budućem dječjem vrtiću, osnovnoj školi te ostalim sadržajima na prostoru nekadašnje vojarne Luščić |  |
| 17 | Most Banija | U 2024. godini izrađena je projektna dokumentacija kojom se utvrdlo stanje mosta i potrebni radovi na donjem i gornjem ustroju mosta, a u 2025. godini planiraju se radovi na rekonstrukciji mosta |  |
| 18 | Uređenje Kupske ulice | U 2025. godini (nakon rješavanja imovinsko pravnih odnosa) planira se nastavak izrade projektne dokumentacije |  |
| 19 | Klizište Skopska | U 2025. godini radovi na sanaciji klizišta |  |
| 20 | Uređenje Kurelčeve ulice | U 2025. godini izmjena građevinske dozvole, provedba postupka javne nabave za odabir izvođača radova i usluge stručnog nadzora te početak radova na rekonstrukciji, odnosno izgradnji prometnice |  |
| 21 | Klizište Zadobarje | U drugoj polovici 2024. godine započeli radovi na sanaciji klizišta, a početkom 2025. godine planira se dovršetak radova |  |
| 22 | Oborinska odvodnja ulica Slavka Rozgaja | U 2025. godini planira se izrada projektne dokumentacije te izvođenje radova na izgradnji urbane oborinske odvodnje |  |
| 23 | Prometnica Zagrad Gaj | U 2025. godini početak radova na rekonstrukciji prometnice radi boljeg pristupa starom gradu Dubovcu (s izgradnjom parkirališta, okretišta i pripadajućom infrastrukturom) |  |
| 24 | Uređenje Mažuranićeve obale | U 2025. godini početak radova na rekonstrukciji ulice Obala Vladimira Mažuranića (u suradnji s Hrvatskim vodama i Vodovodom i kanalizacijom d.o.o., planiraju se radovi na uređenju obaloutvrde i obrambenog zida, šetnice, kolnih i hodnih površina, javne rasvjete, vodoopskrbe i kanalizacije i dr.) |  |
| 25 | Uređenje Trga bana Josipa Jelačića | U 2025. godini početak radova na uređenju trga |  |
| 26 | Uređenje trga i podzemne garaže u Nazorovoj | U 2025. godini planira se izrada projektne dokumentacije za buduće uređenje trga s podzemnom garažom |  |

### Javne Površine

#### Strateška mjera 1 – završetak inventure i rješavanje imovinsko pravnih odnosa

U sljedećoj godini nastavit će se postupak identifikacije, procjene i evidentiranja zemljišta, koji u naravi predstavljaju javne površine te neizgrađena građevinska zemljišta, a koje aktivnosti su izravno povezane sa strateškom mjerom 1 u portfelju zemljišta.

#### Strateška mjera 4 - revitalizacija gradskih parkova i malih parkovnih površina i uređenje novih

Vezano za krajobrazno uređenje, odnosno izgradnju parka Grabrik, u 2024. godini dovršena izrada projektne dokumentacije te se radovi na izgradnji parka Grabrik planiraju tijekom 2025. godine.

### Javna rasvjeta

#### Strateška mjera 1 - uvođenje projekta učinkovitijeg utroška električne energije

U predmetnoj mjeri kroz 2025. godinu planira se praćenje i mjerenje učinkovitosti poduzetih mjera provedenog projekta sustava javne rasvjete u 2024. godini.

# ZAKLJUČAK

Ovaj godišnji plan upravljanja imovinom sastavljen je u skladu s podjelom na opće i posebne strateške ciljeve iz Strategije upravljanja imovinom, a u suradnji UO za imovinsko pravne poslove i upravljanje imovinom, UO za gradnju i zaštitu okoliša kao i UO za komunalno gospodarstvo, promet i mjesnu samoupravu. U tome smislu, vidljivo je da za portfelj Stanova predviđen intenzivni rad na 7 strateških mjera. Za portfelj poslovnih prostora razlikujemo poslovne prostore u vlasništvu Grada Karlova od onih poslovnih prostora koji se nalaze na upravljanju Grada Karlovca te su za iste predviđeni poslovi na 3 strateške mjere. Vezano za sportske objekata, ističu se 2 strateške mjere koje se tijekom 2025. godine planiraju realizirati na više sportskih objekata. Nadalje, unutar portfelja zemljišta predviđene su 4 strateške mjere koje obuhvaćaju niz radnji i projekata, a koji se mogu sumirati na reambulaciju, zatim prodaju zemljišta, stjecanje (kupnju) zemljišta kao i rješavanje imovinsko-pravnih odnosa. Unutar portfelja kulturnih objekata ističu se radovi na Hrvatskom domu, Mihalićevoj kući kao i zgradi Gradskog muzeja. Naposlijetku, u odnosu na komunalnu infrastrukturu planira se unutar UO za komunalno gospodarstvo, promet i mjesnu samoupravu obnova 17 makadam nerazvrstanih cesta, ukupne dužine 2.262 metara, a unutar UO za gradnju i zaštitu okoliša građevinski radovi ili ishođenje projektne dokumentacije za 26 lokacija/projekata. Ovim planom upravljanja imovine nisu obuhvaćene radnje navedenih upravnih odjela koji se odnose na radove na objektima koji nisu ili neće biti u vlasništvu Grada Karlovca (npr. vrtići, osnovne škole i sl.), a koji također predstavljaju značajan dio poslova navedenih upravnih odjela. Zaključno, iz plana upravljanja imovinom vidljiva je diverzifikacija, mnogobrojnost postupaka kao i proširenje nadležnosti koje se očekuju tijekom 2025. godine unutar više upravnih odjela.